
(Radovanu Smokvini, donatoru (Domovinskog rata, danas 
najvećem 6orcu za pravnu ‘Hrvatsku, zafivaCjujem na 
financiranju tiska ove knjige. 

(pobrati su zemCju, zadužiti buduće generacije. (Danas iti sutra, 
morat će odgovarati svome narodu i - vratiti optjačbano! 

(potitičba edta i njene pseudodemobiratsbe institucije čine se 
čvrstima, ati neće dugo - srušit će se kao buta od barata. Raztog 
je etementaran, nedostaje morat; poštenje i pravda. 

Svijeća dogorijeva, usboro stijedi „zamrzavanje" ptaća, mirovina, 
iztazafj na utiče... nticivdizacijsbe, norme i topovsbi zaboni 
bojima su ratni ztočinci-profiteri, pretvor6eni i ini tajbuni 
optjačbati dtrvatsbu i Istru do gote bože - morat će se mijenjati. 
Kjatbe i duge cijevi specijatniti i poticijsbjt postrojbi, obrenut će 
se na drugu stranu. 

iMiševi se sbrivaju u svoje rupe. (Ptodna potja briminata presušuju, 
treba osigurati bapitat, naći utočište. Za mnoge je tijepa Istra - 
rješenje. 

Na početku mojeg dubljeg zanimanja za Istru, našao sam 
se u venetskom gradiću Castetfranco Veneto. U maloj i baš 
ne previše impozantnoj knjižari, naišao sam na veliku 
količinu naslova koje tretiraju istru. Bilo je to pravo 
bogatstvo. Na primjer mala knjižica koja opisuje endemsko 
cvijeće Istre i niz drugih većih Hi manjih volumena o 
svakojakim temama o Istri. Privuklo me, u toj raskoši 
naslova, spominjanje Istre kao; Istri a Romantica, pa Istria 
Magica i istria Nobilissima. 

iznenadilo me koliko znanja i spoznaja ima o ambijentu 
kojeg smatram svojim, a o kojem neke osobe znaju daleko 
više. isto tako čini mi se nestvarnim, da se o tako silnom 
bogatstvu saznanja u Istri, malo zna. 

Na navedenu brojnost tema, sada se, na neki način, 
pribraja i ova knjiga koju držite u ruci. Kažem na neki način, 
jer od gore navedenih ugodnih opisa Istre, „HISTRIA TERRA 
N/GRA“ djeluje kao antipod. Takav sadržaj, po realnom 
opisu brutalnosti sadašnjeg vremena, odudara od svih 
dosadašnjih opisa ovog romantičnog, magičnog i plemenitog 
ambijenta. 

Autor si je dao mnogo truda da uđe u trag i pronađe 
informacije koje određenim osobama i svojevrsnim igračima 
s našim sudbinama, nije stalo da ih šira javnost zna. A radi 
se o životnim interesima svakog pojedinca, cijelog društva, 
odnosno po vrhovniku o „stoci sitnog zuba“. Autor također 
iskazuje silnu građansku hrabrost i uz veliku dozu osobnog 
rizika, navodi imena tih ,,igrača“. Povezuje osobe s etički 
upitnim i ii kriminalnim zahvatima, koji su doveli do tužne 
sadašnjosti stanovnika ovog poluotoka. To što u drugim 
dijelovima ove jadne, pokradene i devastirane zemlje nije 
bolje, to mi ne može biti utjeha. 

Da mije još samo znati zašto se još pjeva; „Lijepa naša... “ 
ii i pak „Krasna zemljo... “? Nema tu ništa lijepog, niti krasnog 
za veliki, za preveliki broj građana. Pa i ako neki smatraju da 
nije sve pokradeno, činjenica je da nismo upoznati, da ne 
znamo što nam je još realno preostalo. Zaboravljamo, da 
ovoj „Bandi lopovskoj 1 ' građani nisu da i i mandat da uzimaju 
ono što nisu stvoriti, da rasprodaju ono što nije njihovo. 

Prozračnost radničkih novčanika, svakodnevni jad 
domaćica, ograničena mogućnost učenja i studiranja, 
sramotno stanje bolnica, mizerno umirovijeničko 
preživljavanje, gubljenje radnih mjesta i niz drugih ne baš 
bajnih „ ugoda “ čine našu s vakodne vnicu. 

S druge strane postoji buijumenta rastrošnih glodavaca 
naših dobara. Primjer; preobilno plaćeni, ali nesposobni 
ministri, osiromašili su, devastirali i preza duži ii ovu državu i 
društvo. Ako je netko nesposoban, a predobro plaćen za 
mizerni Hi čak negativni učinak svojih djela, onda je to 
nemoralno. Ako je pak ta osoba k tome i neodgovorna onda 
je to zločin, zločin prema građanima. Kada pak te osobe 
kradu, onda je to kriminal. Veliki kriminal, jer uzimaju 
građanima koji su im poklonili povjerenje. 

Neosporna je činjenica da su svi, ama baš svi problemi u 
ovoj državi stvoreni od „političke eiite“. Ta politička i 
politikantska družina trebala bi biti hitno smijenjena. 

Autor nam ne ostavlja samo turobne informacije o 
zločinačkim rabotama, već nam daje i smjernicu što treba 
učiniti. 

Ako svi mi počnemo djelovati, ako odgovorno, smjelo i s 
pravom zbacimo tu „Bandu lopovsku“ tada nas više neće 
tretirati kao spomenutu stoku. Moći ćemo ponovo, ponosno 
biti „Njegovo veličanstvo - građani. “ 

imajmo na umu da ,,Oni“ nisu jaki već smo mi slabi, slabi i 
uplašeni. Tu slabost su nam Oni inducirali, taj strah su nam 
Oni nametnuli. Kažimo već jednom odlučno: „Dosta". 
Zbacimo tu besramnu, tu beskrupuloznu, tu ljigavu 
zločinačku bandu. 

Nemojmo se zavaravati da će to učiniti netko drugi umjesto 
nas. Ne dozvolimo im da budu gospodari naših sudbina. 

Nemoguće je u jednoj knjizi opisati sve, ama baš sve 
zločinačke rabote i autor nema takvu pretenziju. Prava 
vrijednost ove knjige je u nastojanju autora da nas ohrabri da 
djelujemo. 

ivan Pauietta. 

Istra je poluotok na sjevernom dijelu Jadranskog mora s 
površinom od 3476 kvadratnih kilometara. Ime, Istra potječe 
od plemena Histri. 

Ta zasebna cjelina u geografskom i povijesnom smislu, 
nedvojbeno pripada u najljepši dio Europe. Po geografskim 
parametrima Istra je okružena Jadranom, sa sjeverozapada i 
sjeveroistoka omeđena je Učkom i pobrđem Ćićarije. 
Proteže se blagim padinama i mirnim rijekama sve do 
fantastičnih Briona 1 i drevne Pule, pune vrijednih arheoloških 
spomenika. 

Vrh poluotoka završava šumovitom Premanturskom puntom, 
proglašenom parkom prirode, pod nazivom Kamenjak. 

U povijesnom smislu Istra je također jedinstvena u odnosu 
na područja južnoslavenskih skupina. Od 177. godine kada 
su Rimljani pokorili Histre koji su živjeli na tom području, nije 
bilo autohtone vlasti. Padom zapadnog Rimskog Carstva 
476. godine Istru zauzimaju Langobardi i Goti, a krajem 6. 
stoljeća, dolaze Slaveni i grade svoja prva naselja. 

Tijekom stoljeća broj stanovnika drastično se mijenja, ratovi i 
41 epidemija kuge nekoliko su puta u potpunosti opustošili 
Istru. O tome svjedoči i odluka Serenisime iz 1376. godine 
da napući tu zemlju jer „...nema dovoljno ljudi ni za prehranu 
ni za obranu... 11 . U tom doseljavanju, najviše ima Slavena iz 
krajeva ugroženih Turcima, ali nisu jedini. Doseljavaju tada i 
Grci i Albanci. 

Vladari se često mijenjaju, svaki novi vladar „oslobađa 11 Istru 
od prijašnjeg, ali Istra nikada nije imala slobodu i svoju vlast. 
Tako je i 1945. godine Istra „oslobođena", a sastavnim 
dijelom Jugoslavije postaje 1947. godine Pariškim 
sporazumom. Ostali dijelovi te bivše državne tvorevine, od 
Slovenije do Makedonije, u određenim povijesnim 
razdobljima, imali su svoju vlast ili barem izvjesnu 
samostalnost. Čak i u doba takozvanog „mračnog perioda" 
komunizma, šest bivših republika razvijale su neku vrstu 


1 Naziv Brioni spominje se prvi puta 1421. godine (grčki: bryon = morska 
mahovina). Noviji naziv, Brijuni - dvojben je zbog promjene ,,o“ u ,,ju“ koja 
nije lingvistički utemeljena. 

samouprave. Nasuprot tomu Istra, iako po mnogočemu 
zasebna, nikada nije imala mogućnost odlučivanja. 
Vjekovima iskorištavana i ugnjetavana od stranih vladara, ni 
nakon spomenutog priključenja FNR Jugoslaviji - nije izborila 
svoju samostojnost kao republika ili kao autonomna 
pokrajina. 

Da je istarski poluotok raj na zemlji, potvrđuje i činjenica da 
je najveći hedonist svih vremena, Tito, odabrao Istru za 
svoje stanište. Taj prvi i posljednji jugoslavenski diktator, u 
uživanju u životu, nadvisio je sve rimske imperatore, careve, 
kraljeve i prebogate šeike. Okružen najljepšim ženama i 
egzotičnih životinjama iz cijelog svijeta, uz preobilne gozbe, 
najbolji whisky i kubanske cigare, Tito je svoje bajkovite 
Brione čuvao kao oči u glavi. Malobrojno autohtono 
stanovništvo protjerao je s otoka, a garda do zuba 
naoružanih dvometraša, brinula se da bez njegove dozvole 
ničija noga ne može stupiti na Brionski arhipelag. 

Nakon Titove smrti, njegov najmlađi general i prvi hrvatski 
diktator, Franjo Tuđman nije znao uživati u fascinantnom 
brionskom raju. U stalnoj, uzaludnoj želji da kopira u svemu 
svoga uzora, uspio je kopirati samo Titovu maršalsku odoru 
u kojoj se kočoperio na paradama. Tuđmanova jedina 
preokupacija bilo je zgrtanje milijuna DEM i dolara za sebe i 
svoju porodicu, te se po tome može uspoređivati jedino s 
afričkim diktatorima 20. stoljeća. Za sve ostalo Franjo 
Tuđman nije imao ni smisla, ni vremena. Stvaranje države 
Hrvatske bilo mu je u drugom planu. 

Neosporna geografska ljepota, položaj u srcu Europe i 
kompaktna prostorna cjelina, karakteristike su koje izdvajaju 
Istru od ostalog korpusa Hrvatske. Diferentne odrednice 
obilježavaju i ljude koji ovdje žive tisućama godina. 
Previranja, ratovi, teške boleštine i stalni pritisak stranih 
vladara za potiranjem autohtonih korijena rezultirale su 
prkosom istarskog življa, lako nikada nije izborena 
samostalnost, sačuvan je identitet, jezik i tradicija. Istranin ili 
bolje reći Istrijan, (od najstarijeg naziva, Histria ) tih je, 
povučen, stabilan, tolerantan, radin i nadasve čvrstog 

karaktera. Za razliku od ostalog življa s područja Hrvatske i 
bivše Jugoslavije koje je u većini prečesto nabijeno 
iracionalnim nacionalšovinizmom, Istrijani imaju daleko 
realniji, tolerantniji i civiliziraniji stav. Ljudske vrijednosti više 
se cijene nego brojanje krvnih zrnaca. 

Zbog spomenutih prirodnih elemenata, ali i zbog višeg 
civilizacijsko - etičkog standarda, Istra kao izdvojena cjelina - 
bliža je Europi nego Zagrebu. Ostaju pitanja bez odgovora: 
„Zaslužuje li Istra, Hrvatsku?, ili - zaslužuje li Hrvatska, 
Istru? 11 . 

No, kao što u svakom žitu ima kukolja, tako i u svakoj 
zajednici ima lopova i kriminalaca. Ni Istra nije izuzetak. U 
okružju i granicama Hrvatske koja je od svoga osnutka 
stvarana na kriminalnim temeljima, bilo je lako ući u tamni 
svijet ratnog i pretvorbenog profiterstva. U kolopletu politike i 
kriminala, istarski zločinci uspješno su se povezali s 
hrvatskom metropolom, pa i s podzemljem Europe. Crni 
kapital procurio je prema Istri i mnogostruko se povratio na 
privatne bankovne račune istarskih i inih lopova. U bescjenje 
rasprodana, djevičanski netaknuta biserna obala 
pretvorena je u skupa građevinska područja namijenjena 
betonskim apartmanima. Ni blage padine i stoljetne šume u 
unutrašnjosti, banda lopovska nije poštedjela. Zločinačkim 
Zakonom o golfu omogućena je daljnja kastracija lijepe Istre. 
Zbog „ Judinih 30 škuda“ Plominom, Rockvvoolom i 
Kaštijunom, korumpirana istarska politička elita učinila je od 
svoje romantične Istre - europsko smetlište. 

Nije potrebno dodati da je na svaki kapitalni pljačkaški 
projekt udaren pečat državne - ali i lokalne politike. 

Novo desetljeće donosi nove probleme i nove perspektive. 
Danas se Istra, odnosno Hrvatska, polako ali neminovno 
približava Europi. Kriteriji i zakoni morat će se mijenjati. 
Anticivilizacijske moralne (čitaj: nemoralne) norme i lopovski 
zakoni kojima su ratni zločinci-profiteri i pretvorbeni tajkuni 
opljačkali Hrvatsku i Istru do gole kože, morat će se 
mijenjati. Hrvatska sa svojim čvrsto umreženim političko- 



kriminalnim miljeom sve više se trese. Krilatica „Tko je jamio, 
jamio!“ dolazi u pitanje, lako Hrvatski sabor fanatično 
odgađa tretirati povrat nezakonito stečene imovine - povrat 
imovine kuca na vrata, te postaje imperativ i neminovnost. 

Većina ekonomskih stručnjaka zbog čuvanja svojih radnih 
mjesta i položaja u javnim nastupima, daje sterilne i plašljive 
izjave. Zato treba izdvojiti korektan odgovor dr. sc. Slavka 
Kulića s Ekonomskog instituta u nedavnoj TV emisiji. Na upit 
hoće li biti vraćeno Hrvatskoj sve što je nezakonito otuđeno, 
Kulić je kazao da hoće. Voditelj je upitao odnosi li se to i na 
Mudrinićev i njemački THT, Inu i Todorićev Konzum? 

"Ja znam da će biti vraćeno sve što je nezakonito otuđeno i 
to će biti nužno, i EU će nas podržati u tome. i THT i ina i 
sve to o će mu se danas govori je nezakonito otuđeno od 
hrvatske stvarnosti i radnika, ćije je to", kazao je Kulić. 

Povrat imovine najgora je noćna mora za većinu saborskih 
zastupnika i članova Vlade, kao i za hrvatske i istarske 
zločince. Zatvorska kazna, manje je zlo - povrat imovine je 
ono čega se najviše plaše. Zagorec, Petrač i ostala bogata 
zatvorska elita - šute i čekaju. Njihove porodice žive u 
blagostanju, a opljačkani milijuni dolara i eura na sigurnim su 
mjestima. Nitko, a ponajmanje Hrvatski sabor, ne traži da 
banda lopovska vrati opljačkano. Razlozi su poznati. 
Mnoštvo zastupnika iz svih mandata, kao i dobar dio ostale 
političke elite ostao bi bez igdje ičega. Uz zatvorske kazne! 

Svijeća dogorijeva. Strah se uvlači u hrvatsku elitu, boje se 
sudbonosnih pitanja: „Odakle ti to?“ i „Jesi li platio porez na 
to?“ A još se više boje konfiskacije nezakonito stečene 
imovine. 

Čvrsta mreža Bande lopovske još uvijek odolijeva naletu. Ali, 
neće dugo... lako se Vlada, Hrvatski sabor, DORH, sudovi i 
ostale pseudodemokratske institucije čine čvrstima - srušit 
će se kao kula od karata. Razlog je egzaktan, nedostaje 
moral; poštenje i elementarna pravda. Pokrali su zemlju, 

zadužili buduće generacije. Danas ili sutra, morat će 
odgovarati svome narodu i - vratiti opljačkano! 

Miševi se skrivaju u svoje rupe. Plodna polja kriminala 
prešućuju, treba osigurati kapital, naći utočište. Za mnoge je 
lijepa Istra - rješenje. 

Po geološkom sastavu klasifikaciju Istre odredio je Norbert 
Krebs u svojoj knjizi "Die Haibinsei istrien" (Poluotok Istra), 
objavljenoj u Leipzigu davne 1907. godine. On Istru dijeli na 
tri reljefne cjeline: 

Bijela Istra područje je krša i vapnenačkih goleti koje su 
nastale krčenjem šuma. 

Siva Istra središnja je zona gline sive boje. 

Crvena Istra nazvana je po zemlji crvenici u niskom i 
primorskom području koje se proteže prema vrhu poluotoka. 

Rimljani su Istru nazivali Histria terra magica zbog svoje 
magične privlačnosti. Dva tisućljeća kasnije čarobna Istra 
dobiva novo ime, Histria, terra nigra! 

Tri imena; Bijela, Siva i Crvena Istra sjedinila su se u jedno; 
Crna Istra. Utočište crnog kapitala! 

Ova knjiga, posljednja iz trilogije (uz „Tko je jamio, jamio“ i 
„Vratite opljačkano, bando lopovska"), povijesni je dokument 
o tragičnoj tranziciji na ovim prostorima u kojoj je vlast 
opljačkala vlastiti narod. To je cjelina od nasumice odabranih 
isječaka iz opusa Crne Istre. Ujedno, to je arhetipska priča o 
borbi između dobra i zla, o teškoj i dugotrajnoj borbi za bolje 
i poštenije sutra. 

Prije 30 godina poželio sam dio svog života provesti u 
šetnjama po zelenoj Premanturskoj punti na vrhu Istre. Ove, 
2010. godine želja mi se ispunila. Okružen sam visokim 
borovima, bijelim kamenom i kristalnim morem na 
najljepšem komadiću planeta Zemlja. Ali, neću provoditi sate 
i dane samo u dugim šetnjama ili u razgovorima ugodnim uz 
čašu crnog vina. Neću biti dio kukavne stoke sitnog zuba 
koja me i ovdje okružuje na ulicama i u kafićima kad se 

odmaknem od kamena i mora. Neću pognuti glavu i tiho 
šaputati - da nije dobro! 

Tražit ću da hrvatska i istarska Banda lopovska vrate ono što 
su pokrali i opljačkali mojoj domovini. Borit ću se glasom i 
perom - ako treba i drukčije! 

I neću da Crna Istra ostane Crna Istra. 

KRAVE STRUMBUJE 

Nikada ne govori o prošlosti - stara je uzrečica koju mnogi 
svojataju, između ostalog i Dalaj Lama. 

U svakodnevnoj, uvjetno rečeno, površnoj komunikaciji - 
ova uzrečica nije loša. Često se dogodi da nas susjed ili 
poznanik „zadavi" pričama iz prošlog vremena o svojim 
roditeljima, djeci ili o nekim njegovim poznanicima koje vi ne 
poznajete. Najprije slušamo, a zatim se isključimo... 

Dakle, dobro je u razgovoru izbjegavati prošlost, no s 
pisanom riječju situacija je drukčija. Prošlost nam daje 
temelj, ishodište, izvore i informacije na kojima gradimo tekst 
i srž svake dublje konotacije. Crna Istra ne bi bila Crna Istra 
da se ne zavučemo barem dva desetljeća unatrag, u 
prošlost, u vrijeme još jednog „oslobođenja" ove zemlje i ove 
terase na kojoj sjedim i pokušavam pisati. 

Jutro je 1. travnja ljeta Gospodnjeg 2010. Dan je to kad se 
ljudi šale, varaju prijatelje svoje, ali im kasnije kažu istinu. 
Svi se smiju, radost u životu, proljeće... 

Preda mnom je ekran laptopa i otvoren „prazan dokument", 
nije više kao nekad list bijelog papira i pero. Ne znam je li 
dobro vrijeme za početak ili nije. Ipak je taj Prvi april 
nepošten, pun laži i prijevare, a toga mije dosta, previše... 

Zastajem, zraka sunca probija oblake, uzimam dalekozor da 
pogledom potražim krave na Trumbuji, nenastanjenom 
otočiću nasuprot moje kuće. Ista slika kao jučer i prekjučer. 
Krave mirno pasu škrto raslinje, ne misle o sutra, o jeseni ili 
prosincu kad će nam možda zamrznuti mirovine, plaće, 
možda izdati točkice, bonove ili markice za kruh i mlijeko. 
Možda, a možda neće biti ni točkica? Dobro je da imamo 
Šukera, on nam je za ovaj Prvi april priredio još jednu šalu, 
poživio da Bog da, jer ipak će ovaj mjesec stići mirovina. 
Uzeo je naš ministar novih pola milijarde kuna kredita i kaže 
da to nije kredit, kaže to nije nikakav dug. Valjda nam je 
netko poklonio pola milijarde. Ne vjerujem da laže, vjerojatno 
se šali - Prvi je april! Dodaje Šuker da smo dužni samo 44 
milijarde eura, valjda je i to prvoaprilska šala. Nitko živ ne 

zna koliki nam je dug, svakako je veći, uh, puno veći od te 
44 milijarde. Ali, lako ćemo... 

Gledam taj otočić Trumbuju i razmišljam iako nije ni zdravo, 
ni dobro razmišljati. Šteta što taj maleni komadić kopna nije 
Island, odmah bih otplovio do njega. Tamo su pametni ljudi, 
nisu „glupa stoka sitnog zuba“. 

Islanđani ne priznaju lopovske dugove. Prije nekoliko dana, 
na referendumu, s 93,1 posto odbili su platiti Engleskoj i 
Nizozemskoj 5,3 milijarda dolara dugova triju nacionalnih 
banaka. Te tri banke pod državnom kontrolom od 2008. 
godine cijelo su desetljeće uživale u tržišnoj slobodi nakon 
Vladine privatizacije krajem 1990-ih - ukratko, krale. 
Prepoznatljivo, zar ne? Razlika je što naše banke zaštićene 
vladajućom mafijom kradu oštrije, više i bez ikakvih obzira. 
Još je veća razlika u mentalnom sklopu. Po tome su 
Islanđani daleko iznad kastorski poniznog, plašljivog 
hrvatskog puka. 

Prosvjednici su bacali crvenu boju po fasadama kuća i po 
automobilima zaposlenika propalih banaka Kaupthing Bank, 
Landsbanki i Glitnir Bank, izražavajući svoj bijes. Vlada je 
imenovala Povjerenstvo za istragu financijskih zlouporaba i 
identificirala više od 20 kriminalnih slučajeva. Ne treba 
sumnjati da će tužbe koje slijede imati pošten i realan 
završetak. To nije Hrvatska, oni nemaju Mladena Bajića i 
comp. - na Islandu „institucije zaista rade svoj posao“. 

A, što je s nama? Hoćemo li mi desetljećima plaćati dugove 
naših zločinaca, ratnih, pretvorbenih i inih? Ima li za nas 
lijeka? 

Ima!!! Postoje dvije solucije. Prva, neki kažu da nije dobra; 
uzeti kamenje u ruke, batine i puške s tavana ili iz podruma i 
krenuti na Markov trg. Rezultat bi bio dobar (sve je bolje 
nego ovaj lopovluk!), ali način nije primjeren Europi u 21. 
stoljeću. 

Druga solucija vrlo je dobra, pa i demokratska; narodni 
referendum!!! Dobar primjer je spomenuti Island! Znam, 
Banda lopovska borit će se protiv referenduma, ako treba i 
dugim cijevima, ali referendum je jedini realni, demokratski i 

mirni izlaz iz mafijske kaljuže u kojoj živimo. Ako nismo ovce 
ili one krave s Trumbuje, odbit ćemo plaćanje svih dugova 
koje su nam lopovi s Markovog trga i ostali lopovi nabili. 
Imamo pravo na to - nismo se Mi zadužili nego Oni. Hrvatska 
može opstati samo ako natjeramo lopove da vrate sve ono 
što su opljačkali. 

Spuštam dalekozor, blago kravama, nikuda ne žure, bit će 
trave i sutra i prekosutra. Ni ja neću žuriti, zabilježit ću svoja 
razmišljanja kasnije. 

Otvaram portale, ali neću gledati tekstove koje piše moj 
suradnik i prijatelj Domagoj na www.necenzurirano.com. 
Šturi su to podaci, gole istine koje nitko ne može pobiti. 
Imam zdravo srce, ali u mojim godinama može se svašta 
dogoditi ako se uzbudim. A, tu je i moj PTSP. Domagoj 
napada naše ministre, vlast - pa nisu oni valjda takvi? Ah, taj 
Prvi april, smijem se, iako nikome od nas nije do smijeha. 
Njima je! Smiju nam se, imaju pravo, oni su zvijeri, mi smo 
stoka, izabrali smo ih... Kradu, pljačkaju, dvadeset godina - i 
danas! 

No, i zvijeri, ako su odbačene, stradaju. Dva dana prije ovog 
Prvog aprila 2010. jedna je odbačena zvijer stradala, 
odvedena je u Remetinec s lisicama na rukama. Polančec! 
Damir Polančec, donedavno potpredsjednik Vlade RH i 
ministar. 

Najsmješnije i ujedno najtužnije je kad se naša premijerka 
Jadranka Kosor kiselo nasmiješi i uz njezinu stalnu 
poštapalicu (,,naravno“) stoti ili dvjestoti puta ponovi: 
„Naravno, neka institucije rade svoj posao." 

Koje institucije, kakve institucije? DORH, sudovi? Najprije bi 
te institucije morale krenuti od zločina u splitskoj Lori (Bajić), 
ili od zemljišta na Hvaru (Šimonović). 

Ili od stana premijerke Jadranke Kosor! 

Žalosno je i kad ministar Šimonović izjavi bez ikakve grižnje 
savjesti:" Nitko nije kriv dok mu se ne dokaže krivica". 
Spomenute dvije rečenice mogu egzistirati bilo gdje - ali ne u 
Hrvatskoj. Ovdje to ne važi! Dovoljno je svakom tajkunu, 

pretvorbenom zločincu, ratnom profiteru i golemoj većini 
hrvatske političke elite postaviti čarobno pitanje: „Odakle ti?“ 
Ma, kakvi dokazi? Nije potrebno čekati odgovor ili dokaz. 
Svakom je jasno - tajkunima oduzeti imovinu, ratnim 
zločincima - profiterima po ratnom kodeksu, metak u čelo! 

To je elementarna pravda - a ne hrvatska pseudopravda. 

Ta lažna, podla, hrvatska pseudopravda ugradila je u svoje 
institucije genijalni mehanizam samoobrane; takozvani, javni 
interes. Ukratko; građanin ne može, na primjer, tražiti da 
Vidošević, Rajić ili Kerum odgovore na pitanja: „Odakle ti 
milijuni? Jesi li platio porez na to?“jerto navodno nije interes 
hrvatskog građanina. To bi morao činiti DORH ili USKOK. Ali 
neće... vrana vrani ne kopa oči. 

Ružno, podlo, nepravedno! 

Je li Damir Polančec kriv? Pitanje za Prvi april. Pa, jasno je 
da Polančec, ni uz astronomska ministarska primanja ne 
može imati to što ima. Ma, ljudi moji, nakrao se, napljačkao 
se od svih nas! Ima milijune na svojim računima. 

Pročitajte samo kratki sažetak: Damir Polančec uhićen je 
nakon što su istražitelji doznali da je njegova bliska 
prijateljica Draženka Gaćan trebala upravljati tvrtkom Fima 
Ami Itd. na Malti, koja kontrolira 10,64 posto Podravkinih 
dionica iz operacije Špice. To je bio dogovor Polančeca s 
Rankom Mimovićem, slovenskim državljaninom zastupnikom 
srbijanske grupacije Fia sa sjedištem u Beogradu. On je 
jučer u telefonskome razgovoru potvrdio da je Fia novi 
vlasnik Fime Ami Itd. Ustvrdio je kako je to tek prvi korak u 
ostvarenju namjere da Fia isplati kredit mađarskoj banci 
OTP i tako postane "čistim" vlasnikom Podravkinih dionica. I 
tako dalje... 

Jedva pratim tekst. Razumijete li vi što, dragi čitatelji? Tu 
ima svega i svačega: tvrtka Fima Ami Itd. s Malte, Podravka, 
operacija Špica, Srbin sa slovenskom putovnicom, grupacija 
Fia iz Beograda, mađarska banka OTP... 

Nedostaje ono glavno; INA i najveći od najvećih, Ivo 
Sanader... 

Ne treba ulaziti u detalje niti papagajski ponavljati:" Nitko nije 
kriv dok mu se ne dokaže da je kriv." Jedno je sigurno: 
Damir Polančec mora vratiti narodu sve ono što je opljačkao. 
I milijune i nekretnine, pa i onaj mercedes kojeg smo viđali 
na TV ekranima. A, INA i dr.sc. teatrologije, Ivo Sanader doći 
će na red... 

Što je s Istrom, mojom Crnom Istrom, preokupacijom o kojoj 
pišem ovu knjigu? Trenutak razmišljam; pa sve je Istra; i 
Polančec, i Kosor, i Sanader, i INA, hrvatski i istarski lopovi i 
zločinci... sve je to isti umreženi koloplet gadosti, kriminala, 
korupcije, krađe, pljačke... Ima vremena za ostala imena, bit 
će ih, ali nisu imena toliko važna koliko pogubni virus kojim 
je ovu zemlju otrovao Franjo Tuđman prije dva desetljeća. 
Počelo je otimanjem vile Vrus. Po uzoru na maršala Tita koji 
je otjerao stanovnike Briona, naš Vrhovnik otjerao je vlasnike 
vile Vrus, a onda je „kupio" tu vilu. Zatim je s tri milijuna DEM 
pokradenih od svog naroda kupio unuku banku (Kaptol). I 
tako dalje... E, samozvani marša!\ samozvani vrhovnih. 

1990. godine počela je crna priča, a lopovi, hrvatski i istarski 
nastavili su je do dana današnjeg... 

Podižem pogled i na trenutak bježim iz ozračja politike koja 
neminovno formira okružje naših života. To fluidno, 
neuhvatljivo ozračje sastavljeno od ljudi i institucija, naizgled 
neopasno i humano - diktira naše temeljne parametre; 
slobodu i egzistenciju. U demokratskim zemljama to je 
uprava - u nedemokratskim; vlast. Kod nas to nije ni jedno ni 
drugo - nego mafija. 

Danas se ne vide krave. Jedva raspoznajem bijeli rub obale 
Trumbuje, zeleni sag nije zelen nego siv zbog kišne zavjese. 
Niski, mali otok čini se još manjim. Daleko u pozadini jedva 
se naziru magleni obrisi Cresa. Lijep ali sumoran ugođaj, 
šteta ga je još više pokvariti mračnim mislima, šteta što ne 
mogu iz glave istjerati slike gladnih galebova na Kaštijunu. 
Danas sam bio tamo. 

Cesta od Pule do Premanture najljepša je cesta u Istri. Od 
samog početka, od skretanja s pulske zaobilaznice, prati je 
gusta šuma borova i visokih pinija, s prodorima otvorenih 
vidika prema moru. 

S te lijepe ceste, na četvrtom kilometru od Pule skrenuo sam 
ulijevo na blatnjavi put ka Kaštijunu. Crnogorična šuma 
prelazi u nisko, grmoliko raslinje, okružje se mijenja, nestaje 
zelena boja i pretvara se u sivo, smeđu. 

Nakon nekoliko minuta vožnje, još prije vizualnog kontakta, 
osjetio sam blizinu smetlišta. Ne može se reći da je to bio 
intenzivan smrad, ali neugodan miris jest! A, onda, iza 
zavoja ispred mene izronilo je brdo ograđeno žičanom 
ogradom. Prvo što mi je privuklo pogled na površini 
zaobljene smeđe mase bile su stotine, tisuće pokretnih, 
bijelih točkica, na tlu i u zraku. To su galebovi u potrazi za 
hranom. 

Prišao sam automobilom širokom kamionskom prilazu. 
Čuvar je izašao iz kućice i upitao: 

- Što želite? 

- Mogu li ući, pogledati?... - odgovorio sam pitanjem. 

- Ne! Ne smijem vas pustiti. Možete pogledati samo izvana. 

Blato je. Kiša je padala ovih dana i kamioni su razrovali put 
koji vodi uokolo uz žičanu ogradu. Moj dvosjed sa širokim 
gumama nije prikladno vozilo za takvu rutu, ali ipak sam 
obišao smetlište. Sa svih strana slika je bila ista: tamni 
tonovi; smeđe, crno i - bijelo, sivi galebovi. Mnogo ih je, 
tisuće... 

Vraćam se na glavnu cestu i skrećem prema Premanturi. 
Blatnjavi kotači kližu po mokrom asfaltu, crni oblaci zatiru 

horizont, ali osjećaj nelagode gubi se. Opet je to idilična 
aleja visokih borova, more se u jednom dijelu pripija uz samu 
cestu. Ugođaj je opet lijep, no slike gladnih galebova i zadah 
kaštijunskog smeća ostali su u meni. 

U jednom razgovoru pulski gradonačelnik Boris Miletić, 
rekao mi je da stanuje jedan kilometar od Kaštijuna. 

Mrštim se. Ja bih otišao. 

Kaštijun; radioaktivni otpad iz tvornice Rockvvool zbrinjavat 
će se na pulskom odlagalištu. 

U desnom uglu ekrana žmirka crvena zvjezdica. S mnogo 
truda i muke ugradio sam ovaj znak o stizanju filtrirane 
pošte. Upozorava me da je stigla pošta od nekog, meni 
važnog pošiljatelja. Ostalu poštu Computer ignorira. 

Mail šalje umirovljeni pukovnik HV iz Pule, moj suborac i 
prijatelj. To je zapisnik s naše predaje prigovora, zapravo 
peticije građana Gradu Puli protiv izgradnje Kaštijuna. Ah, 
evo moje Crne Istre; 

Čitam; mnogo podataka, mnogo uzalud izgubljenih dana i 
sati, nada da se nešto može... Zapisnik je pisan pristojno da 
nikog ne uvrijedi, i to ne valja! Treba lopovima reći, jasno i 
glasno da su lopovi! 

Skupili smo se na pulskom Forumu, na terasi Cvajner gallery 
cafea. Bio je prohladan, sunčan dan na pragu proljeća. Na 
okruglom stolu ispred nas tri kave, sok i pivo. Sutimo. Oko 
nas TV snimatelji. U kartonskim kutijama imamo blizu šest 
tisuća potpisa protiv Kaštijuna, zapravo protiv one amorfne 
mase Bande lopovske - virtualnog, nevidljivog, ali 
sveprisutnog zla o kojem razmišljam, sanjam i pišem. 

Kaštijun je odlagalište pulskog smeća, no istarski „vizionari" 
planiraju da to bude smetlište cijele Istre. Tako kažu, ali 
između redova može se iščitati da zamišljaju Kaštijun kao 
europsko smetlište. Iz Europe dovozit će se smeće i fekalije 
u kamionima, valjda vlakovima, brodovima i zrakoplovima. 
Prerađivat će se u energiju, brikete i ostale korisne stvari. 
Lokacija je „izvrsna", u neposrednoj blizini Pule, Medulina i 
atraktivnog turističkog područja (godišnje 250.000 turista). 
Na kompleksu od četrdesetak hektara smjestit će se 
Županijski centar za gospodarenje otpadom Kaštijun, te uz 
utjecaj moćnog cementarskog lobija iz Holcima, i prateća 
tvornica RDF goriva za Istarske cementare. Uz aktualne 
zagađivače, Plomin i Rockvvool - cementara Koromačno i 
Kaštijun zaokružit će cjelinu. 

Investicija Kaštijuna u prvoj je soluciji iznosila oko 30 
milijuna eura, zatim se penje na 58 milijuna, pa 70 milijuna... 
uskoro stotinjak pa i više. 

Odakle sredstva? Hrvatski model je kredit, što veći kredit! 
Važno je zadužiti se, naplatiti onaj crni dio; proviziju, ili 
poštenije rečeno - mito. Našem političkom šljamu koji vodi 
ovu državu prema kraju - ostalo nije važno. Za gradnju 
novog Kaštijuna planira se kredit u Europskoj banci za 
obnovu i razvoj (EBOR). Otplaćivat će građani! 

Kako opravdati takvu suludu lokaciju i mastodontsku, skupu 
građevinu, kad je trend u svijetu gradnja manjih reciklažnih 
postrojenja? No, to eliti nije važno. Zna se! Smeće je veliki 
business, a što veća investicija - veća je provizija! I evo nas 
u momentu kad se treba vratiti malo unatrag, u prošlost, 
prema uzorima hrvatskih i istarskih političara: 

7. je sjednica Vrhovnog državnog vijeća Republike Hrvatske, 

8. lipnja 1991. godine. Početak je bio u 10 sati. 

U drugom dijelu sjednice, Franjo Tuđman blago se osvrće na 
podmitljive hrvatske ministre (dio stenograma označenog 
„strogo povjerljivo 11 ): 

Tuđman: „ .... U godini i pol ove vlasti, nitko nije odgovarao, 
osim što se tiho otpustilo neke ministre za koje se znalo da 
nam,... kako su ih zvali, „5 posto", ali i to nije da to dovoljno u 
javnost". 

Tuđman u nastavku kaže da vlast postaje odveć 
nedjelotvorna u odnosu na greške, i u odnosu na politički 
kriminal... 

Treba obratiti pozornost na ono „tiho otpušteni 11 . Umjesto da 
im se sudi po ratnom pravu, po prirodnoj elementarnoj pravdi 
- i to javno - tiho ih se otpušta. Bez kazne i oduzimanja onog 
što su pokrali! Zašto? Uvijek postoji razlog. Odgovora može 
biti nekoliko, ali najlogičnije je „da pas ne laje zbog sela 
nego zbog sebe 11 . Tuđman i društvo oko njega, već su 1991. 
godine duboko ogrezli u pljački svoje domovine. 

Vraćamo se u 2010., na Kaštijun. Ako uzmemo u obzir samo 
onih ministarskih (iz 1991.) „5 posto 11 o kojima govori 
Tuđman, uobičajene provizije ili ružnije rečeno, mita - na 700 
ili 800 milijuna kuna, lako ćemo izračunati ,,crnu“ dobit na 
Kaštijunu. 40 milijunčića netko bi gurnuo u svoj džep. No, to 
nije sve. Apetiti današnje elite veći su nego prije. Realna je 
pretpostavka da je danas provizija znatno veća, jer je i 
nezajažljivost od 1991. godine do danas eskalirala. Ukoliko 
uključimo model investiranja, JPP (javno-privatno 
partnerstvo) sve više korišten u Hrvatskoj, situacija je još 
bolja. Taj model novijeg je datuma, moderniji, kao stvoren za 
naše podneblje! JPP znatno je fleksibilniji i povoljniji kao 
podloga za korupciju nego stara „primitivna" provizija. 
Hoćemo li Kaštijun graditi po JPP? Dakako! 

Kaštijun se dugo „kuhao", no oštrija igra krenula je tek 
početkom 2008. godina, nakon što je istarsko krilo Bande 
lopovske tiho provelo dio urbanističke dokumentacije i 
stavilo građane pred gotov čin. Masno je naplaćeno brdo 
papira; prednacrti, studije, elaboracije, planovi... Nema 
sumnje da je dio sredstava otišao u privatne džepove 
dužnosnika. Iskustava u sličnim poslovima bilo je napretek; 
Arenaturist, Dragonera, Barbariga, Rockvvool... Moćan 
suradnik u aferi Kaštijun bio je i umreženi Glas Istre sa 
svojim najpodobnijim novinarima i novinarkama. 

Zatečeni građani pokušali su zaustaviti prozirnu manipulaciju 
svoje vrhuške. Pokrenuta je široka inicijativa (Istarski 
GROZD); 18 subjekata, nezavisnih političkih lista, udruga 
građana i političkih stranaka Pule i Medulina - svi osim IDS-a 
i SDP-a. Podneseno je nekoliko kaznenih prijava, između 
ostalih i prijava protiv Ivana Jakovčića. Zahvaljujući 
korumpiranom policijskom i pravosudnom sustavu, te prijave 
spavaju na policama. 

Šira javnost prvi puta dolazi do šokantnog saznanja da će se 
i radioaktivni otpad iz tvornice Rockvvool zbrinjavati na 
pulskom odlagalištu Kaštijun. Naime, kao sirovina u tvornici 
kamene vune koristi se i radioaktivni bazalt. Osim toga, na 

Kaštijunu koji je planiran za komunalni, a ne za industrijski 
otpad, predviđa se i skladištenje koksne prašine, te otpadne 
kamene vune. U drugoj fazi to će biti zastrašujuća količina 
od 4000 tona. 

Zabrinjavajući podatak je i plan da se tvornički otpad odlaže 
u boksitne jame - dok Kaštijun ne bude dovršen. 

Zaštita okoline i zdravlja ljudi u potpunosti je zanemarena. 

Skupovi, prosvjedi, peticije, primjedbe, tisuće potpisa - i 
ništa! Prosvjednici prozivaju Ivana Jakovčića, Borisa 
Miletića... Stidljivo se spominje „moguća korupcija". Ma, 
kakva „moguća"!, zašto se svi boje istine? Kaštijun je prava 
zlatna koka. Već su u tom smetlištu „spaljeni" milijuni kuna 
strogo namjenskih sredstava za sanaciju Kaštijuna. Naime, 
zna se da je prikupljeno 64,3 milijuna, te da je sanacija 
završena. Utrošeno je svega 9,1 milijun - a ostalih crnih 55 
milijuna papala maca, požderali lopovi! 

Snažni administrativni mehanizmi stvoreni da štite elitu i 
omogućavaju pljačku - odolijevaju svim naletima. Ništa ne 
može pokolebati istarske lopove umrežene i instruirane iz 
metropole. Što je rodno tlo, šume i more - prema eurima, 
vilama, jahtama? Svaki od njih ima 10, 20, 30, stotinu i više 
puta, kuna ili eura u cash -u i u nekretninama nego što bi 
imao da se nije učlanio u Bandu lopovsku. 

Kartonske kutije s tisućama prigovora odbio je primiti pulski 
gradonačelnik Boris Miletić. Primio nas je Giordano Škuflić iz 
Upravnog odjela za prostorno uređenje. 

Primjedbe su pohranjene u Gradu Puli, ali kao da i nisu - kao 
da ih nema! Sudbina im je ista kao i tisućama kaznenih 
prijava koje su godinama hrvatski građani dostavljali DORH- 
u i USKOK-u. Državni odvjetnik Mladen Bajić brižljivo ih čuva 
po ladicama i na podrumskim policama. Sve te gomile papira 
spavat će nekoliko godina, a zatim će biti odnesene na 
odlagališta smeća diljem Hrvatske. Naša peticija protiv 
Kaštijuna - završit će na odlagalištu Kaštijun. 

Nakon predaje kutija razišli smo se. Od Foruma uputio sam 
se prema Zlatnim vratima ulicom Sergijevaca. Nekad se 
zvala Prvomajska. Uska, stara ulica kroz stari grad, nije baš 
lijepa, pa ni previše čista, ali simpatična mi je, ne znam 
zašto. 

Razmišljam; peticije, prigovori, tužbe, prijave, štrajkovi, mirni 
prosvjedi... Hm! Uz papirologiju, štrajkove i mirne prosvjede - 
neće ići!!! Mirnim prosvjedima „demokratska" vlast neće se 
maknuti s Markovog trga. Ni iz Pule! 

Oblaci zastiru sunce. Uvlači se hladnoća u mene. Guram 
ruke u džepove i produžujem korak. 

Kad se sastruže sav taj korupcijski jad i politički šljam u 
svojoj luđačkoj trci za osobnim profitom, ostaje puk iliti 
narod, iliti ljudi. Ljudi zgaženi, ljudi razočarani, osiromašeni, 
prevareni, preveslani, opljačkani... Godinama manipulirani 
stvarni ljudi, stvarni borci i invalidi, stvarni potlačeni radnici, 
sve to pretvoreno je u zeleno-smeđu žabokrečinu. 

Mrštim se. 

Ljudi bi jedini mogli zbaciti sa svojih leđa Bandu lopovsku, 
koja ih je uzjahala davno i nametnički ne silazi, ljudi bi se 
mogli izboriti za minimalna ljudska prava i normalan život u 
drukčije organiziranoj državi. 

Mogli bi - kad bi to bili neki ljudi! 

Pljujem na ulični asfalt, dugo to nisam učinio. Stid me je, 
dogodilo se nehotice, nesvjesno. Gledam uokolo, nitko nije 
vidio, ljudi hodaju pognutih glava, gledaju pred sebe - u svoja 
stopala, u cestu. 

Mrva je radio u mom disco klubu „Teachers 11 u Opatiji davne 
1977. godine, a onda se sve donedavno nismo vidjeli. 
Projurila su desetljeća, on je bio tajnik u IDS-u, ja među 
osnivačima HDZ-a, pa dragovoljac, časnik u HV. On više nije 
u vrhu IDS-a, a ja se užasavam svoje naivnosti i gluposti iz 
tog vremena. 

I, evo 33 godine kasnije, sjedimo u Puli, u Cvajner gallery 
caffeu. Pokazuje mi ugrađene trezore u zidu i kaže da je 
ovdje nekada bila banka. Dodaje da mu je ovaj lokal jedan 
od najljepših na svijetu. 

Mrva je visok, nosi žičane naočale, hoda na štakama, nema 
jednu nogu i pokušava me prevariti, ali volim ga, beskrajno 
mi je drag. Valjda je to zato što me vraća u sjećanje na 
mlađe dane, na naivnost, na prve godine ljubavi, na vrijeme 
kad su nas manje pljačkali... 

Pokušava me Mrva prevariti, brani Bandu lopovsku, kaže da 
Istra nije Crna Istra i da nije tako kao što neki kažu i pišu. 
Njegov bivši i današnji šef, takoreći, jedva sastavlja kraj s 
krajem, zeznuo se s onim selom, Svetim Jurajem, to su 
samo troškovi... Afere: Dragonera, Barbariga, Arenaturist, 
Rockvvool... ma, nema tu ničega... 

Gledam ga, šutim, razmišljam; je li on lud ili sam ja lud? Bilo 
bi u redu da Mrva vozi neki bjesni automobil i da živi u vili s 
bazenom, pa da priča bajke, - ali ovako mi je čudno, Znam 
da nije glup, ali, tko zna, Alzheimerova bolest javlja se i kod 
mlađih ljudi. 

Prilazi pulski gradonačelnik Boris Miletić i sjeda za stol k 
nama. Odmah prelazim na pitanja o izgradnji Županijskog 
centra za gospodarenje otpadom na Kaštijunu. Objašnjavam 
da je u svijetu trend malih spalionica i da je dovoženje 
smeća u Kaštijun, veliki problem, da je lokacija apsurdna... 
Pitam, kolika je konačna investicija? Kaže 70 milijuna eura, 
ja tvrdim da će biti preko 100, treba podmazati... On me 
uvjerava da će biti bolje da se izgradi. Da su prosvjedi i 
peticije protiv Kaštijuna neopravdani. 

Objašnjavam da nije problem u samom odlagalištu koliko u 
činjenici da ovo nije Švicarska ili Njemačka. Tamo bi za 
stotinjak milijuna zaista izgradili dobar pogon. No, kod nas 
će golemi dio od te hrpe novca požderati Banda lopovska, a 
od onog ostatka Kaštijun će samo jače smrditi. 

Obojica me uvjeravaju da nije tako... 

Rastajemo se. Lijep je dan, proljetno sunce, ali ulica je 
tmurna, ljudi su tmurni. Lica su opuštena, nema osmijeha, 
nema ni onog uličnog žamora. 

Predvečerje. Kiša pada, nebo je crno, zeleni tonovi 
podivljalog proljetnog raslinja prelaze u crno. Crna Istra 
prostire se predamnom do horizonta. Crno je ovo što vidim, 
ali crno je i ono što većina građana ne vidi ili neće da vidi. 
Kažu da se nojevi brane tako da gurnu glavu u pijesak. Onda 
ništa ne vide, i valjda ništa ni ne čuju. Slično je i s našim 
građanima; idu na posao, hodaju ulicom, kupuju kruh i 
mlijeko... Gurnu glavu u pijesak, ništa ne vide, ništa ne čuju! 
Afere prolaze pokraj nas, oko nas, lopovi su sve bezobzirniji, 
nikoga se to ne tiče, građani će i sutra ići na posao, hodati 
ulicom, kupovati kruh i mlijeko... 

Pa, isplati li se buditi tu mrtvu koru žabokrečine, zvanu 
javnost? Zaslužuju li ti ,,gurači“ glava u pijesak, da ih 
gurnemo, probudimo? 

Nisam siguran. 

Otvaram ekran, zaustavit ću misli crnim slovima, da ostanu, 
da se ne izgube. Možda će ta slova gledati neki novi, 
probuđeni ljudi koji nisu nojevi. Napisat ću im bajku o 
Arenaturistu. Nije baš sasvim bajka, ali ima sve 
karakteristike bajke; zlu vješticu, vukodlake, vampire, naivne 
praščiće, patuljke, princa i Snjeguljicu. 

Događa se u čarobnoj zemlji Istri (Histria terra magica!). 

Zla vještica kuha čarobni napitak, baca kosti na pod i priziva 
čarobnjaka iz Teksasa, odnosno iz Dalasa (Susman, PIF 
Expandia). Doduše, nije to ona klasična, mršava vještica i ne 
jaše na metli, nego je dobro ugojena, voli vino i vozi se u 
luksuznim automobilima. 

Čarobnjak iz Dalasa doleti zrakoplovom u pulsku zračnu 
luku. Vještica i on zajednički piju čarobni napitak i 
dogovaraju se kako da Arenu (Arenaturist) prenesu grupi 
vampira u Italiji (Europa Group). Treba prevariti vlasnike, 
princa i Snjeguljicu, uzeti im Arenu, pa će ih talijanski vampiri 
dobro nagraditi. 

Za taj posao potreban im je pravni savjet, pa zovu u pomoć 
posrednika, ured vukodlaka iz Luxenbourga (tvrtka Tacana). 
Luxenbourgški vukodlaci premazani su svim čarobnim 

mastima, pa savjetuju vještici i čarobnjaku iz Teksasa da ne 
sele Arenu, nego samo da joj promjene vlasništvo. To je 
mnogo lakše, ali su potrebni dukati. No, to za talijanske 
vampire nije nikakav problem. Uzimaju kredit u Hypo Alpe 
Adria Bank. 

Za šaku dukata (oko 16 milijuna kuna) Arena postaje 
talijansko vlasništvo. Suradnici, praščići i patuljci (državni 
službenici) pomažu talijanskim vampirima i uljepšavaju 
Arenu. To je opet plaćeno u dukatima tako da je Arena nove 
vlasnike stajala, ukupno 51,73 milijuna kuna. 

Naša zla vještica zadovoljna je, posao je završen, dobra 
provizija - kupit će još jedno selo u Istri. Zadovoljni su i svi 
ostali sudionici, svi su na dobitku, jer sada Arena, u novom 
svjetlu, vrijedi preko jedne milijarde! 

Treba proslaviti, pripremaju se velike orgije. Pale se svijeće, 
naša vještica pije vino, vampiri piju krv, vukodlaci jedu sirovo 
meso, patuljci pjevaju, satiri i vile plešu... 

Što je sa Snjeguljicom i princem? Oni su bili prije vlasnici 
Arene, a sada ih nitko ne spominje. Ne brinite za njih, oni 
šetaju pulskim Giardinima. Drže se za ruke i jebe im se za 
sve! Kao i cijelom pasivnom, istrijanskom puku! 

Kraj! 

Arenaturist bijaše nekakav skup hotela i ostalih turističkih 
sadržaja. Ima osam hotela: Histria, Medulin, Brioni, Park, 
Palma, Holiday, Belvedere i Riviera; osam turističkih naselja: 
Verudela Beach i Villa Resort, Punta Verudela Resort, 
Horizont Pula Resort, Splendid Pula Resort, Ai Pini Medulin 
Resort, Brioni Resort i Park Resort, te pet kampova: Stoja, 
Medulin, Stupice, Indije i Runke. Svi kampovi, osim Runka, u 
ponudi imaju i mobilne kućice. 

Nakon „genijalne" Tuđmanove ideje da sve treba dijelom 
prodati, a dijelom opljačkati, grupacija Arenaturist više nije 
naša, domaća. No, to ne znači da se naši domaći, istarski i 
oni drugi lopovi, nisu debelo ogrebli. 

Zbilja je vrlo slična onoj bajci. No, zbilju je teško pratiti, teško 
je na jednostavan način objasniti malverzacije afere 

Arenaturist. Privatizacijske mućke planirane su i propisane 
tako da ih malo tko osim stručnjaka može pratiti. Pokušat ću, 
ne zamarajući čitatelja suvišnim detaljima, sa što manje 
brojaka i postotaka, opisati ovu najveću istarsku 
privatizacijsku prijevaru ijednu od najvećih u Hrvatskoj. 

I ovdje se kao i u najvećoj zemljišnoj manipulaciji aferi 
Dragonera - Barbariga, pojavljuju isti elementi. To su; izdaja 
domovine pomaganjem strancima da osiromaše Hrvatsku, 
mito, korupcija, prijevara... 

Privatizacijski proces koji je jednoj grupi dioničara donio 
većinski paket dionica Arenaturista počeo je 1997. godine. 
Hrvatski fond za privatizaciju (HFP), tada najveći pojedinačni 
dioničar, za kuponsku privatizaciju, namijenio je i podijelio 
38,98 posto dionica Arenaturista. Najviše dionica, 35,56 
posto, tada je dobio Privatizacijsko-investicijski fond (PIF) 
Expandia, kojim je upravljalo američko-češko društvo 
Expandia Invest. Taj je PIF, na upravljanje dobio dionice 
koje su stradalnici Domovinskog rata imali u najvećoj i 
najznačajnijoj pulskoj hotelijersko-turističkoj tvrtki. 

Afera Arenaturist započinje u svibnju 2000. godine, 
dogovorima ministra za eurointegracije u Račanovoj Vladi, 
Ivana Jakovčića i predsjednika Uprave PIF-a Expandia, 
Gavina Susmana. Privatizacijsko-investicijski fond Expandia 
bio je suvlasnik Arenaturista (35,56 posto), a Susman je 
ključno odlučivao o dionicama Arenaturista u kojem je bio i 
predsjednik NO-a. 

U vrijeme ovih tajnih sastanaka hrvatskog ministra i stranog 
državljanina, dionica Arenaturista vrijedila je 200 kuna. U 
pregovorima, po svemu sudeći, Jakovčić je neformalno 
lobirao za investitore iz talijanske tvrtke Europa Group koju 
je zastupala luksemburška firma Tacana. Iz daljnjeg tijeka 
događaja može se zaključiti da je cilj bio srozavanje cijene 
dionica Arenaturista. 

I dogodilo se! Dan sramote za Istru i za Ivana Jakovčića bio 
je četvrtak, 17. kolovoz 2000. godine. Više od jedne trećine 
Arenaturista Talijanska tvrtka Europa Group preko 
luksemburške firme Tacana platila je samo dva milijuna 
eura. Iza svega stajala je poznata talijanska, stolarska obitelj 
Piovesana. 

Ponavljam, teško je samu transakciju pratiti laiku, 
nestručnjaku, ali srž transakcije jasna je; umjetno srozati 
vrijednost, kupiti što jeftinije, a kasnije prodati što skuplje. 

Na upit, Zagrebačka burza poslala je dopis kojim potvrđuje 
da je 17. kolovoza 2000. godine protrgovano ukupno 
776.369 komada dionica Arenaturista i ostvaren ukupan 
promet od 16 milijuna i 340 tisuća kuna. Od toga, 
objašnjavaju sa Zagrebačke burze, napravljena je jedna 
velika blok transakcija dionicama Arenaturista po cijeni od 21 
kune po dionici, što se odnosi na kupnju dionica iza koje stoji 
Tacana, odnosno Europa Group. 

S velikom se sigurnošću može pretpostaviti da su 17. 
kolovoza ujutro, gotovo u isto vrijeme, brokeri koji su 
zastupali Tacanu dali nalog za kupnju 34 posto dionica 
Arenaturista po cijeni od 21 kune. A, baš u istom trenutku na 
Zagrebačkoj burzi nalazio i nalog brokera Expandie za 
njihovu prodaju po toj ili neznatno manjoj cijeni. Kada su se 
poklopile cijene naloga za prodaju i naloga za kupnju, dakle 
ponude i potražnje za dionice Arenaturista, transakcija se 
automatski zatvorila. 

Prema informacijama Livia Bolkovića tadašnjeg člana 
udruge Odbora za referendum, 17. kolovoza 2000. godine, u 
10 sati ujutro dionice Arenaturistra kotirale na Zagrebačkoj 
burzi samo nekoliko minuta. Posao je izveden stručno i vrlo 
precizno. U tih, neosporno dogovorenih, nekoliko minuta - 
izvršena je pljačka Arenaturista. 

Već sljedećeg jutra u petak, opet u 10 sati, ministar za 
eurointegracije Ivan Jakovčić, zajedno s gradonačelnikom 
Pule, Giancarlom Župićem i saborskim zastupnikom IDS-a 
Valterom Drandićem, pripremio je prijem u Gradskoj palači u 

Puli za nove suvlasnike Arenaturista, Franca Bassa i 
Roberta Morera. Ministar Jakovčić znao je da su dionice 
prodane, a znao je i tko su točno novi vlasnici. 

Navodno, iz Europa Group procurila je informacija da nije 
plaćeno samo 16 milijuna i 340 tisuća kuna, odnosno nešto 
više od 2 milijuna eura. Plaćeno je punih 10 milijuna eura. 
Što mislite gdje je završilo 8 milijuna eura? Ne, bolje je ne 
razmišljati, treba gurnuti glavu u pijesak. Tako je bolje, tako 
rade nojevi... 

Ovom kriminalnom malverzacijom u kolovozu 2000. godine, 
između ostalog, oštećeni su i interesi hrvatskih branitelja i 
stradalnika Domovinskog rata. Ne mogu se zaobići imena 
„najzaslužnijih" za prljavi posao u aferi Arenaturist. To su; 
Hrvoje Vojković, predsjednik HFP, Slavko Linić čelnik 
Upravnog odbora HFP, Gavin Susman i nezaobilazni, 
sveprisutni Ivan Jakovčić. 

Kasnije je obitelj Piovesana, putem javnih ponuda Tacana i 
njezine sestrinske tvrtke Granito, od PIF-ova, Istarske banke 
i malih dioničara, stekla ukupno 61,6 posto Arenaturista za 
ukupno 51,3 milijuna kuna. Još kasnijim kupnjama, po 
nepoznatoj cijeni, došli su do 64,5 posto dionica 
Arenaturista. 

Slijedili su pritisci i želje da se sudskim putem bez naknade 
dobije zemljište ispod objekata. Za okolnu površinu od 
197.560 kvadrata novi vlasnici nudili su deset eura po 
četvornome metru, eventualno 30 eura za dijelove na kojima 
bi se mogli graditi objekti. Nije teško izračunati da bi se u 
tom slučaju Europa Group domogla turistički vrlo vrijednog 
zemljišta za vrlo malo novca. 

Iznenađuje da ova prilika nije iskorištena da se „pomogne" 
obitelji Piovesana. Banda lopovska svojim je kandžama 
mogla izvući još koji crni milijun mita. 

Konačno je Kontrolirana tvrtka Goldman Sachs Grupa kupila 
od talijanske obitelji Piovesana spomenutih 64,5 posto 
dionica pulskog hotelijera, te tri njezine tvrtke-kćeri. Na dan 

prodaje te su dionice na burzi vrijedile 816 milijuna kuna. 
Nije poznata postignuta puna cijena, jer se transakcija 
odvijala izvan burze. 

Prije Goldman Sachs grupe bilo je nekoliko potencijalnih 
kupaca. 

Crni dio razvoja afere Arenaturist zaustavljen je. Očekuju se 
novi potezi, možda novi kupci, novi vlasnici...? No, kraj je 
izvjestan, vraćanje na početak, na ishodište, neminovan je. 
Ostaje samo pitanje, kad će se to dogoditi (?), jer se mora 
dogoditi. 

Izdajničke igre oko otuđenja vlastite domovine od strane 
istarskih i inih zločinaca treba prekinuti poništenjem svih 
kriminalnih i zbog toga ništavnih dokumenata. Zadaća pred 
nama je; ustanoviti konkretne krivice sudionika i opljačkanu 
imovinu vratiti izvornim vlasnicima. 

Američki, talijanski, luksemburški ili ne znam čiji sve, 
Arenaturist - mora opet biti naš Arenaturist! 

IVAN JAKOVČIĆ, SOMMELIER... 

Promocija je knjige Hrvatska u mreži mafije, kriminala i 
korupcije, autora Darka Petričića, člana naše grupe, 
istomišljenika, prijatelja. Žurim motociklom u Rijeku, 
promocija je u 14,30 u Domu sindikata. 

Kod Pazina na viziru kacige pojavile su se kapi kiše. 
Zaustavio sam se ispod krova naplatne kućice i navukao 
kišnu opremu. Te kućice godinama stoje bez funkcije na 
istarskom ipsilonu. Bolje da su bez funkcije, buduća naplata 
cestarine bit će samo još jedan harač našem osiromašenom 
puku. Taj harač, odnosno naplata cestarine, najavljuje nam 
se za srpanj ove godine 

Kiša me pratila i iza tunela, sve do Vrata Jadrana. Ta OMV 
benzinska stanica nalazi se iznad Preluka, zaljeva kod 
Opatije kojeg smatraju granicom Istre. Dugo sam živio u 
Opatiji i mislim da nije tako, da je granica Istre, Učka. Po 
većini parametara Opatija pripada Primorju. 

Učka (Veneti su je zvali, la montagna dei Uscocci), kao čvrsti 
bedem odvaja poluotok od ostatka Hrvatske i stvara 
zasebnu cjelinu. Stanovništvo Istre, na svoj način, također je 
zasebna cjelina i ima drugi predznak. Bliži civiliziranom 
svijetu! Na primjer: Aktualna TV vijest da navijači Dinama ne 
žele Cicu Kranjčara za trenera, jer je bio trener u Crnoj Gori - 
izvan je svakog racionalnog okvira, izvan razuma, pameti, 
izvan svakog ljudskog poimanja... Istra je iznad toga. U Istri 
se to ne može dogoditi. 

Promocija izvrsne Darkove knjige trajala je skoro dva sata. 
Dvorana je bila puna. Darko je izvijestio medije, obećali su - 
ali nitko nije došao. Normalno, to se moglo očekivati. Zaštitni 
mehanizmi vladajuće elite dobro funkcioniraju. Prepoznali 
smo i posjetitelja s plavom kravatom. I mi imamo „unutarnju 
kontrolu". Gospodin s plavom kravatom, odmah će iza 
promocije podnijeti izvješće tamo gdje treba. 

Banda lopovska ne voli knjige, zapravo jedino se knjiga i 
boji. Slike na TV ekranima pojave se i nestanu, vijesti na 
radio postajama samo su zvukovi koje pokrije tišina, novine 
se pročitaju i bace. Informacije kratko traju i nestaju u vrtlogu 
vremena. 

Knjige su nešto drugo, ostaju na policama biblioteka, u 
kućnim vitrinama, knjige traju stoljećima. Novi naraštaji čitat 
će ih, hrvatski zločinci i lopovi ostat će zauvijek zločinci i 
lopovi - i kad ih ne bude. 

Zato se boje knjiga! 

U uvodnom dijelu, o kleptokraciji Darko Petričić piše 
egzaktno i znanstveno. Ne navodi imena nego piše općenito. 
Taj dio teksta posebno me intrigira, U svakoj riječi i svakoj 
rečenici vidim Franju Tuđmana i njegove sljedbenike do 
današnjih dana. Čini mi se - iako je to izvan logike - da su i 
Tuđman i svi ostali čitali ovu Darkovu knjigu i učili iz nje. 
Navodim skraćenu verziju elaboracije o kleptokraciji „po 
Darku Petričiću“: 

Termin kleptokrat prvi je upotrijebio autor Andreski 1968. 
godine. Kleptokrat se odnosi na vladara ili visokog 
dužnosnika kojem je temeljni cilj osobno bogaćenje. Moćni 
vladar stvara takav sustav koji omogućava maksimalno 
izvlačenje dobiti. On iskorištava i državne i privatne tvrtke i 
čini im nužne ustupke da bi mu priskrbili što veće bogatstvo. 
Sasvim mu je svejedno što takve kleptomanske strategije 
rezultiraju društvenim siromaštvom. 

Ukoliko kleptokrat odluči vršiti privatizaciju u svojoj zemlji, 
rezultati će biti porazni za širu zajednicu. Poduzeća će se 
prodavati njemu osobno, njegovoj obitelji ili prijateljima po 
cijenama ispod tržišne vrijednosti. Često se to događa i 
besplatno, uz malverzacije (kuponska i ina privatizacija i dr). 
Kleptokrat će zarađivati i na nacionalizaciji. Privatizaciju 
perspektivnih državnih poduzeća provest će jeftino, a 
neefikasne privatne tvrtke nacionalizirat će po enormno 
visokim cijenama. Dobar je primjer aktualnog Tuđmanovog 
sljedbenika, gradonačelnika Milana Bandića. U svoj 
zagrebački holding uključivao je (nacionalizirao) gradske 
tvrtke i privatna poduzeća. Kupio je i zagrebačke 
kinematografe iako su ionako bili gradski. 

Proces privatizacije često završava tako da se opustošena 
poduzeća opet vraćaju državi ili paradržavnim tijelima. 

Kleptokrat se namjerno protivi nekim privatizacijama i 
proglašava ih promašenim, a druge favorizira. Zavisi samo je 
li primio dovoljno mito na temelju kojeg će odobriti prodaju 
novim vlasnicima. Prodaja svih vrsta državnih resursa, 
prodaja radnih mjesta, zapošljavanje obitelji ili prijatelja u 
državnim poduzećima (barba Luka Bebić), i pogodovanje 
raznim ugovorima, također su prihodi kleptokrata. 

U javnosti kleptokrat se prikazuje kao veliki borac protiv 
kriminala. U praksi, vrlo će učinkovito zaustaviti svaki 
pokušaj državnih institucija da se obračunaju s korupcijskim 
mrežama. 

Knjiga Hrvatska u mreži mafije, kriminala i korupcije, ušla je 
ove 2010. godine u povijest. Rasuta je po bibliotekama, 
čitaonicama, knjižarama, ostat će u domovima, na kućnim 
vitrinama. Na veliku žalost političke elite - ne može se 
uništiti. Čak i pod pretpostavkom da hrvatski lopovi prikupe 
sve primjerke, i da taj kup knjiga zapale na Trgu bana 
Jelačića - tekstovi ostaju na internetu. Čitat će ih građani od 
Osijeka do Dubrovnika. Pročitat će ih i netko u Australiji ili na 
Aljasci... 

Sadržaj Darkove knjige sramota je za svakog hrvatskog 
građanina. Ali, istina je jača od svake sramote! 

JUGOSLAVENSKA DEMOKRATSKA ARMIJA 

Promontorium Polaticum, (rt Pule) ili samo Punta, kako je 
stanovnici zovu, nalazi se na vrhu Istre. Ali, i taj vrh ima svoj 
krajnji vrh, rt Kamenjak po kojem je kasnije cijelo područje 
dobilo ime, Park prirode Kamenjak. Klima je mediteranska, 
različita od ostalog dijela Istre, Područje parka velikim 
dijelom pokriveno je gustom, crnogoričnom šumom i 
raznovrsnom vegetacijom. Zbog izuzetnog vojno-strateškog 
položaja područje je ostalo intaktno, bez bespravnih i 
„pravnih 11 vikendica. Cijelo dvadeseto stoljeće ovdje su 
boravile razne vojske. 

Javna ustanova Kamenjak danas se brine o održavanju, 
očuvanju prirode i organiziranju sadržaja u parku. U SFR 
Jugoslaviji Kamenjak je čuvala JNA ili Jugoslovenska 
Narodna Armija. Današnji prijevod tog naziva bio bi 
Jugoslavenska Demokratska Armija. Naime, sve naše 
stranke imaju ono „demokratska" što zapravo znači narodna 
(demos: narod). A, te naše stranke demokratske su upravo 
onoliko koliko je bila i JNA. 

Kamenjak je u onom vremenu imao veliku čast i sreću, 
jedanput ga je posjetio drug Tito. I zamislite apsurda, zbog 
tog jednog, jedinog posjeta - glavni prirodni put kroz to 
jedinstveno carstvo flore, asfaltiran je. Bilo je vrlo važno za 
sve nacije u zajedničkoj državi da se dobro ugojeni drug Tito 
ne protrese i ne razdrma na neravnom i neugodnom putu! 

Travanjski je dan, berem šparoge između borova i niskog 
mediteranskog šipražja u čarobnoj bajci umreženog zelenila 
i mora. Primjećujem da se ni u ovom komadiću raja ne mogu 
osloboditi terminologije i asocijacije o ,,umreženom“. Taj 
izraz nastao je kad su i učenici osnovne škole shvatili da ne 
postoje desne i lijeve opcije na političkom nebu Hrvatske. 
Postoji samo jedno, umrežena Banda lopovska. Ta amorfna 
masa sastavljena od stranaka, lobija, grupacija i pojedinaca 
ima izvanredne obrambene mehanizme. Ne možeš joj ničim 
nauditi, amortizira sve udarce. Slično je s kravljom balegom, 
ne možeš je udariti nogom, jer je meka i ljepljiva. 

Sve ima svoj vijek trajanja. Ne može uvijek pobjeđivati samo 
zlo, mora doći kraj. Interesantno je da ta naša pohlepna vlast 

smatra da kraja nema, da mogu krasti i pljačkati bez ikakvih 
obzira i granica. No, kraj je blizu. Šuker se zadužuje i kupuje 
vrijeme svojoj bahatoj ekipi. Ali, neće dugo... 

Slušalice su mi na ušima, „ništa nas ne smije iznenaditi" 
(NNNN) - očekujem vijesti. Propuštam tako ljepotu šumova 
mora, ali proljeće 2010. politički je turbulentno kao nikada do 
sada. Udarne novosti najprije pogledam na portalima, ali i u 
radio vijestima s mobitela na FM, mogu se čuti poneki 
zanimljivi detalji ili poruke. Rano jutrom slušam vijesti iz 
Koelna, Londona i Pariza na kratkim valovima. Aparat na 
kojem pratim te jutarnje vijesti profesionalan je, japanske 
marke Kioritsu, težak 23 kilograma. Upotrebljavali smo ga u 
ratu za kontrolu emisija na okupiranim područjima. 

Iz vijesti ovih triju stranih radio postaja dobiva se 
trodimenzionalna slika, prilično diferentna od projekcija iz 
hrvatskih medija. Dok nas iz etera uvjeravaju da uspješno 
„otvaramo pristupna poglavlja", naša gramzljiva i 
korumpirana vlast gura nas sve dalje od EU. Sve više dolazi 
do izražaja naš Balkanski sindrom, jer se u temeljnim 
odrednicama nismo odmakli od svojih istočnih susjeda. Što 
više, Srbija nam bježi unaprijed - tamo su krajem 2008. 
godine povučeni konkretni potezi u oduzimanju nezakonito 
stečene imovine. 

Žalosno je to i sramotno za svakog našeg građanina. Srbija 
nam ni po čemu ne bi trebala biti uzorom. Isključujući svaki 
nacionalizam, pa i opravdanu averziju mnogih hrvatskih 
građana prema Srbiji zbog krvave agresije na nas - 
neosporno je da postoji granica između Zapada i Istoka. To 
je rijeka Drina. Sve ono tamo prijeko Istok je, drugi je model 
razmišljanja, druga su civilizacijska i kulturna mjerila. Ne 
kažem da je to uvijek lošije - ali primitivnije i bliže 
plemenskom poimanju jest! Srbin želi zajednički život s tri 
generacije, Hrvat s dvije, u razvijenom svijetu, mladi rano 
odlaze od kuće i osamostaljuju se, dakle jedna generacija. 
Primitivni, plemenski oblik razmišljanja, nažalost, razvijen je i 
u rubnim dijelovima Zapada. Nepotizam i rodjačka protekcija 

iz doline Neretve učinili su milijardske štete Hrvatskoj. 
Sjetimo se samo „barba Luke“ i njegove ergele nesposobnih, 
gramzljivih direktora, rodjaka... Ili korumpiranog Žužula i 
njegovih rodjaka... 

No, vratimo se na ono u čemu je Srbija bolja od nas. Oni 
pokušavaju stati na kraj kriminalu i srbijanskoj mafiji na vrlo 
konkretan način - povratom opljačkane imovine. Od 1. 
ožujka 2009. u Srbiji je započela realizacija Zakona o 
oduzimanju imovine proistekle iz kriminalnih djela. Utemeljili 
su i Direkciju za oduzetu imovinu. Objavljuju natječaje i 
prodaju nezakonito stečenu imovinu, kriminalaca i narko 
bosova (Šarić i dr.). Srbijanska ministrica pravde, Snežana 
Malović kaže da je to najučinkovitiji model borbe s 
kriminalom. Zločinci bez problema sjede u zatvorima ukoliko 
znaju da ih milijuni čekaju kad izađu. Oduzimanje opljačkane 
imovine najgore je što im se može dogoditi. Snežana 
Malović kaže: 

„Svakako je početak pri me ne Zakona o oduzimanju imovine 
proistekle iz krivičnog, deia uneo paniku u kriminalne 
strukture. Prvi rezultati vidljivi i merijivi, uneii su pravi potres 
u podzemlju. Jasno je da kriminalci ne prežu ni od čega kad 
im je ugrožena pozicija i kapital". 

Zašto već i sami spomen o oduzimanju opljačkanog, izaziva 
užas u kompletnoj hrvatskoj politici? Zaključite sami, dragi 
čitatelji! 

Na regionalnom sastanku s ministrom Šimonovićem u 
Beogradu, srbijanska ministrica pravde izjavila je da oduzeta 
nezakonito stečena imovina do sada iznosi preko stopedeset 
milijuna eura, ali će uskoro biti znatno više. Lice Šimonovića 
odražavalo je nelagodu. Vjerojatno se prisjetio svoje jeftino 
kupljene (?) zemlje na Hvaru i činjenice da će se i kod nas 
kad-tad vraćati opljačkana imovina. 

Konfiskacija nezakonito stečenog kapitala imperativ je i prvi 
znak povratka u civilizirani svijet. Dok se državi (čitaj 
građanima) ne vrati ono što su ratni profiteri, pretvorbeni i 
politički lopovi pokrali - ne možemo dalje. 


45 



Nisu u pitanju samo materijalna dobra, milijuni i milijarde - 
nego poglavito moralni aspekt. Hrvatski građani, posebice 
mladi, moraju shvatiti da materijalna dobra ne mogu stjecati 
prevarama, lopovlukom, pljačkom - i prljavom politikom. 
Nažalost, Hrvatska je daleko od konfiskacije nezakonito 
stečene imovine. Banda lopovska putem Hrvatskog sabora i 
korumpiranih državnih institucija panično čuva svoje 
opljačkane milijune. Zakon o oduzimanju nezakonito stečene 
imovine donesen je u Srbiji u BiH, Makedoniji... Kod nas se 
tek priprema prijedlog Zakona o postupku oduzimanja 
imovinske koristi ostvarene kaznenim djelom i prekršajem. 
Jedino čega se hrvatska elita boji, to je povrat opljačkane 
imovine. Ne plaše se ni zatvorske kazne, ni gubitka položaja 
-jedini panični strah je konfiskacija. 

Ovakvu Hrvatsku razvijeni svijet ne želi u svom društvu. 
Topnički dnevnici i ostali izgovori - samo su izgovori, 
razvijeni svijet ne želi u svom društvu državu kojom upravlja 
mafija. 

Korjenite promjene moraju se dogoditi. Tek tada otvorit će se 
mogućnost da jednom, u budućnosti uđemo u EU. 

Ovih dana, Banske dvore i ostale ,,dveri“ hrvatske političke 
elite tresu korupcijske afere. Udarci pljušte po cijeloj mreži i 
po „desnim" i po „lijevim" - od Polančeca i HDZ-ove klike do 
Linića, Obersnela i comp. Nakon dva desetljeća zimskog 
sna; DORH, USKOK i sudovi započeli su posao. Započeli..., 
ali neki uspjeh ili završetak tih akcija još je na dugom štapu. 
Na kraju istražnog postupka i eventualnog podizanja 
optužnice dolazi beskrajno sporo i neučinkovito sudstvo. 
Dugotrajni procesi uz političke mućke i kuhinje prečesto 
završavaju u zastarama. Namjerno! U prilog sumnji, 
činjenica je da sve te afere i slučajeve ne otvaraju državne 
institucije, nego istraživački „zli" novinari ili netko drugi. Ali, 
bolje išta nego ništa! 

Dakle intrigantno pitanje visi u zraku: hoće li na kraju „biti 
išta"? - ili ništa kao do sada? Odgovor je teško naslutiti zbog 
gore spomenutih obrambenih mehanizama. Isti ljudi, isti, 
vječiti Bajići, Novoseli..., isti nemoralni zakoni koji oštro 

tretiraju preprodavače kino karata i sitne dilere, a krupne 
zločince puštaju na miru. U dva desetljeća nijednom ratnom 
zločincu - profiteru, ni ostalim lopovima nije oduzeta imovina 
i vraćena Republici Hrvatskoj. I danas se oklijeva oduzeti 
opljačkano. Blokada dijela Polančecove imovine - čisto je 
zavaravanje javnosti. 

Treći signal označio je točno 15 sati. Vijesti! Daimler je 
podmitio mnoge, ali na vrhu su Hrvatska i Putinova Rusija. 
Zna se, po korupciji mi smo veći i jači od Rusije, na prvom 
smo mjestu. Slijede šturi i oprezni podaci, i na radio 
postajama misle da „nitko nije kriv dok mu se ne dokaže 
krivica". Zaboravljaju da smo u Hrvatskoj i da to ovdje ne 
vrijedi. 

Na portalima je „iscurilo" znatno više detalja. Afera Daimler 
velika je sramota za sve građane Hrvatske. Evidentno je 
dokazano, da je Daimler korumpirao našu Vladu od 2002. do 
2008. godine i to je objavljeno u cijelom svijetu. 

Internet je nešto najgore što se dogodilo nedemokratskim 
vrhuškama. To bestjelesno, nedodirljivo, digitalno čudovište 
s bezbrojnim pipcima koji se zavlače svuda, otelo se kontroli 
moćnika. Probijaju se granice, uzalud spuštene rampe, 
uzalud kordoni specijalaca s dugim cijevima. Informacije su 
svima dostupne, dovoljno je u Google upisati malim ili 
velikim slovima: daimler korupcija hrvatska. Naći ćemo sve; 
akte i ugovore, brojeve spisa, originalne tekstove. 

Bilo bi dosadno ići preduboko u detalje, ali za one 
radoznalije navodim brojeve najvažnijih spisa državne 
institucije SAD-a pod koordinacijom američkog Ministarstva 
pravosuđa. Ostali neka preskoče ovaj šturi dio. 

Brojevi spisa su: Slučaj broj 1:10-cr-00063-RJL, 
Memorandum SAD-a o kazni u slučaju protiv Daimler AG, 
Daimlerchrysler China Ltd, Daimlerchrysler Automotive 
Rusija SAO i Daimler Export and Trade Finance GmbH, od 
22. ožujka 2010. godine; Slučaj broj 1:10-cv-00473, Prijava 
protiv Daimler AG od strane Američke Komisije za 
vrijednosne papire i burzu, od 22. ožujka 2010. godine; 
Slučaj broj 1:10-cr-00063-RJL, od 22. ožujka 2010. godine. 

U navedenim spisima nalaze se dokazi o korupciji Vlade 
Republike Hrvatske vezano uz nabavu 210 Daimlerovih 
vatrogasnih vozila preko Ministarstva unutarnjih poslova. 
Dužnosnici SDP-ove Vlade, prema tvrdnjama američkog 
pravosuđa, i prema priznanju Daimlera, primali su mito za 
ovaj posao od 2002. do 2003. godine, dok su HDZ-ovi 
dužnosnici u Vladi bili korumpirani od prosinca 2003. godine, 
pa sve do siječnja 2008. godine. Sveukupno mito iznosi 
4.693.349 eura. 

Ugovor o kupnji vozila potpisali su tadašnji ministri Mato 
Crkvenac, Šime Lučin i Ljubo Jurčić. 

Imamo točne iznose eura, imamo potpisnike. Sve je jasno: 
Jurčić, Crkvenac i Lučin - pravo u Remetinec. lako nam je 
puk jako naivan, sumnjam da itko vjeruje u potpunu nevinost 
ove trojice. Ako se i nisu ogrebli (što je mala vjerojatnost!) 
krivi su zbog neodgovornosti i potpisivanja bez ikakvih 
provjera onoga što potpisuju. Svaki od njih oštetio je državu 
za 1.564.450 eura. 

Uz mnoštvo objavljenih podataka, ostale korumpirane 
članove Vlade može pronaći svaki policijski pripravnik. 
Ponavljam: ne postoji u Hrvatskoj lijeva i desna politička 
opcija - postoji samo jedna, jedina Banda lopovska. 

Daimler- Kaštijun; afere su na različitim lokacijama, drugi su 
ljudi, druge stranke, drugi sadržaji, ali ista priča; kriminal, 
mito, korupcija, čvrsta neraskidiva veza Zagreba i Pule, 
metropole i satelita. 

KRVAVA NAFTA 

Branko je stigao svojim privatnim zrakoplovom. Dočekao 
sam ga u zračnoj luci Pula. Sjeli smo u moj Z3. 

- Možemo li razgovarati? - upita Branko i izvadi mobitel. 

- Ne trudim se više ništa skrivati. Slušaju, ali neka slušaju - 
odgovorio sam i nastavio - Isključit ćemo zbog tebe. Možeš 
imati problema. Ne valja se zamjeriti našim službama. 

Izvadili smo baterije iz mobitela. 

- Mogu slušati, jer nemam povjerljivih podataka. A, nemam 
ni dobre vijesti za tebe - reče on i ušuti. 

Vozio sam Šijanskom cestom prema centru. S lijeve strane 
sjevernog prilaza u Pulu nalazi se drvored stoljetnih borova. 
Drvored je dio guste Šijanske šumu koja se proteže sve do 
ruba poslovnog centra Pule. U prijepodnevnim satima 
između stabala može se opaziti poneki parkirani automobil. 
Priča se da neke vrle supruge koriste dnevni odmor da u 
zelenom šipražju ispod borova „popiju kavu“ sa svojim 
ljubavnicima. 

Vraćam se u mislima pola godine unatrag, na razlog 
Brankovog dolaska u Pulu. Svaki detalj ostao mi je u 
sjećanju. 

Jesensko, tmurno jutro 13. studenog 2009. Spuštao sam se 
autocestom od tunela Učka prema Opatiji. To je bila moja 
svakodnevna ruta, veza s „civilizacijom 11 . Od kuće u kojoj 
sam živio ima dva kilometra šumske ceste do priključka na 
autocestu. Do Opatije ili do Rijeke treba petnaestak minuta 
vožnje. Poznam svaki dio puta, znam svaki zavoj, znam 
točno kojom brzinom mogu voziti kad je suho i kad je 
klizavo. 

Na prvom odmorištu s desne strane, opazio sam tamnu 
siluetu velikog terenca BMW X5. Pozornost su mi privukle 
široke gume i crna registarska tablica, odnosno tablica bez 
registarskog broja. Usporio sam, ali iza tamnih, bočnih 
stakala jedva se nazirala silueta vozača. Nakon dugog, 
ravnog poteza, pri ulazu u lijevi zavoj pogledao sam u 
retrovizor. Crni BMW bio je još na odmorištu. Zavalio sam se 
dublje u sjedište i uključio radio. Počela je kiša. 

U Opatiju stigao sam oko 9 sati. Dosadna jesenska kiša 
otjerala je prolaznike s pločnika tako da se grad doimao 
pustim. Parkirao sam na jednom od većih parkirališta u 
Opatiji u blizini Općinskog suda i ponovno spazio velikog 
BMW-a. Polako je skrenuo na parkiralište s glavne opatijske 
prometnice. Prednje staklo nije bilo zatamnjeno i primijetio 
sam da vozač ima obrijanu glavu. Tražio je slobodno mjesto. 

Dohvatio sam kišobran, otvorio vrata automobila i zastao na 
trenutak. Neugodno podrhtavanje u stomaku zaustavilo mi je 
pokret. Saki! Osjećaj opasnosti u zraku koji se na Istoku se 
naziva "saki" imali su profesionalni ratnici, igrači smrti i 
majstori borbe. To je po mnogima osporavani fenomen koji 
se ne da opisati. Upozorenje na opasnost rađalo se nakon 
dugih godina vježbanja borilačkih vještina i borbi na 
borilištima. U literaturi se spominjalo postojanje tog rijetkog 
osjećaja, često s nevjericom, a još češće kao potpuno 
nemoguće. Ali, ja znam da "saki" postoji. Bacio sam 
kišobran na sjedište, zatvorio vrata, odmaknuo se od 
automobila i raskopčao sako. 

Vrata BMW-a otvorila su se i visoki momak u crnoj vjetrovki 
nehajno je krenuo u mom pravcu. Činilo se kao da je htio 
proći pokraj mene, a onda je zastao i naglo se okrenuo 
prema meni. 

Iz rukava kožne vjetrovke izvježbanim pokretom, kliznula mu 
je u ruku bejzbol palica. Nenaoružan čovjek, bez obzira 
koliko bio vješt borac, teško se može obraniti od napada 
teške bejzbol palice, posebice u iznenadnom napadu. No, 
iznenađenje je izostalo, bio sam spreman. Izvukao sam 
nunčaku iza pojasa. 

Preko četrdeset godina koristim tehnike nunčakua kao dio 
svakodnevnih vježba. To je za mene uvijek bio samo kao 
rekvizit pri treningu, a ne oružje. Nunčaku je zapravo mlat za 
žito, u izvornom obliku - to su dva drvena komada spojena 
konopom. No, u srednjem vijeku u Japanu, kad su samo 
samuraji imali pravo nositi mačeve (katane), nunčaku se 
koristio i kao oružje. Stoljećima se usavršavala borba, 

obrana i napad nunčakuom. Umjesto običnog drveta koristilo 
se plemenito, tvrdo drvo. Krajevi su često bili okovani s 
ubojitim šiljcima, a umjesto konopa, komadi su se vezali 
lancem. Moj prvi učitelj vještina nunčakua, davne 1964. 
godine, bio je japanski majstor visokog ranga, pokojni Tetsui 
Murakami. 

Posljednjih mjeseci nakon nekoliko anonimnih, telefonskih 
prijetnji stalno nosim nunčaku. Izrađen je od takozvanog 
svetog drveta (legno santo), najtvrđeg drveta na svijetu. To 
afričko drvo zelene boje teže je od vode, a toliko je tvrdo i 
žilavo da se koristi za ležajeve brodskih propelera. 

Visoki momak zamahnuo je teškom palicom prema meni. 
Udarac je išao horizontalno prema pojasu, što je značilo da 
napadač nema ubilačke namjere. Udarac u glavu 
bejzbolskom palicom u većini slučajeva razbija lubanju i 
momentalno rezultira smrću. Blokirao sam vertikalno 
postavljenim nunčakuom. Palica je kliznula prema dolje niz 
glatko drvo, izgubila snagu i zaustavila se na mom lijevom 
kuku. Nisam osjetio bol. Moj protivnik bio je sasvim blizu 
tako da nisam mogao snažno udariti. Skočio sam ustranu i 
široko zamahnuo. I udarac nunčakua također je smrtonosan, 
ima veliku snagu zbog učinka biča. Štap vezan lancem koji 
se okreće dostiže veliku brzinu i lomi sve pred sobom. 
Udarac u glavu vrlo je riskantan. Zato sam udario niže, 
horizontalno i pogodio momka u nadlakticu desne ruke. 
Ispustio je palicu i uhvatio se za ruku. Nisam ni malo 
oklijevao i moj mae geri, udarac nogom unaprijed, uđe 
duboko u njegov stomak. Pokušao je održati ravnotežu, ali 
nakon nekoliko koraka unatrag pao je na mokro tlo. 
Priskočio sam i visoko podignuo nunčaku iznad glave. Nije 
se pokušao obraniti. 

- No! Prego, signore! -zavapi. 

Glas mu je bio slab s bolnim prizvukom. Iz njegovog desnog 
rukava tekla je krv, što je ukazivalo na otvoreni prijelom kosti 
nadlaktice. Zastao sam u pokretu i spustio nunčaku. Bilo je 
dovoljno. Otvoreni prijelom dovoljno je bolan i ne treba 

pretjerivati. Momci me nisu došli ubiti, nego samo prebiti i 
uplašiti. Inače bi onaj prvi udarac palicom bio usmjeren 
prema glavi, a ne prema tijelu. 

Sve se odvijalo brzo, u nekoliko sekunda. Okrenuo sam se 
prema BMVV-u i zaključio da je napad završen. Vozač je 
izašao, ostavio otvorena vrata i potrčao prema drugom kraju 
parkirališta. Naša borba i ružan kraj njegovog partnera nisu 
za njega bili ohrabrujući. Razmišljao sam trenutak i potrčao 
za njim. Nije dobro započeti neki posao i ne završiti. Bio je 
znatno veći i teži od mene, pa sam pomislio da ću ga lako 
dostići. Ali, nakon nekoliko brzih koraka, osjetio sam jaku bol 
u lijevom kuku. Teška bejzbolska palica ipak je učinila svoje. 
U međuvremenu, moj protivnik pridigao se u sjedeći položaj 
držeći lijevom rukom slomljenu desnu. I on je kao i vozač 
imao obrijanu glavu niz koju se cijedila kiša. Ožiljci na 
arkadama i zadebljale ušne školjke ukazivale su na 
dugogodišnje bavljenje borilačkim sportovima. 

Nikog nije bilo u blizini, tek jedna žena pod kišobranom na 
drugoj strani parkirališta, okrenuta leđima prema nama. 
Pomislio sam da bi dobro bilo prisiliti ranjenog momka da 
progovori. No, to nije bila dobra ideja, bilo bi uzalud. On 
sigurno nije znao tko je naručio i platio akciju. Bio je samo 
izvršitelj. 

Prišao sam i posegnuo u njegovu kožnu vjetrovku. Nije se 
opirao. Jedan unutarnji džep bio je prazan, a u drugom sam 
pronašao novčanik. Nije bilo nikakve kreditne kartice ni 
dokumenta, samo nekoliko stotina eura. Novčanik sam bacio 
pred njega i pretražio vanjske džepove. Nije bilo ničega, lako 
su u ovom poslu zabrljali, ipak su ova dvojica bili 
profesionalci. 

Na kraju mi je pomogao slučaj. Neki kažu da slučaj ne 
postoji, da ništa nije slučajno. No, ima i onih koji kažu da je 
sve slučaj. U džepu hlača pronašao sam zgužvani papirić; 
potvrdu o plaćenom parkingu. Datum je bio jučerašnji, a 
mjesto, Udine. 

Iz automobila parkiranog u blizini, izašla su dva muškarca 
srednje dobi. Pogledali su u našem smjeru, a zatim otvorili 
kišobrane i užurbano se udaljili. Nitko ne želi probleme. 

Bilo je vrijeme da i ja izbjegnem eventualne probleme i 
neugodna pitanja, ukoliko je ipak netko vidio naš sukob i 
javio policiji. Od jalovih policijskih ispitivanja sigurno ne bi 
bilo rezultata, niti bi se ikada saznalo tko je organizirao i 
naručio napad. A, da i nađu nešto, naše polumrtvo Državno 
odvjetništvo, odnosno lokalni pomoćnici Državnog 
odvjetništva, barem desetak godina ne bi podigli optužnicu. 

Primijetio sam da je obrijani momak ustao i pošao prema 
BMW-u, no to me više nije zanimalo. Posao zbog kojeg sam 
došao u Opatiju može pričekati. Krenuo sam s parkirališta 
glavnom opatijskom prometnicom prema Lovranu. Sve 
zagonetke riješio je onaj izgužvani papirić. Momci su stigli iz 
Udina i to je dovoljan podatak za rješenje. 

Kao često u životu, slučajnost je bila u ovoj igri. U regiji 
Venetto živi jedan bivši pripadnik Legije stranaca, Hrvat. U 
početku Domovinskog rata Branko B. napustio je Legiju i 
priključio se našim Specijalnim postrojbama. Dogodilo se to, 
da sam ga jedne noći 1994. godine u blizini Grčkog Islama, 
ranjenog nosio i vukao nekoliko kilometara. Desetak godina 
o njemu ništa nisam čuo, sve do jednog telefonskog poziva. 
Pozvao me je da ga posjetim u njegovom raskošnom, 
adaptiranom dvorcu u Italiji. Odazvao sam se pozivu, dugo 
smo pričali, rekao je da on nikada neće zaboraviti onu noć i 
da su ratna prijateljstva vječna. S punim povjerenjem 
ispričao mi je čime se bavi i koliko dosežu granice njegove 
kontrole. Udine je grad u njegovom dosegu. Bio sam siguran 
da ću doznati, tko je naručio napad na mene. 

Na prvom pulskom semaforu kod Merkatora, Branko prekine 
tišinu. 

- Nisam uspio - reče kratko. 

- Nisi trebao samo zbog toga dolaziti ovamo - odgovorio 
sam. 

Prečuo je moju primjedbu. 

- Zaista sam učinio sve, ali nije išlo. Doznao sam da je akcija 
plaćena 170 tisuća eura, i to je sve - reče Branko. 

Nasmijao sam se iako nije bilo smiješno. 

- To znači da su me htjeli likvidirati - rekao sam. 

- Ne! Uplata je izvršena uz detaljan naputak da te samo 
pretuku i uplaše. 

- Onda je to prevelika cijena - odgovorio sam. 

- Kako za koga - odgovori Branko lakonski. 

Prošli smo pokraj arene. Parkirao sam na obali. To je jedini 
parking na kojem se uvijek nađe mjesto za parkiranje. Inače, 
Pula po tom pitanju nije ništa bolja od Zagreba ili Rijeke. 
Branku je ovo bio prvi posjet Puli. Poveo sam ga na kratko, 
usputno razgledavanje, no detaljniji razgovor o 
znamenitostima ovog drevnog grada bio je izvan našeg 
interesa. 

S obale smo krenuli preko starog dijela grada do Slavoluka 
Sergijevaca, odnosno do restorana Apola. Nakon ručka 
Branka ću vratiti u zračnu luku. 

Na atraktivnom gradskom trgu, Forumu kratko se 
zaustavljamo. Uz veliku kamenu vijećnicu nalazi se 
Augustov hram. To je odlično očuvan hram sagrađen 
početkom I. stoljeća poslije Krista u počast cara Augusta i 
božice Rome. 

Glavnom ulicom ubrzo smo stigli do slavoluka kojeg je 
desetak godina prije nove ere izgradila porodica Sergio. To 
je jedan od ljepših slavoluka uopće, studirao ga je čak i veliki 
Michelangelo Buonarotti. Zovu ga i Zlatnim vratima, jer se 
naslanjao na gradska vrata (Porta Aurea), kasnije srušena 
zajedno s pulskim bedemima. 

Prošli smo ispod slavoluka i zastali na trgu. 

- Znam da te povijest previše ne zanima, ali moraš čuti ovaj 
isječak naše stvarnosti - rekao sam i prekinuo tišinu. 

- Hm, ne bih se složio s tvojom primjedbom. Povijest me 
zanima - odgovori Branko i doda. - Znaš da živim u dvorcu iz 
sedamnaestog stoljeća. 

- Sva ona elektronika, ekrani i automatika nemaju veze sa 
sedamnaestim stoljećem - rekao sam i prešao na temu. - 
Ovaj trg na kojem stojimo bio je popločan velikim granitnim 
pločama. Prije nekoliko godina s trga su skinute, stoljećima 

stare granitne ploče i zamijenjene novim kamenim pločama. 
Učinjena je velika šteta, zauvijek je izgubljen dio 
autohtonosti trga ispred Zlatnih vrata. 

- To se u Italiji, a vjerujem ni drugdje, ne bi moglo dogoditi - 
odgovori Branko i doda. - Doduše, Talibani i Crveni Kmeri bi 
možda... 

Nastavio sam. 

- Zlobni jezici ovdje u Puli šapuću da zamjena ploča nije bila 
bez razloga. Vrijedne, zapravo neprocjenjive, granitne ploče 
s trga promijenile su vlasništvo - nekad su bile dio opće 
svjetske baštine - danas su vlasništvo župana Ivana 
Jakovčića. 

- Svaka čast. Taj gospodin Jakovčić zna znanje. Mogli bi mu 
pozavidjeti i oni iz kalabrijske mafije, n'dranghete. Ali, što će 
jednom istarskom županu toliko kamena? 

Nasmijao sam se. 

- Ništa se ne događa bez razloga. Naš župan popločio je tim 
pločama dvije ulice u vlastitom selu Sveti Juraj. Župan je 
kupio to selo samo nekoliko dana prije stupanja na snagu 
Zakona o vlasništvu bez natječaja - za simboličnih 10.000 
eura. Iz županijskih sredstava odmah su izdvojena četiri 
milijuna kuna da mu se dovede vodovod u selo... 

- E, jadna je ta naša država. Da sam znao, ne bih... reče 
Branko i prekine rečenicu. 

Na čas mi se pred očima ukazaše maskirne odore, užarene 
putanje granata na noćnom nebu, Škabrnja, krvavi snijeg u 
Bosni... 

- Da, bili smo naivni - odgovorio sam. 

Smjestili smo se na uskoj i dugačkoj terasi restorana Apola. 

- Pokušao sam sve da nađem gada. Ali, nije išlo - započne 
Branko temu zbog koje je doletio u Pulu. 

- Znam da je tako kako kažeš - odgovorio sam. 

- Isti dan nakon tvoje poruke, poslao sam svoga povjerenika 
na teren. Neću te zamarati s detaljima, saznao sam ime šefa 
dvojice momaka koji su te napali - reče on i nastavi. - 
Nazvao sam ga iste večeri i dogovorio sastanak. 

ZLATNA VRATA 

Napravio je stanku u očekivanju da ću postaviti pitanje. Šutio 
sam. On nastavi. 

- Piero, nazovimo ga tako, jer tebi to ime ne znači ništa, 
najbolji je u svom poslu u ovom dijelu Europe. Ima dobru 
ekipu i odličnu reputaciju. 

Dolazak konobara prekinuo je Brankov monolog. Strpljivo 
smo čekali da konobar upiše u blok narudžbu i da priča 
krene dalje. 

- Odmah sam otvorio karte i zatražio suradnju - nastavi 
Branko nakon stanke. - Pokazao sam tvoj email i skeniranu 
parkirnu karticu iz Udina. Objasnio sam tko si ti i što meni 
značiš. Piero se odmah ispričao, obećao suradnju i detaljno 
objasnio narudžbu. Nekoliko dana nakon uplate emailom su 
stigla uputstva. 

Razgovor je tekao rastrzano i polako, no to je bilo logično za 
ovakvu igru života i smrti. Narudžbe ove vrste uvijek su 
komplicirane i zahtijevaju dobro planiranje i ekipu. 

Često se čuje da možete za tisuću eura ili dvije, angažirati 
nekog narkomana za sličan posao. No, to je zabluda. Ako i 
izvrši posao, taj će narkoman ostaviti tragove ili će prodati 
priču za dozu heroina. 

- Na koji način je izvršena uplata? - upitao sam. 

- Piero ima dogovor s jednim velikim lancem trgovina. To je 
uobičajen način. U svakodnevnom milijunskom prometu, 
lako se provuče stotinjak tisuća - nastavi Branko. 

Stiglo je vino. Konobar otvori bocu i nalije čaše. Počeo sam 
nazirati kraj priče - problem je bio u tragovima novca koje 
Brankovi suradnici nisu mogli slijediti. 

- Crni kapital sve se teže lansira - rekao sam i dodao. - Čak i 
u poreznim utočištima na Djevičanskim otocima, 
Kaijmanskim otocima, Luxenbourgu, Liechtensteinu i 
drugdje, treba dokazivati porijeklo svih većih uplata. 

Prvi puta se na Brankovom licu pojavi osmijeh. 

- U pravu si kad se radi o građanima ili o uobičajenom 
poslovanju. No, banke i financije nisu tvoj ,,fah“ i zato nemaš 
točne informacije. Svakodnevno se u svijetu, u velikim 

bankama miješaju legalne i ilegalne milijarde dolara, eura i 
ostalih valuta. Jednim pritiskom na tipku computera goleme 
svote novca mogu promijeniti svoj oblik i mjesto. U državnim 
poslovima koji provode tajne službe, u trgovini oružjem i 
naftom, u poslovima velikih kartela... teško je i često 
nemoguće pratiti tijek novca. 

- Nije išlo, zar ne? - više sam konstatirao nego upitao. 

- Rekao sam ti da je moj posao razgranat po čitavom svijetu. 
Moji ljudi bili su čak i u onim utočištima koje spominješ - ali 
nije išlo - u jednom dahu izgovori Branko. 

Imao sam dojam da se ovim priznanjem rasteretio nelagode. 

Zatvorio sam oči i spustio glavu. Rasuti komadići mozaika, 
polako su se sastavljali u sliku. Široko sam se nasmijao. 

- Išlo je, išlo! - rekao sam glasnije nego što je trebalo, tako 
da je gost za susjednim stolom okrenuo glavu prema nama. 

- Kako to misliš? - začuđeno upita Branko. 

- Eliminacija! - odgovorio sam kratko i nastavio. - Uplata je 
izvršena bez tragova, a to su mogli samo subjekti koje si 
naveo. Dakle, kao prvo: lako sam trn u oku mnogima, 
eliminirao sam državne službe. Ima razloga da me ne diraju. 
Drugo: nemam nikakvih problema s drogom odnosno s 
kartelima, kao ni s trgovinom oružja, pa sam i to eliminirao. I 
treće: ostaje samo - nafta! Tu je rješenje. 

Hrvatski ratni zločinci - profiteri našu su naftu pretvarali u 
vlastite milijune eura. Javna je tajna da je u Domovinskom 
ratu hrvatska nafta, posredno preko Bosne, dospijevala u 
srpske tenkove koji su ubijali naše branitelje. To je 
nedvojbeno najveći i najpodliji zločin dijela hrvatske vrhuške 
koja je prodajom te krvave nafte trpala milijune u svoje 
džepove. 

Ja sam svojom knjigom „Tko je jamio, jamio“ i nastupima na 
TV prvi otvorio tu crnu stranicu naše povijesti. 

Ratni zločini nikada ne zastarijevaju. DORH, USKOK i 
sudovi mogu zavlačiti i razvlačiti procesuiranje tog, u 
povijesti ratova jedinstvenog zločina - ali zločinci će kad-tad 
doći na red. 

Napad na opatijskom parkiralištu bio je promašaj bez svrhe. 
Spomenuta knjiga nalazi se u mnogim bibliotekama, na 
internetu, knjižarama, u kućama. Tekstovi se čitaju, kotač je 
pokrenut, nitko ga više ne može zaustaviti. 


61 



PREZIREM TE 

Ivan Corrado Pauletta moj je susjed u Premanturi. Rodio se 
ovdje, ja sam došao nedavno, ali mislim da podjednako 
volimo ovaj kraj. On ga voli kao rodni kraj, ja kao apsolutnu, 
iskonsku ljepotu prirode i okružje kakvo nigdje nisam našao. 
No, možda se varam, možda je njegovo jače, možda je 
rodna gruda jači argument ljubavi? 

U našim šetnjama dotakli smo mnoge teme, o politici je bilo 
malo riječi. Nije bilo potrebno, iz nekoliko prvih rečenica po 
toj temi bilo je jasno da smo na istom pravcu. 

Ivan Pauletta bio je jedan od osnivača i prvi predsjednik IDS- 
a, te zastupnik Zastupničkog doma sabora RH u jednom 
mandatu. Povukao se iz politike 1997. godine. 

Naši šturi razgovori o politici ipak su bili samo razgovori. 
Razgovori nisu garancija da je zaključak konačan, jer može 
biti zavisan o raspoloženju, o krivom tumačenju, pa i o nizu 
drugih čimbenika. Izgovorene riječi nestaju kao vjetar, 
zaborave se u trenu ili nešto kasnije, riječi pretvorene u 
zvuke proguta tišina. Od izgovorenih riječi ostane malo ili 
ništa, a ako pođe ukrivo, mogu se i zanijekati. 

Pisana riječ ima isto značenje kao i izgovorena, ali su ostali 
parametri mnogo snažniji. Pisana riječ je kao krvavi pečat, 
stabilna, neopoziva, konačna, pamti se stoljećima, ako je i 
ukradu opet je naša... 

Napisana riječ je neizbrisivi odraz čovjeka, ne može se 
iskriviti niti ispraviti. Ako je sramotna nikad se neće isprati, 
ako je časna, zauvijek je časna. 

Zato su me razveselile pisane riječi koje sam dobio ovih 
dana od svog novog prijatelja. Prenosim ih u cjelosti: 

PREZIREM TE 

Možda bih te trebao mrziti ali to ne mogu, to ne znam. 
Zato ti naja vijujem s voj prezir. 

Bio si izabran od naroda da upravljaš društvenim 
akcijama i da čuvaš pa i da obogaćuješ opća dobra. Dobra 

sviju nas pa prema tome i tvoja, ali ne samo tvoja. Narod ti je 
dao povjerenje u nadi poboljšanja, ali i na temelju tvojih riječi 
- tvojih obećanja. 

No, da odmah raščistimo, nikakvo neznanje ne može te 
opravdati. Nikad nisi rekao da ne znaš, nikad nisi prihvatio 
da si nesposoban, nikad se nisi povukao s funkcije odnosno 
s položaja. Svjesno si lagao tvojim bližnjima, gledao u oči i 
krao. Zato te prezirem. 

Prezirem te, jer su uzrokovano svojom pohlepom, nestala 
silna društvena dobra. 

Prezirem te, jer si svom rastrošnošću osiromašio trud 
generacija prije tebe. Generacija koje su stvarale i radile da 
bi u starosti i nemoći imali časnu egzistenciju. 

Prezirem te, jer su tvojom krađom zakinuta djeca. Žive u 
siromaštvu koje ti ne želiš, koje ne možeš ni zamisliti. 

Prezirem te, jer si svojom rasipnošću ukrao omladini 
mogućnost školovanja, posla i svakog napretka. 

Prezirem te, jer si svojim lopovlukom zakinuo bolesne i 
nemoćne, te im nametnuo bijedu i siromaštvo. 

Prezirem te, jer si oskvrnuo vjeru koju, lažno prakticiraš. 
Lagao si i tažeš ljudima i Bogu. Lažeš svojoj okolini i svojim 
bližnjima. 

Prezirem te, jer nikada nisi časno odstupio, a na to ni 
danas ne pomišljaš, iako oko sebe širiš propast i rasulo. 

Prezirem te, jer sebe smatraš sveznalcem, mudracem, 
bezgrešnim i nezamjenjivim. Izgubio si se u svojoj oholosti, 
nezajažljivosti i pohlepnosti. Za svoje neuspjehe i promašaje 
uvijek kriviš druge. 

Misliš da si majstor prevare pa stalno obmanjuješ, lažeš 
i kradeš. Može I i se uopće reći koliko si tvojim neodgovornim 
radom i lopovlukom unesrećio ljudi. 

Ovu zemlju, koja je Bogom dana da se razvija i napreduje 
osiromašio si i unazadio, uništio i opljačkao. 

Uveo si korupciju i postavio je na pijedestal nedodirljive 
prakse. Razmnožio si laž, mržnju i kriminal. 

Skrivajući se iza domoljublja dopustio si mafiji da se 
domogne države i naših sudbina. 

Prezirem te, jer kada sam izvan zemlje, ljudi me gledaju 
kao građanina koji dolazi iz nazadne sredine i države lopova. 

Ne znam hoće ii ti budućnost Hi sudbina suditi, a ii znam 
da ću te prezirati i proklinjati čas kada sam ti povjerovao. 
Nadam se da će se ovaj moj prezir umnožiti sa svima onima 
koji te također opravdano preziru. 

Prezirem i sve one koje se ne bave takvom ,,poiitikom“, a ii 
lukavo iz prikrajka i pod tvojim okriljem - rade isto što i ti. 

Cijenjene građanke i građani, dignimo svoj g/as, smijenimo 
tu bandu lopovsku. To je jedino moguće, jer oni ne misle da 
bi ikada trebali odstupiti. 

Ivan Pauletta 

Napišite i vi nešto, da ostane crno na bijelom. Ne mora biti 
tako lijepo, emotivno, hrabro i koncizno kao ovo. Važno je da 
napišete ono što šapućete po kafićima ili o čemu glasnije 
razgovarate kod kuće. Pošaljite poruku gadovima koji su nas 
oderali do gole kože da ovako više ne može. 

Znam, reći ćete; uzalud je, ništa se ne može učiniti! Ali, nije 
tako! Vi ste napisali i poslali poruku, znači učinili ste nešto. 
Danas toliko, sutra više, prekosutra... na kraju natjerat ćemo 
nemoralnu i korumpiranu hrvatsku vlast da okrene stranicu. 
Dogodit će se to kad natjeramo prvog tajkuna da vrati 
opljačkano i kad ga natjeramo da gladan kopa po 
kontejnerima. 

Nemojte misliti da će se to dogoditi zbog vaših (i mojih) 
dopisa, pritužba, tužba, zbog knjiga ili uopćeno rečeno, 
demokratskim putem... Neće! Ali ti pismeni tragovi prvi su i 
prijeko potrebni elementi za sazrijevanje odluke da ovu 
današnju kriminalnu, parazitsku političku elitu treba 
eliminirati bez kompromisa. 

Sve više prevladava mišljenje da se Banda lopovska neće 
maknuti s Markovog trga - bez prisile. Nažalost, to je sve 
bliže istini. Međutim, treba razmotriti i druge moguće solucije 
smjene vlasti bez nasilja. Izbori nisu rješenje, jer eventualni 
dolazak današnje oporbe na vlast ne mijenja situaciju - 

ostaje ista kriminalna mreža, samo s nominalnim i formalnim 
izmjenama funkcija. Dobar primjer je 2003. godina i dolazak 
Račanove ,,oporbe“ na vlast. Odmah nakon promjene vlasti 
bilo je pokušaja otvaranja nekih afera (tajni računi u Vilachu i 
dr.) ali je ubrzo sve zaustavljeno. Pod krinkom socijalne 
politike, Račan pušta svoje tigrove na scenu. Razorni i 
agresivni Slavko Linić preuzima inicijativu i Mreža 
nesmetano nastavlja svoje zločinačko poslovanje 
siromašenja Hrvatske. „Lijeva" opcija pokazala je svoje 
pravo lice, bivši komunisti promijenili su ritam i još više 
ubrzali pljačku. 

Jedna od mogućnosti mirnog puta je referendum o stvaranju 
nove privremene Vlade isključivo od novih, moralnih ljudi s 
provjerenim, pošteno stečenim imovinama. Njihova bi 
dužnost bila ukidanje lopovskih, anticivilizacijskih zakona i 
stvaranje sustava po uzoru na razvijeni svijet. Temeljni 
problem ovakvog recepta inertnost je osiromašenog puka. 
Hrvatski građanin vegetira na rubu egzistencije i više nema 
ni volje ni snage da izbori bilo što - ponajmanje referendum. 
Zbog toga, miran put teško je ostvariv - iz letargičnog sna 
buđenje mora biti katarzično i burno. To upućuje na nagle, 
turbulentne i vrlo aktivne akcije. Dogodit će se to uskoro, kad 
dotaknemo dno...! 

Nakon promjene vlasti koja se mora dogoditi, ostaju nam još 
dvije zadaće: povrat opljačkane imovine Bande lopovske i 
rješavanje državnih dugova. 

Postupak povrata opljačkanih resursa jednostavan je i lagan. 
Nisu potrebni dugotrajni procesi, dovoljno je političkoj eliti i 
njihovim satelitima, tajkunima postaviti ova dva čarobna 
pitanja: 

- Odakle vam to? i 

- Jeste li platili porez na to? 

Ako nema relevantnog odgovora - slijedi konfiskacija 
imovine. 

Vrlo je lako shvatiti logiku: jedan državni dužnosnik s plaćom 
od 20.000 kuna ne može imati imovinu vrijednu stotine 
milijuna kuna, ukoliko je nije naslijedio - ili OPLJAČKAO! 

I opet, ponavljam; konfiskacija ,,crne“ imovine najveća je 
noćna mora hrvatske elite. Gubitak položaja, pa ni zatvorska 
kazna ne proizvode takav paničan strah kao oduzimanje 
opljačkanog. Dokaz su i naši elitni zatvorenici,. Oni poslušno 
čekaju da kazna prođe i da opet uživaju u milijunima. Ne 
žele riskirati i - pričati!!! A imali bi što ispričati! 

Njihove obitelji žive u glamuru. 

Ovog je toplog ljeta stigla informacija da je Ivo Sanader u 
New Yorku kupio stan. Ponovno su aktualizirane priče o 
njegovom odlasku iz Hrvatske. Naš naivni puk, a i po koji 
priglupi novinar - pitaju se može li Sanader sebi priuštiti 
takvu investiciju? Cijena četvornog metra stana u boljim 
četvrtima Manhattana iznosi između 10 i 17 tisuća američkih 
dolara. Glupost! Sanader to svakako može. I mnogo više! 
Naša retardirana stoka sitnog zuba pobrinula se da omogući 
lagodan život ne samo njemu, nego i budućim generacijama 
plemena Sanadera. 

Hrvatski sabor, predsjednica Vlade ustoličena po Sanaderu, 
Vlada i kompletna „oporba" o povratu imovine Bande 
lopovske - ni riječi!!! 

Zašto? 

Ja se nikada ne bojim, ni reći, ni napisati ono što mislim - ali 
namjerno neću odgovoriti na ovo pitanje. Ostavljam Vama, 
dragi čitatelji, da odgovorite... 

Posljednja zadaća u ovom kratkom presjeku naše stvarnosti, 
vraćanje je dugova države. 

Na nedavnom sastanku grupe, Darko Petričić ispričao je vic: 

Godina je 2060., na vratima restorana piše: „Danas je sve za 
vas besplatno - platit će vaši unuci“. 

Gost ulazi, počasti se bogatim obrokom i skupim pićem, te 
želi otići. No, konobar ga zaustavlja i daje račun. 

- AH, na vratima piše... - počne gost. 

- Da, gospodine, za vas je besplatno, ali ovo je račun vašeg 
djeda - odgovori konobar. 

Državne dugove otplaćivat će niz hrvatskih generacija. Mi ne 
znamo koliki je dug, a još manje znamo što je zalog tog 
duga? Ne znamo hoće li sutra naše rijeke, otoci, more, 
infrastruktura i drugo... biti naše ili strano vlasništvo? A, 
možda je već strano vlasništvo? Možda je kuću koju ste vi 
izgradili, Šuker - već založio? 

Jedino što znamo je to, da dugove nismo stvorili mi - nego 
ONI! Znamo i to da je dobar dio tih dugova na NJIHOVIM 
privatnim računima. Lopovi su nas pokrali - ONI moraju 
vratiti dugove. 

Rješenje se nazire opet u referendumu. Takvo rješenje 
teoretski je moguće i bez promjene vlasti. Društvo s 
Markovog trga opirat će se svim silama, ako treba i dugim 
cijevima, ali moramo izboriti referendum o državnim 
dugovima. 

I odbiti plaćanje svih dugova! 

Imamo dva dobra primjera: Jedan je iz ove 2010. godine. To 
je spomenuti referendum građana kad su Islanđani odbili 
platiti Engleskoj i Nizozemskoj 5,3 milijarda dolara dugova 
triju nacionalnih banaka. 

Drugi primjer nešto je stariji, dogodio se prije tri tisuće i 
dvjesto godina u Babilonu. Godina je 1792. prije Krista. 
Uprava prethodnika kralja Hamurabija zbog problema 
visokih dugova i financijskih potraživanja, te visoke 
nelikvidnosti, dovela je zemlju na granicu ekonomskog 
sloma. Dolaskom na vlast, u tada najmoćnijoj naciji na 
svijetu, kralj Hamurabi radikalno je riješio problem. Donio je 
zakon o poništavanju dugova jednokratnim „čistim rezom". 
Tim jednostavnim potezom poništavanja svih dugova, 
spriječeno je da financijski sektor uništi realno gospodarstvo 
i kućanstva. 

Raspisivanje referenduma o državnom dugu, odnosno o 
anuliranju svih lopovskih kredita kojima je vladajuća klika 
punila svoje stranačke i privatne račune, bit će prijelomni 

moment. Mora se stvoriti kritična masa građana koji neće 
dozvoliti kompromis. Pri tomu neće biti dovoljni demokratski 
modeli, peticije i mirni prosvjedi, jer je i hrvatska vlast daleko 
od demokratskog ustroja. Referendum za otpisivanje 
državnog duga morat će se nametnuti. Pasivna rezistencija 
u borbi s beskrupuloznim protivnikom nikada nije polučila 
uspjeh. 

Ukoliko se zaista realizira raspisivanje referenduma, ne 
treba sumnjati u konsenzus. Sasvim sigurno građani će 
golemim postotkom pokazati što misle o svojoj korumpiranoj 
vlasti - i odbiti daljnje otplaćivanje njihovih kredita. 
Elementarno je pravo odbiti tuđe dugove, a neosporno je da 
ti dugovi nisu naši! 

Ishod referenduma neminovno bi povukao istražne 
postupke, utvrđivanje državnih profitera i kompletne 
konfiskacije imovine većine hrvatske političke vrhuške. 

Istraživanja neovisnih stručnjaka i istraživačkih novinara 
ukazuju na jedinstveni sindrom republika bivše SFR 
Jugoslavije - isključujući Sloveniju. U svih pet bivših 
republika, nakon raspada bivše države, ustanovljeno je da ni 
jedna vlast nije radila za dobrobit svojih građana - nego 
isključivo za sebe. Ustanovljen je još jedan zajednički 
segment; beskrajna gramzljivost političkog establishmenta. 

Pri kraju moje jutarnje vježbe opet sam osjetio bol u lijevom 
kuku. I nakon pola godine ostali su tragovi onog udarca 
bejzbol palicom na opatijskom parkiralištu. Da udarac nije 
bio djelomično blokiran slomio bi mi kuk. 

Zastao sam i zagledao se u crveni horizont. Za koji trenutak 
izronit će žuta, užarena lopta iz mora pokraj Trumbuje. 

Lijepa zora bez oblaka često mi odnese koncentraciju i 
razigra misli. A, to nije dobro. Najvažnije je umiriti misli, ne 
razmišljati, to vrijedi i u vježbama i u borbi. Razmišljanje 
usporava pokret. 

„Misli kao voda“ i „misli kao mjesec" dvije su samurajske 
izreke. Teško ih je prevesti u pravom značenju, Prva govori o 
tome da misli moraju biti mirne kao voda, i da bačeni 
kamenčić u vodu ne smije uznemiriti površinu. Druga izreka 
uči da lice mora biti kao mjesec, uvijek isto, to jest da su 
misli stabilne. Kad to postignemo, spremni smo za borbu. 
Sedam puta tjedno, rano jutrom provedem sat vremena u 
vježbi. Vježbam u dvorištu, rijetko u kući, samo kad pada 
kiša. Godinama radim isto, tisućama puta ponavljam iste 
udarce, blokade, stavove. Vježbe se odvijaju automatski i 
podsvijest vodi pokrete. 

Današnja vježba nije bila dobra. Zbog ljepote izlaska sunca 
bilo mi je poremećeno stanje svijesti kojeg japanski borci 
nazivaju ,,va“. Spustio sam se u zazen 2 na kamene ploče, 
zatvorio oči i pomislio na krave s Trumbuje. Sve do jučer 
nisam znao na koji način prijeđu na taj nenaseljeni otočić. 
Susjed mi je rekao da ih vlasnik veže dugim konopcem za 
čamac. Vlasnik polako vesla, a krave plivaju za njim. 

Nakon tuširanja hladnom vodom, slušao sam vijesti 
koelnskog Deutsche VVelle na kratkom valu. Spomenuta je 
afera Hypo, odnosno refleksije iz prošlog desetljeća na 
Hrvatsku i posebice na Istru. No, te refleksije tretirane su 
minorno, jer je u Njemačkoj interes usmjeren na 
malverzacije njemačkih i austrijskih bankara u svezi Hypo 


2 Zazen - stav meditacije. 

banke. Hrvatski segment spominje se samo usputno. Ostale 
vijesti nisu donosile ništa novo. 

Pokušavam se vratiti u mislima desetljeće unatrag, na aferu 
Hypo. Lakše se vraćati u prošlost, tada još nismo znali što 
nas čeka, teže je misliti o budućnosti. Dani i mjeseci pred 
nama donose nemir - i strah... Hrvatska sutrašnjica više je 
nego crna, okupira i razdire misli, nema svjetlih tonova. Gori 
smo od Grčke nad kojom se svijet zgraža. Grci imaju veća 
primanja od nas po glavi stanovnika, to naši mediji ne 
spominju. Dakle za nas je Grčka - Amerika! 

Grčka Vlada nešto radi za razliku od naše i traži tamo gdje 
može naći - u porezu tajkuna. Osnovan je odjel za borbu 
protiv financijskog kriminala SDOE. Čelnik tog odjela, 
loannis Kapeleris danas je najzaposleniji djelatnik 
Papandreouove administracije. Osoblje SDOE-a postalo je 
vrlo kreativno u otkrivanju prekršitelja. Policijskim 
helikopterima oni lete iznad bogatih atenskih predgrađa. 
Satelitske snimke Google Eartha služe im za lociranje vila, 
bazena i raznih nekretnina. Otkrili su da u predgrađima 
nema 324 bazena, nego 16.974. Porezni istražitelji tjedne 
provode na parkiralištima noćnih klubova, zapisujući 
registracijske brojeve luksuznih automobila. Oko 6000 
vlasnika ima automobile vrijedne preko 100.000 eura, a 
prijavljuju prihod od 10.000 eura. Već u prvih šest mjeseci 
istražitelji su utjerali porezne prihode vrijedne 1,8 
milijardaeura. Nedavno je osnovana i Grčka statistička 
agencija ELSTAT, pred kojom su također velike reforme. 
Naša Porezna uprava (ravnatelj Ivica Mladineo) radi po 
receptu DORH-a, USKOK-a, sudova, policije, Šiminog 
Državnog ureda za reviziju... Neće protiv velikih!!! 

Pred očima mi titraju slike ulica punih gnjevnih građana, 
razbijaju, idu na Markov trg... Danas su to samo vizije, a 
sutra... Možemo li to izbjeći? Teško! 

U TV emisiji Nedjeljom u dva, gostovao je bogati tajkun 
Nadan Vidošević, član Bande lopovske. Kaže Vidošević 
između ostalog; nesposobna hrvatska Vlada, neuk, 

neobrazovan hrvatski puk, hrvatski radnik nema radnih 
navika, uvijek živi na tuđ račun... Ima u tome istine! 

Pametan je taj Nadan iako je ekonomski fakultet jedva 
završio s prosječnom ocjenom - jedva iznad 2. Nakrao se i 
napljačkao svog jadnog, neukog i priglupog puka. U Grčkoj 
bi naš Nadan slabo prošao! 

Što očekivati? 

Gledam u daljinu, počeo je vjetar, palme se njišu u mom 
dvorištu. Sređujem misli. 

Dio afere Hypo koji se odnosi na nas, katastrofalan je upravo 
za Istru. Krenulo je polovicom devedesetih godina kad je 
plan Ivića Pašalića temeljen na uvlačenju banaka u igru, 
odobrio Franjo Tuđman. Hrvatskoj eliti pretvorbena pljačka, 
čini se, nije bila dovoljno učinkovita i brza, pa se tražio bolji 
model. 

Afera Hypo sastoji se od mnoštva afera i najveća je pljačka 
prirodnih i inih resursa Istre. Započeta je u Istri i velikim 
dijelom realizirana je u Istri. Cilj je bio kao i uvijek u novoj 
Hrvatskoj - manipulacijama i prevarama opljačkati što više. 

Nakon Pašalićevih pregovora s Hypo Alpe Adria Bank i s 
Jorgom Haiderom, uz posredovanje VValtera VVolfa, Ivana 
Jakovčića i Ive Sanadera, zacrtana je suradnja Istarske 
županije s Koruškom. To je bio preduvjet planiranog ulaska 
HAAB u Istru. 

HAAB ulazi oštro i kupuje jeftino nekretnine i poljoprivredna 
zemljišta u Istri. U početku dolazi do konflikta s TDR 
(Tvornica duhana Rovinj), ali problem se rješava na 
najvišem nivou, kompromisom. Moćni, duhanski div povlači 
se uz obećanja budućih beneficija. Taj ,,bonus“ dobro je 
iskorišten. Nakon kupnje Jadranturista, TDR je bez lipe 
došao do 200 hektara rovinjske obale. Interesantan je model 
kojim je realizirana ova pljačka: Jadranturist d.o.o. tužio je 
Jadrantrgovinu d.o.o., a Jadrantrgovina digla je protutužbu 
protiv Jadranturista. Vlasnik je uvijek isti, a „benevolentni" 
(čitaj; korumpirani) sud presudio je da svo zemljište pripada 
Jadranturistu, iako ranije nije pripadalo niti jednoj strani u 

tom »sporu«. Ova primitivna, pa čak i priglupa manipulacija - 
mogla je proći samo u Crnoj Istri i samo uz zagrebački 
blagoslov. 

Ivan Jakovčić i Stevo Žufić, oslobođeni konkurencije, 
nastavljaju po zacrtanom planu. 

U dogovoru sa sivom eminencijom, Milanom Naperotićem, 
oni uspješno mijenjaju urbanističke planove, pretvaraju 
poljoprivredna zemljišta u građevinska, te za HAAB i za sebe 
ostvaruju (čitaj: pljačkaju!) golemu dobit. Treba napomenuti 
da su ovu prljavu rabotu izvodili vrlo diskretno, skriveno od 
javnosti. 

Pored neurbaniziranog ili poljoprivrednog zemljišta, kupuju 
se i atraktivne lokacije u Istri, kao i vrijedni objekti. 

Kasnije se priča širi izvan Istre. Hrvatski politički vrh vrti 
preko milijardu dolara isisanog hrvatskog novca. Putem 
parainvesticijskih fondova osmišljenih u HAAB, kapital se 
ubacuje u Hrvatsku, ali i u bivše SFRJ republike, Italiju, 
Švicarsku i Liechtenstein. Koordinatori su I. Pašalić, G. 
Striedinger i W. Kulterer. 

U pogubnu Tuđmanovu ideju o 200 povlaštenih obitelji koje 
će vladati Hrvatskom, Pašalićev plan s HAAB-om izvrsno se 
uklopio. HAAB je postala servisni pogon tajkunske oligarhije. 
S tom bankom radila je kompletna hrvatska kriminalna 
mreža (Sanader, Bandić, Zagorec Čermak, Petrač, Jakovčić, 
Žufić, Linić, Barač, Horvatinčić, Štrok, Pavić, Pukanić, A. 
Nobilo i drugi). Uglavnom, svi oni dobili su kredite od HAAB 
za pomoć u realizaciji pranja novca. 

lako je temeljni pokretač svih krađa i pljački HDZ, činjenica 
je da su SDP i IDS u lopovskoj praksi uvijek bili pouzdani 
sateliti - a samo u teoriji, politička oporba. I u ovom „kriznom" 
vremenu, kad bi oporba mogla narušiti Vladu - Milanović 
jednostavno nestane sa scene, nema ga nigdje. 

U Istri se u praktičnom smislu sve velike afere vežu s HAAB. 
Ključna imena su Milan Naperotić, Ivan Jakovčić, Stevo 
Žufić, ... Ima još, ali ovi su bili glavni u vremenu najvećih 

kriminalnih malverzacija. Između ostalog njihova je kapitalna 
uloga u pomoći VValteru VVolfu, odnosno HAAB pri kupnji 
Dragonere - Barbarige. 

Afera Dragonera - Barbariga počinje obećanjem tadašnjem 
šefu Hypo banke VVolfgangu Kultereru, da će obala nasuprot 
Brionima, koja nije bila namijenjena za gradnju - biti 
prenamijenjena. To obećanje na kojem se temelji kompletna 
kriminalna konstrukcija ove afere, javno je potvrdio sam 
Kulterer. 

Nepoznat je iznos koliko je to stajalo, ali je lako pretpostaviti 
tko je „Judine škude“ gurnuo u svoj džep. Za taj konspirativni 
plan izdajničke rasprodaje istarske obale, s naše strane, 
znali su samo, Jakovčić, Žufić i par vijećnika općine 
Vodnjan. 

2000. godine počinje konkretan posao bez rizika. 375.000 
četvornih metara istarske obale, dijelom nacionalnog parka, 
netransparentnim je natječajem preneseno u vlasništvo do 
tada nepoznate firme za 5,12 eura po metru kvadratnom. 
Predivni, netaknuti priobalni prostor-dio „Nacionalnog parka 
Brioni i priobalje", bio je u vlasništvu općine Vodnjan. 
Transakciju je financirala Hypo Alpe Adria Bank. Firma je 
bila u vlasništvu Hypo Alpe Adria Bank, odvjetnika iz 
Klagenfurta, Gerharda Kuchera i Detleva Neudecka, člana 
nacionalnog vijeća, stručnjaka za financije FPO (Austrijska 
slobodarska stranka Jorga Haidera). Nekoliko mjeseci nakon 
toga slijedi prodaja dvostruko većeg područja po cijeni od 
7,35 eura po metru kvadratnom. Kupac je bila druga firma, 
ali u vlasništvu istih subjekata: Hypo Alpe Adria Bank, 
odvjetničkog ureda iz Klagenfurta i bečkog vijećnika. 

Više od milijun kvadratnih metara Dragonere i Barbarige nije 
više djevičanska istarska obala, ni dio nacionalnog parka - 
nego austrijska obala, u vlasništvu stranog kapitala (tvrtke 
AB Mariš i Darija). Mogu činiti s tim morem, kamenom i 
borovima što hoće - graditi ili još bolje - dobro preprodati... 


75 




Neposredno nakon prodaje (čitaj; pljačke), po prije datom 
obećanju VVolfgangu Kultereru - slijedi izmjena i dopuna 
urbanističkog plana po brzom postupku. U ovom dijelu velike 
„zasluge" ima Damir Kajin kojega nikako ne treba 
amnestirati ni izuzeti iz ove izdajničko-kriminalne afere. On 
je gurnuo na dnevni red (jer ta točka nije bila predviđena 
dnevnim redom) sjednice Skupštine Istarske županije 19. 
ožujka 2001. godine, prijedlog za promjenu namjene. 
Zaključeno je da treba zonu rekreacije pretvoriti u turističko, 
građevinsko zemljište Od Vlade RH zatraženo je da se skine 
zabrana, odnosno da se iz „Nacionalnog parka Brioni i 
PRIOBALJA" - izbaci ono PRIOBALJE! Vlada je djelovala 
promptno i riječ „priobalje" izbačena je. Taj zagrebački dio 
posla odradio je „umreženi" ministar, Božo Kovačević. 

S tim je Dragonera (priobalje) oslobođena zabrane koju je 
imala kao dio nacionalnog parka, pa je bilo moguće završiti 
lopovsko djelo. 

Nema ni malo sumnje da je cijela ova manipulacija plaćena 
crnim eurima. Logično je da najodgovorniji - dobiju najviše. 
Sasvim je sigurno da je Damir Kajin dobro znao što čini. Kao 
predsjednik Skupštine Istarske županije bio je u 
spomenutom segmentu kriminalnog djela - najodgovorniji. 

2001. godine, zona rekreacije postaje turističko, građevinsko 
zemljište. Cijena zemljišta preko noći vrtoglavo raste! 

Hypo banka IDS-u međuvremenu daje 300.000 eura kredita 
za izbore 2000. godine. 

Nitko ne pita kako će IDS, i od kuda vratiti 300.000 eura? 
Valjda, po uzoru na HDZ - „Zna sel"? To znači, pokrasti iz 
naših džepova. 

Iznenađeni građani stavljeni su pred gotov čin. Oko 6000 
postojećih apartmanskih ležaja s područja Barbarige, 
Dragonere i Peroja više nema pristup moru. Planovima se 
definiraju novi sadržaji koji onemogućavaju dosadašnju 
turističku djelatnost stanovništva (novo apartmansko naselje 
i marina u Barbarigi, te kompleks Dragonere). 

Protesti! Skupljeno je 13.000 potpisa, traži se referendum o 
Barbarigi i Dragoneri. Banda lopovska šuti i radi po svom. 

Sapunica se nastavlja. U lipnju 2003. godine, novi župan 
Ivan Jakovčić, čini nove ustupke banci pod kontrolom Jorga 
Haidera. Izmjenama i dopunama Prostornog plana bivše 
općine Pula dozvoljava izgradnju sportske luke u Dragoneri, 
sa 60 vezova za nautičare i dva priveza za izletničke 
brodove. 

Svaki novi posao i trud treba se naplatiti. Novi župan se 
zaista trudio. 

Može li gore? 

Što se događa s kontrolnim mehanizmima države? U svakoj 
uređenoj zemlji ovakva prozirna manipulacija izazvala bi 
kontrolu, istragu i sankcije, lako su istarski lopovi radili 
diskretno, ova ružna priča procurila je u javnost. Bilo je 
medijskih vijesti, te dvije HTV emisije (,,Kontraplan“). 
Snimljen je i emitiran dokumentarni film, „SOS za Istru". 

Po oprobanom receptu, DORH je aferu Dragonera - 
Barbariga kvalificirao kao „nedodirljivu", pa prave istrage i 
procesuiranja ovog nedvojbenog kriminala nije bilo. Slijedila 
je naknadna intervencija Državnog odvjetništva da se 
područje Barbarige i Dragonere ipak ne može prodati, jer 
pravo prvokupa ima Županija. Opet problem rješava 
Jakovčić i odbacuje prijedlog Županijskog državnog 
odvjetništva da se raskine sramotni ugovor. 

Na kraju svih ovih operacija prodana je tvrtka Darija 
švicarskoj tvrtki Noxas za 53,4 milijuna eura. Nije poznato 
tko su pravi vlasnici te tvrtke ni ima li među njima naših 
lopova. Što vi mislite dragi čitatelji, ima li? 

Na tome je stalo! 

Prošlo je - punih deset godina. I ništa! Banda lopovska trlja 
ruke. Nema sumnje da će po pitanju DORH-a biti isto i idućih 
deset godina... 

Naivna nada istarskih domoljuba pojavila se 2007. godine 
kada je Die Zeit objavio članak "Kupiti, prodati, nestati" 
uglednog njemačkog novinara Norberta Mappes-Niedieka, 
autora knjige "Balkanska mafija". U podnaslovu članka stoji - 

"Kako je koruška banka Hypo Alpe Adria unovčila Brijunsku 
rivijeru - zajedno s hrvatskim zločincima". Niediek u tekstu 
opisuje jugoistočnu obalu Istre kao raj na zemlji. 

Nakon tog članka, osvrte na tekst prenijela je i državna 
austrijska televizija, Nada da će priča stići do Bruxellesa i 
Strasbourga, odnosno da će možda internacionalizacija 
slučaja pokrenuti nekoga ili nešto - izjalovila se. 

Od te 2007. prošle su tri godine. Vjerujem da ni oni 
najoptimističniji aktivisti više ne vjeruju da će se DORH ili 
USKOK pokrenuti. 

Ni ja u to ne vjerujem, ali čvrsto vjerujem da će istarsko krilo 
Bande lopovske vratiti opljačkano. Mora! Svi kriminalni 
ugovori ništavni su. Svi ugovori u svezi kriminalne kupovine 
dragocjene istarske obale ništavni su. Afera Dragonera - 
Barbariga, kad-tad prestat će biti afera. 

Kad - tad Banda lopovska, vratit će opljačkano. 

ŠUKER NAM SE SMIJE. 

Objavljen je nekakav registar branitelja na internetu. Zna se 
da je internet najveći neprijatelj diktatura i nedemokratskih 
sustava. Ali nije uvijek tako! Koji put vrhuški internet dobro 
dođe. I, eto, dogodilo se! Travanjski spin 3 o registru 
branitelja, Bandi lopovskoj pao je kao dobitak na lotu. 
Gurnuta su u stranu poskupljenja svega i svačega, stezanja 
remena, problemi koji se gomilaju, nova Šukerova 
milijardska zaduživanja koja ćemo otplaćivati mi, naša djeca, 
praprapraunuci i njihovi potomci. Na trenutak potisnute su 
ružne misli o skorom kraju, o uzavrelim ulicama... 

Šuker nam se grohotom smije! 

Počelo je suludo! Svi državni mehanizmi krenuli su u boj 
protiv unutarnjih neprijatelja. Spin desetljeća! Uhićenje 
Marka Rakara! 

Tog Rakara trebalo je odmah spaliti na lomači na Trgu bana 
Jelačića. A prije toga razvlačiti ga na drvenom kotaču, mučiti 
ga sve dok ne prizna da je on taj internetski zli vukodlak! Bilo 
bi dovoljno da prizna, ne mora potpisati, uostalom nakon 
paklenih muka - ne bi ni mogao. 

No, takva priča prebrzo bi završila, pa premijerka Jaca, 
Hrvatski sabor, svekolika hrvatska policija i ne znam tko sve 
- ne bi mogli dva tjedna izvoditi prozirnu farsu i praviti svoj 
puk budalama - da skrenu pozornost sa sumorne 
svakidašnjice. 

Sve novine TV, radio postaje i portali udarno su izvješćivali o 
registru branitelja - o objavi registra kao o stravičnom kršenju 
svim mogućih zakona i ustava. Novine na prvim stranicama 
donose slike i „važne" vijesti o registru, a tek na sedmoj ili 
dvanaestoj stranici o 320.000 nezaposlenih, o enormnim 
primanjima elite, o nedodirljivim: Kalmeti, barba Luki i ostaloj 
vrhuški koja se razbacuje kunama, eurima... 


3 Izraz «spin doctor» upotrijebio je Eric Athur Blair poznatiji kao George 
Orvvell u svom romanu «1984.», označava manipulaciju, skretanje 
pozornosti na nešto drugo. 

Premijerka Jadranka Kosor upozorava da najprije treba 
promijeniti zakonsku regulativu, pa tek onda objaviti registar, 
budući da je registar popis osobnih podataka, te bi svaki 
branitelj morao dati osobno odobrenje za njihovu objavu. 
Apsurdno, glupo, pardon - lukavo! 

Mladi Jastreb, heroj Branko Borković, posljednji zapovjednik 
obrane Vukovara traži objavu tog registra. To traže i svi pravi 
branitelji kao i dostupnost tog registra na internetskim 
stranicama. 

Nakon toga se javljaju oni „pravi" iz Ministarstva obitelji, 
branitelja i međugeneracijske solidarnosti. Zoran Komar 
kaže da nije točno da objavu želi većina hrvatskih branitelja. 

„Upravo suprotno, velika većina braniteijskih udruga 
negativno se očitovala o mogućnosti javne objave registra 
hrvatskih branitelja, a takva praksa nepoznata je bilo gdje u 
svijetu “ izjavio je Komar - bez imalo stida. 

U Vladi smatraju da nije pitanje objaviti ili ne registar 
branitelja, nego poštovati zakon ili ne. Tvrde da čak nekoliko 
zakona, pa i Ustav priječe objavu registra branitelja. 

Kojeg li licemjerja. Ako priječe objavu registra branitelja, ti 
zakoni su lopovski kao što su lopovski i zakoni o pretvorbi, 
zakoni o golfu, o poljoprivrednom zemljištu i niz drugih 
zakona. 

Davno ih je trebalo mijenjati, a trebalo je mijenjati i one koji 
su proizveli to zakonsko smeće. 

Što je s udrugama branitelja? Eh, to je posebna priča! 
Udruge financira država, neke dobiju manje kuna, neke više! 
Zato moraju biti podobne, dobre i poslušne. Koja udruga je 
poslušnija, dobije više. 

Lažni branitelji uvijek su bili skloniji sastančarenjima nego 
nekoj akciji. Mnogi od njih prigrabili su funkcije u udrugama i 
sada ih hvata panika od istine, od objavljivanja. Jasno je da 
nisu za objavu. 

Predsjednik Udruge Hrvatskih dragovoljaca Tom Kačinari 
uklapa se u spomenutu shemu; ne podržava objavu registra, 
već smatra da one koji nisu bili branitelji treba prijaviti 
državnim institucijama. 

Smiješno! Kome prijaviti? Znamo gdje završavaju slične 
prijave. 

Opet je u ovoj dobro organiziranoj predstavi najbolju rolu 
odigrao Krunoslav Borovec, načelnik Ureda ravnatelja 
policije. S TV ekrana, svojom je pojavom, dubokim glasom i 
nastupom ulijevao strah i jezu u uplašeni puk. Činilo se da je 
svim bezobraznim hakerima-zločincima odzvonilo. A, ni TV 
gledateljima koji imaju PC ili laptop nije bilo svejedno. Može 
im u mrkloj noći, netko u plavoj odori pokucati na vrata - 
uzeti laptop, PC, možda privesti... Nikad se ne zna odakle 
dolazi opasnost... 

Glumački nadareni Borovec je 2009. proglašen 
komunikatorom godine. 

O registru branitelja javno sam rekao sljedeće: 

Zagreb, 8. siječnja 2009. godine, 18 sati. 

HRT, emisija ,,Dossier.hr“, voditeljica Ana Jeiinić. 

U emisiji su prikazana dva priloga. 

U prvom prilogu prikazani su segmenti iz vremena 
Domovinskog rata, te dilema o objavljivanju registra 
branitelja. Evidentirano je 500.000 hrvatskih branitelja, jer su 
status branitelja dobili mnogi koji s ratom nisu imali nikakve 
veze. 

Dragovoljci i branitelji na bojišnicama ulagali su najvrjednije 
što su imati, a to su vlastiti životi. Nepobitna činjenica je da 
su obranili i stvorili Hrvatsku. Oni traže objavljivanje registra, 
jer smatraju da ima mnogo lažnih branitelja; ministara, 
dužnosnika, kancelarijskih službenika, tajnica, čistačica i 
drugih. Međutim, objavljivanje registra branitelja sustavno se 
izbjegava. Nema sumnje da lažni branitelji zagovaraju 
neobjavljivanje registra branitelja, jer jedino oni imaju razlog 

za to. S obzirom na to da tih lažnih branitelja ima po nekim 
procjenama više nego pravih, registar se ne objavljuje. 

Voditeljica: 

U našoj emisiji pozdravljam gosta, gospodina Šašu 
Radovića. Dobro došli. 

S. R.: 

Hvata. 

Voditeljica: 

Vi ste dragovoljac Domovinskog rata. Bi ii ste glavni 
instruktor borbenih vještina Specijalnih postrojbi Glavnog 
stožera HV i časnik S/S-a. Napisali ste i izdali 19 knjiga. E vo, 
posljednja je pod naslovom „ Tko je ja mio, jamio!“ E, pa sad 
po toj; tko je ja mio, ja mio - mislite ii da bi se trebalo postupati 
i po pitanju registra branitelja Hi bi napokon trebalo izreći 
istinu i utvrditi koji je to konačan i istinit broj hrvatskih 
branitelja? 

S. R.: 

Ja u svojoj knjizi spominjem brojku od 200.000 do najviše 
220.000 branitelja i mislim da je to tako. Moja iskustva i moja 
istraživanja, te mnogobrojni kontakti s dragovoljcima i 
braniteljima, pa i dokumenti govore tako. Neobjavljivanje tog 
registra zapravo je manipulacija. Da smo imali 500.000 
branitelja mi bi osvojili Beograd, vjerojatno i Niš, bilo bi to 
sasvim drukčije. 500.000 branitelja znači da je u toj brojci 
preko polovice lažnih branitelja. Vrio je iako doći do prave 
liste branitelja. Objavom svih 500.000 po imenu i prezimenu, 
pa gdje je tko i kako služio, odmah bi se otkrilo tko je bio, a 
tko nije bio branitelj. Jer, svi oni koji su spavali u nekoj 
spavaonici vojarne ii i u šatoru ili na goloj zemlji, znali su 
onog suborca pokraj sebe. Zna se dobro, je ii neki ivan 
Ivanovih bio tu i tu ili nije bio. Objavom registra branitelja vrio 
iako bi bilo doći do pravog broja branitelja. 

Voditeljica: 

Gospodine Radović, kome mislite da ne odgovara 
objavljivanje registra branitelja? Naime, svi pokušaji da se 
registar objavi naišli su na mnoge žestoke polemike i otpore. 
Ču ii smo iz Ministarstva da se navodno većina braniteijskih 
udruga tome protivi. 

S. R.: 

Mislim da to nije točno, uvjeren sam da se ni jedan pravi 
branitelj ne protivi, tome. Neobjavljivanje registra je, kao što 
sam rekao, čista manipulacija. Tih napuhanih i lažnih 
300.000 branitelja zapravo su poslušno glasačko tijelo. To je 
jedan od razloga. Drugi razlog je namjera da se razvodni, da 
tako kažem, braniteijska vrijednost. Tako napuhana brojka je 
nešto, jednostavno rečeno - lažno!..... 

Jedini konkretan, ali i smiješan podatak u ovoj sramotnoj 
papazjaniji o registru je: U posljednjih 11 godina, od siječnja 
1999. do kraja 2009. broj branitelja na popisima 
Ministarstava obrane i unutarnjih poslova povećan za 
115.365, te s 386.301 sada broji 501.666 branitelja! 

Kod nas posljednjih 11 godina nije bilo rata, ali ratova ima 
svugdje po svijetu: u Africi, Aziji, Južnoj Americi... Valjda je 
tih novih 115.365 hrvatskih branitelja ratovalo tamo negdje 
daleko - kod nas, nije! 

Lažnih branitelja ima 300.000 što znači da ih je više od nas, 
pa ih i u udrugama ima više od nas. Uvijek nas mogu 
preglasati, uvijek su bili lukaviji i pokvareniji od nas. Umjesto 
kiše, blata, krvi, ranjavanja, smrti... odabrali su toplu sobu i 
meki ležaj daleko od bojišta. Oni su prigrabili najviše 
privilegija, visokih činova, odlikovanja, zasluga... Neki 
primjeri su apsurdni, na primjer; general, pod navodnim 
znacima „general 11 Vladimir Zagorec, najodlikovaniji je 
general iako nije bio ni jednog dana na bojišnici. Hloverka 
Srzić Novak s TV koju neki zovu Zloverka, dobila je čin 
bojnika Hrvatske vojske. Primjera ima na tisuće. To je 
sramota, ne samo za mene nego i za svih 200.000 branitelja. 

Priča o registru vrlo je jednostavna. Treba samo upitati: 
„Stidiš li se javno priznati da si časno branio svoju 
domovinu?" 

Ne vjerujem da se i jedan pravi branitelj stidi. Stide se samo 
oni drugi. 

Nakon dva tjedna spin se ispuhao. Moraju izmisliti nešto 
drugo. Bandi lopovskoj ponestaje daha, preživljavaju, kupuju 
vrijeme svim i svačim. Djelić vremena kupili su i spinom; 
„Objaviti registar branitelja ili ne objaviti?". 

Usput se Jadranka Kosor proslavila izjavom:„Prihvatljiva je 
svaka dobronamjerna kritika i od oporbe i od stranaka. Naša 
su vrata uvijek otvorena. No, za nas nije prihvatljiva 
nepodnošljiva lakoća kritiziranja". Govori Jaca u množini, 
,,Mi“ kao kraljica, carica... Ona ne može prihvatiti 
„nepodnošljivu lakoća kritiziranja". Smiješno, iritantno... 

Podsjeća li vas to na Ivu Sanadera? Vidjela žaba da se konj 
potkiva, pa i ona digla nogu. 

SEUSOVO BLAGO 

Nedjelja je, topao dan, sunčan, radni se narod odmara. Kao 
što reče naš bogati tajkun Vidošević, nemamo radne navike, 
pa se volimo odmarati. I dok mi ne radimo, Vlada radi, radi... 
Jadranka Kosor zabranila je ljetni odmor svojim suradnicima. 
Doduše i prošle godine je također zabranila - pa su svi 
zajedno otišli na more! Ove godine Jaca ,,radi“ na Brionima u 
Titovoj vili „Jadranka 11 . 

Idem po Kristijana, obećao je da će mi pokazati točne 
granice zahvata Dragonere - Barbarige. 

Čekao me je ispred svog stana i jedva smjestio svojih 118 
kilograma u moj dvosjed. 

- Kupi neki normalan auto - kaže on. 

- Vozim ovo već 12 godina. S obzirom na našu svjetlu 
budućnost, vozit ću još 12. 

- Ti gledaš na sve crno - kaže Kristijan. 

- Ha, učini nešto da ne gledam tako. Tvoji prijatelji puni su 
kao brodovi. Neka daju nešto. Mene bi jedan, jedini 
milijunčić razveselio - odgovorio sam sa smiješkom. 

- Opet pretjeruješ. Kažem ti da je sve čisto. Ma, nema tu 
ničega. Ono društvo priča bajke; Radnić, Langer, Popović, 
Poropat... 

- Nemoj, znaš da imam PTSP, uzbudim se, dođe mi... - 
rekao sam i prekinuo rečenicu. 

- Stvarno, ideš li na terapiju? - upita Kristijan ozbiljno. 

- Ne idem. Tu nema lijeka, ali suzdržavam se, često mi 
dođe... - napravio sam stanku i dodao. - Neki dan odnio sam 
ratnu papovku, revolvere i pištolje na policiju. Vratio sam 
oružni list. Bolje je tako, u posljednje vrijeme često 
razmišljam, dođe mi... 

-1 sada nemaš nikakvo oružje? - upita Kristijan. 

- Odgovorit ću ti kodeksom samuraja: Nemam oružje. Moji 
udovi i moja spremnost, moje je oružje. 

- Samuraji su izumrli - kaže on. 

- Nisu! - odgovorio sam. 

Prolazimo kroz Peroj. Periferni dio naselja novijeg je datuma, 
veći dio objekata ima moderne termo fasade obojene u žuto, 


87 



narančastim tonovima. Centar je zbijen, uskom zavojitom 
uličicom kružimo oko crkve i izlazimo na ravni potez ceste 
prema Barbarigi. Sunce udara u oči, ne vidim dobro. Stišćem 
kapke, u daljini mi se čini da vidim neke komplekse. Čudne, 
maglene vizije! Možda je to Kempinski hotel Porto Mariccio? 
Na tom potezu između Peroja i Barbarige trebao bi se 
nalaziti resort o kojem se govorilo i pisalo. Sadržaj je; hotel s 
5 zvjezdica, 250 soba i apartmana, rezidencijalno naselje, 
300 apartmana, 90 vila, golf igralište i golf akademija, 
vvellness centar od 3000 m2, marina s 350 vezova. Visoki, 
najviši turizam. Stotine zaposlenih stanovnika Vodnjanštine... 
Koliko se sjećam projektanti su bili Wimberly, Allison, Tong 
&amp; Goo (WAT&amp;G) i Jack Nicklaus (golf). Investitor 
je tvrtka AB Mariš Tours. 

Sjećate se, AB Mariš je jedna od onih firmi koja je kupila 
zemlju za 5,12 eura po metru kvadratnom od općine 
Vodnjan. 

AB Mariš Tours figurira kao porečka firma, sjedište je u 
Vodnjanu, u ulici Trgovačkoj broj 19, ali u vlasništvu je 
austrijske grupe registrirane u Liechstensteinu. To vrijedi i za 
firmu Darija d.o.o., ista adresa, isti ljudi, ista priča. Hm, 
nerazumljivo, zar ne? 

- Kristijane, čija je firma AB Mariš? - pitam. 

- Ne znam. Mislim da je iz Poreča - odgovori on neuvjerljivo. 

- Nije, vlasnici su Austrijanci, ovo što vidiš pred nama više 
nije Istra nego Austrija. Morat ćemo nositi putovnice ako 
želimo ući u ovaj austrijski resort. 

- Opet izbija tvoje nepovjerenje - kaže Kristijan. 

- Ma, čovječe, znaš li tko stoji iza svega toga? Tko je 
kreditor? Ovu priču vrijednu 210 milijuna eura kreditirala je 
Hypo Alpe Adria Bank. Ta banka godinama je subjekt 
kriminalnih struktura. 

- Kako to misliš, kreditirala? Pa, sve je stalo. Izgrađena je 
samo cesta od Batvači do Dragonere i ništa više - 
iznenađeno kaže Kristijan. 

- Kako stalo, pa taj super luksuzni resort trebao je biti gotov 
još 2008. godine? Ovo je 2010. - kažem ja s osmijehom. 

Trepćem, spuštam klapnu na šoferšajbi. Sunce više ne 
smeta, bolje vidim, nema više vizije. Kristijan ima pravo, pred 
nama nema nikakvih građevina. 

S lijeve strane ceste prema moru, iza zelene žičane ograde 
nalazi se božanstveni, netaknuti prostor prošaran borovima. 
Dragonera! Moja zemlja koja više nije moja zemlja. 

- Piši o tome! O tome kako je sve stalo. To je HDZ-ovska 
mućka. Girardica i Biškupić stavili su ,,veto“ na 32 od 70 
hektara površine, na kojoj su planirani golf tereni - reče 
Kristijan i nastavi. - Navodno, neke iskopine, par starih 
zidova. 

- Pa, nisu baš samo zidovi... Ovdje je pronađeno i ono 
famozno Seusovo blago - rekao sam polako i dodao. - A, zar 
kriminalna, izdajnička prodaja istarske obale strancima nije 
mućka? 

Zanemario je moje pitanje. 

Vozimo se dalje. U sredini ovog jedinstvenog kompleksa 
prirodne ljepote od sedamdesetak hektara nalazi se rampa i 
pješčani put do mora. Zaustavljam pokraj ceste. Kristijan 
ostaje u automobilu. 

Rampa je zaključana, provlačim se u zabranjenu zonu. Na 
blagoj padini raste trava i poljsko cvijeće. Morsku obalu štiti 
tampon borova. Vjetrovito je, valovi se razbijaju o nisku 
kamenu obalu. Brioni su blizu, nasuprot mjesta na kojem 
stojim. Da sam u vrijeme druga Tita preplivao na onu stranu, 
njegova garda otjerala bi me natrag na ovu obalu. A uskoro 
će me i s ove obale otjerati austrijski zaštitari. 

- Zbog zabrane konzervatora, iz projekta nedavno se 
povukao lanac Kempinski s kojim je prije dvije godine bio 
potpisan ugovor o upravljanju kad resort bude u funkciji - 
prekine stanku Kristijan i doda. - To je trebalo garantirati 
vrhunsku kvalitetu. 

- Znam da se Kempinski povukao. Nastala je prava 
konsternacija. Vlasnici projekta i zemljišta odlučili su sve 
prodati. Pretpostavljam da će cijena biti nešto veća od onih 

jadnih 5,12 eura po metru kvadratnom - rekao sam sa 
smiješkom. 

- Baš si kurva - reče Kristijan i doda. - Glumiš da nisi 
informiran. 

- Znam i to da je kupaca bilo, među njima je i fond Jupiter 
Adria. Taj Jupiter u Istri ima brojne izgrađene objekte i 
komplekse u gradnji, ruralne vile, tri golf terena i velike 
planove za širenje. 

- To je neka britanska firma - reče Kristijan. 

- Nije firma nego fond. Vrlo mi je sumnjivo vlasništvo, mislim 
da Jupiter Adria od onog, „britansko" nema ni ,,b“. Mislim da 
je naša Banda lopovska vlasnik tog fonda. 

- Opet fantaziraš! 

- Možda! To što je teško naći trag vlasništva miriše mi na 
uhodanu istarsko, zagrebačku lopovsku mrežu - rekao sam i 
dodao. - Istra je za Bandu lopovsku utočište opljačkanog 
kapitala. 

- Možda, ali vjeruj mi, svi veliki igrači izvan su IDS-a - kaže 
on. 

- Čini mi se, dragi moj prijatelju, da su se s Dragonerom i 
Barbarigom poigrale neke više sile. Možda je Bog tako htio, 
možda sudbina, ili se možda, kako ateisti kažu - samo 
slučajem nije dogodila betonizacija ove prekrasne obale. 
Nije važno, jesu li arheološke iskopine razlog tomu, HDZ-ov 
jal što se nisu dovoljno ogrebli u ovom poslu, ili teški 
problemi u Hypo Alpe Adria Bank. Važno je da su lopovi 
odustali. 

- Šteta. To je koristan projekt. Naši ljudi bi se zapošljavali - 
brani se Kristijan. 

- Pogledaj španjolsku Mallorku. Sva je u betonu i sva je 
rasprodana. Do 2004. godine u Palma de Mallorci bilo je 
osam gradonačelnika Nijemaca. Osamdeset posto 
nekretnina vlasništvo je Nijemaca, i centralna vlast je 
njemačka. 

Opet nije odgovorio. 

Stižemo do Barbarige. Naziv Barbariga potječe od imena 
obitelji Barbarigo iz Venecije koja je dala dva dužda, 

kardinale i deset pokrajinskih upravitelja. Zbog brojnih 
antičkih nalaza iz rimskog doba pronađenih na području 
stancije, Barbariga je poznata kao arheološki bogato 
područje. 

Kao i u Peraju, i ovdje je predgrađe naselja veće od stare 
jezgre, zapravo mnogo veće, to je veliko apartmansko 
naselje sa svim pratećim turističkim atributima. Na samom 
ulazu dočekuje nas golemo brdo šljunka s gromadama 
kamena. To široko i visoko, nezgrapno brdo zaklanja vidik 
na more. Brojne prijave i žalbe građevinska inspekcija 
ignorira. Arhitekt sam po struci, radio sam i na gradilištima, 
ali ni približno ne mogu procijeniti kolika je to količina. Tu su 
tone i tone, kubici i kubici šljunka koji su dovezeni prije 
nekoliko godina za gradnju resorta. Sada čekaju bolje dane. 

- Ne znam tko se od nas dvojice pravi neinformiran i lud. Ali, 
kad već otvoreno razgovaramo, znaš li da su zbog 
kreditiranja AB Mariš i Darije, Guenter Striedinger i VVolfgang 
Kulterer pod istragom austrijskih pravosudnih organa? - 
upitao sam. 

- Pa, čuo sam nešto o tome - rezervirano odgovori Kristijan. 
Nastavio sam. 

- Preko AB Marisa i Darije, prividnim istarskim projektima 
izvučeno je preko 80 milijuna eura Hypo Grupe. Siguran sam 
da je dobar broj tih milijuna nestao negdje u blizini, u Puli i 
nešto dalje, u Zagrebu... 

- Afera Hypo isključivo je austrijski problem. Hrvatska se u 
izvješćima spominje samo periferno - nastavlja on obranu. 

- Ma nemoj! Istarsko - zagrebačka mreža čvrsto je ispletena 
rekao sam i dodao. - Dobro se čuva tajna imena pravih 
vlasnika AB Marisa i Darije. 

GOLEMA BRDA ŠLJUNKA ZAKLANJAJU VIDIK NA MORE. 

Gerhard Kucher zastupao je međunarodne investitore u 
50% vlasništva ovih tvrtki. Javna je tajna da tih 50% 
vlasništva AB Marisa i Darije, dobrim dijelom ili u potpunosti, 
drži naša Banda lopovska. Spominju se imena Sanader, 
Jakovčić... 

Pouzdanih dokaza o vlasništvu AB Marisa i Darije nema! 
Zna se samo za Ratka Kneževića. On je 27. kolovoza 2008. 
godine u ime svoje tvrtke RMK Partners Ine. stekao 
vlasništvo nad značajnim udjelom u tzv. istarskim projektima 
Hypo Alpe Adria Banke, odnosno u projektima AB Mariš i 
Darija. 

- To su pretpostavke onih s kojima se družiš - reče on nakon 
stanke. 

- Ne možeš zamisliti koliko informacija dobivam od ljudi koje 
ni ne poznajem. 

- I od službi... - primijeti zlobno Kristijan. 

- Pa, što... I u službama ima poštenih ljudi. Moraju 
preživljavati, ali to ne znači da podržavaju umreženu 
hrvatsku mafiju - odgovorio sam i nastavio. - Više se naših 
imena spominje nego austrijskih. Sjeti se da je bivši istarski 
župan Stevo Zufić, bio prvi direktor AB Marisa. Sramota! Ta 
Banda lopovska zaista nema mjeru, nema čak ni pristojnosti. 
Voditeljica Hypo banke za Istru bila je Radojka Olić, 
savjetnik kontroverzni i bogati Milan Naperotić. A, kad je u 
pitanju Hypo banka, tu je i Ivić Pašalić. Njegovi crni milijuni 
već su odavno ukopani u Istri. Duboko ukorijenjen u cijeli 
projekt je i najveći od najvećih, Ivo Sanader. To znači da su 
se zavrtjeli milijuni smirili na tajnim računima. 

Zaustavljamo se ispred kafića na kraju onog šljunčanog 
brda. Pijemo točeno pivo. Kristijan priča, spominje mnoga 
imena istarske politike; Vidulin, Ostojić, Veljović, Barišić, 
Cuccurin, Delbianco, Ježić... U IDS-u, kaže on, nema 
bogatih, ako su se neki i okoristili, to je malo... 

Prekinuo sam njegov monolog. 

- Aktualni načelnik Općine Vodnjana, Klaudio Vitasović 
također se koprca u mreži. On tvrdoglavo odbija zatražiti 

poništenje ugovora „jer još nije dokazano da su štetni". A, 
umjesto 200 eura po kvadratnom metru Općina Vodnjan 
dobila je prosječno 6,5 eura. To je 30 puta manje. 

- Ne vrijedi ta zemlja 200 eura po kvadratu. 

- Ma, nemoj. Nisam htio ulaziti u detalje, ali povukao si me 
za jezik - odgovorio sam i nastavio. - Hypo Alpe-Adria Bank 
iz Klagenfurta, većinski vlasnik tvrtke Darija, 2005. godine 
godine kupila je nekoliko parcela koje su do tada smetale 
prostornoplanskom objedinjavanju projekta. Kupljeno je 
desetak tisuća četvornih metara zemljišta od privatnih osoba 
po 200 eura. 

- Znaš više od mene - kaže on rezignirano. 

Krećemo prema starom dijelu Barbarige. Kristijan gleda 
ravno ispred sebe. Možda sam ga uvrijedio, a to ne želim. 
Znam da ima mnoštvo problema, vodi malu firmu u 
propadanju, nemaju za plaću... Bio je u vrhu IDS-a 
devedesetih, danas mu je rejting u stranci nizak. Nije krao, a 
mogao je kao i ostali... 

Žao mi je što drukčije razmišljamo. Da nije tih prokletih 
brojki, znamenaka, cifara, svota, suma... načas bih pomislio 
da pretjerujem, da nisam u pravu. Ali, tu je matematika, 
zapravo ne radi se o matematici, nego o jednostavnim 
računskim operacijama, zbrajanju, oduzimanju, o tablici 
množenja iz osnovne škole. 

Ako isključimo ostale milijunske potencijalne dobiti cijelog 
projekta i računamo samo golu prodaju zemlje, račun je 
jednostavan. Upotrijebit ćemo samo dvije računske radnje; 
množenje i oduzimanje: 

6,5 eura (plaćeno prosječno po m2) x 1.000.000 (m2) = 
6,500.000 eura 

Nakon unaprijed obećane i izvršene promjene urbanističkih 
elemenata: 

200 eura (vrijednost po m2) x 1.000.000 (m2) = 200.000.000 
eura 

200.000.000 eura - 6,500.000 eura = 193,500.000 eura 
Ne znam što o toj računici misli načelnik Vitasović, ali brojke 
kažu da je općina Vodnjan oštećena za 193,500.000 eura 

(slovima: stodevedesetpet milijuna eura). Dakle, Vitasović je: 
ili subjektivan, ili ne zna tablicu množenja. 

Možemo biti objektivni, subjektivni, pametni ili glupi, ali 
brojke su - istina. 

- Valjda se Vitasović nada da će dobiti kakvo austrijsko 
odlikovanje kao što je dobio Jakovčić - rekao sam nakon 
duge stanke. 

- Znao sam da ćeš spomenuti to odlikovanje. 

- To je odlikovanje za izdaju, za poklon dijela istarske obale 
Austriji. 

- Nino ti je trn u oku - odgovori on. 

- Nije! Ali, začetnik ovog kriminalnog projekta je župan 
Jakovčić, obožavatelj Sanadera. Donedavno mu se divio. 
Sada se valjda divi Putinu. Tako kažu grafiti na pulskim 
zidovima. 

Ulazimo u jezgru Barbarige. Ima svega nekoliko starih 
objekata. Kraj je ceste, okrećem automobil i spuštamo se 
prema plaži. Asfalt prestaje, na početku pošljunčenog puta s 
desne strane stoji plava tabla: 

Obavještavaju se građani da mogu bez zabrane pristupiti 
plaži, odnosno nesmetano se kupati u moru. 

Na dnu ploče piše: AB Mariš d.o.o. 

Bezobrazno, tragično, smiješno, nažalost istinito! Novac je 
moć, nije važno je li to pošteno zarađen novac - ili crni 
kapital. AB Mariš d.o.o. obavještava nas da nam svojom 
dobrotom omogućava do daljnjega pristup moru bez ikakve 
zabrane, Do daljnjega! Sljedeći korak je kućica i stražar u 
njoj. I nema više prilaza moru za 6000 gostiju iz postojećih 
apartmana Barbarige. 

- Da podvučemo crtu i završimo s Dragonerom i Barbarigom 

- rekao sam i glasnije dodao. - Slučajno se dogodilo da su 
veliki planovi stali. Izdajnička ekipa koja se debelo ogrebla 
na prodaji istarske zemlje, više neće dobiti ništa od onih 
planiranih 210 milijuna eura završne investicije. A, ova lijepa 
obala opet će biti Istra kad proglasimo ništavnim sve 

kriminalne ugovore koje su HDZ-ovi, IDS-ovi i ostali lopovi 
potpisali. 

- Ipak će se izgraditi. Nadam se! - reče prkosno Kristijan i 
upita. - Čuo si za Končara, zar ne? 

-Jesam! - odgovaram. 

U ovu mutnu igru iznenada ulazi Danko Končar. Putem svoje 
tvrtke Kermas Limited preuzima projekte Dragonera i Porto 
Mariccio. Dosadašnjim vlasnicima (Hypo Alpe Adria Bank 
International, Noxas Holding AG i Mikos AG Švicarska) 
isplaćeni su udjeli u hrvatskim tvrtkama AB Mariš d.o.o. i 
Darija d.o.o. inače vlasnicima zemljišta u projektima Porto 
Mariccio i Dragonera). Isplaćeno je 33 milijuna eura, te je 
osim toga u potpunosti isplaćen kredit koji je Hypo banka 
dala hrvatskim tvrtkama u iznosu od cca. 51 milijun eura. 
Ivana Nobilo Cetinski, zadužena za odnose s javnošću 
Končarove tvrtke Kermas izjavila je da procjena investicije 
projekata Dragonera i Porto Mariccio iznosi preko pola 
milijarde eura. 

U javnost su lansirane vijesti da „se ovim Končarovim 
potezom, s obzirom na poslovičnu učinkovitost ovdašnjih 
'institucija sustava', zatvara jedna od epizoda u seriji pranja 
novca u Istri, započeta davne 2000. godine"... te „ukoliko 
'institucije' ništa ne poduzmu, Končar spašava osobe 
uključene u cijeli 'deai', a javnosti preostaje da i dalje nagađa 
koje su to osobe".. 

Takva apsurdna razmišljanja moguća su samo u Hrvatskoj. 
Javnost se boji svojim lopovskim liderima reći da tako ne ide. 
U aferi Dragonera - Barbariga bilo je toliko prevare, 
kriminala, korupcije i krađe - da je to nemoguće baciti pod 
tepih, ne može se zatvoriti ništa drugo osim sudionika ove 
pljačke. Krivci moraju odgovarati kad-tad! 

Spomenuto je već da je više od 80 milijuna eura Hypo grupe 
otišlo na netransparentne kredite, na prividne investitorske 
projekte i otkupe vlasničkih udjela. Nestalo je više od 30 
milijuna eura izvučenih iz AB Marisa d.o.o. i Darije d.o.o. 
Pokradeno je preko milijun kvadratnih metara djevičanske 
istarske obale. 

„Jedan dio tih sredstava bunkeriran je u Liechtensteinu, 
jedan dio je otišao na Balkan", rekao je voditelj odvjetničkog 
tima Guido Held i dodao da iza svega „uvijek stoji istih deset 
do dvanaest osoba koje su bile aktivne u vanjskoj mreži oko 
banke." 

Po objavama u medijima, Končar je osim ovog projekta, u 
Istri kupio zemljišta u vrijednosti od 100-tinjak milijuna eura, 
na kojima će razvijati elitni turizam. 

Prije kapitalne kupovine Dragonere - Barbarige osigurana je 
i lokalna medijska podrška. Končar je kupio 33% Glasa Istre 
d.o.o. od malih udjeličara. To nije vlasnički upisano, a tvrtka 
započinje stečajni postupak. 

Kao i u svim tamnim zbivanjima na našem „Crnom" 
poluotoku, i u slučaju Glasa Istre, na sastanku Končara i 
Alberta Faggiana - kao posrednik pojavljuje župan Ivan 
Jakovčić. 

Na kraju ove ružne priče za zapadne strane Crne Istre, 
ostaje pitanje: Koliko je rizičan ovaj milijunski posao s 
kriminalnim pozadinom. 

Svaki strani pravnik zaključit će bez oklijevanja da su svi 
ugovori u aferi Dragonera i Barbariga kriminalni i ništavni. 
Nema sumnje da se u Hrvatskoj mora dogoditi čišćenje kao 
što se dogodilo u Italiji akcijom „Mani pulite" (čiste ruke). 
Doći će neki novi, pošteni ljudi. Nakon strukturnih promjena i 
uspostave pravne države Hrvatske - sasvim je sigurno da će 
se Zakon o oduzimanju nezakonito stečene imovine - 
provoditi. 

Ukoliko se resort i izgradi, vlasnici više neće biti ni austrijski 
manipulanti, ni prikrivena Banda lopovska, ni Danko Končar, 
nego opet općina Vodnjan. 

Iz gornjeg slijedi da ovom kupnjom kompletnog projekta 
Dragonera - Barbariga, čak i nakon eventualne realizacije, 
mračna saga duga punih deset godina - neće završiti. 

- I, što kažeš na kraju? - prekine dugu stanku Kristijan. 

- Danko Končar može kupnjom evidentno mutnog vlasništva, 
biti teško prevaren - odgovorio sam. 

Vraćamo se u Pulu. Šutimo. 

ČERMAKOV DVORAC KLOKOVEC: ZIDOVI POPRSKANI 
KRVLJU HRVATSKIH BRANITELJA 

METAK U ČELO 

Čujem brujanje poštanskog Tomosa. Prilazim vratima 
dvorišta. Mladi poštar pruža plavi omot i kemijsku olovku. 
Kaže da treba potpisati povratnicu. 

Razgovaramo kratko. Uvijek izmijenimo nekoliko rečenica o 
motociklima. On ima apriliu shiver 750. Voli motocikle, i ja 
volim motocikle. 

Smještam se u meki jastuk vrtne ljuljačke i derem plavu 
omotnicu. 

Nije poziv na sud, nije ni neko rješenje, nego dopis, 
obavijest. Podižem obrve u čuđenju; zašto za običan dopis 
treba potpis i povratnica? Čitam. 


REPUBLIKA HRVATSKA 
OPĆINSKO DRŽAVNO ODVJETNIŠTVO 
U ZAGREBU 

„OGRANIČENO" 

Broj: K-DO-8007/10 
Zagreb 04.siječnja 2010. 

KK/KK 

ŽUPANIJSKOM DRŽAVNOM ODVJETNIŠTVU U 
ZAGREBU 

Ovo državno odvjetništvo je 04. siječnja 2010. zaprimilo spis 
predmeta Općinskog kaznenog suda u Zagrebu, poslovni 
broj K-242/09, kojem prileži kaznena prijava Šaše Radovića 
protiv Ivana Čermaka, zbog kaznenog djela podrivanja vojne 
i obrambene moći države iz članka 150. Kaznenog zakona. 

U privitku vam, na temelju članka 173. stavka 3. Zakona o 
kaznenom postupku dostavljamo na postupanje cjelokupan 
spis predmeta Općinskog kaznenog suda u Zagrebu, 
poslovni broj K-242/09. 

OPĆINSKA DRŽAVNA DOVJETNICA 
Željka Pokupec 

Nevjerojatno! Zar je moguće da se nešto događa u usnulim 
strukturama našeg pravosuđa? Po ovom dopisu dade se 
naslutiti da će možda po pitanju moje protutužbe netko, 
nešto poduzeti. Možda Županijsko državno odvjetništvo??? 
To bi bio presedan, ni jedna, jedina protutužba, tužba ili 
prijava za ratni zločin profiterstva kojim se podrivala vojna i 
obrambena moć države - u Hrvatskoj nije prihvaćena ni 
procesuirana. 

Politička elita dobro je programirala zaštitne mehanizme. 
Već je spomenuto da građanin ne može pitati lopove, na 
primjer; „Odakle ti milijuni? 11 , niti ih išta može ili smije pitati. 
Najbolji potez u toj igri s naivnim i neukim pukom, propis je 
da ni jedan građanin Hrvatske ne može direktno ni optužiti 
povlaštenu elitu za neko kazneno djelo. Građanin nema 
pravo zastupati javni interes, nego mora prijaviti ili tužiti 
posredno, putem Državnog odvjetništva. No, te posredne 
prijave ili optužbe redovito rezultiraju odbacivanjem ili 
odgovorom da će se „predmet razmotriti“. Slijedi 
dugogodišnja tišina, bez obzira šalju li se požurnice ili ne. 
Zbog toga mi se primljeni dopis učinio nevjerojatnim. 

Ja tražim da Naslovni sud Ivana Čermaka proglasi krivim 
zbog kaznenog djela podrivanja vojne i obrambene moći 
države Hrvatske i izrekne mu presudu po članku 150. KZ-a, 
(kazna zatvorom, najmanje 5 godina), te da Naslovni sud po 
izrečenoj presudi inicira postupak oduzimanja nezakonito 
stečene imovine Ivana Čermaka, koja se treba vratiti 
Republici Hrvatskoj. 

Imam žive svjedoke i neoborive dokaze. 

Dakle, ovako: U svojoj knjizi „Tko je jamio, jamio!“ i u TV 
emisiji Dossier.hr spomenuo sam sljedeće - (citiram): 

...slučaj prodaje hrvatske nafte Bosni i Hercegovini iz 1993. 
godine. Zarada je bila izvrsna, od milijuna njemačkih 
maraka, čak do pet milijuna - dnevno. Srpski tenkovi 
oskudijevali su gorivom, pa su ga kupovati u B i H., što je 

značilo da su ti tenkovi napunjeni hrvatskom naftom - ubijati 
hrvatske branitelje. 

iz SAO Krajine isplaćeno je preko 70 milijuna dolara za 
hrvatsku naftu. Ni malo naivna hrvatska vrh uš ka vrio dobro 
je znala kuda ide naša nafta, no važnija je bila dobra zarada 
od učinaka razornih srpskih granata. Od tog najprljavijeg i 
najpodlijeg posla mnogima su se napunili džepovi i u B i H 
(J. Priić i ostali) i u Hrvatskoj. (Čermak i ostati). 

Žalosno, zapravo tragično je sljedeće: 

Upitao sam Josipa Manoiića; što je kao drugi čovjek u državi 
učinio po pitanju krijumčarenja nafte u Bosnu i Hercegovinu 
u vrijeme Domovinskog rata ? Bivši premijer odgovorio je bez 
grižnje savjesti i bilo kakvog kajanja: „Postupak protiv 
Čermaka započet je, ali je Tuđman izričito naredio da se 
postupak obustavi“. 

Hrvatska vlast je zbog osobnog bogaćenja, živote svojih 
vlastitih branitelja koji su ih branili - prodavala „za šaku 
škuda“. 

Naglasio sam da je ovo jedinstven zločin u povijesti 
ratovanja... 

Nakon ovog teksta i izjave u Dossieru.hr, Ivan Čermak, 
putem odvjetnika Čede Prodanovića, tužio me je Općinskom 
građanskom sudu za nanošenje duševne boli (traži odštetu 
od 70.000 kuna) i Općinskom kaznenom sudu za klevetu. 

Tužio i gadno se prevario! 

Prvo ročište na Općinskom građanskom sudu, sudac Goran 
Goluža vodio je vrlo korektno. Bez primjedbe prihvatio je 
moju protutužbu i odmah je direktno proslijedio Čermakovim 
odvjetnicima. Drugo ročište sudac je uvjetovao osobnom 
nazočnošću Ivana Čermaka. Eh, kad će se to i hoće li se 
dogoditi da Ivan Čermak došeta u Općinski sud? 

Prvo ročište na Općinskom kaznenom sudu nije prošlo tako 
glatko. Arogantni sudac, M. Ž. prekidao me je u pola 
rečenice, nije dozvolio da iznesem svoju obranu. Odbio je 
moj prosvjed da sam poziv za ročište dobio prekasno, svega 
desetak dana prije ročišta, te da se nisam stigao dovoljno 
pripremiti za obranu. Čini se da mu nije bilo po volji što sam 
doveo desetak svojih istomišljenika na ročište (kao javnost!). 
Na kraju nije htio prihvatiti moju protutužbu. Drugo ročište 
također je uvjetovao osobnom nazočnošću Čermaka. 
Njegovo izričito odbijanje moje protutužbe bilo mu je 
uzaludno, jer sam odmah iza ročišta tu istu protutužbu 
službeno uručio u pisarnici suda. 

Zbog izuzetnog interesa stručnih krugova u Hrvatskoj i u 
inozemstvu, a također i interesa čitatelja moje knjige, „Vratite 
opljačkano, bando lopovska! 11 u kojoj spominjem ovaj slučaj - 
protutužbu objavljujem u cjelosti: 

Veza: Vaš broj: XIX K-34/09 

OPĆINSKI KAZNENI SUD U ZAGREBU 

Kazneni predmet: 

Tužitelj: Šaša Radović, Opatija, Šet. Mate Tentora 2. 
temeljem članka 300. stavak 1. KZ-a podnosi: 

PROTUTUŽBU 

protiv: Ivana Čermaka, Krapinske Toplice, dvorac Klokovec 
bb. 

zbog kaznenog djela podrivanja vojne i obrambene moći 
države Hrvatske, Članak 150. KZ-a. 


Podnosim protutužbu na tužbu Ivana Čermaka kojom me 
tuži za klevetu. Predmetnom protutužbom tužim Ivana 
Čermaka za podrivanje vojne i obrambene moći Republike 
Hrvatske, članak 150. KZ-a, što mi je nanijelo teške duševne 
boli. 

Kao dragovoljac Domovinskog rata od 1991. do 1995. 
godine, glavni instruktor borbenih vještina Specijalnih 
postrojbi Glavnog stožera HV, časnik za stegu i časnik SIS- 
a, trpim duševne boli zbog podrivanja vojne i obrambene 
moći Republike Hrvatske. Smatram najnemoralnijim i 
najsramotnijim činom hrvatske vlasti prodaju hrvatske nafte 
osuđenom ratnom zločincu Fikretu Abdiću, kojom je sa 
znanjem Predsjednika Franje Tuđmana i hrvatske vlasti 
snabdijevao tenkove SAO Krajine. Ti srpski tenkovi 
pokretani hrvatskom naftom, ubijali su moje suborce, 
dragovoljce i branitelje HV. Neosporno je da je taj sramotni 
čin podrivanje vojne i obrambene moći Republike Hrvatske, 
kažnjiv po članku 150. KZ-a. 

Ivan Čermak kao glavni logističar HV imao je kapitalnu ulogu 
u tom zločinačkom podhvatu bez presedana u povijesti 
ratova (da vlast ubija vlastite branitelje!), a Čermakovo 
enormno bogatstvo najvjerojatnije potječe od spomenutog 
sramnog čina. Naime, apsurdno je da jedan montažer 
rashladnih uređaja sa skromnom zaradom do 1990. godine 
(potrebna stručna sprema: nekadašnji ŠUP, trogodišnja 
obrtnička škola) - u poslovima s naftom, bez ikakvog 
stručnog znanja o tom poslu - za par godina stekne desetine 
i stotine milijuna eura. Taj skup indicija notorni je dokaz da 
Ivan Čermak ni na koji drugi način osim predmetnog ratnog 
profiterstva nije mogao doći do svog enormnog bogatstva. 
Žalosno je da DORH, USKOK, policija ili neko Saborsko 
povjerenstvo ne postavi pitanja Ivanu Čermaku: „Odakle 
vam to?“ i „Jeste li platili porez na to?“ ili ne otvori istražni 
postupak. Pa, ako Ivan Čermak nema odgovore na ta 
pitanja, mora biti procesuiran i mora vratiti opljačkano 
hrvatskom narodu. 

Dokaz: 

Stenogram sa sjednice Vijeća obrane i nacionalne 
sigurnosti, koja je - pod predsjedanjem Franje Tuđmana - 
održana 19. rujna 1993. godine u Uredu predsjednika RH, 
svjedoči o naravi odnosa hrvatske vlasti i APZB kojem je 

temeljni cilj bio profit i privatno bogaćenje. Čelni ljudi s 
hrvatske strane u tim nemoralnim djelima, uz Franju 
Tuđmana bili su: premijer Nikica Valentić, ministar obrane 
Gojko Šušak, ministar policije Ivan Jarnjak, glavni Vladin 
pregovarač s pobunjenim Srbima Slavko Degoricija, 
predstojnik Ureda predsjednika Hrvoje Šarinić i tada visoki 
Vladin dužnosnik Vladimir Seks, te Ivan Čermak, glavni 
MORH-ov logističar. 

Segment stenograma spomenute sjednice VONS-a: 

Franjo Tuđman : U svezi sa ovakvom situacijom oko Bosne, 
nama je veoma važno da razvijemo odnose, i zato sam 
pozvao ovdje - a tu ie i Čermak, imao sam i razgovore 
prekjučer sa Abdićem da, znači, u Bihaćko-cazinsku krajinu, 
znači, ekonomski, i u svakom drugom pogledu sasvim 
držimo na svojoj strani. Jer, nije isključeno da bi u tom 
mus/imansko-srpskom pregovaranju Alija možda pokušao 
da preko svoga Petog korpusa, preko tih ljudi u tom svom 
korpusu da ponudi i to Srbima. Tako da nam je veoma važno 
da potpomažemo Aliju i druge tamo - nasuprot Aliji, Fikreta, 
da spriječimo te moguće Aliji ne makinacije sa Srbima. Zbog 
toga bi bilo važno da sve što ide u Cazinsku krajinu, bihaćku, 
a ide preko ljudi, koji su Fikretovi. 

(Upadica: Da ima samo jedan kanal.) 

Da. AH mi Fikret kaže da ima toga više. Onda, ako ima toga 
više, onda mu to narušava i to. 

Nikica Vaientić : ima još neka sitna, dva, tri kanala. Ali, 
dopustite, ako mogu reći. 95 posto ide preko Fikreta, radi se 
o velikim količinama robe, i radi se o robi koja postiže 
trostruku, do desetorostruku cijenu u Cazinskoj krajini. 
Prema tome, ako je to tako moramo biti svjesni da je to 
vjerojatno tamo izvor financiranja njemu, čak i vojska možda, 
što je nama, može biti dobro. Jer, on meni tvrdi da on kroz 
taj porez plaća vojsku, taj dio svog korpusa. /, ne znam, on 
kupi benzin kod nas po marku, tamo prodaje po tri marke, i 
porez ie taj 200 posto. Prema tome, ako se tako 
dogovorimo, onda stvarno Čermak treba ovo sve drugo 

eliminirati, jer dobivamo iz Bihaća preporuke za druge, isto, 
mislim ovaj general iz HVO. 

Hrvoje Šarinić : Šantić. AH, on je sa Fikretom, zajedno. 

Nikica Vaientić : Ali, ima još potvrda za pet, šest tih drugih, 
isto tako, i za druge, i, mi bi to morali stvarno vidjeti, tko iza 
koga stoji, i da to prekinemo, jedan puta. 

Franjo Tuđman : Čekajte, znači, što se tiče HVO, to je jasno, 
HVO da i Fikret - da. Osim toga, HVO nam je veća garancija. 
Nego je pitanje svih tih muslimanskih drugih, da ne bude, 
mislim. Ali, usuglasiti, znači, Fikre ta i HVO. 
ivan Čermak : Kao što je rekao gospodin Vaientić, 95 posto i 
više ide preko Fikreta Abdića. Samo se događa jedna druga 
stvar - da se stvaraju velike zalihe. Mi smo radili analizu 
roba, koja je iš/a sada dolje u zadnje vrijeme za Cazinsku 
krajinu, i došli smo do zaključaka, da po pojedinim 
strukturama robe, ako u Cazinskoj krajini ima 250 tisuća 
stanovnika, u ovih šest mjeseci robe po pojedinim je 
poslano, kao da ima za pet, šest milijuna. 

Franjo Tuđman: Ma, prodaje on, da. 

ivan Čermak: Znam ia da on prodaje, znam, i ide na drugu 
stranu itd. Ali, ja se slažem da bi trebalo ići samo jednim 
kanalom, i to prema njemu, da bi on mogao to imati dolje 
ma nje-više sve pod kontrolom. 

Franjo Tuđman : Prema njemu što se muslimanske strane 

tiče, ali i ovo HVO, također. 

ivan Čermak : Dobro, Šantiću pustiti to, da. 

Nikica Vaientić : On je i sa Fikretom, ali izgleda da on 
preporuča i za muslimanske postrojbe, i još nekoliko drugih 
kanala. To je ta U NS, i još neki drugi. 

Franjo Tuđman : Dobro, onda organizirajte sastanak sa 
Šantićem i vidite to. 

ivan Čermak : Razgovarao sam sa Šantićem, bio sam i sa 
Šantićem i sa Fikretom. 

Na ovom se mjestu treba stati i razmotriti činjenice. Franjo 
Tuđman i njegovi doglavnici, dakle, jako dobro znaju čime se 
sve bavi Abdić, ali ih to ne smeta da mu nastave slati 
fantastične količine nafte, naoružanja i hrane (po 

Čermakovim riječima, te su količine najmanje dvadeset puta 
veće od količina koje bi trebale zadovoljavati potrebe 250 
tisuća žitelja Cazinske krajine). Državni vrh, (a i Čermak 
posebice) vrlo dobro zna da dobar dio onoga što dobiva 
Abdić iz Hrvatske ide "druaoi strani", ali to te liude ni 
naimanie ne smeta: za njih je važno - jedino važno da se 
novac od te prljave trgovine gomila na njihovim privatnim 
računima u inozemstvu. Sasvim im je svejedno što ta 
hrvatska nafta završava u srpskim tenkovima koji ubijaju 
naše branitelje. 

U nastavku sjednice članovi VONS-a i dalje će se baviti 
Abdićem, a sada će biti riječi o tome kako osuđenog ratnog 
zločinca Abdića i njegove najbliže suradnike treba izuzeti od 
zakona i omogućiti im da se u Hrvatskoj legalno bave 
kriminalom. No. to nije običan kriminal: to je kriminal u službi 
stjecanja osobnog bogatstva političke hrvatske elite. Dio tog 
bogatstva stečen na krvi naših branitelja danas je vidljiv u 
adaptiranim dvorcima hrvatskih tajkuna (pa i u Čermakovom 
dvorcu Klokovec). Te zločine nitko ne može pobiti. Ti zločini 
moraju biti kažnjeni i bit će kažnjeni. 

Hrvoje Šarinić : 4 onda bi trebalo brata od Fikreta, 
Muhameda kojega smo stavili sada praktički u zatvor, Hi blizu 
- riješiti problem. Jer, meni je i Fikret telefonirao da smo 
pokrenuli krivični postupak protiv njegovog brata, koji 
sudjeluje isto u ovom transportu robe, itd. Onda bi i to trebalo 
normalizirati. 

Franjo Tuđman : A, gdje je taj brat? 

Hrvoje Šarinić : Brat je na Rijeci, u Opatiji, itd., i onda su ga 
naši u nekom konvoju uhvatili, i Fikret je kod mene 
intervenirao i ja sam bio intervenirao. Međutim, krenuo je 
sudski postupak. 

Franjo Tuđman : Dobro, to, molim lijepo, predsjedniče Vlade, 
vidi. Nemojte mi floskule prodavati, drugo odveć su ozbiljne 
stvari - radi se o hrvatskim državnim granicama. Pa, prema 
tome, taj koji hoće biti u takvim okolnostima nezavisan, neka 
ide u nezavisnost, i to da budemo načistu s time, jer zaista 
nemam vremena, puca mi glava od svih tih problema, i od 

toga, i sastanaka, i uvjeravanja svijeta, znači istražnog suca 
uvjeravati da treba voditi hrvatsku državnu politiku Hi ne. 
Nikica Vaientić : Dobro, to ćemo mi vidjeti predsjedniče. 

Franjo Tuđman : Nemojte dopustiti, oni takvi kakvi jesu i taj 
Fikret s kojim možemo računati, možemo računati tako dugo 
dok vidi da mu je interes. 

Nikica Vaientić : Mi smo njemu maksimalno pri ruci. Što se 
dešava? Dešava se u tom velikom lancu istraga, zatim 
stvarno to možete prekinuti ali možemo vidjeti o čemu se 
radi, pa Vlado to vidi, pa ćemo sugerirati. 
ivan Jarnjak: On se našao tamo kod... Merđanića (Ragib 
Merđanić, visoki dužnosnik UDBE, op.p.) i problem je u tome 
što smo rekli da sa Merđanićem mi idemo do kraja, a ii treba 
vidjeti, treba ga onda izuzeti, a druga stvar - Fikretu Abdiću 
treba reći da njegovi ljudi ne bave se kriminalnim radnjama 
na području Republike Hrvatske jer nema nikakvog razloga 
za to a oni se bave, oni se gospodine predsjedniče, uz ovo 
što im se daje legalno, bave i kriminalnim radnjama. 
Švercaju oružje itd., nema razloga da to rade. Mogu sve to 
legalnim putem prevesti. 

Franjo Tuđman : To smo rekli, ali da tu ne pristupamo 
formalno. 

Gojko Šušak : Predsjedniče, on će formalno i s njim sam 
dogovorio, on će Jarnjaku donijeti listu imena ljudi, a 
registracije vozila svih koje on upotrebljava, ostatak neka 
čisti. 

ivan Jarnjak : To smo mi tražili od njega, ništa drugo. 

Gojko Šušak : To je dogovoreno. Rekao sam za ovo drugo 
ne treba intervencije, daj točno što imaš, s čime raspoiažeš, 
mi ćemo to povući. 

Nikica Vaientić : Predsjedniče, vi znate, to ne treba smetnuti 
s uma, njegovu principijelnost, prema tome, treba ga malo 
držati pod paskom. 

Stavko Degoriciia : Predsjedniče, ovo što ie rekao Nikica 
sasvim su pouzdani podaci. Njegov zet ie iz Vrpinmosta 
Srbin, snabdijeva Vrginmost i Vojnić zasigurno sa svim, da 
se zna. 

NAPOMENA: 27.07.1991. POLICIJSKA STANICA 

VRGINMOST IZDVOJILA SE IZ SASTAVA MUP RH I 
UKLJUČILA SE U TAKOZVANU, MILICIJU SAP KRAJINE, 
30.07.1991. POLICIJSKA STANICA VOJNIĆ IZDVOJILA SE 
IZ SASTAVA MUP RH I UKLJUČILA SE U TZV. MILICIJU 
SAP KRAJINE. 


Franjo Tuđman: Ne samo da se zna. nego ja sam njemu 
rekao Fikrete u svom interesu, u našem interesu sada 
iskoristi te svoje veze sa Srbima pa ih privoli da idu 
razgovarati itd. 

Stavko Degoriciia : i ja sam predsjedniče, samo da se zna. 
Vladimir Seks : U Austriji, od tvrtki koje on kupuje i nabavlja 
to su djelomično vlasnici Srbi, u Beču. 

Nikica Vaientić : To je logično i mi to znamo i treba vidjeti, 
trebamo biti oprezni. 

Vladimir Seks : Treba platiti cijenu jednu za prijevoz. 

Franjo Tuđman : On je igrač, on je i sa jugoarmijom, i sa 
Srbima i s nama i sa svima, a ii je on ipak došao do spoznaje 
da taj svoj može graditi i svoje poslove sa Zagrebom, sa 
Karlovcem, sa Rijekom i zbog toga je sada s nama. Prema 
tome, nemojmo, ako bi mu Srbi ponudili da bi imao bolje 
uvjete, prema tome... 

Hrvoie Šarinić : Samo suradnjom sa svima je mogao i opstati. 
Franjo Tuđman : Da, čak i spasiti razaranje tamo itd. 

ZBOG NAVEDENOG PREDLAŽEM 

1. da Naslovni sud sasluša svjedoke: 

Josip Manolić, 10000 Zagreb, Nazorova 57., bivši premijer 
RH, 

Kaurinović Vlado, 44330 Novska, Brestača 203, umirovljeni 
izvidnik HV 

Denis Kuljiš, zamjenik glavnog urednika Globusa. 

2. da se pregledaju i drugi pisani dokazi. 

3 da Naslovni sud ispita porijeklo imovine Ivana Čermaka i 
njegove porodice. 

4. Zbog toga što je Ivan Čermak bio sudionikom navedenog 
zločinačkog čina trgovanja naftom koja je završavala u 
srpskim tenkovima i posredno ubijala naše branitelje 
predlažem da Naslovni sud po dovršenom postupku 
okrivljenika proglasi krivim i izrekne mu presudu po članku 
150. KZ-a. 

5. da Naslovni sud po izrečenoj presudi inicira postupak 
oduzimanja nezakonito stečene imovine Ivana Ćermaka, 
koja se treba vratiti Republici Hrvatskoj. 

6. da se tužitelju nadoknadi parnični trošak, a sve u roku od 
15 dana pod prijetnjom ovrhe. 

Opatija, 13. prosinca 2009. g. 


Hoće li DORH zaista zagristi tvrdi orah - i optužiti Čermaka? 
U ovom sastavu vjerojatno neće! Tijekom prošlih godina 
previše je očiglednih, evidentnih kriminalnih radnji i zločina 
od strane DORH-a ocijenjeno kao - „nedodirljivo" i 
dokumenti su zauvijek gurnuti u prašnjave pismohrane. 

Zločin ratnog profiterstva za koji bi u ratno doba, po svim 
ratnim kodeksima i zakonima, Čermak vezanih ruku stao 
pred streljački vod, prevelik je zalogaj za posrnulu hrvatsku 
pravdu. No, možda se varam, vrijeme se mijenja, Bandi 
lopovskoj otkucavaju posljednji mjeseci, dani, sati... Doći će 
novi ljudi. Sutra ili dogodine, provodit će se zakoni. 

Članak 150. Kaznenog zakona decidiran je: 

Tko uništi, učini neuporabljivim Hi omogući da prijeđu u 
neprijateljske ruke obrambena postrojenja, objekti, položaji, 
naoružanje ili druga vojna i obrambena sredstva ili preda 
trupe neprijatelju i ii na drugi način omete i ii dovede u 
opasnost vojne i obrambene mjere i moć hrvatske države, 
kaznit će se kaznom zatvora najmanje pet godina. 

Ubijanje svojih vojnika, direktno ili posredno, neosporno je 
dovođenje u opasnost vojne i obrambene mjere i moći 
hrvatske države. 

Optužnica Čermaka može se odgađati, ali ne može se 
zaustaviti i izbjeći. Ratni zločini ne zastarijevaju. Kad-tad 
otvorit će se Pandorina kutija i mnoštvo laži i prijevara izletjet 
će u svijet. 

Već sama činjenica da Ivana Čermaka neki nazivaju 
generalom, smiješna je i apsurdna. Taj „general 11 o ratnim 
tehnikama, taktici i strategiji ratovanja ne zna više od 
prosječnog učenika osnovne škole. 

A, priča da je jedan, jedva uspješni vodoinstalater postao 
preko noći naftni magnat i poštenim radom stekao milijune 
eura - priča je za predškolsku djecu zaostalu u razvoju. 
Otvaranjem slučaja Čermak, Tuđmanova farsa na kojoj je 
gradio primarno svoje osobno carstvo - a tek sporedno i 
„demokratsku" državu, srušila bi se kao kula od karata. 
Isplivale bi istine, gole, ružne i često, zločinačke. 

Interesantno je da se u slučaju Čermak pravda poigrala na 
čudan način - i ostala pravda. U Haagu je optužen za: 

... djela progona krajinskih Srba uključujući: deportaciju i 
prisilno premještanje, razaranje i paljenje srpskih kuća i 
poduzeća, pljačku javne i privatne srpske imovine, ubojstva i 
druga nehumana djela uključujući granatiranje civila i 
zlostavljanje; nezakonite napade na civile i civilne objekte; 
nametanje restriktivnih i diskriminatornih mjera uključujući 
nametanje diskriminatornih zakona, diskriminatornu 
eksproprijaciju imovine; nezakonita za točenja, nestanke... 

Moje osobno mišljenje je da Čermak ni po jednoj točki ove 
optužnice nije kriv, osim možda za „ pljačku javne i privatne 
srpske imovinđ, jer po pitanju bogaćenja nema mjeru - grabi 
sve što može. Čermaka ne treba suditi Haag, treba ga suditi 
hrvatski narod za daleko veće zločine od onih iz haške 
optužnice - za ratne zločine prema svome narodu. 

U ovom se slučaju pravda zaista poigrala! 




ROCKVVOOL 
TVORNICA SMRTI 


112 




Od Žminja uska cesta vijuga prema Pićnu kroz bujno 
zelenilo. Područje je slabo naseljeno, prolazimo pokraj 
raštrkanih skupina kuća; Jakačići, Morinjaši, Kukurini... 
Uskoro se ukazuje visoko iznad nas Pićan, tipičan istarski 
grad s visokim zvonikom. Skrećemo ulijevo i serpentinama 
stižemo ispred kamenog luka, ulaza u grad. Parkiramo i 
ulazimo u grad. 

U dijelu starog grada ima mnogo napuštenih kuća i ruševina. 
Uske uličice vode nas između kamenih zidova do vidikovca. 
Iznenada, pred nama otvara se fantastičan pogled na 
Pićanski lug, dio Gologoričkog dola. Veći je nego što sam 
pretpostavljao, potpuno ravan, idealan za poljoprivredu. 

- Jeftina zemlja - kažem ja i dodajem. - Prodali su dio ove 
prelijepe doline za 1,98 eura po metru kvadratnom. 

- Nevjerojatno, ali zašto baš 1,98 eura? - pita Corrado. 

- 51 hektar zemlje, prodan je za jedan milijun eura. Zato je 
ispalo ispod dva eura - odgovorio sam. 

- Pa, to je smiješna svota, to je pet stotina gradilišta po 
tisuću kvadrata. 

- Točno - odgovaram. 

- Dakle, jedno gradilište od tisuću kvadrata prodavalo se 
ispod dvije tisuće eura - čudi se Corrado. 

- Točno - ponovo odgovaram. 

- Pa, tko je to prodao? - pita Corrado. 

- Lopovi, prijatelju, lopovi! 

Između obrađenih polja u sredini dola veliki je kompleks 
Rockvvoola, tvornice kamene vune. Tvornica je izgrađena na 
onim jeftino kupljenim hektarima plodnih polja. 

Dominantan je bijeli dimnjak. Pogled se pruža daleko po 
sivoplavim brdima oko dola. S desne strane, na samom 
horizontu, primjećujem vertikalni crni trn. 

- To je dimnjak Plomina - kaže Corrado. 

Spuštamo se prema tvornici, opet skretanje ulijevo. Nigdje 
nema znaka ulaza ili naziva, uobičajenog za ovakve velike 
pogone. 

Zašto nema znakova? Nemaju što kriti, tvornica je golema, 
bilo bi logično da agresivni panoi ponosno reklamiraju 
proizvode. Čini se da nešto kriju. 

Prolazimo pokraj napuštenog okna rudnika. Goli skelet 
pocrnjele, ruševne zgradurine asocira na apokaliptične 
prizore iz Science fiction filmova. Visoko na fasadi 
neoštećena su samo velika četiri slova: TITO. 

Rockvvool je pred nama. U širokom krugu obilazimo tvornicu. 
Oko nas su široke površine, neobrađena, ravna zemlja. 
Nekad su to bila plodna polja. Zaustavljamo se, izlazimo i 
stojimo pokraj puta. Nekakva čudna nelagoda uvukla se u 
nas. Tvornica lijepo izgleda, nedjelja je i nema tragova dima 
iz dimnjaka, ni buke stotina kamiona koji radnim danom 
dovoze sirovine. Nema razloga za nelagodu, vjerojatno je to 
podsvijest, asocijacija, iskonski strah od otrova, grčeva, 
bolova, smrti. 

- Corrado, koliko je udaljena luka Baršica? 

- Ne znam. Ali, nije daleko, vidio si plominski dimnjak. Tamo 
je Baršica - odgovori on i upita. - Zašto pitaš? 

- Dugo sam surađivao s policijskim inspektorom Zvonkom 
Superinom na suzbijanju zlouporabe droga. Znam da je prije 
nekoliko godina luka Baršica bila jedan od glavnih punktova 
distribucije kokaina. Kasnije je to prekinuto. 

- Kakve veze ima Rockvvool s kokainom? - upita on. 

- Nema veze! To su samo indicije i moj instinkt. Ta tvornica 
je mutna, obavijena tajnama i vrlo dobro zaštićena. 

- Zaštićena? Pa, rečeno je da je bilo preko 50 inspekcijskih 
kontrola i da je sve u redu - reče on. 

- Da, sve je u redu! Preko 25 milijuna eura Rockvvool je 
potrošio na podmićivanje političke elite. Mora biti u redu. 

- Ipak, sumnjam da je droga u pitanju - reče Corrado. 

- Nema dokaza. Ali, Baršica je blizu, ima mnogo kamiona, a 
kamioni su i danas najčešće sredstvo u prometu drogama, 
Rockvvool ima 23 tvornice diljem svijeta i razvijenu internu 
komunikaciju koju je teško kontrolirati. 

- Koliko ima kamiona? - pita on. 

- Generalni direktor Bernard Plancade rekao je da ima 140 
kamiona u dnevnom prometu. Neki kažu da je mnogo više. 

- Ali, ipak to nije... 

Prekinuo sam ga. 

- Da, nije. Nemam dokaza! 

O drogama i drogiranju držim javne tribine, predavanja 
učenicima srednjih škola, studentima (Teološki fakultet, 
Rijeka), roditeljima, svakodnevno odgovaram na telefonske 
upite. 

Zbog mnogostruke razlike u cijeni proizvodnje droga i cijeni 
u uličnoj prodaji, zarada je enormna. S godišnjim svjetskim 
prometom od cca 650 milijarda dolara, narko business pri 
vrhu je svjetske ljestvice. Posao je odlično organiziran, a 
vodi ga takozvana „nadsvjetska elita 11 , dvadesetak enormno 
bogatih ljudi. Učinkovita piramida organizacije spušta se 
preko narko bosova, velikih distributera, lokalnih bosova, sve 
do uličnih dilera koji su uvijek i ovisnici. Koriste se sva 
sredstva prometa, od tovara na leđima ljudi, konja, 
zrakoplova, brodova, cestom i željeznicom. Najviše su 
korišteni brodovi i kamioni. Golemim crnim kapitalom, narko 
marketing korumpira vlade ili dijelove vlada diljem svijeta. 
Velike svjetske tajne službe djelomično se financiraju narko 
kapitalom. 

Napuštamo Pićanski lug. Pred očima su mi još uvijek bijela i 
crna vertikala u vizualnoj korelaciji. Rockvvool i Plomin! Dva 
dimnjaka, bezazlena, neutralna, ni malo zastrašujuća. Ali, ta 
dva dimnjaka, te dvije vertikale simboli su pustošenja, 
zagađene okoline bez zmija, guštera, malih i velikih životinja, 
bez ljudi... te dvije vertikale siju smrt. 

Vozimo se prema Puli preko Labina. U dolini Raše počela je 
kiša. Nelagode polako nestaje. 

Razmišljam o onih 25,2 milijuna eura Rockvvoolovog mita. 
Preveliko je to mito za jednu tvornicu kamene vune. Tu je 
vrlo česta i sigurna veza s Južnom Amerikom, odakle dolazi 
ugljen i za Plomin i za Rockvvool. Južna Amerika, kokain! 
Možda zaista iza Rockvvoola stoji moćni narko marketing? 

Rokvvool, Plomin, Kaštijun, veliki je istarski trokut smrada i 
otrova. Veliki business, velike investicije, veliki crni kapital 
strukturama vlasti na svim razinama. Nije važno što će rasti 
samo trnje, što neće biti zmija, guštera, što će ljudi umirati... 
Od vrha političke elite, od Vlade i ministarstava prema dnu, 
prema lokalnoj upravi spušta se piramida besplatnih ili 
prejeftinih dionica, udjela, provizija i svih vrsta korupcije. To 
je jedino važno. 

Istra je po tim pitanjima na samom vrhu, lokalne uprave ovog 
rajskog poluotoka nemaju obzira ni mjere u zagađivanju, 
fizičkom i moralnom. Izdajnički se prodaje domovinska 
zemlja (Dragonera - 5,12 eura/m2, Rockvvool 1,98 eura/m2, 
Rezidencija Skiper - 16 kuna/m2 i si.). U pretvorbi 
(Arenaturist, TDR i dr.) i u zaduživanju (centar Pule je u 
hipoteci i dr.), Istra također ne zaostaje za kriminalnom 
metropolom. 

Na kraju, ono najgore - opasnost po život i zdravlje ljudi! 
Trokut;, Rockvvool, Plomin, Kaštijun! Zagađenje okoline, 
zračenja, kancerogeni plinovi... sve za „Judine škude“, sve za 
debele račune elite. 

Zaslužujemo li to? 

Odgovor je potvrdan - DA! Puk ima gospodare kakve 
zaslužuje. To je povijesna činjenica - znam da je tako, ali ne 
mirim se s tim, sve u meni buni se. Znam da se mnogi tako 
osjećaju, ali to nam ni malo ne koristi. Sve dok ne budemo 
dovoljno bijesni da taj politički ološ pobacamo kroz prozore 
njihovih vila - bit ćemo stoka sitnog zuba. 

V 


ROCKVVOOL: ZAGAĐENJA U RADIJUSU OD 600 
KILOMETARA 

Rockvvool je danska tvornica kamene vune izgrađena na 45 
hektara za 533 milijuna kuna. S probnim radom počela je 18. 
rujna 2007. godine. 

Oko te tvornice ne šire se samo otrovni plinovi i zračenja, 
nego i moralni smrad. 

Afera Rockvvool počela je po oprobanom modelu, izvan 
dometa javnosti, tajnim pregovorima. U početnoj fazi to su 
bili dogovori s ministrom gospodarstva Brankom Vukelićem i 
predstavnicima državne Agencije za promicanje izvoza i 
ulaganja. Sudjelovali su predstavnici lokalne i regionalne 
vlasti, tadašnji načelnik Općine Pićan, Branko Ružić, župan 
Ivan Jakovčić, Boris Miletić, te direktor Istarske razvojne 
agencije (IDA) Darko Lorencin. Na „službenom 11 putu u 
Španjolsku, spomenutom istarskom četverolistu pridružio se 
i Tulio Demetlika. Sudbina mirnog, idiličnog Pićanskog luga 
bila je zapečaćena. 

Darko Lorencin preuzeo je ingerencije Skupštine istarske 
županije (protuzakonito) te umjesto vijećnika - potpisao i 
odobrio ugovor o dolasku Rockvvoola. 

Ispod stola dogodilo se ono što se dogodilo. Visoki 
dužnosnik Ministarstva zaštite okoliša i prostornog uređenja 
kaže: 

„ Crni fond“ kojim je Rockwooi raspolagao prilikom dolaska u 
Hrvatsku iznosio je 25,2 milijuna eura. Ta sredstva utrošena 
su za potkupljivanje odgovornih, koji su mogli utjecati na 
izdavanje potrebnih suglasnosti i dozvola Rockwoolu bez 
dizanja velike buke“. To podrazumijeva krivotvorenje 
podataka i analiza, kao i brzo izdavanje dokumentacije 
prostora (urbanizam, lokacijska i građevinska dozvola). 

Nakon tajnih pregovora i igara ispod stola, potpisan je tajni 
predugovor, pa zatim i tajni ugovor između tvrtke Rockvvool 
Adriatic, Općine Pićan i Istarske razvojne agencije. Taj 
ugovor (o kupoprodaji zemlje) od 3. listopada 2005. godine 
proglašen je povjerljivim dokumentom. „Povjerljivost" nije ni 
malo čudna, jer je 51 hektar plodne istarske zemlje prodan 
za nevjerojatnih 1,98 eura po kvadratnom metru. 

Žalosno, sramotno, izdajnički...! 

Ovoj prodaji zemlje predhodio je zaključak o državnim 
povlasticama Rockvvoolu od cca 17 milijuna eura. Navedene 
radnje dogodile su se prije službenih objavljivanja 
Prostornog plana općine Pićan i Urbanističkog plana 
uređenja poduzetničke zone. 

Najbolji komentar na „25,2 milijuna eura korupcije 11 dao je 
Bruno Langer: 

„Mene zanima zbog čega ugovor o gradnji Rockwooia na 
svakoj strani ima, ja sam pročitao taj ugovor pa me prijavite 
odvjetništvu da sam prekršio nešto, na svakoj stranici piše 
da je to povjerljivi dokument. Povjerljiv je samo zato da oni 
koji su napravili veliku štetu Istri budu zaštićen i“. 

Realizacija je bila brza. Najprije je Ministarstvo zaštite 
okoliša i prostornog uređenja krivotvorilo zapisnike sa javne 
rasprave o Studiji o utjecaju na okoliš tvornice Rockvvool. U 
Zapisniku s takozvane javne rasprave u Općini Pićan od 28. 
listopada 2005. godine, navodi se da je jedan od primjeraka 
studije bio na raspolaganju građanima za javni uvid u Općini 
Kršan. No, to je laž. Načelnik Općine Kršan, Josip Kontuš 
službeno je demantirao tu tvrdnju. 

Studija je bila ključni dokument za bilo kakve početne 
razgovore o lokaciji tvornice. Skriveni su od javnosti bitni 
elementi. 

lako mi je dostupna kompletna (tajna) izvorna Studija, 
navodim samo kapitalne podatke; pročišćeni zrak ispušta se 
kroz 71 metarski dimnjak te sadrži čestice, fenol, 
formaldehid, NOx i NH3 - otrovne supstance. 

Studijom su predviđene i najviše godišnje vrijednosti emisije 
štetnih tvari u zrak iz Rockvvoolovog proizvodnog procesa: 
648 tona S02, 266 tona NOx, 388 tona NH3, 308 tona 
čestica, 72 tone CO, 1,8 tona HF, 10,8 tona HCI, 85 tona 
fenola, 58 tona formaldehida i 2 tone H2S. 

I ostali podaci katastrofalni su. 

Istrijanska mafija umrežena s metropolom ipak nije 
kalabrijska n'drangheta 4 . Omerta (zakon šutnje) se ovdje, 
kao i ostali hrvatski zakoni - nekada provodi, a mnogo češće 
ne provodi. Tajnost u planiranju i dolasku Rockvvoola kratko 
je bila tajnost. Danas su poznate najmanje tri studije koje su 
izrađene u svrhu manipulacija i lažnog informiranja građana. 
Prva, izvorna studija, nastala je u lipnju 2005. godine. 
Odmah je iskonstruirana i druga, skraćena verzija u kojoj su 
nestali podaci o zagađenjima i ispuštanju otrovnih i opasnih 
tvari. Taj „sažetak 11 bio je dostupan (podmetnut) građanima 
tijekom javne rasprave u listopadu 2005. godine. 

Međutim, postoji i treća studija izrađena također u listopadu 
2005. godine. 

Interesantna je izjava arhitekta Bruna Poropata koji tvrdi da 
je izvornom studijom predviđen glavni dimnjak minimalne 
visine od 260 metara. Umjesto te skupe investicije ugrađen 
je tipski dimnjak od svega 71 metra visine. 

Postoji i neprovjerena insinuacija da u istarskom Rockvvoolu 
nisu ugrađena nova postrojenja, nego stara, rabljena u 
Poljskoj. Navodno, ugradnju tog postrojenja montirali su 
radnici iz Poljske. 

Iz ovih sažetih informacija o manipulacijama i odstupanjima 
od izvorne studije, neosporno je da postoji sprega 
Ministarstva zaštite okoliša i prostornog uređenja, 
Rockvvoola i Ekonerga u prikrivanju stvarnih podataka o 
štetnosti Rockvvoolove proizvodnje po zdravlje i život ljudi. 
Ministarstvo Marine Matulović Dropulić izdavanjem dozvola 
Rockvvoolu svjesno je odobrilo planirano trovanje ljudi u Istri. 

U kotlini između jugozapadnog dijela parka prirode Učka i 
zaštićenog krajolika Pićanskog luga gdje se smjestio 
Rockvvool, posljednje tri godine vodi se bespoštedni rat. Puk 
udružen u udruge napada, Rockvvool uz podršku 
korumpiranih državnih mehanizama uspješno se brani. Sa 


4 n' drangheta - kalabrijska mafijaška organizacija, naziv od grčke riječi 
andanghetos, organizacija datira od 17. stoljeća. 

strane smješka se društvo koje je podijelilo onih 25,2 
milijuna eura. 

Eko-udruge kazneno su prijavile Rockvvool i autora Studije o 
utjecaju na okoliš, iz tvrtke Ekonerg. Zamjenica pazinske 
općinske državne odvjetnice Ksenija Prebježić izjavila je da 
odvjetništvo "provodi izvide radi ispitivanja osnovanosti 
kaznene prijave". Iz prakse Državnog odvjetništva jasno nam 
je da će se izvidi „provoditi, provoditi i provoditi... 1 ' Pred nama 
su mjeseci, godine, desetljeća... Izvidi su počeli, ali kad će 
završiti? Dok se gospođa Prebježić konkretno izjasni, dobar 
dio okolnog stanovništva pomrijet će; što od starosti, što od 
zagađenog okružja. 

Preskočit ćemo prosvjede, peticije, tužbe, pritužbe, dopise, 
okrugle stolove i ostale demokratske pokušaje. Umjesto toga 
pogledajmo ovu šokantnu objavu od 29. kolovoza 2008. 
godine: 

Na internetu, tom najvećem neprijatelju nedemokratskih 
sistema, svijetu su objavljeni dramatični rezultati nezavisnog 
mjerenja spojeva koji izlaze iz dimnjaka tvornice Rockvvool. 

Prema riječima direktora tvrtke, Prvomajska - TZR, Zdravka 
Berića, Istri se piše najcrnji scenarij. 

- Naš kolega iz Pule, F.Ž. čije ime za sada ne mogu otkriti, 
prolazeći Potpićnom, vidio je plavi časti dim koji izlazi iz 
dimnjaka i širi se Potpićnom. Odmah je posumnjao na njemu 
poznate spojeve dioksin i furan koji nisu spomenuti u studiji 
tvornice. Znajući opasnost istih, uznemirio se, te je platio 
60.000 kuna, koliko je bilo potrebno da naša tvrtka izvrši 
mjerenja na terenu - rekao je Berić i nastavio. 

- Uzorke smo prikupili pomoću bespiiotne letjelice, u ovom 
slučaju helikoptera, unajmljenog od firme čije ime za sada 
također ne možemo otkriti. Rezultati koje smo dobili izuzetno 
su pogubni na zdravije stanovnika i okoliš, pogotovo u 
radijusu od 200 kilometara koliko je prva zona zagađenja, a 
prema karti, posljedice će trpjeti čak i stanovnici Dubrovnika, 
što je radijus od 600 kilometara. 

Dobiveni su sljedeći podaci: za K - 40 (Kalij) dozvoljeno je 
3000 Bk/kg, izmjereno je 11.730 Bk/kg, za Ra - 226 (Radij) 
dozvoljeno je 300 Bk/kg, izmjereno je 2.570 Bk/kg. 
isto tako je potvrđena pretpostavka dr. Uršića o prisustvu 
teških metala i kancerogenih spojeva, te je izmjereno 
prisustvo 7 teških metala te 29 kancerogenih spojeva. 
Nadalje, soii nitrati, sulfidi, sulfati, a četa ti živinih spojeva 
antimona i kadmija koji padnu na tio, 100% zagađuju 
poljoprivredne površine. Konzumiranje povrća i voća s ovim 
spojevima, već od 0,53 gr/m2 izaziva zdravstvene tegobe, a 
u kontinuiranom zagađenju karcinom izaziva 1.430 gr/kg 
povrća Hi voća. 

,,S ovom količinom radioaktivnosti, garantiramo da će sva 
populacija do deset godina obolijevati od karcinoma gđa, 
štitnjače i bronh i ja, te dobivati alergije kože, a za svaki 
mjesec rada tvornice potrebno je deset godina 
dekontaminacije“, tvrdiZdravko Berić. 

Na kraju pojašnjava da je mjerenje vršeno iza mjesta 
Fonovići, te da su mjereni samo neki parametri. Polutane 
nisu uspjeli mjeriti. 

- Prema našim spoznajama, potrebno je postaviti osam 
sondi, počevši od kote nula. Rockvvooi vrši mjerenja na 
pozicijama gdje je zrak relativno čist i postoji izuzetno jako 
strujanje zraka, idući put, napravit ćemo kompletnu analizu, 
dok već sad tvrdimo: Rockvvooi je tri puta gori od Rafinerije 
Sisak koja je za ovu tvornicu Časna sestra “, zaključio je 
Berić u objavljenom tekstu. 

U pravnoj državi rezultat ove objave, bile bi dvije solucije i 
uvijek konkretno rješenje: 

1. Zdravka Berića treba odmah uhititi, optužiti i kazniti za 
klevetu. 

ili 

2. Građevinska inspekcija treba napisati rješenje o rušenju 
tvornice Rockvvooi i odmah provesti postupak rušenja. 

U državi Hrvatskoj, u pravnom postupku, postoji samo jedna 
solucija; podržati Bandu lopovsku! Ta podrška lopovima, 

pošteno je plaćena; 25,2 milijuna eura smirila su se u 
dubokim džepovima elite. Prosvjede, peticije, tužbe, 
pritužbe, dopise, okrugle stolove i ostale demokratske 
pokušaje - možemo objesiti mome mačku, ljubimcu o rep! 
Ipak, treba zahvaliti našem Ministarstvu zaštite okoliša i 
prostornog uređenja, našem županu Jakovčiću i ostalim 
manipulantima. U ovom dijelu Pićanštine gustoća 
naseljenosti je niska, ima svega nekoliko tisuća stanovnika, 
(u Istri nešto više od 200 tisuća). To nije mnogo, da su 
Rockvvool locirali na gusto naseljenom području - bilo bi više 
bolesnih, mrtvih... Bolje je žrtvovati manje ljudi, nego više - 
humanije je! Hvala im! 

A što ćemo s našim susjedima, Slovencima i Talijanima? Iz 
objavljenog mjerenja tvrtke, Prvomajska -TZR razvidno je da 
pogubno djelovanje tvornice smrti Rockvvool ima radijus od 
600 kilometara. Otrovom je zahvaćena Slovenija, Italija, pa i 
BiH. Hrvatski građani zaslužuju to što imaju, jer podržavaju 
svoj politički šljam, ali stranci zaista nisu krivi. 

Vrijeme liječi sve rane. Crna Istra neće uvijek biti crna. Znam 
da će jednog dana, u novoj pravnoj državi, stotine kamiona 
odvoziti ruševine Rockvvoola, tvornice otrova i smrada iz ove 
pitome istarske doline. Nadam se uskoro! 

Što reći na kraju? 

Rimski senator Katon Stariji završavao je svoje govore 
rečenicom:„Ceterum censeo Chartaginem esse delentam" 
(slobodni prijevod: Mislim da Kartagu treba razrušiti). 

Ja kažem: 11 Ceterum censeo Croatinem esse delentam". 
(Prevedite sami!) 

ĐANKI 

Velike kapi naglo su smočile kameno dvorište i potjerale me 
na nadkrivenu terasu. A, onda se nebo otvorilo, nestao je 
horizont, more posivilo. 

Neka pljušti - pomislio sam, danas nemam nikakav 
konkretan plan, nikakvu zadaću. Ostaju samo portali, 
bilješke, virtualni kontakti. Rijetko mi se to događa, ali eto, 
danas se dogodilo da živim po bushidu , kodeksu samuraja. 
O planovima u bushidu stoji: 

„ Nemam plano va, moji plano vi su prilike!“ 

Samuraji su poštovali svoj kodeks. Nisu planirali, bili su u 
svakom trenutku spremni za djelovanje. Njihovi planovi 
zaista su bili prilike. Ni u borbi nisu planirali, uvijek je to bio 
refleks podsvijesti, instinkta, munjeviti potez katane, život ili 
smrt. Nisu se bojali ničega, ni života ni smrti. 

Stoljeća su prohujala, novo je vrijeme, teško bi se bilo 
uklopiti u bushido uz mobitel, portale, radio, TV, tisak... 

Na moje tri ,,e“ adrese stalno stižu nove poruke. Ima dosta 
sparna, otvaram samo neke poruke, ali i to je previše. Mnogi 
znaju da pišem „Histriu terru nigru“ i šalju, šalju... 
Svakodnevno pristižu novi podaci. Pročitam, prečesto mi se 
javlja ono drhtanje u stomaku, žao mi je što ne mogu sve 
objaviti. Trebale bi godine pisanja... 

Zadržavam pogled na prilozima, vlasničkim listovima: 
vlasništvo Grada Pule. Mrštim se, opet živci, prokleti PTSP! 
Moram brzo završiti ovu knjigu, živci mi odlaze, opet će mi 
se dogoditi da krv jurne u glavu, šake se stisnu. Dobro je kad 
sam daleko od ljudi, sam. 

Lopovi prodaju ono što nam je najvrjednije; baštinu, kulturu, 
domovinu. Ovo što gledam, zapravo, nije prodaja nego još 
nešto gore! Zaduženje, uz zaduženja - najlakše se prikrije 
drp. Prekrasni pulski trg, Forum s dragocjenim, 
neprocjenjivim, srednjevjekovnim građevinama - hipoteka je 
Bandi lopovskoj. To je i moja zgrada, i vaša - ne samo 
njihova. 


125 



Dokumenti su relevantni, iz 2009. i 2010. godine. Čitam: 
zgrada organa uprave na Forumu - hipoteka od 2000 godine; 
12.600.000 DEM, zatim još 8.584.926,84 CHF. Tko daje 
kredit? Pa, jasno: Hypo Alpe Adria Bank, Klagenfurt. Tko će 
drugi nego banka ogrezla u kriminalu, subjekt svih mućki i 
pljački u Istri. Crni kapital u Crnoj Istri! 

Redaju se zaduženja; 146.000 eura, pa 1.900.000 kuna... 
Ovaj put to je sitno, nekome je zatrebalo, Zagrebačka banka 
kreditira kad je sitno. 

Slijedi: kolektivna stambena zgrada na katastarskoj čestici 
1104/9 k.o. Pula, pa... Što će sve preuzeti banke uskoro? - 
prodali su sve, zadužili se! 

Mobitel vibrira u džepu. Gledam display: Mijo! Znam da zove 
iz Zagreba. 

- Halo! 

- Dolazim u Pulu. Hoćeš li doći na pogreb? - upita Mijo. 

- Kakav pogreb? - odgovaram pitanjem. 

- Đanki je umro. Pogreb je u 15 sati. 

- Znaš da ne idem na pogrebe - rekao sam. 

- Znam, ali mislio sam... 

- Možemo se naći kasnije - predložio sam. 

- Neću stići. Odmah se vraćam nakon pogreba. Posao! 

- Dobro. Vidjet ćemo se drugi put - rekao sam i prekinuo 
vezu. 

Otvaram iPress.hr, pojavljuje se naslov i poznato lice na 
slici. Dugo nisam vidio Đankija. Nije doživio ni pedesetu, 
umro je prerano, sam u stanu. Vatrogasci su provalili na 
poziv iz Hitne pomoći, ali bilo je kasno. Izvršena je 
obdukcija, uzrok je zatajenje rada srca. Mnogi sumnjaju, 
misle da je Đanki ubijen. 

Spominje se njegovo sudjelovanje u ubojstvu policajca prije 
18 godina, veza s podzemljem, drogom, reketarenjem... ali i 
veze s uglednim građanima. Spominje se i međunarodna 
akcija „Balkanski ratnik", koja je pokrenuta sredinom 
listopada prošle godine kada je u potpalublju jahte Maui 
urugvajska policija zaplijenila 2.174 kilograma kokaina. 

Za trenutak zastajem... Spominju se veze s uglednim 
građanima! Znam da su i Đanki i Dani Bažon i Denis Prhat 
zaista imali poslovne odnose ,,s uglednim građanima 11 . 
Bažon se prije par mjeseci objesio, Prhat je teško i možda 
trajno stradao u prometnoj nesreći, Dani je - eto, umro 
prirodnom smrću! Zatajenje rada srca može biti prirodno, ali i 
ne mora! 

S Đankijem imao sam nekoliko kontakata. Bio je korektan, 
poštovao je dogovore. 

Što mi je palo na pamet kad sam vidio naslov i sliku Đankija 
na portalu? Smrt, posao, dogovori! Smrt i posao, svakako su 
dojmljiviji pojmovi, ali ono čega sam se prisjetio, bili su naši 
dogovori - poštovanje dogovora! Zadana riječ ili dogovor za 
mene je uvijek bila svetinja. Zato sam cijenio Đankija. 

Znam da je posuđivao novac drugima uz određene uvjete, 
To država brani i pogrdno zove kamatarenjem, ali za to 
nema opravdanja. Posudba novca uz dogovorene uvjete, 
pošten je posao. Evo primjera: 

Ako ja Vama posudim 1000 kuna i dogovorimo se da ćete za 
mjesec dana vratiti 1100 kuna - to je korektan dogovor. Vi 
ste prihvatili dogovor, data je riječ, nema nikakve prisile. Ako 
vratite po dogovoru, sve je u redu, održali ste riječ. E, ako ne 
vratite, nema izgovora, Vi ste nepošteni, nekorektni, kao i 
sva ona Banda lopovska koja nam je pokrala domovinu. Po 
elementarnom, ljudskom pravu - zaslužujete kaznu. 

Država kamatarenje progoni „po zakonu". A, znate li zašto? 
Zato jer štiti velike kamatare - banke s kojima prečesto, 
zajednički dijeli prljave poslove (vidi tekstove o HAAB, a ni 
druge banke nisu mnogo bolje). 

Ostalo o Đankiju nije me previše zanimalo: Veza s 
podzemljem, pa što? Zar nam naša korumpirana država - 
nije podzemlje? 

A, droge? Znam mnogo o drogama, snimio sam tri 
edukativna filma o drogama, napisao šest knjiga o drogama i 
drogiranju, mnoge su po školskim bibliotekama. 
Najsmrtonosnija je legalna, državna droga, duhan. Od 


127 



posljedica duhana u Hrvatskoj umire godišnje oko 12 tisuća 
ljudi. Od heroina tek oko dvije do tri stotine narkomana. Ni 
slučajno ne branim dilere, ali da nema potražnje, ne bi bilo ni 
proizvodnje droga. 

Reketarenje! Ako je Đanki reketario nekog našeg 
pretvorbenog tajkuna - neka je! 

Smrt, ubojstvo, to je nešto drugo, to se ničim ne može 
opravdati. No, i tu imamo dvostruka mjerila. Sjetimo se 
veličanja zločinaca Maksa Luburića, Francetića, pa druga 
Tita koji je kriv za tisuće i tisuće smrti nevinih. Još uvijek 
imamo ulice maršala Tita, trgove... imamo i naše hrvatske 
zločince, ratne profitere koji su se obogatili na smrti naših 
domoljuba, branitelja. Mirno šeću ulicama... 

U vrijeme Domovinskog rata, jedan metak kalibra 7,62 
milimetra za AK 47, na crnom tržištu stajao je pola DEM. 
Naša dijaspora poslala je u zemlju preko dvije milijarde 
dolara, dakle mnogo streljiva, mnogo pušaka, tenkova... Vrlo 
malo od te dvije milijarde utrošeno je na oružje, golemu 
većinu pokrala je hrvatska politička mafija. Pokrala je i ostalo 
što je mogla. Zbog toga bili smo slabo naoružani, zbog toga 
bilo je više mrtvih branitelja, više zarobljenih... Zidovi 
dvoraca naših zločinaca, ratnih profitera poprskani su krvlju 
naših rodoljuba, branitelja. Svaki od tih bogatih zločinaca 
zaslužuje metak u čelo. 

Dvostruki, lažni moral! 

O smrti često, prečesto mislim. Ne samo o svojoj smrti, nego 
uopće o smrti, o kraju, o toj beskonačnoj konačnosti, o 
apsolutnom kraju puta. Neki kažu da nije konačno, da ima 
još... Ali, svi sumnjaju. Nema te vjere koja u sebi ne nosi i 
tračak sumnje. Na kraju knjige, remek djela Meše 
Selimovića, „Derviš i smrt“ - derviš čeka smrt. lako je derviš, 
iako mu je vjera čvrsta, boji se: 

„Potapa me strah, kao voda. Živi ništa ne znaju. Poučite me, 
mrtvi, kako se može umrijeti bez straha, Hi bar bez užasa". 

Strah, užas, može li bez toga? Smrt je sastavni dio života, 
mora doći, to je jedino što mora. Nema izmicanja, eskivaže, 
blokade - uvijek si na gubitku - uzalud je biti dobar borac, 
boriti se. 

Pa, boje li se baš svi smrti? I da, i ne! Znam za sebe, ne 
znam za druge. Nekoliko puta bio sam blizu, na rubu... 

Sjećam se jednog predvečerja i jednog lokalnog groblja u 
okolici Zadra. 

Uhvatili smo zaklone i prilegli iza kamenih spomenika. Bilo 
nas je jedanaest. Napadali su Vukovi, niški specijalci. Zasuli 
su nas rafalima, bilo ih je više, mnogo više. I sad čujem 
zujanje metaka, udarce po kamenim grobnicama. Odbijeni 
metak zuji drukčije, dubljim tonovima, jer je sporiji. 

Prilazili su brzo, nismo ih mogli zaustaviti. Samo još nekoliko 
trenutaka i bit će tu. 

Spoznao sam što je strah od smrti, ružan osjećaj, vrijeme 
stoji, nema razmišljanja. Ono što neki kažu ili pišu, da se 
prije smrti brzo vrte slike iz života, da se odvija neki film - nije 
točno. Ništa ne misliš, trnci prolaze kroz tijelo, ruke su 
mokre, grčevito stišćeš strojnicu... 

A, onda se dogodilo nešto čudno, rafali su prestali, čuli smo 
da nešto viču. Zatim tišina, duga tišina, činilo se da su sati, a 
bile su minute! Polako smo se dizali iza grobova. 

Što nas je spasilo? Je li to bio Bog, sudbina ili nešto treće? 
Nikada nismo saznali, zašto su se povukli. 

Druga priča odvijala se daleko od ratišta. Teško zrno, norma 
magnum 38 SP iz revolvera, odbilo mi je srednji prst lijeve 
ruke. Drugo zrno prošlo je kroz nogu, visoko, sasvim blizu 
genitalija. Krv je obilno potekla niz nogu. Milan i ja potrčali 
smo prema automobilu. Bio je parkiran prilično daleko, a i 
bolnica je bila daleko. Osjetio sam da mi je cipela puna 
tople, klizave krvi. Desnom rukom stiskao sam ranu, tamo 
gdje je nekad bio prst. No, misli su mi bile bistre, racionalno 
sam procjenjivao situaciju - nije bilo nikakve panike. Zbog 
količine krvi pomislio sam da je pogođena arterija i da su 

šanse jako male. Dvije ili tri litre iscure za par minuta i priča 
je gotova. 

Pedesetak metara od automobila počeo sam teturati i naglo 
gubiti snagu. Milan je vrlo snažan, prebacio me je preko 
ramena i uvukao u automobil. U divljoj vožnji stigli smo do 
bolnice. Na putu sam izgubio svijest. 

Do gubitka svijesti sjećam se svakog detalja. Hlače su mi 
bile natopljene krvlju, sjedište u automobilu potpuno krvavo, 
mislio sam da je gotovo. Smrt je bila tu, više me ni ruka, ni 
noga nisu boljele, bio sam uvjeren da umirem. 

Ali, straha nije bilo. Ni malo! Misli su mi bile jasne, bio sam 
potpuno priseban. Jedna, jedina stvar zaokupljala me je. 
Dok me je Milan smještao u automobil, rekao sam: 

„Molim te, po brini se za Mazu. Pomozijoj“. 

Onaj drugi metak nije zahvatio arteriju, prošao je sasvim 
blizu. Brzo sam se oporavio. 

Dakle, može se umrijeti sa strahom, pa i s užasom! 

A, može i bez! 

Predivna knjiga „Derviš i smrt“, ipak je samo knjiga. Moji 
doživljaji su život. Dva olovna zrna od 9 milimetara podarila 
su mi dragocjeno saznanje. Doduše, nemam više pet prstiju 
na lijevoj ruci, ali znam da je smrt običan san bez snova, i da 
i da se jedno jutro ne ćemo probuditi. Nema razloga za strah. 

Biološki sat svakome od nas otkucava. Svakim danom, sve 
je bliža ona crna dama s kosom u ruci. Uvjeren sam da ću je 
dočekati s osmijehom! 

REZIDENCIJA SKIPER 



Rezidencija Skiper d. o. o. donirala je 3.000.000 kuna HDZ- 
u. Po nekim informacijama donacija je iznosila samo 
2.000.000 kuna, ali to nije bitno. Rezidencija Skiper d. o. o. 
platila je racket, ili ako hoćete, korumpirala je vlast u 
Republici Hrvatskoj. 

Rezidencija Skiper d. o. o. želi graditi golf terene, mnogo golf 
terena. No, još nešto; golf je u drugom planu, primarno je da 
se vlasnici Skipera, žele dokopati jeftino, takoreći besplatno, 
dobrih terena za izgradnju. Formula je jednostavna; jeftino 
izgraditi apartmane ili hotele na jeftinoj zemlji i skupo prodati. 
U pozadini slike nazire se pravi identitet Rezidencija Skipera 
-građevinska mafija. 

Što je trebala učiniti HDZ, odnosno Sanaderova vlada da 
opravda mito od 3.000.000 kuna, zvano donacija? 

Gurnula je u proceduru, prvi puta viđen u svijetu - Zakon o o 
igralištima za golf. Nema ga nitko, ni Njemačka sa svojih 600 
golf terena ni Španjolska s 300 terena, nemaju zakona o 
golfu. I još nešto, taj naš Zakon o golfu, osim pretvorbenih 
zakona - najbezobrazniji je pljačkaški zakon koji je ikada 
donesen u Hrvatskoj. Jedini cilj bio je da „donator" 
mnogostruko vrati uloženo. Ako posao ne uspije - nema više 
novih „donacija." 

Dizanje ruku poslušne većine u Hrvatskom saboru bilo je 
početak jednog dobro smišljenog dugoročnog plana. Ona 
prva tri milijuna „donacije" moraju se pretvoriti u mnogo 
milijuna. Crnih milijuna, dabome! Odabrano je utočište - 
Crna Istra. 

Najprije ono što najviše bode oči - golf je proglašen javnim 
interesom - dokaz da smo, vi i ja, odnosno da je sav hrvatski 
puk skup maloumnih koje bahata elita može vozati kako 
hoće. 

Planira se 89 golf terena. Golf teren mora imati najmanje 85 
hektara, na golf terenu može se izgraditi punih 21,25 hektara 
„pratećih turističkih sadržaja" (čitaj: apartmana). Zbog javnog 
interesa moguće je prisilno izvlašćenje zemljišta. 

Izvlašćenje je pljačka. 

Vlasnici zemljišta, ako ne žele dragovoljno prodati po 
„procijenjenoj 11 , simboličnoj vrijednosti" - bit će natjerani silom 
na prodaju. Država ili lokalna uprava investitoru prodaje 
zemlju bez javnog natječaja, direktnom pogodbom. 

Kriminalni Zakon o golfu podigao je neuobičajen revolt inače 
pasivnog hrvatskog društva. Zahtjev za pokretanje postupka 
ocjene suglasnosti Zakona o igralištima za golf s Ustavom 
Republike Hrvatske podnijeli su oporbeni zastupnici u 
Hrvatskom saboru, a prijedloge za pokretanje postupka 
ocjene suglasnosti podnijeli su; Hrvatski helsinški odbor za 
ljudska prava iz Zagreba, GONG, Transparency International 
i Zelena akcija. 

Vlada RH, zbog toga, uputila je lipnja 2010. godine u 
zakonsku proceduru Prijedlog zakona o izmjenama i 
dopunama Zakona o igralištima za golf. Izbacili su ono 
nakaradno Sanaderovo proglašenje golfa javnim interesom, 
ali ostale izmjene su samo „make up“. Izmjena je donesena 
po hitnom postupku, protivno saborskom poslovniku, ali to 
nije previše brinulo HDZ-ovu većinu. Oporba je napustila 
sabor i tako pokušala opstruirati donošenje. Uspjeli bi, jer je 
nedostajao jedan glas za donošenje. No, ulogu Trojanskog 
konja odigrao je dvolični zastupnik Furio Radin. On se inače 
deklarirao kao protivnik Zakona o golfu, ali je ostao u 
dvorani. 

I pored kurvinskog balansiranja Furija Radina, Izmjena 
zakona o golfu nije zakonita, jer je donesena sa 76 glasova 
(potrebno je 77). No u hrvatskom saborskom blatu, malo više 
ili manje prljavštine - ne smeta. Prečesto se u tom „visokom" 
domu donose nepoštene odluke. 

Cijela farsa zapravo nema veze s golfom. Cilj je bio 
izgradnja mastodontskih, betonskih naselja apartmana na 
atraktivnim obalnim i inin atraktivnim prostorima. Na jednoj 
četvrtini golf terena od minimalnih 85 hektara, to su ogromna 
naselja - apartmanski velegradovi! Zemlja je jeftina, takoreći 
besplatna. 

Devastacija našeg najdragocjenijeg prostora; obale, šuma i 
poljoprivrednog zemljišta - zločin je prema domovini. 
Građevinska mafija zaista može biti zadovoljna. Smješkaju 
se i genijalni tvorci, manipulatori, jer će „donacije" biti 
grandiozne! Građevinska mafija uvijek je bila široke ruke. 
Korupcija kreće odmah; provizije se isplaćuju unaprijed; od 
elaboracija, studija, urbanističkih planova, idejnih rješenja, 
projekata... Nakon početnih milijuna u džepovima elite, slijedi 
izgradnja - nove provizije... 

Svaki puta kad se spomene Zakon o igralištima za golf ili 
takozvana Izmjena tog zakona, osjetim titraje u želucu. I 
sada dok ovo pišem događa se isto. Žalim što sam vratio 
oružje i oružni list. Otišao bih u šumu i ispucao spremnik 
metaka u krošnje borova da se smirim. Znam da nije 
zakonito, ali bih... 

Devastacija naše prirode, izvlašćenje i sav taj prljavi 
kriminalni Zakon o golfu sramota je za sve nas. Sramota je i 
za sve one zastupnike koji nisu podržali ovu lakrdiju - što 
nisu pljunuli na pod Hrvatskog sabora i zauvijek otišli iz 
njega. 

Za bolje razumijevanje koliko je prljav Zakon o golfu 
spomenimo i to, da je čista laž da golf mora imati prateće 
apartmane. Igrači golfa vrlo su fluktuirajuća skupina gostiju. 
Oni stalno mijenjaju terene i ne žele imati apartman na 
jednom mjestu. Oni sigurno neće kupiti apartman i vezati se 
za jedno mjesto. Dakle, ne gradi se za njih nego za slobodno 
tržište. Čak je i struka protiv, Hrvatski golf savez odriče se 
Zakona o golfu, kažu da nije pravljen za njih 
Lakrdija je i to da nema pravilnika koji određuje, inače vrlo 
stroga pravila o izgradnji golf terena. U EU novi golf tereni 
moraju imati zaštitnu foliju (kao na skladištima otpada) i niz 
drugih tehničkih detalja. Naš Zakon predviđa minimalne 
tehničke uvjete (potpisuje ministar). 

Aktualne promjene Zakona o golfu ništa kapitalno ne 
mijenjaju. 

Trebalo bi promijeniti ime: umjesto Zakona o golfu - Zakon o 
lopovskim apartmanima. 

Uz Rezidenciju Skiper veže se treća u nizu bezobraznih 
manipulacija istarskom zemljom. 2000. godine Vlada Zlatka 
Mateše na odlasku, prodala je tvrtki Kemco, vlasnika Mire 
Oblaka, 20 tisuća četvornih metara priobalnog zemljišta za 
svega 16 kuna po kvadratu! Kemco zatim prodaje ta dva 
hektara Rezidenciji Skiper za 1,8 milijuna eura ili 13 i pol 
milijuna kuna. Lako je izračunati zaradu. 

U igru ulazi nezaobilazna Hypo Alpe Adria Bank, a glavnu 
ulogu ovdje ne igra IDS nego HDZ s pratećom garniturom 
svojih satelita. No, tu je kao i u svakom istarskom drpu - 
veliki istarski mag, capo di tutti capi, Ivan Nino Jakovčić. 
Dirigent u ovoj opereti, majstor je tajnih pregovora, Milan 
Naperotić, alfa i omega svih Hypo slučajeva. Njega ni u 
jednoj aferi nema, a u svima, jest! 

Teško je pratiti i uhvatiti niti transakcija kojima bjelosvjetski 
manipulatori zatvaraju svoje financijske konstrukcije u 
mračnom ozračju opljačkane Istre. Zaduženja, krediti, 
fiktivne garancije, prodaje tvrtki sestrinskim tvrtkama iza 
kojih stoje isti vlasnici, pa gašenje tvrtki, iste adrese raznih 
tvrtki, sjedišta u Lichtensteinu, Malti, Ukrajini i dr. 

Rezidencija Skiper d. o. o. ne razlikuje se od spomenutih u 
tekstu (Dragonera, Arenaturist, Rockvvool) po dubokoj tami u 
koju je zavijen cijeli slučaj. Više nitko ne zna „tko pije, a tko 
plaća 11 , tko je vlasnik, kolika su dugovanja, hoće li HAAB 
preuzeti i što će preuzeti? Dugovi se gomilaju, šuška se o 
prodaji... U vrtlogu događaja vrte se imena kontroverznih 
ljudi. 

Afera Skiper evidentna je potvrda o tome da su hrvatska 
vlast i oporba - jedno! Naš politički stav (ne sustav) ostao je 
preslikan iz SFR Jugoslavije - bratstvo i jedinstvo! U 
političkoj postavi države, temeljene na kriminalu, nema 
mjesta lijevoj ili desnoj opciji - oporba ne postoji. 

Preko Hypo Alpe Adria Bank čvrsto su vezani glavni akteri 
različitih provenijencija: Sanader, Pašalić, Linić, Bandić, 
Jakovčić, Žufić... 

Kreditom Hypo Alpe Adria Bank od 242 milijuna eura za 
projekt „Adriatic Kempinski“ izgrađen je kompleks 
Rezidencije Skiper. Na površini od 140.000 m 2 nalazi se 
jedanaest luksuznih vila s grijanim bazenima, sedam 
rezidencijalnih zgrada sa 61 luksuznom suitom i tri atraktivne 
kuće s apartmanima. 

Veliki bazen, privatna plaža, moderni sportski centar, 
igralište za djecu i vlastita crkva (bespravno izgrađena) 
zaokružuju sportsko- rekreativnu ponudu. U blizini je i prvi 
profesionalni golf teren u Hrvatskoj. 

„Hrvatska igra“ izvlačenja crnog kapitala krenula je od 
samog početka, kao i zaobilaženje zakona i uobičajenih 
norma. Bespravno je izgrađena crkva. Hotel Kempinski 
izgrađen je suprotno građevinskoj dozvoli, viši je za jedan 
metar. Započeta je gradnja klupske kuće unutar golf igrališta 
na Crvenom Vrhu bez građevne dozvole, pa je građevinska 
inspekcija zatvorila gradilište. Neki mještani žalili su se zbog 
prijetnja da će im uzeti zemlju milom ili silom. 

Krenula je prodaja vila i apartmana tik uz golf igralište iako je 
dogovoreno da prodaje neće biti. Niz hrvatskih kooperanata 
žalio se zbog golemih potraživanja od glavnog izvođača 
radova, ujedno i suvlasnika cijelog projekta Kempinski na 
Crvenom Vrhu, slovenske tvrtke Velgrad. Prijava USKOK-u, 
kao i obično, spava među tisućama sličnih papira. 

Golf igralište počelo je raditi bez valjane dozvole. 

2010. godine situacija se zahuktava. Pojavljuju se problemi. 
Istraga poslovanja Hypo banke polako se širi. Protiv bivšeg 
člana Uprave Hypo grupe, Guntera Striedingera, ključnog 
čovjeka u svim istarskim Hypo mućkama, vodi se postupak. 
Radi se o vjerojatnoj pronevjeri teškoj dva milijuna eura u 
vezi s financiranjem kupnje helikoptera za jednu hrvatsku 
tvrtku. Državno odvjetništvo u Klagenfurtu istražuje i 
turističke projekte u Hrvatskoj koje je financirala HAAB. 
Prema pisanju bečkog tjednika "Format" pod lupom su 
između ostalog i kreditni poslovi banke s tvrtkom Rezidencija 
Skiper d.o.o. „Format" navodi i da je Rezidencija Skiper u 

dugovima. Od 242 milijuna eura kredita za projekt 
hotelskoga kompleksa "Adriatic Kempinski", navodno je do 
sada vraćeno samo 18 milijuna. Proglašena je insolventnost, 
što je razlog prodaje apartmana i vila. Spominje se odlazak 
direktorice Ljubice Marfan. 

Začetnik kompletnog projekta i suvlasnik tvrtke, Miro Oblak, 
povlači se. Vlasnička struktura mijenja se. Poslovni udio u 
visini od 25% svih poslovnih udjela kontrolira Hypo-Alpe- 
Adria-Beteiligungen GmbH iz Klagenfurta dok 75% 
poslovnih udjela kontrolira grupa Vegrad d.d. iz Velenja 
putem tri povezana trgovačka društva: 20 % Vegrad d.d. iz 
Velenja; 25 % Vegrad gradnja d.o.o. iz Zagreba i 30 % 
Grbina d.o.o iz Ljubljane. 

Hypo preuzima komandu nad projektom "Adriatic 
Kempinski". Pod istragom su i projekti Vladimira Zagorca, 
kojima se upravljalo iz Liechtensteina i za koje je Hypo 
davala kredite. Po "Der Standardu" Državno je odvjetništvo u 
Liechtensteinu potvrdilo da istražuje Zagorca zbog pranja 
novca. Pomoć u istrazi od liechtensteinskih kolega navodno 
je u siječnju 2009. godine zatražio DORH. 

Kriminalni background afere Rezidencija Skiper polako se 
naslućuje poveznicom ljudi iz tamnog ozračja; to su austrijski 
državljani; Gunter Striedinger, Miro Oblak, Vladimir Zagorec 
i Hermann Gabriel, 

O ovoj četvorici mušketira mogli bi se napisati romani. Svaki 
od njih mjeri se crnim milijunima eura, dolara... Zbog toga 
sasvim je logično da ih je put nanio u Crnu Istru, stjecište 
crnog kapitala. Vladimir Zagorec možda je medijski 
najinteresantniji. Naš bajni „general" Zagorec o vojnoj taktici 
i strategiji ne zna više od učenika osnovne škole, ali se 
odlično snašao u zločinačkom ratnom profiterstvu. Po nekim 
izvorima, nezakoniti Tuđmanov sin, Zagorec (majka je bila 
60-tih godina Tuđmanova tajnica), najodlikovaniji je general 
HV, bez i jednog dana provedenog na bojišnici. Često očevi 
svojim sinčićima daruju igračke, medalje... Čini se da je 
Tuđman svom dragom Zagorcu dao i nešto više od metalnih 

medalja. Zagorec nije dobio 260 milijuna eura kredita od 
HAAB samo „na lijepe oči“ ili na „genijalne projekte. 11 Po 
svemu sudeći, taj mastodonstki kredit - obično je pranje 
novca. Iza svega stoji dio novca od dvije milijarde dolara, koji 
je dijaspora donirala za Domovinski rat, odnosno za kupnju 
oružja. Manjim dijelom donacija kupljeno je oružje - a znatno 
veći dio pokrala je hrvatska politička elita s Tuđmanom na 
čelu. 

Herman Gabriel ime je koje povezuje Zagorca s najvećom 
golf i građevinskom investicijom u Istri - Rezidencijom Skiper 
- projektom kojeg je postavio kontroverzni poduzetnik Miro 
Oblak, također austrijski državljanin. 

Hermanna Gabriela Državno odvjetništvo iz Hrvatske 
sumnjiči da je, zajedno sa svojim rođakom Guntherom 
Striedingerom, umješan u sumnjive poslovne transakcije sa 
Zagorcem i njegovim građevinskim biznisom, te pranjem 
novca stečenog švercom oružja. 

Herman Gabriel, inače porezni savjetnik, donedavno je bio 
direktor tvrtke Makara koja je registrirana na istoj adresi gdje 
i Rezidencija Skiper. Macara, registrirana u Liechtensteinu, 
imala je 20 posto udjela u vlasništvu Rezidencije Skiper. 

I sada počinju pitanja na koja mi, neupućeni puk - ne 
možemo odgovoriti: Zbog čega je u 2006. godini Zagorčev 
partner Hermann Gabriel kupio od Oblaka Makaru, naizgled 
beznačajnu tvrtku u Crvenom Vrhu? Temeljni kapital te 
tvrtke po podacima sudskog registra iznosio je samo četiri 
milijuna kuna. 

Da stvar bude kompliciranija, postoji još jedna tvrtka gotovo 
identičnog naziva; Macara Invest & Holding iz Lihtenštajna. 
Ta tvrtka do 2008. godine imala je 20 posto udjela u 
vlasništvu Rezidencije Skiper. 

Samo mjesec dana nakon što Oblak napušta projekt 
Rezidencije Skiper, u rujnu 2008. godine, Macara prenosi 
»podtvrtku« Makara u vlasništvo privatne zaklade OKG 
Privatstiftung iz Klagenfurta kojom upravlja upravo Hermann 

Gabriel. O ovoj zakladi nema podataka, osim da se na istoj 
adresi pojavljuje još jedna zaklada, Gandalf Privatstiftung. 
Tvrtka Makara u Savudriji registrirana je za poslovanje 
nekretninama, ali i kao putnička agencija. Direktorica ove 
tvrtke prethodno je bila Ljubica Marfan, koja je ujedno 
direktorica Rezidencije Skiper. 

Ljubica Marfan tvrdi da tvrtka Makara i Rezidencija Skiper 
nemaju nikakve veze, da nisu ni vlasnički ni poslovno 
povezane, te da između njih ne postoji nikakva suradnja. No, 
neosporno je da Makara i Miro Oblak imaju poveznicu: 
Makara je smještena u zgradi, na cesti od hotela Kempinski 
prema moru, koju je izgradio Oblak. Putem svoje druge 
tvrtke Inter Consulting Miro Oblak osnovao je tvrtku Makara 
te u nju unio tri poslovna prostora iz spomenute zgrade. 
Zatim je zgradu prodao. 

Sve Zagorčeve i Oblakove projekte pratila je Hypo banka iz 
Klagenfurta. U svim tim projektima pojavljuju se fantomske 
tvrtke ili zaklade iz porezne oaze Liechtensteina iza kojih se 
gotovo nikada ne zna tko stoji i sa čijim novcem upravljaju. 

U Liechtensteinu je i sjedište tvrtke Macara Invest & Holding. 
Po izjavi direktorice Ljubice Marfan ni ona ne zna tko je 
vlasnik ove liechtensteinske tvrtke, iako je ista donedavno 
»držala« petinu vlasništva Skipera. 

Tvrtka Macara Invest & Holding u likvidaciji je, no drugih 
pojedinosti nema. 

Na kraju ove tužne balade, u travnju 2010. godine 
Rezidencija Skiper prelazi u stopostotno Hypo vlasništvo. 
Već je prije 25% vlasništva bilo u Hypo-Alpe-Adria- 
Beteiligungen GmbH, a sada je i vlasništvo grupe Vegrad 
d.d. iz Velenja od 75% prešlo u Hypo Alpe Adria Bank 
International AG. 

Za svakog laika ova je priča nerazumljiva. Malverzacije se 
čine vrlo kompliciranim, ali model izvlačenja novca i pranja 
novca u ovom konkretnom slučaju relativno je jednostavan 
za stručne osobe. Dakle, državne institucije (DORH, USKOK 
i policija) sa svojim školovanim kadrom, vrlo bi lako ušle u 
trag neosporno mutnom putu Rezidencije Skiper. Ali,...! 

Dobro podmazani i uhodani mehanizam s Markovog trga, ne 
dozvoljava. 

Lukavi ,,maheri“ osjete kad je dosta i kada treba stati. Miro 
Oblak svoja ulaganja usmjerava na drugi prostor Savudrije. 
Nekoliko kilometara od Rezidencije Skiper, na Stanciji 
Grande, namjerava izgraditi još jedan golf teren s luksuznim 
hotelom na površini od 84 hektara. Projekt čija se vrijednost 
procjenjuje na 70 milijuna eura vodi se putem tvrtke Pelagius 
u vlasništvu Oblaka, a direktorica je ponovno, Ljubica 
Marfan. To je vjerojatno i razlog odlaska Marfan, njegove 
desne ruke, s mjesta direktorice Rezidencije Skiper. 

Miro Oblak i Ljubica Marfan, dvojac, koji već godinama 
blisko surađuje, okreće se novom projektu. 

Posao u Skiperu završen je, iscijeđeno je sve što se iscijediti 
moglo. Svi su dobili svoje, od Zlatka Mateše sve do zadnjeg 
suradnika u ovom dobro planiranom drpu. Izgubila je samo 
Crna Istra i Istrijani. 

Osobno, mislim da ipak nije tako crno, da je izgubljena samo 
prva runda, ali da afera Rezidencija Skiper mora imati 
pozitivan kraj. Iz svega navedenog neosporno je da cijela 
afera ima kriminalan predznak, da su evidentne nepoštene 
malverzacije. 

U bescjenje rasprodana istarska zemlja, ostala je u Istri. 
Ostala je i Rezidencija Skiper. To je dobro! Danas ili sutra, 
uvest ćemo civilizacijske norme, poništiti kriminalne ugovore! 

Banda lopovska, vratit će opljačkano. 

Dogma o nepogrešivosti Svetog oca, vjerno je aplicirana na 
našu političku elitu. Oni su nepogrješivi. Duboko uvjerenje da 
mogu činiti što hoće i da su pri tomu u pravu, moguće je 
primijetiti na svim nivoima vlasti. Od lokalnog načelnika koji 
vlada u nekoliko sela, do premijerke Jadranke Kosor-odluke 
se donose bez ikakvih obzira prema svome puku. Prečesto, 
to je obična, otvorena krađa iz džepova građana. Najgore od 
svega čvrsto je uvjerenje političkih dužnosnika da na to 
imaju pravo. 

Svaka krađa ili pljačka nemoralno je djelo, ali fenomen 
nepogrješivosti naše elite prelazi sve granice i teško ga je 
ubrojiti u bilo kakve ljudske okvire. Netko bi mogao reći da je 
to bezobrazluk, kriminal, nemoral ili nešto slično - ali nije 
tako - to je nešto daleko gore! Čovjek, čovjeku uzima kruh sa 
stola, gleda ga u oči, smije se i kaže: „Uzimam ti ovo javno, 
pred svima. Ne možeš mi ništa, jer si stoka sitnog zuba, 
gluha, slijepa i nijema." 

Ja bih dodao - i glupa!!! 

Gornji tekst dogodio mi se uživo neki dan u kafiću ispod 
pulske arene. Moj prijatelj Mrva, bez i malo grižnje savjesti, 
uvjerava me da gradonačelnik Boris Miletić i župan Ivan 
Jakovčić imaju pravo na drp, na pljačku svojih građana. 
Kaže Mrva da aktualna krađa našeg novca za njihove 
izborne promidžbe - nije ništa! Dodaje da „drugi kradu više", 
pa se podrazumijeva da i oni mogu. 

Podsjetimo se: 

Gradonačelnik Pule Boris Miletić sklopio je ugovor s PR 
agencijom, Manjgura d.o.o. iz Zagreba za svoju predizbornu 
kampanju. Ugovorena je cijena usluga kao i savjetnička 
nagrada ukoliko posao uspije. 

Posao je uspješno završen, Miletić je izabran za 
gradonačelnika, te je do 31. svibnja 2009. godine pošteno 
isplaćen kompletan ugovoreni honorar. No, ono što nije 
pošteno - činjenica je da smo, vi i ja, platili Miletićevu 
kampanju. Nismo je dragovoljno platili, nego je Miletić oteo 
naših 479.725 kuna + PDV, što ukupno iznosi 585.264,50 
kuna i sebi tim našim novcem platio izbornu pobjedu. 

Mrva bi rekao da to nismo mi platili nego Grad Pula i 
poduzeća u vlasništvu Grada Pule - ali zar to nije naš 
novac? 

Miletićevi konkurenti nisu imali tu mogućnost, što znači da je 
njih prevario. Nas je pokrao, a svoje konkurente prevario! 

Vidi li i čuje li to naša „gluha, slijepa i nijema javnost 11 ? Čini 
se da ne vidi, ni ne čuje, a bogme ni ne oglašava se! 

Bijedno, žalosno i kukavički! Ali, ipak - nije tragično! A znate 
li što je tragično? Ovo: 

Kaznena prijava uz detaljne dokumente, dostavljena je 
glavnom državnom odvjetniku Mladenu Bajiću i ravnatelju 
USKOKA Dinku Cvitanu, te nakon tjedan dana predsjednici 
Vlade Jadranki Kosor, ministru unutarnjih poslova Tomislavu 
Karamarku, Delegaciji Europske komisije u RH. Obznanjena 
je i svim građanima Pule. 

Navedeni su svi iznosi, datumi plaćanja, imena odgovornih 
ljudi, gradskih poduzeća - nema ni jedne kune, pa ni 50 lipa 
više ili manje - sve je „crno na bijelom." 

Gradonačelnik Pule Boris Miletić, njegov šef ureda Bernard 
Zenzerović, tajnik IDS-a Tedi Chiavalon te Krešimir Macan i 
Zoran Pucarić iz PR agencije Manjgura kazneno su 
prijavljeni zbog 'osnovane sumnje' u zlouporabu položaja i 
ovlasti, sklapanje štetnih ugovora, te udruživanje radi 
počinjenja kaznenih djela protiv RH. Prijava ih tereti da su 
svjesno i namjerno oštetili proračun Grada Pule i poduzeća u 
vlasništvu Grada Pule - u iznosu od 585.264,50 kuna. 

Bilo bi ispravnije i konkretnije rečeno da je Boris Miletić lopov 
koji je nama iz naših džepova pokrao novac. 

Prijava je dostavljena u prosincu 2009. godine. 

Tragično je da nakon ove nedvojbeno detaljne i točne 
prijave, hrvatska vlast - promptno, odmah nije smijenila 
gradonačelnika Borisa Miletića. Sasvim je svejedno tko to 
treba učiniti; predsjednik RH, premijerka, Državni odvjetnik, 
sud, policija - sasvim svejedno tko, ali treba! 

U ovako dokumentiranim slučajevima s lako provjerljivim 
detaljima, nisu potrebni dugogodišnji istražni postupci. 
Dovoljno je provjeriti račune. 

Spuštam čašu piva na stol. Gledam Mrvu, lice mu je ozbiljno, 
nema smiješka, čini se da misli ozbiljno. 

- Kažeš da i oni drugi kradu? - pitam. 

- Uuuh, kradu mnogo više - odgovara on. 

- Zato mogu i ovi tvoji? - nastavljam s pitanjima. 

- Pa, nisam baš tako mislio, ali oni rade svoj posao - kaže 
on. 

- Tko, oni? 

- Pa, Miletić i ostali. 

Smješkam se. Mrvi ipak nije ugodno. Skida naočale i čisti ih 
maramicom. 

- Dakle, ako netko opljačka banku, ja mogu nekažnjeno 
provaliti u neku malu mjenjačnicu, zar ne? - kažem. 

- Pretjeruješ! Rekao sam ti, oni dobro rade svoj posao - 
odgovara Mrva staloženo. 

- Dakle, Miletić nije kriv? - pitam. 

- Nije! 


Mrva stavlja naočale na nos. lako sjedimo za stolom, za 
glavu je viši od mene. Na trenutak pomišljam da bi ga 
trebalo barem ošamariti, ili bolje šakom... Ali, već sam 
spomenuo, drag mi je. Ne mislimo isto i to je sve! 

Mrva u ovom iskrivljenom, moralnom ozračju Hrvatske - ima 
pravo. Puk navikao na nepravdu - mirno sliježe ramenima na 
očigledne prevare svoje vlasti. Naši nedodirljivi magovi - na 
naš račun - angažiraju PR agencije koje im savjetuju na koji 
način mogu eliminirati konkurenciju. Ne plaćaju visoke 
honorare iz svoga džepa, nego to ide direktno iz gradskih, 
županijskih ili državnih kasa - a to znači iz naših. Mi im 
plaćamo da dobiju izbore i da nas i dalje gule i pljačkaju. 

PR agencije kao što je Manjgura d.o.o. i slične grupacije, 
rade vrlo nemoralan posao. Pod krinkom savjeta kako što 
bolje naglasiti prednosti pojedinog proizvoda ili programa, 
prodaju dobro smišljene recepte - kako ocrniti konkurenciju i 


145 



lažnim podacima privući široki spektar kupaca. U 
konkretnom slučaju - kako privući više glasača! Razvijeni 
svijet oštro kažnjava takav posao i neistinitu reklamu, no u 
Hrvatskoj mnoge PR agencije žive upravo na tom 
negativnom trendu. 

I u ovom slučaju neosporna je mentalna povezanost Crne 
Istre i kriminalne metropole. U Puli ili u Zagrebu radi se isto. 
Spletkama Manjgure „Imamo Crnu lstru!“, odnosno, imamo 
gradonačelnika Pule i župana. 

Spletkama, spinovima i lažnim objavama, živi i elita iz 
metropole. Istim nemoralnim smicalicama vrijeme kupuje 
Jadranka Kosor i comp. 

Primjera ima na stotine, evo jednog: Krajem lipnja 2010. 
portal Net.hr objavio je istinu o TV anketama Jačine 
popularnosti: 

Poznato je da su TV ankete nepouzdane zbog slabih zaštita, 
posebice kod testiranja političara ili stranaka. Vojska članova 
stranke i plaćenika klikaju, klikaju i klikaju... I bildaju virtualnu 
sliku o svom političkom idolu/šefu. 

HDZ-ov odred za bildanje popularnosti Jadranke Kosor 
uhvaćen je na djelu! Zahvaljujući dvjema anketama, od kojih 
je jedna zaštićena, a druga nije, dokazano je da daleko 
točniji broj građana smatra premijerku nedovoljnom, a ne 
odličnom. 

Razotkriveno je bjesomučno klikanje mladeži HDZ-a, i 
ostalih udvorica sa ciljem popravljanja Jacinog imidža. No, 
ovaj puta nije se isplatilo! Na namjerno nezaštićenom portalu 
Net.hr premijerka je ocijenjena s odličnim od 47% 
anketiranih. 

Istina je sasvim drukčija! 

Na podportalu Danas.hr postavljen je filter koji sa svake IP 
adrese broji samo po jedan glas. Taj realni rezultat porazan 
je za Sanaderovu odabranicu. Odličnim je ocijenjena Jaca 
sa samo 7%, glasova građana. Dobila je vrlodobar od 8% 
građana, dobar 11%, dovoljan 21% i nedovoljan - punih 
53%. 


146 



- Stoje s Jakovčićem? - nastavljam nakon duže stanke. 

- Ništa! Za njega nema prijave. - odgovara on s olakšanjem. 

- Nema, ali bit će uskoro! Njegova je kampanja u Manjguri 
stajala nas građane 498.120 kuna. 

- Uh, zapamtio si u kunu. To mi je sumnjivo - kaže od sa 
smiješkom. 

- Jedina je razlika što je za Jakovčićevu kampanju ukraden 
županijski novac, a za Miletićevu gradski. Ali, to je sve isto. 
Naš novac. 

- Ma, daj! To je normalno, tako se radi - kaže on. 

Odobrovoljio se. Vjerojatno i on dobro zna sve detalje. I to, 
da još nema dovoljno dokaza za detaljno pripremljenu 
kaznenu prijavu protiv Jakovčića. Ili je i ta kaznena prijava 
spriječena na poznati način - korupcijom? 

- Ne volim kad mi kradu - nastavljam. 

- To su samo nagađanja - kaže on. 

- Nisu. Nedostaju samo neki detalji i prijava za Jakovčića 
kreće. 

- USKOK će to odbaciti - zaključuje Mrva. 

Šutim. Možda ima pravo. Oni su nepogrješivi i nedodirljivi. 
Od kaznene prijave za Miletića prošlo je pola godine. I ništa! 
Čvrsta, nepoderiva čelična mreža pokriva kriminalni politički 
milje. Gdje je presvijetli kardinal Bozanić da podvikne s 
propovjedaonice: „Ne kradi!"? 

Prilazi konobar, plaćam piće. Mrva polako ustaje i odlazi, 
ima obveze u nogometnom klubu. Nogomet i politika uvijek 
su bili čvrsto vezani. Nogomet je jedan od najstarijih spinova; 
daj narodu „Panem et circenses“ (kruha i igara). Doduše, za 
kruh narodu moćnici se nikada nisu previše brinuli, ali za igre 
uvijek su bili voljni izdvojiti hrpu dukata, talira ili eura. 

Sunce mi udara u oči, povlačim stolicu dublje u hlad 
suncobrana. U mislima vrtim film unatrag. 

Početak nepogrješivosti i nedodirljivosti povlaštenih naći 
ćemo na samom stvaranju nove Hrvatske. Čitajući strogo 
povjerljive stenograme sjednica Vrhovnog vijeća iz 1991. 
godine naišao sam na česte napade na tadašnju oporbu 
(tada je još postojala oporba!). Josip Manolić, u nekoliko 

navrata, naglašavao je da oporba nedemokratskim putem 
želi srušiti “demokratski izabranu legalnu vlast“. 

U jesen 2008. godine sjedio sam s Manolićem na terasi 
riječkog ,,Kontinentala“. Između ostalog spomenuo sam 
njegovu kritiku u svezi “demokratski izabrane legalne vlasti". 
Rekao sam da ta vlast, u kojoj je on bio premijer, već 1991. 
godine, nije bila legalna. Onim časom kad je elita, na čelu s 
Tuđmanom, počela pljačkati svoj narod - više nije bila 
legalna, nego kriminalna. 

Kulminacija nelegalnosti svih vrsta dogodila se u vrijeme 
Sanadera. Danas tu kulminaciju podržavaju i produžuju 
njegovi poslušnici koji su ostali na vlasti. Eskalirala je 
arogancija i beskrupuloznost kompletne političke elite. 
Otvorile su se opcije javne, neprikrivene krađe i 
nedodirljivosti. Zadužuju se i dio dugova guraju u svoj džep. 
Ne moraju ništa kriti, imaju sve poluge vlasti: i DORH i 
USKOK i sud i policiju... 

Naš pretili, zadrigli ministar Šuker smije nam se. 

Ne čudi me ono što Mrva kaže, da oni rade svoj posao. Da, 
rade posao lopova, pljačkaša, dovoljno snažnih da nam se 
smiju u brk. Ne možemo im ništa. 

Naručujem još čašu piva. Na malom ekranu iPhone-a 
otvaram index.hr. 

Građanski etički forum poslao je otvoreno pismo Vladi, 
Saboru i predsjedniku Ivi Josipoviću u kojem naglašava daje 
krajnje vrijeme za neke poteze. 

„Tražimo moralnu, političku i kaznenu odgovornost za 
posadu koja je nasukala brod", poručuje don i van Grubišić. 
„Želimo ii pomaknuti taj nasukani brod nužno je: ukidanje 
svih političkih i drugih povlastica koje nisu plod osobnog 
rada; objavljivanje transparentnog popisa branitelja, a onima 
koji su koristili nezaslužene privilegije oduzimanje svega; 
objavljivanje vjerodostojnog popisa birača; smanjivanje broja 
saborskih zastupnika i deprofesionaiizacija njihova rada; 
provođenje reforme državne uprave i samouprave; 
smanjivanje broja županija, gradova i općina...", stoji u 
otvorenom pismu GEF-a. 

Lijepo zbori don Grubišić, ali bojim se da je uzaludno. 
Možemo mi tražiti što hoćemo i pisati duga pisma. To 
prežderanu i nedodirljivu elitu ne dira. Istina u Hrvatskoj nije 
dovoljna. Treba nešto konkretnije, jače, grublje... 

Hoće li se ova bijedna, amorfna masa hrvatske javnosti već 
jednom probuditi? 

Opet Kaštijun! 

Građanska inicijativa NE KAŠTIJUN organizira sedmi 
prosvjed na gradskom odlagalištu Kaštijunu. Predsjednik 
Inicijative, Božo Benčić, kao razlog navodi sustavno 
ignoriranje volje građana i nepoštivanje pravne države od 
strane vlasti u Istri, Ministarstva zaštite okoliša, te 
Građevinske inspekcije. 

Prosvjed je zakazan za 5. lipanj 2010. godine, na Svjetski 
dan zaštite okoliša. To je godišnjica održavanja Konferencije 
Ujedinjenih naroda u Stockholmu posvećene zaštiti okoliša. 
Godine 1972. na Konferenciji donesen je Program zaštite 
okoliša Ujedinjenih naroda (UNEP). Ova godina obilježena 
je geslom: „Brojne vrste, jedan planet, jedna budućnost. 11 
Glavni uzrok zagađenja okoline, pa s tim i izumiranja vrsta, 
djelovanje je čovjeka: krčenje velikih šumskih površina, 
isušivanje močvara, ispuštanje stakleničkih plinova u 
atmosferu, otpad... Otpad! Milijuni tona otpada. Kaštijun! 
Prosvjed počinje u 9 sati. S obzirom na to da Inicijativa Ne 
Kaštijun traje već dvije i po godine detaljno su razrađeni svi 
detalji; osiguranje, policija, razglas, bina, roštilj, piće... 

Subota je, sunčan, prelijep dan. Dižem platneni krov 
automobila, spremam kameru, stativ i fotoaparat. Tek je 8 i 
15 i ne moram žuriti. Od Premanture do Kaštijuna treba mi 
10 minuta lagane vožnje. 

Nevjerojatno je kakve su promjene moguće u tih 10 minuta. 
Sedam minuta vozim uz plavetnilo najljepšeg dijela, 
najljepšeg mora na svijetu. Prati me miris borova i prozirno 
nebo. Zatim, skretanje, rukom napisan putokaz; Prosvjed 
Kaštijun. 

Slijede ružne tri minute; uska razrovana cesta, prašina, sivo 
sparušeno zelenilo, smrad otpada, smeđe brdo smeća, 
kreštanje gladnih galebova. Ni nebo nije plavo, vlaga iznad 
smetlišta stvara neku sivkastu koprenu. 

Na platou ispred smetlišta parkiran je policijski kombi. Dva 
policajca osiguravaju skup. Njihovi namrgođeni pogledi prate 
me dok parkiram. Stižu automobili. Grupice ljudi očekuju 

početak prosvjeda. Ima mnogo transparenata. Redari svima 
dijele crvene kartone. 

Čekamo da se skupi više ljudi. Očekivali smo više! 

9 sati i 30 minuta! 

Prosvjed je otvorio Božo Benčić. U dugom izlaganju iznosio 
je uglavnom podatke, sve ono što je spomenuto u 
tekstovima ove knjige. Napominje nelegalnost postojećeg 
odlagališta, smiješnu i lažnu javnu raspravu u donošenju 
urbanističke dokumentacije, te ignoriranje Građevinske 
inspekcije. 

Uz spomen imena; Jakovčića, Miletića, ministrice Dropulić, 
Kozlovca i još nekih, Benčić im dodjeljuje crveni karton, što 
prisutni prate podizanjem svojih crvenih kartona iznad glave. 
Spominje i zabranu IDS-a vatrogascima da dođu na prosvjed 
iako im je dužnost osiguravati zaštitu od požara kod ovakvih 
skupova. 

Smjenjuju se govornici. Impresivan je dobro sastavljeni 
govor Josipa Brakusa. Često je prekidan pljeskom. 

(Dio govora Brakusa): 

Zašto obmanjujete javnost da se Kaštijun ne nalazi na 
vodozaštitnom području 1, 2 i 3 kategorije i zašto ne ispitate 
stanje voda i objavite ih? i zašto nas neprestano lažete da je 
budući Kaštijun kako ste ga vi zamislili nešto za naše dobro! 
Na ovo posljednje pitanje rado ću umjesto vas odgovoriti. 
Lažete nas, jer vam je to već prešlo u naviku, jer to činite 
godinama, jer ste već odavna potpuno izgubili kompas 
moralnosti, zaboravili na odgovornost i poštenje 
zanemarujućija vni interes. 

Svi govornici iznose šokantne podatke o nezakonitosti i 
apsurdu lokacije Kaštijuna u atraktivnom turističkom okružju. 
Mnogo je žuči, kritike, pa i objektivnih stručnih izlaganja. Svi 
su protiv, ali svi zapravo gube vrijeme u jalovom dokazivanju 
da Kaštijunu nije mjesto tu gdje jest i da je izgradnja 
zakonski neutemeljena. 

Uzalud! 

Ljudi stoje s transparentima na platou ispred smetlišta. Uz 
binu skovanu od debelih dasaka vijori se hrvatska zastava. 
Toplo je, sunce udara u glavu, nema drveća, okolo je gola 
zemlja s tragovima isušene, smeđe trave. 

Uzimam mikrofon: 

Poštovane dame i gospodo, pozdravljam vas. 

Argumente o Kaštijunu iznijeli su moji predgovornici, no ja ne 
želim govoriti o argumentima. Znamo da u Istri imamo dvije 
tvornice bolesti i smrti. To su Piomin i Rockvvool Treća 
tvornica smrada, bolesti i smrti, bit će izdajnički projekt 
istarske političke elite „Županijski centar za gospodarenje 
otpadom Kaštijun“. 

Svi ti opravdani prigovori i podaci koji su izrečeni, uopće nisu 
važni. Važno je samo jedno; činjenica da puk Hi narodna 
volja nisu važni čimbenici. Za hrvatsku vlast, od 1990. 
godine do danas, u svim postavama - narodna volja 
apsolutno ništa ne znači. Uvijek je to samo i isključivo jedan 
cilj; zgrabiti što više i spremiti na svoj bankovni račun. Prije 
toga treba osigurati sebi vile, bazene, slijede skupi 
automobili, jahte. Takvoj državi s mafiokracijom na čelu 
kakva je Hrvatska, jedan Kaštijun samo je kotač kojeg treba 
dobro iskoristiti i podijeliti. 

Županijski centar za gospodarenje otpadom Kaštijun, u prvoj 
je varijanti stajao 19 milijuna eura, zatim 30, pa 70 milijuna. 
Vjerujem da je konačna cijena izgradnje ovog centra smrada 
i boleština - preko sto milijuna. No, i to je tek dio, kap u moru 
korupcije i zločina prema svom narodu i prema svojim 
sugrađanima. Razvijeni Zapad šalje nam otrovno i 
radioaktivno smeće, nama primitivnoj i naivnoj istočnoj 
provinciji. Vjerojatno će to dobro platiti crnim novcem, ispod 
stola. Nama će u Kaštijun dolaziti ne samo istarsko smeće 
nego i europsko smeće, zatrovano, otrova no i radioaktivno. 
Ne smijemo to dozvoliti. 

U izgradnji Rockvvooia 25,2 milijuna eura investitor je 
potrošio da podmiti hrvatsku i istarsku vlast. U slučaju 
Kaštijuna Banda lopovska, kako građani zovu svoju vlast, - 
očekuje mastan zalogaj! Možda, masniji i veći od 

Rockvvooia, jer smeće je postalo najveći business. Razvijeni 
ne žele smrad i otrov u svom dvorištu, nego to šalju u 
zaostalu istru. 

Poštovane dame i gospodo, želim vam poručiti da ne ćemo 
postići ništa peticijama, mirnim prosvjedima, demokratskim 
putem, jer Hrvatska nije demokratska zemlja, i ovaj skup to 
dokazuje, došlo je sramotno malo nas na ovaj prosvjed. To 
je dokaz da su nas ubili, ubili su građanski sioj, se/o, 
studente, umirovljenike, sve. Ubili su demokraciju! Ne 
smijemo to dozvoliti. 

Za Dragoneru imali smo 13.000 potpisa, pa ništa! Za 
Kaštijun imali smo 6.500 potpisa, pa ništa! Oni nas 
ignoriraju, smiju nam se. 

Treba nešto oštrije, građanska neposlušnost, zatvaranje 
dolaska kamiona u Kaštijun, ne samo jedan dan - nego 
danima! Moramo, to nam je dužnost, i hoćemo! 

7. PROSVJED NA KAŠTIJUNU 

Nedjelja je, dan iza prosvjeda na Kaštijunu. Imao sam 
nekoliko telefonskih poziva. Ljudi se čude da se usuđujem 
onako govoriti, čestitaju. Misle isto, ali govore tiho, uplašeni 
su, ubijeni... Kažem im da moraju, da svatko mora nešto 
učiniti. 

Opet je sunčan dan, razmišljam o prvom kupanju ove 
godine. Ali, e - adrese su mi pune, stiglo je mnoštvo novih 
vijesti. Posredno sve se vrti oko Istre, zapravo oko hobotnice 
zvane, Hypo. Žilavu hobotnicu stvorili su, Jorg Haider, Ivan 
Jakovčić i Ivo Sanader, kad je zacrtana suradnja Istarske 
županije s Koruškom. Krakovi su joj narasli do neslućenih 
razmjera - ovdje u Crnoj Istri. 

Odgađam kupanje, pogledat ću na DSF-u GP trke motocikla 
- i bilježiti našu sramotnu povijest. Ružan posao, ali netko 
mora. 

Čitam vijest, nažalost, Valentino Rosi u petak je slomio obje 
potkoljenice i neće više voziti ove godine. Sve je nešto crno, 
Rosiju crni petak - meni moja Crna Istra. Čudno je da i taj 
deveterostruki svjetski prvak, motoristički virtuoz, može 
pogriješiti. Ali, svi griješe, i ja mnogo griješim. Znam što bi 
trebalo, znam da je sve ovo što radim slabo, nedovoljno! 
Grize me savjest. Trebalo bi više, jače... 

Prijatelji mi kažu da se klonim motocikla i brze vožnje, kažu 
mogao bi te netko gurnuti, razbiti. Namjerno! 

Čitao sam neki dan sjajnu malu knjigu-brošuru od Johna C. 
Parkina. Zove se Fuckit! U prijevodu, J... misd 
Pa, jebe mi se! Vozit ću dok ide. 

Čitam dokumente, interesantni su, bolji su od krimića. U 
revizijskom izvještaju međunarodne tvrtke za poslovno 
savjetovanje PwC-a, znakovit je jedan detalj; pronađeni su 
računi iz 2006. od 50.000 eura i od 150.000 eura za dva 
ekskluzivna ručna sata. Hypo dabome, a tko bi drugi. Naš 
capo di Banda, Ivo Sanader, obožavao je skupe satove i 
danas ih obožava. Navodno, ima ih mnogo, čak 150; po 
nekoliko komada: onih najskupljih, švicarskih, Patek-Philipe- 
a, Vacheron-Constantine-a, Rolexa, IWC-a, Cartiera, 
talijanski Panerai i dr. 

U izvješću, PwC kritizira sustav nagrađivanja, jer su šefovi 
HLH-a i poslovni suradnici, osim regularnih primanja, 
dobivali i konzultantske honorare koje je nemoguće objasniti. 

U virtualni svijet portala ušao je Mate Granić, bivši šef 
diplomacije i član HDZ-ove mafijaške grupe Tuđmanovih 
miljenika. Njegova tvrtka Magra imala je ugovor o 
konzultantskim i lobističkim poslovima s Hypo Zagreb i s 
tvrtkom Hypo International. Dovoljno je spojiti imena 
Tuđman, Granić, Hypo! Kriminal, pljačka domovine, krediti... 
Krediti, koje će generacije hrvatskih građana otplaćivati! 
Doznajemo da je Mate Granić dobio uplatu od 762.000 eura 
honorara. Bivši šef diplomacije objašnjava da je suradnja 
počela sa šefom zagrebačke podružnice Hypo banke 
Heinzom Truskallerom, a nastavljena s podružnicom Hypo 
International. Austrijski revizori tvrde da su šefovi Hypo 
Leasing Holdinga, Josef Kircher i Albert Modritsch 
neopravdano, dnevno dogovarali desetke tisuća eura za 
savjetovanje, troškove i putovanja, te da je 762.000 eura 
honorara isplaćeno za nejasne posredničke aktivnosti na 
području bivše Jugoslavije. 

Broj optužnica koje su podnesene u nekoliko mjeseci 
istraživanja afere Hypo popeo se na više od 50, a među 
onima koji se istražuju navodi se i naš bivši ministar vanjskih 
poslova. 

Eh, da je sada malo pravde u Hrvatskoj! Mate Granić 
odsjedio bi nekoliko godinica, a 762.000 eura „honorara" 
podijelili bi mi građani RH između sebe. I ne samo tih 
762.000 eura, nego i mnogo više, sve ono što je ta bagra 
lopovska nakrala Hrvatskoj. 

Tvrdi Mate da je njegova Magra ugledna kuća koja prihvaća 
ozbiljne poslove. „Postali smo vodeća tvrtka u regiji, 
surađujemo s brojnim tvrtkama iz Hrvatske, Austrije, 
Mađarske, Češke i SAD-a", kaže Granić, koji je devet 
godina, do siječnja 2000., bio hrvatski ministar vanjskih 
poslova, a od tada se bavi lobiranjem. 

Od kada se pljačka vlastite domovine zove lobiranje? 

Pod istragom su i ugovori koji od Granica vode k Sanaderu. 
Hypo Alpe Adria Bank potpisala je s Vladom Republike 
Hrvatske 1995. godine, akt o odobravanju gotovinskog 
kredita HDZ-ovoj Vladi. Posrednici između hrvatske Vlade i 
Uprave Hypo banke bili su Mate Granić, tadašnji ministar 
vanjskih poslova i potpredsjednik Vlade i njegov tadašnji 
zamjenik Ivo Sanader. 

Nailazim i na nove segmente Hypa u našoj Crnoj Istri. Pod 
lupom su Istrabenz, sa sumnjivim kreditom u iznosu od 44,2 
i 14 milijuna eura, te poduzeće Vegrad d.o.o. sa sumnjivim 
kreditom u iznosu od 41,8 milijuna eura. Sjećate se Velgrada 
iz afere Rezidencija Skiper i Mire Oblaka. 

Šef CSI-Hypo, VVolfgang Peschorn tvrdi da je Hypo Alpe 
Adria banka svojedobno upala u šake prave kriminalne 
mreže koja je banku opelješila za više od 100 milijuna eura. 
Broj do sada optuženih bitno je veći od broja optužnica, jer 
mnoge od njih sadrže imena više optuženika. 

VVolfgang Peschorn ne zna da Hrvatska ima nevjerojatan 
potencijal po pitanju kriminalnih mreža, a da je krovna mreža 
- država Hrvatska! 

Hrvatska se često poziva na tradiciju K.u.K - austrougarskog 
cara i kralja, ali niti ne sluti da među austrijskim poslovnim 
ljudima ta kratica označava Hrvatsku na drugi način: kao 
"Kroatien und Korruption" - Hrvatska i korupcija. 

K.u.K 

"KROATIEN UND KORRUPTION" 

I danas u izvješću sa svečane tribine povodom 10. 
rođendana Transparency Internationala Hrvatska (TIH) 
spominje se Mate Granić. 

Stjepan Mesić rekao je da je cijelo jedno desetljeće 
nesankcionirane pljačke dovelo do "krađe gigantskih 
razmjera, što je za zemlju iscrpljenu ratom previše. A kod 
nas se ništa ne događa. Potrebne su godine, kao u slučaju 
nabavke vojnih kamiona. Sjećate se i kada je u medijima 
završila snimka jednog razgovora s Mirogoja - pola meni, 
pola tebi, pola Bagi“, kazao je Mesić aludirajući na aferu s 
Matom Granićem. „Ništa se nije dogodilo', upozorio je i 
dodao kako „oni koji bi trebali biti u zatvoru slobodno šeću 
kao ugledni građani i još prijete tužbama onima koji ih 
prozivaju". 

Iskreno rečeno, smučilo mi se od te Mesićeve izjave. Čovjek 
zaista treba imati đon-obraz da na Mesićevom mjestu izvali 
takvu hipokriziju. Bilo bi daleko poštenije da je - šutio. Pa, on 
je deset godina bio na čelu države. Bio je šef HV i tajnih 
službi. Mogao je - da je bio čovjek - satrti tu bezobraznu 
bagru lopova koja je ubogaljila ovu zemlju. Trebao je Mesić, 
odozgo s Pantovćaka, zgrabiti za gušu prvog tajkuna i upitati 
ga: 

„Odakle ti to, lopove?" 

No, radije je Stipe putovao i otvarao izložbe. Svoje građane 
stajao je direktno oko 60 milijuna kuna godišnje. Čistih 600 
milijuna u deset godina! A, indirektna šteta koju je Mesić 
prouzročio tijekom svojih 10 godina predsjednikovanja, 
nemjerljiva je. On je, uz DORH, svojim nedjelovanjem i 
pasivnim čuvanjem leđa Bandi lopovskoj, osiromašio svoje 
građane i svoju zemlju. 

Mesića sam osobno upoznao u vrijeme kad su se on i 
Manolić rastali s Tuđmanom. Podržao sam ih i bio s njima u 
Predsjedništvu Hrvatskih nezavisnih demokrata. Pokušavali 
smo nastupima i tribinama ukazati na krivi put kojim je 
krenula Hrvatska. Bilo je prerano! 


161 



Kad je nakon potpune političke marginalizacije Mesić dobio 
izbore i postao predsjednik RH, ponadao sam se da neće biti 
fikus. Ali, loša procjena! Nije bio samo fikus, nego štetan 
fikus. 

Na desetogodišnjici Transparency Internationala Hrvatska 
(TIH), uz Mesića bili su: premijerka Jadranka Kosor, 
predsjednik Ivo Josipović i nekolicina njegovih savjetnika, 
uključujući Šašu Perkovića, te predsjednik Skupštine Grada 
Zagreba Boris Šprem. 

Predsjednik Zorislav Antun Petrović Izjavio je da je TIH "na 
deklarativnoj razini vrlo zadovoljan" što se tiče tretmana 
borbe protiv korupcije o kojoj se vrlo aktivno raspravlja u 
kontekstu političkih zbivanja. 

Petrović održava TIH lukavim laviranjem, odnosno 
podilaženjem političkoj eliti. Nikada oštar, uvijek „pošten i 
j....“ deklarativno kritičan, uspio je anemični TIH održavati na 
životu. Subvencije nisu bile upitne, „umiljato janje dvije 
majke sisa.“ 

Premijerka je, po ne znam koji puta - ponovila svoj traktat o 
korupciji - da su rezultati borbe protiv korupcije, koju provodi 
Vlada s njom na čelu, u zadnjih godinu dana vidljivi. 
Pozvala je sve stranke da "demonstriraju volju u borbi protiv 
korupcije." Na kraju, koristeći se retorikom kakvu je u svom 
slavnom govoru o „vragovima" upotrijebio Franjo Tuđman - 
kazala je da nema veze radi li se o „crnim, crvenim, zelenim 
ili žutim... pripadnicima stranaka." 

Franjo Tuđman i Ivo Sanader, nedvojbeno su učinili 
Hrvatsku pojmom korupcije i mafiokracije. Dodajmo k tomu i 
to da je Sanader postavio Jadranku Kosor na mjesto 
premijerke. Jaca na to mjesto nije došla poštenim izborom, 
nego je postavljena da pokrije zločine svoga mentora. 

Dakle, trojac spomenutih: Tuđman, Sanader, Kosor, netko bi 
mogao prozvati za „zločinačko udruživanje." Udružuje ih i 
otimanje tuđe stambene imovine, konkretno: Tuđmanova vila 
(Nazorova 59), Sanaderova kuća (Kozarčeva 21) i Jadrankin 
stan (Šeferova 6.). 

I onda Jaca nešto priča o korupciji. Užas! 

Mesićev nasljednik bio je uobičajeno suzdržan. „Predmeti 
koji traju deset godina ne znače ništa. Potrebno je da ti 
postupci budu brzo i efikasno riješeni", kazao je Josipović. I, 
na kraju, zahvalio se zviždačima: „Pozdravio bih sve časne i 
poštene ljude koji su bili spremni izložiti sebe i svoje obitelji, 
pa čak i fizičkom nasilju da bi ukazali na kriminal i korupciju." 
Josipović je izrazio svoje nezadovoljstvo njihovom zaštitom 
koja se mora poboljšati: „Mi nismo dovoljno zreli za zaštitu 
svjedoka kriminala, a zviždača pogotovo." 

Lijepo, ali samo deklarativno. Da sam bio tamo, upitao bih 
Josipovića: „A što ste učinili vi do sada, gospodine 
predsjedniče? Obećali ste da će Banda lopovska vratiti 
opljačkano. Kada?" 

Šćuza 5 je čudna kamena tvorevina koja spaja Premantursku 
cestu s pomerskom obalom. Zovu je mostom ili zidom, iako 
nije ni jedno ni drugo - nego šćuza. Široka jedva metar, 
dovoljno za pješake, s jedne strane ima ogradu od debelog 
konopa. More prolazi kroz tu kamenu tvorevinu, ali veće ribe 
ne mogu. Postoje i dva velika otvora kroz koja morska voda 
ulazi i izlazi, zavisno je li plima ili oseka. Moguće je, kad se 
voda povlači, mrežama zatvoriti otvore i izvući dobar ulov. 

Na kraju šćuze, uz samo more, nalazi se interesantan 
restoran. Nas desetorica našli smo se oko natkrivenog stola 
od grubo tesanih dasaka, ljeta Gospodnjeg 2010. 9. lipnja. 
Krenuli su razgovori, razgovori, upadali smo jedan drugom u 
riječ, nadvikivali se - ali sve je vodilo prema nekoj poštenoj, 
pravnoj - ukratko, Drugoj Hrvatskoj! 

Izniklo je ime samo po sebi: 

/N/C/JA T/VA Z/l DRUGU HRVA TSKU! 

Moglo se nazrijeti iz razgovora da ne znamo kako? Ljudi su 
apatični, zastrašeni razorenim ozračjem, egzistencijom. 
Postoji jedan totalni apsurd - ti slomljeni ljudi glasuju uvijek 
za one iste lopove koji su ih doveli na prosjački štap. 

Mora se nešto učiniti, nema alternative. Treba aktivirati 
građane, stvoriti kritičnu masu osviještenih koja će lopovima 
reći: “Dosta!" 


Kruh i maslinovo ulje, srdelice, vino - razvuklo se druženje, 
mišljenja, prijedlozi... Bruno kaže da nemamo nikakve 
prodore u medijima, novine ignoriraju, TV, svi... Novinari 
čekaju da im urednici odu na kakav put, pa onda puste po 
koju paprenu vijest. Radovan kaže da trebamo nastaviti s 
našim brošurama, knjigama. Ne smijemo zaboraviti sjajni 
Domagojev www.necenzurirano.com. To je, kao i knjige, 
hrvatski prozor u svijet demokracije, ili bolje rečeno, borba 
protiv hrvatske mafiokracije. 


5 Šćuza - dolazi od tal. chiuso, zatvoreno. 

Na moj radikalan stav da politička elita neće bez sile 
napustiti svoje kraljevske beneficije, Damir odgovara da ne 
smijemo tako - jer „zidovi imaju uši“. Kažem da mi je 
svejedno - ja tako mislim, nemam što izgubiti! Dosta mi je, 
popustio živčani sustav... 

Svađamo se, a govorimo isto. Jasno je da uskoro moramo 
dotaknuti dno, da je politička bagra zadužila zemlju preko 
svih norma i granica, da nam slijedi ružan kraj - i obračun. 
Ivan kaže da uskoro neće biti plaća, mirovina... da će jesen 
biti vruća. Dodajem da se Jaca samo tješi „da ne možemo 
rješavati probleme na ulici". Morat ćemo. 

Od nas desetorice, četvorica smo inženjeri, skloni egzaktnim 
rješenjima i zato inzistiramo na preciznim, konkretnim 
zaključcima. Svi se slažu da pet točaka, jasnih i bez 
komentara, uputimo na mnogo adresa. 

Jalov posao! Ali, za sada nema druge alternative. Pa, kad 
već nismo orlovi, budimo komarči - kaže Radovan. 

Mnogo sitnih, krvavih uboda... 

INICIJATIVA ZA II. HRVATSKU 


Sjednici Inicijative za II. Hrvatsku nazočni: 

BRUNO LANGER 
DOMAGOJ MARGETIĆ 
IVAN PAULETTA 
DARKO PETRIČIĆ 
ŽELJKO POPOVIĆ 
BRUNO POROPAT 
DAMIR RADNIĆ 
ŠAŠA RADOVIĆ 
PREDRAG ROJNIĆ 
RADOVAN SMOKVINA 

VLADI REPUBLIKE HRVATSKE 
HRVATSKOM SABORU 
PARLAMENTARNIM STRANKAMA 

1. ) Zaključujemo da nema duha, znanja i morala da se 

riješi ovo teško stanje u državi. 

2. ) Predlažemo da odmah odstupite sa svih položaja 

bez činjenja novih šteta, novih zaduživanja i 
rasprodaje imovine. 

3. ) Smatramo da svi političari bez obzira kojoj stranci 

pripadali iz vremena tranzicije, moraju trajno istupiti iz 
politike. 

4. ) U II. Hrvatskoj treba odmah donijeti Zakon o 

oduzimanju nezakonito stečene imovine, što će biti 
najveći doprinos za opće dobro. 

5. ) Zbog straha da ulaskom u EU dođe do legalizacije 

tranzicijskog kriminala u Hrvatskoj, zahtijevamo da EU 
Komisija odmah zamrzne pregovore s trenutnom 
političkom nomenklaturom. Ne želimo ući u EU kao 
kriminalci, nego kao ravnopravni partneri. 

U Premanturi, 9. lipnja 2010. Za Inicijativu: 

Rastajemo se! Pale se automobili, putevi nam se razilaze: 
Premantura, Pula, Rovinj, Ičići, Zagreb. 

Corrado i ja prelazimo polako preko šćuze na drugu stranu. 

- Samo dvojica voze za Zagreb. Uz izuzetak Radovana iz 
Ičića, koje možemo napola priključiti Istri, svi smo ovdje. U 
Crnoj Istri! - kažem ja. 

- Žalosno za našu metropolu. U Zagrebu je pustoš! - 
nastavlja Corrado istu misao. 

- U praktičnom smislu, egzistiraju samo Domagoj i Darko. 
Doduše, provuče se pokoji oštar članak u tisku: Kuljiš, 
Tomić, Jelena Lovrić... - nastavljam. 

-Da! - kratko potvrđuje Corrado. 

- Nekoliko novinara pomno je kontrolirano; Apelt, Malić, 
Peratović..., Latin je pokopan, Ana Jelinić također, Aco 
Stanković, hm, nema ga više. Pametan momak, čuva svoju 
kožu, odmaknuo se od politike. Nedjeljom u 2 ima oštrinu 
poljoprivredne emisije. 

Crvenilo se gasi na obzoru. Mrak guta borovu šumu i polako 
se spušta u more. U bistroj vodi nazire se jato riba. 

- Spavaju li ribe? - pitam. 

- Ne spavaju - odgovara Corrado. 


168 




NE BRINI IVO, NIŠTA TI NEĆE UZETI... 

Pružam djevojci osobnu kartu. Nedavno sam pravio novu, 
nema u njoj ni JMBG-a, ni OIB-a. Kaže mala da treba jedno 
ili drugo. Srećom znam JMBG napamet. Potpisujem 
referendum. 

Znam da se radi o Zakonu o radu, ali detalje ne znam, niti 
me zanimaju. O hrvatskim zakonima, sudstvu i odvjetništvu 
imam vrlo loše mišljenje, što je i mišljenje čitavog razvijenog 
svijeta. Dakle, potpisujem, ne zbog nekih promjena u 
Zakonu o radu - nego zbog toga što je ovaj referendum 
možda neka naznaka buđenja hrvatske javnosti. 
Pretpostavljam da daleko veći dio od onih stotina tisuća 
građana koji su već potpisali referendum - pojma nema o 
čemu se radi - nego su potpisali isključivo protiv Bande 
lopovske. 

Načas mi misli odletješe unatrag pet desetljeća, na studij u 
Zagrebu, na Cvjetni trg. Varšavska! Ovih su dana tamo 
„jutarnji pjetlovi“ najavljivači nekog novog jutra, nekog novog 
buđenja. Ni njima, kao ni ovim potpisivačima peticije za 
referendum - nije primaran deklarirani cilj - nego background, 
ono što je ,,iza“. Rampa u Varšavskoj ulici sekundarna je - 
primarna je Banda lopovska. Protest u Varšavskoj, protest je 
protiv Tuđmanovih zločinaca, tajkuna - u ovom slučaju 
tajkuna Tome Horvatinčića. I protiv svih onih oholih 
zaštitnika ratnih profitera i tajkuna; Jace, Bebića, Hebranga 
and company... 

Ministar Đuro Popijač tvrdi da je odluka sindikata o istupanju 
iz pregovora o izmjenama ZOR-a, manipulacija i politizacija 
sindikalnih pozicija, te iskorištavanje teškog stanja u zemlji. 
„Ne bojimo se potpisa građana niti referenduma, problem je 
u besprizornim manipulacijama sindikalne strane", bezočno 
je slagao ministar. 

HDZ-ov ministar tjera po oprobanoj Hebrangovoj shemi - ubij 
glasnika koji donosi lošu vijest. Nije važno djelo (nedjelo) 
važno je ubiti, onesposobiti onoga koji ukazuje na nedjelo. 
Krivi su sindikati - nikako Banda lopovska. Nije važno što je 
baš ta pohlepna politička banda učinila da je Hrvatska na 
dnu - u kaljuži u kakvoj nikada nije bila. Vlada sa 

Sanaderovom premijerkom Jačom steže - uzima radnicima 
posljednje mrvice sa stola. Veliki su zaštićeni. 

Popijač je pogriješio i u svojoj izjavi: „Ljudi ne znaju što 
potpisuju". Dragi ministre, ljudi itekako znaju što potpisuju - 
potpisuju lopovima svoju presudu, no to nema previše veze 
sa ZOR-om.. 

Danas HRT prikazuje zatvoreno gradilište Pelješkog mosta. 
Tamo je samo čuvar koji čuva napuštena brda šljunka. A 
gdje idu onih 100 milijuna kuna godišnje za gradnju mosta? I 
dalje se milijuni isplaćuju, ali ne za gradnju nego nekome u 
džep?! 

Ljudi potpisuju protiv otvorene krađe u slučaju Pelješkog 
mosta, protiv stotina otvorenih krađa daleko većih od tog 
spomenutog primjera Pelješkog mosta. 

Popijač laže, nije istina da se ne boje! Boje se! Pokvarena 
hrvatska politička bagra dobro zna da će uskoro slijediti - ne 
samo peticije i mirni prosvjedi - nego i mnogo više. Narod će 
im uzeti sve ono što su pokrali. Međutim, još uvijek su 
prebogati, razmaženi lopovi opčinjeni svojim mehanizmima 
obrane - i misle da su nedodirljivi. Zaboravljaju da policija, 
„hrvatski FBI“, specijalci, duge cijevi i korumpirano 
pravosuđe, može funkcionirati samo dok ima novca. Do 
sada su ih dobro plaćali, ali bit će problema. Novac su 
požderali, sve ga je manje, uskoro novca neće biti! A onda 
se duge cijevi mogu okrenuti na drugu stranu... 

Zaboravlja društvo s Markovog trga da ogorčeni puk može 
buknuti i da se to može dogoditi iznenada. Izreka Josifa 
Visarionovića Staljina da je „narod kao vijak - što ga više 
stegneš - bolje drži!“, ne vrijedi uvijek. Ukoliko se vijak 
previše stegne - puca. 

Hrvatski vijak stegnut je do kraja! 

Zaključimo: potpisivanje je apsolutno ispravno, jer ukazuje 
da javnost želi iskazati ono što misli o kriminalnoj mreži 
svoje vlasti. No, sam detalj zbog kojeg su sindikati pokrenuli 
ovaj pokret protiv vlastodržaca - nije tako pozitivan kako se 
čini na prvi pogled. Priče o kolektivnim ugovorima, o 

ukidanju božićnica, prijevozu, cipelarinama i ostalim 
radničkim pravima, te o budućem masovnom otpuštanju iz 
javnih služba - imaju čvrsto uporište u realnosti. 

Isključimo načas bijedne plaće nastavnika ili profesora, 
sjetimo se, na primjer: državnog sektora, sjetimo se 
bezobraznih plaća jedne Jadranke Kosor, Zorana 
Milanovića, ili jednog Luke Bebića, sjetimo se njihovih 
bezobraznih budućih mirovina i njihovih privilegija. Sjetimo 
se silnih, apsolutno nepotrebnih državnih tijela, ureda, 
agencija i institucija s bezobrazno plaćenim predstojnicima, 
ravnateljima, tajnicama, skupim voznim parkovima, 
tjelohraniteljima... Svu tu buljumentu nepotrebno zaposlenih 
parazita sindikati štite, umjesto da otvoreno iskažu potrebu 
za totalnom rekonstrukcijom i javnog i državnog sektora. 
One tisuće zaposlenih u službama koji prodaju maglu 
(golema uprava, Vidoševićeva Gospodarska komora i dr.) i 
stvaraju od svojih voditelja tajkune s milijunskim primanjima - 
treba što prije drastično smanjiti, dijelom ukinuti - i osuditi! 
Hrvatska mora drastično smanjiti broj svojih parazitskih i 
lopovskih institucija. 

Potpisao sam peticiju za referendum, ali ne zbog ZOR-a, 
nego zbog Sanadera, Jace, Bebića, Bajića, Linića, 
Jakovčića, Popijača i ostalog političkog taloga u hrvatskoj 
kaljuži... 

Kako se izvući iz blata u kojem smo donedavno bili do 
koljena - a danas do grla? 

Moguće je, iako postoji mala vjerojatnost! Da ima malo 
političke pameti, a ne samo silne želje za pljačkom, možda bi 
se mogao izbjeći ružni scenarij pobješnjele ulice?! Politička 
vrhuška, mogla bi preciznim potezima spasiti barem ono što 
se spasiti da. Upravo je referendum čarobna formula. Ne, 
ovaj o ZOR-u, nego novi referendum, već spomenuti u 
prethodnom tekstu. To je izjašnjavanje naroda o svojoj vlasti. 

Nema nikakve sumnje da bi taj referendum prošao pogubno 
za ovu omraženu, umreženu, uigranu, kriminalnu oligarhiju. 
Ali, izbjeglo bi se „pucanje po šavovima" i ulično bezumlje. 

Vlast bi mogla otići na relativno miran način. No, u svakom 
slučaju prije toga treba im oduzeti opljačkano i zabraniti bilo 
kakvo ponovno obnašanje javnih dužnosti. 

Mislim da je to jedina mogućnost. I za nas - i za njih! 
Konačno bi onih opskurnih 840 tranzicijskih likova čija se 
imena na različitim funkcijama rotiraju zadnjih dvadeset ili 
više godina - nestalo sa scene. Hrvatska bi mogla dalje. 

Referendum o aktualnoj vlasti jedino je miroljubivo rješenje 
ovog neodrživog stanja. No, mala je vjerojatnost da ohola 
vrhuška shvati težinu položaja u kojem se nalazi. Preslatko 
im je tamo gore - iznad oblaka. 

GUGGENHEIM MUZEJ U PULI, 2110. GODINE? 


174 






Crna Istro moja i župane istarski dragi, svaka čast! Kakav 
dobar spin! Gradit će se Guggenheim muzej u Puli! Ulaganje 
od milijardu dolara! Portali, tisak, TV... Opet Jaca u bijelom! I 
ona podržava. 

Župan tvrdi da su Amerikanci zainteresirani za gradnju 
muzeja Guggenheim u Puli, ali i za ulaganja koja bi 
objedinila kulturne, turističke, sportske, stambene, trgovačke 
i druge poslove. Bit će to najveća američka investicija u 
Hrvatskoj i to od milijardu dolara. Pula bi se, na taj način, 
zajedno s New Yorkom, Venecijom, Berlinom i Bilbaom, 
našla na prestižnoj mapi Guggenheim muzeja. 

Ivan Jakovčić nedavno je u New Yorku s predstavnicima 
tvrtke G2 Investment Group potpisao Memorandum o 
razumijevanju. 

Genijalno! Memorandum o razumijevanju! Pa to je divno. 
Američki partneri do rujna ove godine trebali bi predložiti 
ideje i koncept ulaganja. Mi bismo trebali zgotoviti prostorno 
plansku dokumentaciju do kraja ovog ljeta (2010.), a nakon 
toga bi se trebao potpisati ugovor. 

Trebali bi! - ah, kakva prelijepa rečenica. Sjećam se dobro 
druga Stojčevića. Bio je nešto veliko, valjda predsjednik ili 
tako nešto u CK SKH. Njegovi govori započinjali bi uvijek: 
„Drugovi i drugarice, mi bi trebali... 11 

Kako drug, pardon, gospodin župan misli da treba do kraja 
ljeta „zgotoviti 11 prostorno plansku dokumentaciju. To valjda 
samo on zna? Valjda po modelu Dragonera - Barbariga? 

A, tek ostalo? 

U priču o Potemkinovim selima uključio se aktivno i 
gradonačelnik Boris Miletić. On izražava divljenje i veliko 
zadovoljstvo što je predsjednica Vlade, Jadranka Kosor 
pružila podršku i nedvosmisleno podržala realizaciju 
projekta. Ako u Pulu zbog muzeja godišnje dođe pola 
milijuna turista, to će biti više nego izvanredno. Značilo bi to i 
preporod kompletne ekonomije, a ne samo turističku 
ekspanziju - sanja Miletić. 

Bolje bi bilo, milijun ili dva! A bolje bi bilo i da je izostavio 
Jacu iz svoje izjave. Znamo kako završavaju njezine 
„podrške" - harač, nameti na najsiromašnije, prosjački štap! 

Za objektivnu procjenu o muzejima Guggenheim neophodno 
je nekoliko temeljnih podataka: Izgradnja Guggenheim 
muzeja španjolskom je Bilbaou dovela godišnje više od 
milijun turista, odnosno godišnje donosi 1,8 milijardi eura u 
španjolski BDP. Sam muzej arhitektonski je izuzetno 
atraktivan (dekonstruktivističko čudo), a stajao je preko 600 
milijuna dolara. 

Najpoznatiji je Guggenheim muzej onaj u New Yorku. 
Otvoren je 1959. godine na Manhattanu, a sadrži više od 
2500 djela suvremenih slikara i kipara iz zbirke Solomona R. 
Guggenheima. Muzej se nalazi u zgradi od armiranog 
betona spiralnoga oblika koju je 1943. godine projektirao 
Frank Lloyd VVright i ta se zgrada smatra jednom od ikona 
pop-kulture. Muzej je od 2005. do 2008. bio renoviran, a 
prošle ga je godine posjetilo više od milijun i sto tisuća ljudi. 
No, Guggenheim efekt nije svugdje zajamčen. Sve zavisi o 
spremnosti zemlje na ulaganje - infrastukturi i rasporedu 
umjetničkih kolekcija na lokalnom i okolnim tržištima. 
Ispostave Guggenheima u Veneciji i Berlinu dobro se drže, 
ali Guggenheim u Las Vegasu propao je, a muzej u Rio de 
Janeiru nikad nije ni dogovoren zbog političkog otpora koji se 
stvorio u Brazilu. 

G2 Investment Group s kojim je župan potpisao 
Memorandum o razumijevanju, utemeljen je relativno 
nedavno, 2008. godine, a glavnina poslova odnosi se na 
otkup dugova širom svijeta... Muzeji su u drugom planu! E, 
da je naš vrli župan potpisao kakav memorandum s G2 o 
istjerivanju dugova - to bi bio pravi pogodak! 

Jakovčićevi spinovi već su duže vrijeme poznati javnosti. 
Ovaj zadnji je samo još jedan u nizu: Najprije veliki troškovi - 
pa skupa putovanja - izleti u Ameriku - i na kraju veliko ništa! 

Iskustva o modelu rada Jakovčića i njegovih suradnika 
sljedeća su; jeftina prodaja istarske zemlje, zatim promjene 

urbanističkih elemenata, pa razne provizije... A učinkovitost - 
ili nikakva (izgradnja Dragonere - Barbarige stoji već deset 
godina) - ili štetna (Arenaturist,...) - ili pogubna (Rockvvool, ...). 
Iz toga slijedi da je bolje - ništa! kad je Jakovčić u pitanju. Ali, 
ne moramo se bojati - daleko je veća vjerojatnost da će se 
Guggenheimov muzej izgraditi na Mjesecu ili na Veneri, 
nego u Istri ili Puli. 

Konkurencija za ulazak u mapu Guggenheim muzeja velika 
je: Rio de Janeiro, Šangaj, Portugal, Grčka, i niz drugih. 

Na kraju, evo i službenog izvješća: 

Američki G2 investment Group ne planira graditi 
Guggenheimov muzej u Puli, izvijestila je danas Eieanor 
Goidhar, glasnogovornica Guggenheima. 

Time su demantirani medijski napisi nakon subotnjeg 
posjeta predsjednika Uprave G2 Investment Gro u pa J. 
Todda Morieya premijerki Jadranki Kosor, prema kojima bi 
se na istočnoj obali Istre i u Puti trebao izgraditi muzejski 
kompleks vrijedan oko milijardu dolara. 

'Bez obzira na posjet G2 Investment Gro u pa Hrvatskoj, nije 
razmatran niti odobren bilo kakav projekt u Hrvatskoj', 
istaknula je Goidhar. 

Ovim je stavljena točka na ,,i“ po pitanju izgradnje 
Guggenheim muzeja u Istri. 

Laž, prijevara, ružni, podli spin! 

Znakovit je komentar jednog građanina koji se može vidjeti 
na portalima: 

„Legenda je taj Nino. Već godinama samo priča o "mega" 
investicijama u Našu nam dragu istru, a od toga samo pusta 
obećanja i priglupe izjave, a ljudi ni za kruh nemaju. Sjećam 
se da sam prije 10-ak godina o sličnim stvarima čitao u 
nekim zavisnim novinama (Glas Istre - nije ni čudo da im se 
prodaja smanjila 70%) u kojima je spominjao investicije u 
"high tech" industriju, te razne projekte sa Izraelcima itd., 
itd“. 

A sada, upitajmo se zašto Jakovčić javno laže i maže oči 
građanima? Čemu spinovi? 

Ništa se ne događa i ništa se ne radi bez razloga. Jakovčiću 
se omča oko vrata polako, ali sigurno steže oko sudjelovanja 
u stvaranju najveće kriminalne afere u Hrvatskoj - Hypo. 
Treba pozornost odvratiti od novih momenata u aferi. 

U posljednje vrijeme režu se krakovi hobotnice Hypo. 
Spominju se mnoga hrvatska imena, no najveće štete s 
hrvatske strane pričinili su stvaratelji Hypo hobotnice: 
Jakovčić, Sanader i Pašalić. 

Ako i zanemarimo Jakovčićev 20 godišnji kapitalni utjecaj na 
stvaranje smrada, otrova (Rockvvool, Kaštijun, Plomin) i 
kriminala u lijepoj Istri - ostaje Hypo. Umjesto da iskoristi 
činjenicu što mu je majka Austrijanka i da poveže Istru s 
Austrijom u pozitivnom smislu (bio je ministar europskih 
integracija) Jakovčić je na naš poluotok dovukao austrijske 
kriminalce (Kulterer, Striedinger, nacist Haider). Kulterer je 
uhićen, Haider vjerojatno ubijen, Striedinger pod istragom. 
Ovih je dana stigla i Jakovčićeva licemjerna izjava iz Škotske 
gdje boravi „službeno" (vjerojatno još jedan spin!). Kaže 
Nino da nema, ama baš ništa s aferama Kulterera i Haidera. 

Hypo je bio i ostao simbol zla za Istru i za cijelu Hrvatsku. 
Crnim kapitalom, odnosno manipulacijama s nepokrivenim 
kreditima, HAAB (Hypo Alpe Adria Bank) hranila je istarske i 
hrvatske kriminalce. Svi mega projekti i bezobrazne krađe 
kupovine istarske zemlje za par eura - realizirani su preko te 
banke. Nema sumnje da će u nekoj novoj postavi, možda 
kad (ako?) budemo u EU, Državno tužiteljstvo pokrenuti 
postupke koji se danas guraju pod stol. Jakovčić sa svojim 
satelitima mora kad-tad doći na red. 

A, zašto, Miletić? Pa, Manjgura... Plaćao je svoje veselje 
našim novcem, pokrao nas! Našim novcem kupio je mjesto 
gradonačelnika. 

Potemkinova pričica o Guggenheimu dobro je došla 
Jakovčiću i Miletiću da kupe još malo vremena. 

Možda ste primijetili da spominjem Državno tužiteljstvo i EU. 
Može netko pričati što želi, da EU valja - ili da EU ne valja! 
No, ako jednom uđemo u tu zajednicu (?), morat će se u 
Hrvatskoj uvesti neke civilizacijske norme koje sada ne 
postoje. Ne treba misliti da krađa i korupcije neće biti - ali bit 
će toga mnogo manje i - neće se moći krasti tako otvoreno i 
javno kako se to radi danas! Ne, zato što su u EU svi dobri i 
pošteni - nego zato što tužitelji tuže, a nekorumpirani sudovi 
sude. 

Ako nešto izađe u javnost, u razvijenim zemljama postoje 
državni tužitelji koji ne spavaju nego rade. Kod nas se takva 
institucija zove Državno odvjetništvo Republike Hrvatske 
(DORH). Već sam zbunjujući naziv otkriva funkciju te 
institucije. Odvjetnici, ili kako smo ih prije zvali, advokati - 
pravnici su koji zakonski štite kriminalce na sudovima. Dakle, 
odvjetnici ne tuže - nego brane! 

Naše Državno odvjetništvo, odnosno državni odvjetnici - 
brane državne kriminalce i štite im nezakonito opljačkanu 
imovinu. Indirektno, ili pasivno - oni ih brane, ne podižući 
optužnice, zatvaraju oči pred očiglednim kriminalom. 
Doduše, oni i tuže, ali tuže samo one male, sitne marginalce, 
ulične dilere ili one krađe do 100.000 kuna. Uleti, po koji 
puta, neki odbačeni političar (Rončević, Polančec i si.), ali to 
su izuzetci. Veliki, povlašteni komadi probiju, a sitna riba 
završi u tankoj mreži. 

Pitamo se (svi se pitaju!) hoće li tako biti dovijeka? Hoće li 
na red doći: Sanader, Čermak, Todorić, Jakovčić, Žufić, 
Šarinić, Vukelić... i 200 povlaštenih? Mnoge kaznene prijave 
s evidentnim dokazima spavaju u ladicama DORH-a. Za 
mnoge ne trebaju nikakve kaznene prijave, dovoljno je te 
lopove upitati: 

„Odakle ti to?“ 

Da je malo elementarne pravde povlašteni hrvatski zločinci 
odavno bi trunuli po kaznionicama, a njihova opljačkana 
imovina bila bi vraćena narodu. 

AMANDMAN 

Kraj srpnja, prošlo je podne. Sjedim na Forumu uz hladno 
pivo. Nesnosna je vrućina, 35 stupnjeva Celziusa. Nives 
Celzius to bi riješila tako da se skine i prošeta Forumom. Ja 
ne mogu, gosti bi pobjegli... U džepu mi svira mobitel. 

- Halo. 

- Ono o Maticu, poslat ću ti na mail . 

- Ne treba. Naći ću na portalima - odgovaram. 

1973. godine Martin Cooper izumio je mobitel. Bio je kao 
cigla, dug 25 centimetara i težak više od 1 kilograma. No, 
prodaja je krenula tek deset godina kasnije. Mobitel je u 
Americi 1983. godine stajao 4000 dolara (danas je to 
protuvrijednost od cca. 10.000 dolara). 

Taj Martin Cooper napravio je veliku štetu svim diktaturama i 
nedemokratskim vladama - što znači i Crnoj Istri! Njegov 
izum, sada malen i praktičan, nalazi se u džepu svakog 
učenika osnovne škole. Nose ga sa sobom i njihove bake, 
djedovi... Neprocjenjive štete Bandi lopovskoj učinjene su 
kad se ta mala, sotonska sprava spojila s najvećim 
neprijateljem demokracije - internetom. I, eto, ta dva 
najmoćnija antidemokratska „oružja" ujedinjena na jednom 
malom displayu - danas razaraju najveće tajne. Može se 
surfati na plaži ili u kafiću. 

Otpijam pivo, upisujem u Google: matić kajin amandman 
Podaci, podaci... Na displayu titraju mala slova, nema više 
skrivanja, svakom je dostupno... 

Nailazim na komentare. Jedan tekst od 26. veljače 2009. 
zanimljiv je: 

Nadaleko poznatim Kajinovim amandmanom u Skupštini 
istarske županije "nekom " Mati Ma tiču, SDP-o vcu iz Zagreba 
urbanizirano je 10 ha (100.000 m2) šumskog i 

poljoprivrednog zemljišta u općini Vodnjan na području 
Dragonere, u isto vrijeme kada je Jakovčić, uz suglasnost 
Damira Kajina, TA JNO prodao 100 ha (1 milijun m2) 
susjednog zemljišta na Dragoneri i Barbarigi eksponentima 
Jorga Haidera pod pokroviteljstvom Hypo Alpe Adria banke 

po 5-7 eur za 1 m2. U vrijeme kada je Da mir Kajin podnosio 
amndandman za promjenu namjene za tih 10 ha Mate 
Matića, tada je promijenjena namjena i tih 100 ha koje je 
ranije prodao i van Jakovčić iako većina vijećnika u skupštini 
koji su glasali za tu promjenu namjene nije niti znala da je 
već ranije izvršena prodaja toga zemljišta? Naravno da je 
promjena namjene tih 100 ha kao i 10 ha Mate Matića bila u 
građevinsko zemljište. Ovakvim potezima su Da mir Kajin i 
i van Jakovčić omogućili izravnu zaradu svojim ortacima od 
najmanje 250-300 milijuna eura i baš za toliko stotina 
milijuna eura su oštetili lokalnu, regionalnu i državnu kasu (u 
raznim omjerima). Nažalost zbog korumpiranog istarskog 
pravosuđa kao i korumpirane policije u Istri za ovaj veliki 
zločin još uvijek nitko nije odgovarao. A niti neće ako se vlast 
u Istri ne promijeni. 

Podaci mi se čine korektnim, osim jednog detalja. Ovaj 
komentator, a i neki drugi izvori, ukazuje da je Maticu 
urbanizirano 100.000 kvadratnih metara. Damir Kajin tvrdi da 
se radi o ,,samo“ 40.000 kvadratnih metara. 

Neću provjeravati, vjerovat ću Kajinu. Sasvim je svejedno, je 
li to 10 hektara ili 4 za ovu ružnu, nemoralnu, podlu, 
izdajničku - i ne znam još kakvu priču. Užas! Lopovi, gadovi, 
pljačkaši rodne grude! Preskočit ćemo detalje, ružna priča 
ide ovako: 

U vrijeme bivše SFR Jugoslavije, Savez komunista uložio je 
navodno cca. 300.000 DEM u zgradu nekadašnje političke 
škole u Fažani, poznate kao vila San Lorenzo. Novi hrvatski 
komunisti pod imenom SDP, zatražili su od Općine Vodnjan 
da im vrati dug iz vremena druga Tita. Pomalo komično - ali 
istinito! 

Općina Vodnjan, 2001. godine, puna razumijevanja za 
Titove mentalne i materijalne nasljednike, osjeća se krivom. 
Zbog toga SDP-ovom predstavniku, poduzetniku Mati Matiću 
kompenzira, zapravo poklanja, bez zakonom propisanog 
natječaja, 40 tisuća četvornih metara zemljišta na Dragoneri. 
Sasvim dovoljno da IDS-ovi autori ove pljačke i načelnica 

Općine Vodnjan, Lidija Dalton, odu na duži plaćeni odmor u 
Lepoglavu. 

Ali, to nije sve! 

Treba Matiću omogućiti da nešto zaradi, pa da se nešto i 
„bratski" podijeli. Slijedi ono što je napisao anonimni 
komentator: 

Nakon predaje 40.000 kvadratnih metara zemlje u posjed 
Matiću, trebalo je izvršiti obećanu promjenu namjene 
zemljišta. Uostalom, što bi Mate Matić radio na tim 
„nekorisnim" hektarima šume i trave? Nakon konzultacija s 
istarskim Vrhovnikom, Ninom i s njegovim blagoslovom, tu 
zadaću preuzeo je Damir Kajin. On je na sjednici Županijske 
skupštine zatražio da se Matićeva zemlja urbanizira. 
Skupština je to, naravno, prihvatila, pa je to poklonjeno 
šumsko i poljoprivredno zemljište u općini Vodnjan na 
području Dragonere - postalo građevinsko. 

Gotova ružna priča! 

Mate Matić postao je vlasnik pedeset gradilišta po 800 
kvadratnih metara. Svako gradilište na ovom atraktivnom 
prostoru dijela nekadašnjeg nacionalnog parka vrijedi 
160.000 eura. Mati Matiću palo je s neba (uz trud i potpis 
predsjednika Skupštine Istarske županije, Damira Kajina) 
8.000.000 eura (slovima: osammilijuna eura). 

Užas! Lopovi, gadovi, pljačkaši rodne grude! 

Što mislite, dragi čitatelji, je li to pošteno? Je li se tu netko (i 
tko?) debelo ogrebao? 

Ovaj isječak prava je slika Crne Istre, ocrtava beskrajnu 
gramzljivost i beskrupuloznost vladajuće strukture, ali i 
turobnu pasivnost istarskog puka. 

Damir Kajin poseban je fenomen istarske i hrvatske politike. 
Neosporno je da bi bez njega, Hrvatski sabor bio još gori 
nego što jest. Kao pandan komediografu političke scene, 
Andriji Hebrangu, Kajin je svojim korektnim kritikama pljačke 
političke elite - učinio pozitivan pomak. 

Dok je Hebrang svojim grotesknim nastupima provodio 
takozvani „Hebrangov zakon" (Ubij glasnika koji donosi lošu 

vijest!) i od Sabora pravio komediju - Kajin je znao pogoditi u 
samu istinu. 

S druge strane, taj isti Kajin zaslužan (kriv!) je dobrim 
dijelom za tamno ozračje Crne Istre. Afera Dragonera- 
Barbariga, pa i ovaj „amandman" u svezi Mate Matica - 
samo su dio njegove krivnje. Znao je javno kritizirati 
(„□burnija" i dr), ali nikad nije spomenuo Jakovčićevu 
sramotnu manipulaciju - Arenaturist. 

Kao predlagatelj Saborskog istražnog povjerenstva o 
Barbarigi i Dragoneri, taj inače glasni „narodni tribun" 
godinama je šutnjom branio da se slučaj otvori u Hrvatskom 
saboru. 

Bespogovorna poslušnost i podržavanje krim djela Ivana 
Jakovčića - drugo je lice Kajina. U općem drpu i ekološkoj 
devastaciji našeg prelijepog poluotoka, visoko mjesto drži 
Damir Kajin. 

Politika utječe na kapitalne elemente naših života. Zbog 
toga, za sve pozitivne refleksije u društvu, ali i za sve 
negativne - najodgovorniji su političari. 

Na kraju, vratimo se na „Kajinov amandman" i međunarodne 
pravne regule: 

Mate Matić došao je do 8.000.000 eura vrijedne istarske 
obale BEZ ZAKONOM PROPISANOG NATJEČAJA. To u 
prijevodu znači da su pravne radnje upisa vlasništva, pa i 
prodaje dijela te zemlje (Alfredu Kolblingeru, Željku Kopiću) - 
ništavne! Svi daljnji akti koji se temelje na nezakonitom 
postupku ili na kriminalnim djelima, također su ništavni! 

U razdoblju koje slijedi, Banda lopovska mora nestati. U 
novom, poštenom pravnom sustavu države Hrvatske - 
ukradenih 40.000 kvadratnih metara prostora Dragonere, 
moraju se vratiti zakonitom vlasniku. 

NOVI POLITIČKI TREND 

Na pulskoj zaobilaznici, uz sami kružni tok, nalazi se kafić 
,,Stella“. Interesantna je terasa; stolovi i suncobrani nalaze 
se na travnjaku. 

Stolu prilazi nepoznata žena. 

- Vi ste Radović? - više konstatira nego što pita. 

Ustajem, pružam ruku. 

- Ja sam Ana - kaže ona. 

Možda je Ana, a možda i nije. Nije važno. Ana je najčešće 
žensko ime na svijetu, zatim slijedi ime, Marija. Treće mjesto 
po brojnosti ženskih imena drži, Anamarija! 

Jučer smo se dogovorili. Nazvala me je na dežurni telefon i 
zamolila za sastanak. 

- Koliko je star vaš sin? - počinjem s pitanjima. 

- Ima 22 godine - odgovori ona. 

Iznenađen sam. Ana izgleda premlada za sina od 22 godine. 
Promatram lice, vrat. Možda i nije tako mlada. Odlična 
šminka, skupe krpice na njoj, skupe cipele s visokom petom, 
velika moderna torba. Sve zajedno, nekoliko tisuća kuna na 
njoj. 

Stručnjaci su me učili kako treba promatrati ljude. Najprije 
dojam, vanjski izgled figure, hod, pokreti. Zatim, lice, ruke, 
govor. Po naglasku detektiramo odakle potječe osoba. A 
onda treba što prije otkriti školsku spremu, vidokrug, 
interese, pustiti da priča... Pitanja moraju biti kratka, jasna. 
Nakon racionalno utvrđenog profila treba se što prije naći na 
istom nivou sa sugovornikom. 

Čekam da počne. 

- Ne možemo više s njim. Pravi velike probleme. Nema ga 
nekoliko dana, dođe pa ode. Jučer je razbio ogledalo, bacio 
čašu u zid. Prije se nisam bojala... 

- Što kaže suprug? 

- Malo je kod kuće, često putuje. Kaže da će to proći - 
odgovori ona. 

Lijeva šaka joj je zgrčena. Oklijeva, ne želi se otvoriti. Moram 
otkriti, je li momak na heroinu ili na kokainu? Manja je 

vjerojatnost da je u tim godinama na travi, tabletama ili 
speedu. 

- Što radi vaš sin? Studira, ili... 

- Da, upisan je na Hoteljerskom fakultetu u Iki, ali bojim se 
da to slabo ide. Rastrzan je nervozan, stalno u pokretu... 

Karakteristike kokaina! Rastrzan, stalno u pokretu! Heroinski 
ovisnici uglavnom su mirni, pasivni. Nervoza kod heroina 
javlja se tek kad je potreban dop 6 , kad je blizu apstinencijska 
kriza. 

- Je li bilo problema s policijom? - pitam. 

- Da, Bilo je, nekoliko puta. Ali, sve se izgladilo. 

Dovoljno podataka za detekciju moje sugovornice. Ana je 
stigla crnim audijem. Novi tip. Obitelj visoke srednje klase. 
Muž vjerojatno vozi BMW ili mercedes. Mislim da ona ne 
radi, završila je neku srednju školu ili gimnaziju i mlada se 
udala. Suprug je vjerojatno poduzetnik, sveza s politikom, 
prilično stariji od nje... Ana ima meki pulski naglasak, ali 
osjećam otpor u glasu. Moram krenuti laganije. 

- Sve se u životu može izgladiti. Ako je dan lijep kao danas, 
riješit ćemo sve probleme - kažem i nasmijem se. 

Polako se lijeva šaka opušta. Prsten na srednjem prstu nije 
preskup, briljant je pravi, ali je vrlo malen. Ana ga je dobila 
davno, dok nisu bili bogati, dok je još trajala ljubav. 

Stiže konobar. 

- Eiskaffe - naruči Ana. 

- Čašu piva - kažem. 

Na usnama joj je osmijeh. 

- Dugo se bavite drogama? - pita. 

- 1993. godine bio sam časnik za stegu. Doveli su mi tri 
vojnika, ovisnika. Tako sam počeo. 

- Čitala sam vašu knjigu „Heroinsko carstvo 11 . 

Dovoljno je neobavezne konverzacije. Možemo dalje. 


6 Dop - doza heroina. 

- Što kažu u Centru? - nastavljam s pitanjima. 

Centri za prevenciju i izvanbolničko liječenje ovisnosti, dobro 
se brinu o ovisnicima, posebice o ovisnicima o heroinu. 
Vode se stalne polemike i sukobi mišljenja, koliko su 
učinkovite terapijske komune, metadonska terapija, subutex 
ali Centri dobro rade svoj posao. Međutim, za liječenje 
ovisnosti od kokaina potrebne su skupe klinike s vrlo 
stručnim osobljem. 

- Teo ne želi ići u Centar. Kaže da mu to ne treba - odgovori 
Ana. 

- Teo je jedinac, zar ne? - pitam. 

- Da! 

Vraćam se u mislima u devedesete, Domovinski rat! Jedan 
od vidova specijalnog vođenja rata je otvaranje tržišta droga 
na područjima zahvaćenim ratom. Na taj način slabi se bojna 
moć branitelja. Mladi ljudi koji krenu stazom droga - nisu 
sposobni za obranu. Dogodilo se to i kod nas. Velike količine 
ubačene su na područje Hrvatske. I danas, dvadeset godina 
kasnije, osjećamo posljedice. Imamo oko 30.000 
registriranih ovisnika, no stvarni broj daleko je veći. 

Kokainska ovisnost razvila se na drugi način. Kokain je 
najskuplja droga u Europi (U SAD je heroin skuplji, ali ima 
znatno duže djelovanje). Jedan gram kokaina stoji od 30 pa 
sve do 100 eura, zavisno o čistoći i kvaliteti. Euforija traje 
svega pola sata do 45 minuta. Dakle, vrlo skupa ovisnost. 

U Hrvatsku kokain je stigao stvaranjem bogate političko - 
tajkunske klase. Pogubna Tuđmanova ideja o 200 bogatih 
obitelji koje će vladati Hrvatskom, između ostalih šteta, 
otvorila je u Hrvatskoj i tržište kokaina - droge bogatih. 

I zaključak! Opet se sve svodi na mrežu, spregu kriminala, 
represivnih mehanizama i pravosudnih institucija (policija, 
carina, odvjetništva, sudovi). U zemlji korupcije kakva je 
Hrvatska, promet drogama zaštićen je - narko marketing ima 
na platnom spisku dio političkog vrha. 

Kokain je droga bogatih, a to znači - u Hrvatskoj kokain je 
droga političkog miljea i poduzetničkih satelita. Arogantni 

tajkunski sinovi i razmažene kćerkice šmrču skupi, bijeli prah 
na zatvorenim partyima i na okupljalištima povlaštenih. A, 
,,lajna“ 7 kokaina prečesto sjaji i u očima naših visokih i onih 
manje visokih političara. 

- Iskusni ste. Imate li neki savjet? - prekine Ana tišinu. 

Kako objasniti da su šanse minimalne? Prinosim čašu piva 
ustima, treba mi vremena. 

- U Italiji i Švicarskoj ima nekoliko privatnih klinika za 
odvikavanje od kokaina - počinjem. 

- Kako znate da je kokain u pitanju? - prekine me Ana. 

- Znam. Imam iskustva - odgovaram kratko. 

Šutimo. Stisnute usne, ruke su obuhvatile naslone stolice, 
nadala se jednostavnijem rješenju. 

- Uvijek govorim istinu i neću vas zavaravati. Postoje dva 
temeljna uvjeta za eventualni uspjeh u liječenju ovisnosti od 
kokaina - rekao sam i nastavio. - To je čvrsta odluka ovisnika 
i dobra klinika za odvikavanje. 

- Ima li neko jednostavnije rješenje? - upita Ana nakon 
stanke. 

Jasno mi je. Sin ne želi liječenje, ocu je svejedno. Ima svoju 
shemu, posao, možda atraktivnu tajnicu. Možda i on koji 
puta povuče lajnu... 

- Jednostavna rješenja u sferama droga, ne postoje. No, 
možete pokušati, ali vjerojatnost uspjeha mala je. Uskratite 
Teu novac, automobil, mobitel... - odgovaram. 

Šuti! Bez jake suprugove podrške, tu varijantu teško je 
provesti. Ovisnici ne prežu ni pred čim kad je u pitanju 
droga. Razmaženog jedinca, Tea bilo bi vrlo teško obuzdati. 

Ana pokretom ruke zove konobara i otvara torbu. 

- Pustite, ja ću... - kažem. 

Naglo ustaje i pruža ruku. 

- Hvala vam - reče i upita. - Mogu li vas ponovno nazvati? 

- Možete! 

Sa zapadne strane prilaze tamni oblaci. Ispijam ostatak piva. 


7 lajna: linija, crta kokainskog praha na staklu, pripremljena za šmrkanje 

Pula je uvijek bila u samom vrhu po relativnom broju 
ovisnika. Mnoštvo mladih, pušači su duhana i marihuane. 
Učenici srednjih škola vikendom masovno koriste alkohol i 
sintetske droge, eksperimentiraju sa svim i svačim. Kokain 
većini mladih nije dostupan zbog cijene, ali ima heroinskih 
ovisnika. 

Najnovije informacije o širenju tržišta kokaina u Hrvatskoj 
alarmantne su. 

Mlada TV voditeljica ispričala mi je svoj nedavni doživljaj. Na 
terasi u Tuškancu, dok je sjedila za stolom uz kavu, u roku 
od petnaestak minuta prišla su joj dva mladića. Svaki od njih 
ponudio joj je kokain. 

Za razliku od heroinske, ovisnost o kokainu nije fizička nego 
psihička. Heroinski ovisnik, ukoliko ne uzme redovitu dozu 
upada u apstinencijsku krizu. Počinju bolovi u stomaku, glavi 
u cijelom tijelu. Kod kokaina nema bolova, ali ostaje silna 
želja za konzumacijom. Ovisnik ne može normalno 
funkcionirati bez droge. Vrlo brzo prelazi s jednog grama 
kokaina dnevno na tri, pet, pa i deset grama. 

Kokain stvara iluziju ugode, konzument je komunikativan, 
hiperaktivan, pun energije, stalno u pokretu... U početku 
nema većih problema, no uskoro se mijenja psihičko stanje. 
Mijenja se kompletan karakter. Osoba gubi na težini, nema 
apetita, zapušta se. Nakon izvjesnog vremena, uz fizička 
oštećenja, čitav živčani sustav raspada se, halucinacije su 
česte, delirij tremens... Život se pretvara u košmar. Čest je i 
prijelaz na heroin. 

Liječenje je vrlo teško. Dok terapijske zajednice, popularno 
nazvane, „komune", imaju dobar učinak u liječenju ovisnosti 
od nekoliko droga, uključujući i heroin - za liječenje 
kokainske ovisnosti potrebne su klinike s vrlo stručnim 
osobljem. Takvih klinika u Hrvatskoj nema. 

Sve češće dobivam podatke o imenima konzumenata 
kokaina iz političkog i estradnog miljea. 

Interesantno je da izvjestan broj političara Crne Istre odbija 
predloženo testiranje na droge. Testiranje 28. travnja 2009. 
godine odbili su Jakovčić i Miletić. No, to ni u kojem slučaju 

nije razlog za sumnju da konzumiraju droge. Vjerojatno je 
razlog odbijanja testa, to što se tako visoki, nedodirljivi 
dužnosnici ne žele spuštati na nivo „običnih političara 11 . Kao 
što je nekad bila hereza sumnjati u nepogrješivost Svetog 
Oca, nitko danas nema pravo sumnjati u našeg župana i 
gradonačelnika. 

Za kokain Crna Istra ima sve više novca - za kruh sve manje! 

ISTARSKI KRAK BANKOMATA 

U kardinalnim, istarskim aferama vrti se svega desetak do 
dvadeset imena. Svojom glamuroznošću i neprikrivenim 
kriminalom, te mega afere zasjenjuju one manje atraktivne 
prijevare i pljačke, pa se zanemaruje niz manjih, ali ipak 
milijunskih igara. Tih malih, malo većih i povelikih lopovluka 
ima i ima... I sve te velike i male priče imaju istu poveznicu, 
istu čvrstu točku - banke! 

Banke su posebno poglavlje u Crnoj Istri. Na tom plodnom 
polju za sve vrste mučki izvrsno uspijevaju; fenomenalna, 
lopovska Hypo, Zagrebačka banka, Istarska banka, HPB i dr. 
Bez tih lihvarskih institucija, ni mega pljačke, ni one manje - 
ne bi egzistirale. No, ulaziti u bankarske malverzacije, 
financijske prijevare i ostale perfidne zahvate banaka, nije 
moguće bez izvjesne edukacije. Zbog toga, suviše detalja 
oko bankovnih transakcija, dokumenata i financijskih 
izviješća, tjeraju čitatelja da preskoči stranicu i izgubi interes 
za sadržaj. 

Iz niza „manjih 11 afera, kao živi primjer modela bezobzirne 
prijevare i čvrste poveznice istarske mafije s bankama, može 
poslužiti slučaj istarskog kraka afere Bankomat. Sadržaj je 
kratak i apsolutno jasan: uz založno pravo na zemljište, 
službeno procijenjeno na svega 755.900 kuna u Dugoj Uvali 
(općina Marčana, - HPB dala je 88,8 milijuna kuna kredita, 
javnosti malo poznatoj tvrtki Nominat d.o.o. Zagreb. 

Teško shvatljivo, ali sjetite se - mi smo u Crnoj Istri! Za svaki 
slučaj pročitajte ponovo - zalog 755.900 kuna, kredit 
88.800.000 kuna. 

Na prvi pogled, pitamo se, jesmo li dobro pročitali? Jesmo li 
mi ludi, ili je netko drugi lud! Ni jedno, ni drugo - to je model 
umrežene političke elite, satelita i banaka. U ovom slučaju 
eksplicitno je naglašena veza između metropole i istarske 
mafije. 

Početak priče je u Zagrebu, ali piramida malverzacija spušta 
se na naš poluotok, u atraktivnu Dugu uvalu. Slijed 
manipulativnih poteza teško je pratiti, ali ovakav apsurdan 
kredit zaslužuje pozornost. Pokušajte pratiti ovu jedinstvenu, 
genijalnu pljačku: 

Pokriće za famoznih 88,8 milijuna kredita kod HPB-a 
osigurano je misterioznom kupovinom, odnosno knjiženjem, 
tvrtke Nominat na 94.283 m2 šumskog zemljišta u Dugoj 
Uvali, listopada 2006. Procijenjena je vrijednost tog zemljišta 
na 755.900 kuna, što je, uz temeljini kapital od 20.000 kuna, 
uneseno u temeljni kapital tvrtke. Tvrtku Nominat osnovala je 
tvrtka Veris Trgovina, vlasnika Marija Ježića iz Zagreba. Za 
direktora Nominata imenovan je Željko Brekalo iz Sesveta. 
Zatim, iz ugovora Verisa i Nominata, iz prosinca 2006. 
godine, vidljivo je da je vrijednost unijetih nekretnina 'opet 
misteriozno' porasla na 33 milijuna kuna, od čega je 32,2 
milijuna kuna iznos potraživanja Hrvatske poštanske banke 
d.d. (upisano založno pravo na nekretnini pod brojem Z- 
949/06). Pod tim su brojem skrivene sve zemljišne čestice iz 
Duge Uvale s kojima je cijeli posao i pokrenut. 

Svaka čast našim lopovima - znaju posao! Ponavljam, teško 
je pratiti, ali isplati se. Idemo dalje! 

Na tom je zemljištu najprije postojala hipoteka za kredit 
HPB-a od 4.350.000 eura, što je kasnije brisano, potom 
slijedi hipoteka zagrebačke Nava banke za kredit u visini od 
9 milijuna kuna, što je također brisano, a zatim u prosincu 
2007. slijedi HPB-ovo založno pravo za kredit od 55,8 
milijuna kuna - te još jedno, u listopadu 2008., na 33 milijuna 
kuna, što je i dalje aktivno. 

Krećemo prema jugu, ka Crnoj Istri. Iz metropole krakovi se 
pružaju prema istarskom leglu kriminala, Puli. 

Direktor Nominata d.o.o., Željko Brekalo, u travnju 2008. 
godine ugovorom prenosi 70 posto udjela iz Nominata na 
tvrtku Mehanika d.d. Pula. Mehanika, pola godine kasnije, od 
svojih 70 posto udjela u Nominatu, 20 posto prenosi tvrtki 
Glas Istre. Time, od 31,4 milijuna kuna temeljnog kapitala 
Nominata, Brekalu ostaje 9,4 milijuna kuna, Mehanika ima 
15,7 milijuna kuna, a Glas Istre 6,3 milijuna kuna. 

Navedeni temeljni kapital sastoji se od uplate u novcu 
(20.000 kuna), tzv. rezervi (30,6 milijuna kuna) i nekretnina 
(755.900 kuna). Potpisnici ugovora o prijenosu između 
Mehanike i Glasa Istre su Predrag Škuljević i Željko Žmak, 

predsjednik uprave Glasa Istre, koji se za 20 posto udjela 
obvezao platiti 6,5 milijuna kuna. Prateću Odluku o promjeni 
člana društva, temeljnih uloga, poslovnih udjela i izmjena 
društvenog ugovora potpisuju Brekalo, Škuljević u ime 
Mehanike, te Dani Bažon, u ime Glasa Istre. Upise 
vlasništva zemlje riješio je pulski odvjetnik Rudolf Frančula, 
ujedno i odvjetnik Glasa Istre. 

Ime Predraga Škuljevića, osim uz tvrtku Mehanika, veže se i 
za poduzeće Parting Istra kao osnivača Mehanike, te za 
Nezavisnu istarsku televiziju. U tim tvrtkama nalazimo i 
imena pokojnog Đanija Bažona, Vinka Dražića i Željka 
Žmaka. Uz Parting Istru povezuje se i famozni Milan 
Naperotić, poznat iz dossiera o Hypo banci i njenim 
poslovima u Istri. 

Nije poznato na što je tvrtka Nominat, iza koje su Mehanika i 
Glas Istre, utrošila enormno visoke kredite HPB-a uzete na 
temelju zemljišta u Dugoj Uvali. Čini se da je Glas Istre u 
velikim financijskim problemima, moguće i pred stečajem 
zbog preopterećenosti poslovanja dugovima koji se 
procjenjuju na više od 100 milijuna kuna. 

Priča se nastavlja, ima svakodnevne nastavke kao meksičke 
i portugalske sapunice. Sva ta osnivanja tvrtki, ugovori, 
procjene, krediti..., imaju jedini cilj: prevariti, pokrasti i 
prebaciti eure na svoje tajne račune. 

Povezane tvrtke zadužene su, ili su pod ovrhom. Nezavisna 
istarska televizija ima 11 milijuna kuna kredita kod HPB-a, 
nad dovršenom zgradom Mehanike u Puli u Ulici A. K. 
Miošića 4. hipoteku u visini od 4,35 milijuna eura ima Hypo 
banka, a Mehanika je opterećena i ovrhom koju je upisao 
Dario Kop d.o.o. iz Vodnjana. Glas Istre je, navodno, jamac 
Mehanici za kredit kod Hypo banke za zgradu u Puli. Nije 
poznato kako je riješeno jamstvo tvrtkama Đanija Bažona u 
visini od 30 milijuna kuna koje je u ime Glasa Istre potpisao 
Željko Žmak. Glas Istre najavljivao je izgradnju zgrade 
Medijskog centra, za što je, moguće je, također uzet kredit. 
Amen! 

Milijuni, milijuni..., oni fiktivni i oni stvarni ,,ujamljeni“ na 
privatnim, inozemnim računima! Banke razuzdane i 
raskalašene, ulaze bez problema u evidentno crne poslove - 
jer Hrvatska nema kontrolu kapitala. Ne postoji Državno 
tužiteljstvo (nego kastrirano Državno odvjetništvo!), ni 
mehanizmi koji bi stali na rep bankarskom kriminalu i inom, 
visokom kriminalu. Utjeha nam može biti to što na nižim 
nivoima policija i sudovi rade besprijekorno. Pokušajte 
susjedu iz dvorišta ukrasti kokoš - odmah će vas policija 
uhititi, a sud osuditi. 

O bankama u Hrvatskoj ne mogu pisati, jer sam na tom polju 
nestručan. Ali svakome preporučam sjajno izdanje knjige 
Domagoja Margetića „Bankarska mafija 11 . To su istinite 
horror priče iz Hrvatske. Vjerujte, ta knjiga bolja je od 
najboljih krimića. 

U kolopletu imena ovog teksta, poznavatelji prilika u tamnom 
ozračju Crne Istre prepoznat će rukopis, stil i način rada 
istarskog podzemlja. U pozadini, skriven iza svojih 
poslušnika, poteze vuče vječni i nezamjenjivi, Ivan Jakovčić. 
Dva desetljeća, kao eksponent vlasti mafijske države 
Hrvatske, Jakovčić je najodgovorniji za osiromašenje i 
devastaciju Istre. Neprikosnoveni Vrhovnik Crne Istre, 
nezaobilazan je u svim kriminalnim aferama istarskih 
krakova pohlepne hrvatske hobotnice. 

ŽELJKO 

O nepotizmu i kriminalu u carini često razgovaram sa 
Željkom Popovićem, predsjednikom Nezavisnog sindikata 
carinika Hrvatske. 

Carina je od samih početaka naše državnosti bila jedan od 
temelja u izgradnji hrvatske kriminalne mreže. Preko 
graničnih prijelaza tisuće tona robe prelazilo je - onako kako 
,,šef“ kaže! Nesmetan prolaz kontingenata krijumčarene 
robe, oružja, droga, pa i paketa (vreća) raznih konvertibilnih 
valuta, uvijek je bio u cilju stranačkih i osobnih interesa. 
Zakoni i norme primjenjivali su se samo za one ,,druge!“ 

Takav način rada nisu prihvaćali profesionalni carinici, 
navikli na pošten rad. Zbog toga trebalo je izmijeniti strukturu 
i ustoličiti čvrstu, odanu i poslušnu grupaciju dužnosnika i 
carinskih službenika. Struka je kao i u ostalim državnim 
segmentima - bila u drugom planu. 

Najbolja solucija u novom modelu funkcioniranja hrvatske 
Carine pokazala se u kombinaciji rodbinskih i interesnih 
komponenata. Eliminacijom nepodobnih kadrova carina je 
postala kompaktna obiteljska tvrtka s naglašenom 
stranačkom disciplinom. Carinu, kao zatvorenu državnu 
upravu teško je kontrolirati, pa ima velike mogućnosti 
konspirativnog djelovanja. Zbog toga je vrlo povoljna za 
isisavanje crnog kapitala 

Dolaskom na vlast 2005. godine, Sanader je svojim prvim 
imenovanjem za ravnatelja Carine postavio Mladena 
Barišića. Riznica HDZ-a naglo je napunjena do vrha. Teško 
je pretpostaviti koliko je milijarda Barišić (koji je bio i HDZ-ov 
rizničar) namaknuo stranci i Sanaderu osobno, ali 
nedvojbeno je da se radi o milijardama. Sjetimo se samo 
stranačkog, blindiranog BMW-a u kojem se vozio Sanader. 
Kupovina te igračke stajala je nas, hrvatske građane - točno 
4.187.595,00 kuna, plus kasko osiguranje od 160.318,10 
kuna. Od nas je pokraden taj novac. 

Bilo bi preteško breme za čitatelje nabrajati imena, interesne 
i rodbinske veze u hrvatskoj Carini. To je čitava šuma 

prepletenih obiteljskih stabala koja se zavlači i u druge 
državne institucije; policiju, sud, upravu... Čak bi i „barba" 
Luka Bebić - pojam hrvatskog nepotizma, ostao iznenađen. 
Moj prijatelj Zeljko godinama se bori s vjetrenjačama. Kao 
predsjednik Nezavisnog sindikata carinika Hrvatske, pisao je 
predsjedniku Mesiću, pa Sanaderu, sada piše predsjedniku 
Josipoviću, pa Jaci, pa Šimonoviću, pa svima... i ukazuje na 
nebrojene propuste, nepravde, nepotizam, kriminal. 

Uh, Šimonović odlazi. Kakva šteta! Kome će sada po pitanju 
pravosuđa pisati Željko? 

Zna se! Tvrdi HDZ kadar, Dražen Bošnjaković! E, moj 
prijatelju, opet ćeš pisati uzalud. Nasljednik lukavog 
„nestranačkog" Šimonovića, naš novi ministar Bošnjaković 
ne razlikuje se od ostalih - jasno umiješan je - umrežen. 
Sukob interesa; Bošnjaković je bio član NO Plinacra kada je 
ta tvrtka sklapala poslove s tvrtkom CKT u kojoj je 
Bošnjaković dioničar. Otkriveno je to u istrazi oko Fima 
medije. 

Sukladno Zakonu o sprečavanju sukoba interesa skrbnik 
dionica, u ovom slučaju ŠTIH, bio je dužan prije ovih poslova 
obavijestiti Povjerenstvo za sprečavanje sukoba interesa. 
Predsjednik povjerenstva Mate Kaćan tvrdi da ih u zadnje 
dvije godine nitko nije obavještavao o tome. 

Režimska povjerenstva rješavaju uvijek, ZNA SE! - ali 
honorari su masni! 

Ima li Hrvatska kojeg poštenog ministra? Možda treba pitati 
hobotnicu koja je na TV prognozirala ishode nogometnih 
utakmica na Svjetskom prvenstvu u Južnoj Africi? Ona uvijek 
pogađa. 

Je li možda ministar Tomislav Karamarko pošten? Sumnjam! 
Tvrtke Soboli d.d. kojima je osnivač ministar Tomislav 
Karamarko, našle su se usred afere Špice. Na njihove 
račune iz Podravke uplaćeno je 3,5 milijuna kuna. Uplate su 
obavljali uhićeni menadžeri. 

Policijski istražitelji zataškali su poslovno-financijske veze 
poduzeća Soboli d.o.o., čiji je Karamarko, zajedno s 
uhićenicima, navodno, jedan od suvlasnika. Knjigovodstvena 
dokumentacija koju su istražitelji pokušali prikriti dokazuje da 
su uhićeni menadžeri Podravke od siječnja do prosinca 
2009. godine odobravali redovite gotovinske isplate na 
račune poduzeća Soboli d.o.o. Transferi su se odnosili na 
plaćanje konzultantskih usluga, usluga stručnog nadzora, te 
drugih neidentificiranih poslova koje je Karamarkova tvrtka 
obavljala za Podravku d.d. 

Uz tvrtku Soboli, s Karamarkom povezano je i poduzeće koje 
se također bavi sigurnosnim procjenama i raznim drugim 
poslovima, a na njihove račune iz Podravke prebačeno je 
ukupno 3,5 milijuna kuna. 

Portali obavještavaju da su Karamarkove tvrtke bez javnog 
natječaja dobile i posao u HAK-u i HAC-u, te da je preko tih 
tvrtki obavljana sigurnosna procjena pomorskih luka u Zadru, 
Splitu, Rijeci i nekim drugim mjestima. 

Nikad dosta! 

I na kraju - šlag na torti je bojnica Zloverka Srzić-Novak 
(pardon; Hloverka)! Bagra lopova, zamislite, stavlja je na 
čelo TV. Zlo, apsurd, ne mogu doći k sebi, grčevi u stomaku, 
PTSP... Zaista bih rado pucao, strojnica u rukama, rafal u 
krošnje borova ili negdje drugdje (!) - smirio bih se. 

Pa, jesu li ti gadovi ludi? Zloverka, gorljiva SKOJ-evka, 
Tuđmanova ulizica, Sanaderova uvlakačica, sada će Jaci 
lizati... Zar im nije dosta novi mandat nevjerojatnog Mladena 
Bajića, postavljenje Bošnjakovića upletenog u mućke, 
Karamarkove malverzacije? Naš prežderani ministar Šuker 
opet je u srpnju uzeo kredit od 13,4 milijarde kuna za jalovi 
politički party, za Pelješki most koji se ne gradi, za masne 
ručkove, putovanja... Vlada steže remen tako da ovih dana 
kupuje 130 novih automobila. 

Zaista nikad dosta! 

Kažem Željku da sve te sindikate, pa i njegov, treba ukinuti, 
raspustiti jer nemaju nikakve svrhe. Treba naći neki drugi 
način, organizirati nešto konkretnije... Kažem mu da je 

naivan što ganja vjetrenjače, a jest naivan, i da je uzalud - a 
onda on meni kaže da sam i ja naivan, da mi knjige nitko ne 
čita. Smijemo se iako nam nije do smijeha. Na kraju 
zaključimo da ipak nije uzalud i da ne možemo drukčije. 
Drukčiji smo od one amorfne mase koju je Tuđman s pravom 
nazvao stokom sitnog zuba. Dozvoljavamo da nas tuku, jer 
nas je malo, u Hrvatskoj nas na prste mogu izbrojati. Lako im 
je s nama. 

Ali, mi ne ližemo ponizno, kastorski ruku gospodaru, Bandi 
lopovskoj. 

Neki dan sam prigovorio susjedu što u okružju doma i 
prijatelja napada našu vlast, ne voli Tuđmana, Sanadera, ni 
ove današnje... Rekao sam mu da je to nekorektno i podlo 
kriti se iza kućnih zidova i ogovarati vlast. Upitao sam ga - 
što je učinio da ti lopovi više ne kradu i ne pljačkaju? Je li se 
javio, rekao nešto javno ili napisao? Nije, samo u kući viče, 
ogovara, trača! Nazvao sam ga kukavicom, rekao sam mu 
da je nekoristan sebi i drugima. 

Spleo se, opravdavao se, kaže da poštuje ,,Kosoricu“ - jer 
smo sve to mi izabrali. 

Mi izabrali!? - hm, posebice Jadranku Kosor! Ma, nismo mi, 
čovječe - kažem ja - nego onaj hrvatski Al Capone, on je 
naredio svojim udvoricama da ustoliče Jacu da ga čuva od 
zatvora i vraćanja opljačkanog! 

Pokunjio se moj susjed, bilo mi ga je žao. On je inače dobar i 
poslušan građanin naše Crne Istre; ne ide na prosvjede, 
odvaja staklo i novine od ostalog smeća i baca gdje treba - u 
posebno obilježene kontejnere. Ne parkira na zelenim 
površinama. 

Sjetih se figura triju majmunčića; jedan pokriva oči, drugi uši, 
treći usta. Ništa ne vide, ne čuju, ne zbore... 

Sitno, maleno, jadno! 

Kažu mi da postoji i četvrti majmunčić - on drži ruke (šape) 
na preponama, između nogu. Čini se da su i tu naši 
sugrađani „oštećeni" - natalitet nam je sve manji. 

Spuštam se stazom između borova na obalu. Razvedena 
kamenita obala smjenjuje se s malim plažama od bijelog 
oblutka. Oko Premanturske punte, najljepšeg rta Europe, 
ima skoro 30 kilometara nedirnute, šumovite obale. Nema 
užarenog asfalta, hotela, ograđenih kupališta, gužve, buke, 
preglasne dječje vriske. 

Skidam se, ulazim u more. Plavo - zelene je boje, kristalno 
prozirno. Na tri metra dubine ima kamenica. Nisu velike, 
vadim dvadesetak komada i razbijam ljušture u plićaku. 
Jedinstven, slankast okus. 

Ima li nešto ljepše, ima li ljepše zemlje? 

Pa, zašto onda prečesto poželim otići iz ovog prelijepog 
raja? Poželim pronaći one gadove koji su mi razbili ovo 
fantastično carstvo, pretvorili ga u moralnu kaljužu, zagadili 
mi ovu predivnu, djevičansku obalu - otrovali ozračje u kojem 
živim. Popijem tabletu, ponekad dvije, smirim se nakratko - 
bolje da mi nisu blizu... 

Banda lopovska! 

Zlo, nepravda, kriminal, pljačka, stid me je ove moje zemlje 
za koju sam se borio dušom i tijelom, glasom, perom, pa i 
puškom... 

Počelo je sa suludim diktatorom u bijeloj uniformi, s 
napirlitanim, arhaičnim grenadirima, sa smiješnom, kićastom 
lentom, s primitivnim debeloglavim čuvarom pečata i 
pohlepnim udvoricama. Doduše, nije sve bilo suludo; 
Vrhovnik je znao i racionalno razmišljati. Naivni „Red 
predsjednikovih vitezova" iz dijaspore napunio je Tuđmanov 
privatni sef s oko dva milijuna tadašnjih njemačkih maraka. 
Danas, 20 godina kasnije, „Imamo Hrvatsku!“ na samom 
dnu, uništenu materijalno i moralno. Nepravda na svakom 
koraku. Dvostruka mjerila! Kriminal! 

Ležim na kamenim oblutcima, sunce peče, bilo bi dobro opet 
u vodu. Ali, misli se kovitlaju. 

Nepravda i dvostruka mjerila! To je ono najgore, ono što mi 
najviše smeta. Primjera koliko hoćete oko nas, uzet ću 
nasumice nešto, ne mora biti neka velika afera. Na primjer, 
nešto iz Crne Istre. 


203 



Paralela: Golemović - Vidošević! 


Dražen Golemović živio je do nedavno u Poreču. Kao 
uspješan poduzetnik i građevinar izgradio je u području 
Poreča brojne urbane vile i ekskluzivne kamene kuće. 
Golemović, odnosno njegova tvrtka Istra Rustica, gradila je 
ruralne vile s bazenima, kamene kuće koje su mješavina 
istarske tradicije s elementima Toskane i Provanse. Dosad 
je za svoje engleske partnere, kompaniju City Green, 
Golemović izgradio oko 40-ak vila. 

Istra Rustica d.o.o. registrirana je u ulici Stancija Diklića u 
Poreču, a osnovna djelatnost te tvrtke upisana u sudskom 
registru jest graditeljstvo i usluge. Kao jedini član uprave 
naveden je Dražen Golemović. Istoimena podružnica tvrtke, 
osnovana je također u Poreču, a na čelu nalazi se Tonko 
Karaman, rodom iz Dubrovnika. Podružnica - tvrtka bavi se 
prodajom nekretnina. Temeljni kapital obje tvrtke iznosi 20 
tisuća kuna. Ukratko: uredno poslovanje i kvalitetni 
graditeljski proizvodi uspješno lansirani na tržište. 

Dražen Golemović javnosti je poznatiji po ženidbi s 
Danijelom, udovicom pokojnog kralja poker automata Vjeke 
Sliška. Na njihovoj svadbi u Eufrazijevoj bazilici, među 
malobrojnim uzvanicima prisutni su bili odvjetnici Silvije 
Hraste i Ljubo Pavasović. Bilo je i nekoliko osoba za koje se 
sumnja da su povezani s ljudima, u javnosti označenim kao 
članovima krim podzemlja. 

Nedavno se Istra Rustica d.o.o. našla pod istragom. 
Golemović je uhićen u Poreču i priveden na kriminalističku 
obradu. Podignuta je optužnica zbog poticanja na 
zlouporabu položaja i podmićivanje općinske tužiteljice, 
pročelnika u uredu Porezne uprave, te šest policajaca. 

U tisku pojavili su se bombastični naslovi! Tisak zaključuje 
da se „svima suradnja isplatila", odvjetnica Smoković dobila 
je ogrlicu, poreznik Drandić televizor i glazbenu liniju. Natpisi 
sugeriraju da je Golemović korupcijsku mrežu spleo s 
optuženim državnim službenicima. 

Zapamtite: ogrlica, televizor, glazbena linija, policajcima je 
valjda Golemović platio piće! 

A sada, druga paralela, horror priča hrvatske moralne 
kaljuže, licemjerja i korupcije političke elite: 

Nadan Vidošević predsjednik Gospodarske komore 
Hrvatske kupio je šumsko, neurbanizirano područje iznad 
Marine Veruda. 4.116 m2 platio je 18.000 eura. Takve šume 
hrasta, crnike i drugog mediteranskog raslinja, zaštićene su i 
nikakva gradnja ne dolazi u obzir. No, iznenada, neposredno 
nakon kupnje ta je gusta šuma - izgorjela u požaru. 

Nakon „slučajnog 11 požara, predsjednik mjesnog odbora 
Pješčana uvala, Dean Ivandić (kasnije promaknut u 
pročelnika Carinarnice Pula) i član HDZ-a, te predsjednik 
Istarske gospodarske komore Šime Vidulin - pomažu 
Vidoševiću. Bivša šuma, više nije bila šuma, pa ekspres 
postupkom promjene urbanističke namjene - postaje 
građevinsko područje. Nadan Vidošević stječe vrijednost 
urbaniziranog terena od 2 milijuna eura! 

Nije potrebno napominjati da DORH-u i policiji ništa nije bilo 
sumnjivo, iako su u tisku objavljeni svi detalji ove 
bezobrazne, kriminalne akcije. 

Vjerojatno je požar prouzročio grom iz vedra neba! 

Prisjećam se i jednog portretnog razgovora kojeg je prije par 
godina vodio novinar Josip Jović s Nadanom Vidoševićem. 
Taj „neobično uspješni političko - sportsko - gospodarski 
djelatnik", Nadan sjedio je (i još uvijek sjedi) na nekoliko 
stolica, najviše na onoj, predsjednika Gospodarske komore i 
na fotelju direktora Kraša. 

Pitanje Josipa Jovića bilo je ono čarobno pitanje koje bi mu 
postavio i sav civilizirani, razvijeni svijet: „Odakle vam, 
gospodine predsjedniče i direktore, novac za tako veliku 
imovinu, koju ste, baveći se samo politikom, osigurali u 
petnaestak godina?" Pitanje se odnosilo samo na tri 
nekretnine i jedan paket dionica - što je samo dio carstva 
ovog junaka našeg tamnog ozračja. 

Kupnju Meštrovićevog ateliera Vidošević je opravdao 
prodajom stana u Splitu i velikim planovima koje on ima. 
Novinara nije zanimalo otkuda potječe taj stan, ostali stanovi 
i kuće. 

„Kako ste kupili dionice Kraša?“ - bilo je drugo zagonetno 
pitanje. Nadan kaže da je to od prihoda koje dobiva od 
samog Krasa. Dobro, ovdje je barem jasno odakle novac, ali 
nije jasno kako se dionice nekog poduzeća mogu plaćati 
novcem samog tog poduzeća. 

Sljedeće pitanje odnosilo se na porijeklo novca za 
glamurozni feud u Gorskom kotaru. Odgovor je genijalan: 
„Neka i drugi ulažu, to je moja preporuka, sada su cijene na 
tom području niske i uskoro će skakati!" 

I na kraju pitanje, otkuda novac za zavidnu kolekciju 
umjetničkih slika milijunske vrijednosti? Odgovor našeg 
kolekcionara opet je genijalan: „Ja imam afinitet za 
slikarstvo, to mije strast, marljivo sam učio u klasičnoj". 
Nadan nam se nije pohvalio svojim marljivim učenjem na 
Ekonomskom fakultetu. Prosječna ocjena studenta Nadana 
Vidoševića bila je jedva iznad 2. 

Povucite paralelu! 

Golemović zbog ogrlice, televizora, i glazbene linije odlazi u 
zatvor! Institucije rade svoj posao, DORH, USKOK, policija... 
Vidošević pljačka milijune, providnim manipulacijama šteti 
svojoj domovini i svima nama krade iz džepa - i smije nam 
se u brk! Javno! 

Gdje su institucije? Gdje je DORH, USKOK, policija? I što je 
najgore - gdje je hrvatska javnost? 

Gdje su moji suborci, dragovoljci, branitelji? Zašto nitko ne 
otvori prozor i ne podvikne: „Vrati lopove, opljačkano!" 

Dvije sramotne paralelne priče iz Crne Istre. Nepravda, 
dvostruka mjerila, korumpirano, prljavo, odvratno... 

Ležim na oblutcima, sunce prži, smješkam se: barem je 
nešto svijetlo u ovoj crnoj priči: drago mi je što je Dražen 
Golemović pobjegao u rodnu Bosnu i Hercegovinu. 

O Crnoj Istri, odnosno o bolnoj tranziciji koja se dogodila na 
svim prostorima bivše SFR Jugoslavije ostat će premalo 
tragova. Povijest će ostati prikraćena objektivnim podacima 
o dva desetljeća neviđenih krvavih zbivanja, ratnih zločina, 
ratnog profiterstva, pljačke, pretvorbenog i inog kriminala. 
Dobar dio zapisa iz tog vremena, koji su i inače bili rijetki i 
šturi - namjerno je skriven i uništen (topnički dnevnici i si.). 
Mnogi tamni događaji krivotvorenim su dokazima, prikazani 
u lažnom svjetlu. Lukavi tvorci svojih zločinačkih tvorevina, 
glamuroznih dvoraca, pa i milijardskih tajnih računa potrudili 
su se da konkretne informacije mnogih zlodjela i transakcija 
zauvijek nestanu. 

Stvoreni su izvanredno učinkoviti mehanizmi obrane 
političke klase ignoriranjem očiglednih i lako dokazivih 
nedjela. Spomenuti isječak hrvatske stvarnosti (paralela; 
Golemović - Vidošević) zorno govori kako i na koji način 
nedodirljivi politički eksponenti mogu jasno i glasno govoriti o 
svome kriminalno stečenom imetku. Vidošević, bez straha 
od bilo kakvih sankcija, priča o svojim pljačkama. 

Brisanje tragova i krivotvorenje povijesti konstruirano je vrlo 
stručno. Ne treba zaboraviti da je 1990. godine kompletna 
hrvatska politička vrhuška, na čelu s Franjom Tuđmanom 
proistekla iz redova komunističkih struktura i to najviše iz 
tajnih služba. Ti školovani kadrovi lako su se obračunali s 
laicima, entuzijastima koji su bilježili ratni i poratni put 
Hrvatske u posljednja dva desetljeća. Izbačeno je sve što je 
za njih bilo nepodobno. Najbolji je primjer izvrtanja stvarnih 
činjenica, „Vukovarska optužnica". Pisali su je pravi 
branitelji, heroji Vukovara, a ne oni lažni, Jačini. 

Navodim dio optužnice: 

... Optužujem Vas, gospodo sabornici, za trenutak 
iznenađenja kada su u Vukovar stigli nepobitni materijalni 
dokazi da Republika Hrvatska raspolaže ljudstvom i svim 
sredstvima potrebnim za proboj puta te obrane Vukovara, a ii 
ista ne želi upotrijebiti, tj. dostaviti, Zapovjedništvu 
operativne grupe Vukovar, Vinkovci, Županja, a koja je 

Zapovjedništvo zahtijevalo za izvršenje zadatka koji je 
postavljen pred Zapovjedništvo. 

Optužujem Vas gospodo za svu boi trenutka u kojem je 
Vukovar shvatio da između Vas - Hrvatskog Sabora , 
Hrvatske Vlade, Predsjednika Republike Hrvatske i četnika 
NEMA NIKAKVE RAZLIKE... 

Foteljaška gamad zataškala je „Vukovarsku optužnicu", 
gurnula ustranu prave hrvatske heroje; Zadru, Dedakovića. 
Borkovića... Od najveće sramote hrvatskog političkog vrha, 
ignoriranja patnji Vukovara, pa i izdaje - stvoren je mit s 
drugim predznakom. Istinski vukovarski heroji ostali su u 
drugom planu - zagrebački politički foteljaši proklamiraju svoj 
„uspjeh". Vukovarska udruga branitelja trebala bi zabraniti 
glamurozne dolaske elite iz Zagreba na svoje godišnjice. 

Primjeri o ratnom profiterstvu i pretvorbenom kriminalu, 
mjere se stotinama, pa i tisućama. 

Razlog za potpuni materijalni i moralni krah nove Hrvatske - 
lako je naći - to je osobno bogaćenje hrvatskog političkog 
establishmenta. Krivce je također lako detektirati - u 
razdoblju stvaranja države, to su Franjo Tuđman i njegov 
uigrani udbaški tim. Kasniji nasljednici s Pantovćaka i s 
Markovog trga slijedili su utabanu stazu osobnog bogaćenja 
i kriminala. Napredak i boljitak Hrvatske tijekom svih ovih 20 
godina - bili su u drugom planu. 

Vraćajući se na temu ove knjige, možemo zaključiti da Istra 
ništa bolje nije prošla. I na ovom zelenom poluotoku 
tranzicija je poharala resurse stvarane desetljećima. 
Zapravo - ne tranzicija nego istarsko krilo Bande lopovske. 
Ono što je započeo HDZ u Hrvatskoj, u Istri je započeo i 
dovršio IDS. Razlika je samo u finesama, krajnji rezultat isti 
je - razorena moralna polja, osiromašen i uništen građanski 
sloj, opustošena sela i opći materijalni krah! 

Kao vječni, nezamjenjivi „capo di tutti capi", 20 je godina 
Ivan Jakovčić igrao, i još uvijek igra kapitalnu ulogu u rasapu 
Istre. Nema ni jedne veće afere u Istri, niti pretvorbene i ine 

malverzacije gdje nije involviran Ivan Jakovčić. Grafiti koji su 
se pojavili na ulicama Pule, „Nino, Putine“ nisu bez temelja. 
Godinama, neprikosnoveni „gospodar" Istre, koju je pretvorio 
u Crnu Istru, Jakovčić je izgubio sve kriterije. Jedan 
marginalan događaj ovog vrućeg ljeta (2010.) ukazao je na 
njegov eskalirajući diktatorski sindrom. Otvarajući izložbu 50. 
porečkog annalea, rekao je da bi je radije zatvorio, nego 
otvorio. Istarskom vrhovniku nisu se dopali radovi - i on se 
naljutio. Treba slikati onako - kako on kaže! Bez ikakve 
likovne edukacije, svojim primitivnim stavom o modernoj 
umjetnosti - Ivan Jakovčić iskazao je vladarsku isključivost. 
Slične kritike modernih likovnih pravaca svojevremeno su 
objavili; Staljin, Castro i drug Tito. 

U okvirima male Istre, Jakovčić se zaista može uspoređivati 
s velikim ruskim vlastodršcem Vladimirom Putinom. Razlika 
je samo u fizičkom smislu. Dok Putin vježba i održava tijelo - 
mnogo vina i stalna prežderavanja učinila su od Jakovčića 
smiješnu figuru iz crtanih filmova. 

Pretile osobe 24 sata na dan nose na sebi nekoliko desetaka 
kilograma sala i ispred sebe guraju balon - trbuh. Umorne 
su, često bolesne, inertne su im kretnje, fizičke funkcije, seks 
i ostalo zamire... Nema discipline! Fizička inferiornost 
odražava se i na mentalnom planu. Debeli političari čine 
najveće štete. Sjetite se naših prežderanih ministara, Šukera 
i Čobančića - u njihovim resorima ima najviše problema. 

U odnosu na ostale dijelove Hrvatske, istarska politička elita 
sa svojim domaćim satelitima, pokazala je najmanje interesa 
za svoju rodnu grudu. Strancima je u bescjenje prodan 
najvrjedniji dio; djevičanska obala (Dragonera - Barbariga, 
Rezidencija Skiper...) i plodna polja (Pićanski lug - 
Rockvvool), Milijunski krediti podizani su hipotekama na 
povijesnu baštinu (zgrade u Puli). Gospodari Istre (IDS i 
Jakovčić) za Judine škude, od svoje su magične Istre - 
stvorili rasprodanu, devastiranu, zagađenu i zatrovanu Crnu 
Istru. Iz zelene doline Pićanskog luga, tvornica smrti 
Rockvvool, šalje svoje otrovne emisije i izvan granica Crne 
Istre - u radijusu od 600 kilometara. 

Povlačeći poveznice iz vremena rušenja Berlinskog zida, 
1989. godine, može se zaključiti da su sve tranzicijske 
zemlje imale iste probleme - korupciju i pljačku resursa 
zemlje od strane svoje političke elite. Ruski milijunaši i 
milijarderi pojam su novih svjetskih bogataša s evidentnom 
kriminalnom podlogom. No, u relativnim okvirima, po pljački i 
kriminalu hrvatska politička mafija na prvom je mjestu. 
Srpska agresija, odnosno obrambeni Domovinski rat, 
pogodovao je hrvatskim ratnim zločincima - profiterima. U 
mračnim sferama ilegalne trgovine oružjem, naftom, 
drogama i dr., hrvatski tajkuni (Čermak, Vidošević, Zagorec, 
Rajić i dr.) nagomilali su milijune. 

Nevjerojatno je koliko je dalekovidan bio hrvatski rodoljub, 
Bruno Bušić. Njegova konstatacija iz 1975. godine, nažalost, 
istinita je: 

„ Vidjet ćete kako naši kradu. Svatko nas je krao 
i potkradao, a najteže će biti kad nas naši budu krali 
i prodavali svjetskim jebivjetrima, makroiopovima. Navaiit će 
na nas velike ptice grabljivice. 

Kako nas spasiti od nas ?“ 

Bruna Bušića ubili su. Nasljednici njegovih ubojica učinili su 
od Hrvatske ono o čemu je Bruno pisao. 

Hrvatska i njen sastavni dio Histria terra nigra, morat će 
mijenjati dosadašnje parametre. Puk se polako, ali sigurno 
budi iz 20 godišnjeg sna. Pet događaja u prvoj polovici ove 
godine obilježilo je početak pomaka u ustajaloj, tvrdoj 
žabokrečini hrvatske javnosti: 

1.) Najveći pomak nesumnjivo je pozitivni tračak razuma 
kojeg su Vlada RH i Hrvatski sabor pokazali uvođenjem u 
Ustav, odredbe o nezastarijevanju ratnog profiterstva i 
pretvorbenog kriminala. Ovaj potez iznenadio je sve 
objektivne promatrače hrvatske stvarnosti. Upravo je 
nevjerojatno da politička elita koja je prouzročila ratno 
profiterstvo i pretvorbeni kriminal - odjednom pravi zaokret i 
vuče samoubilački potez. Politički šljam koji je dobrim 
dijelom ostao u vrhuški, mogao bi imati teških problema. Svi 




znamo da sa zastupničkim i dužnosničkim plaćama, iako 
golemim, nije moguće imati ono što oni imaju. Svi znamo da 
su to opljačkali svima nama. Uskoro ćemo ih upitati, odakle 
im to što imaju? A zastare kojima su opravdavali svoja 
nedjela (Nevenka Tuđman i si.) - više nema! 

2. ) Drugi događaj možda je još veće iznenađenje. To je 
upućivanje u saborsku proceduru prijedloga Zakona o 
postupku oduzimanja imovinske koristi ostvarene kaznenim 
djelom i prekršajem, 15. srpnja 2010. godine. Činjenica je da 
u EU nema ulaza bez takvog zakona, ali svejedno je teško 
shvatljiv ovaj također, samoubilački potez elite. 

Moguće je da će biti problema s donošenjem tog zakona, jer 
je povrat imovine najteža noćna mora hrvatske političke 
mafije. 

Postoji velika vjerojatnost da će Banda lopovska iznaći 
modele obrane i opstruirati provođenje tog zakona. 
Provjereni model ignoriranje je evidentnih i dokazanih 
zločina. Dokazali su to nizom primjera. Nedavni ponovni 
mandat Mladena Bajića najbolji je primjer. Dvadeset godina 
nekažnjeno se kralo i pljačkalo. Dvadeset godina ni jedan 
član visokog doma Bande lopovske nije optužen i - osuđen 
zbog ratnog profiterstva ili pretvorbenog kriminala. Nijednom 
nije oduzeta imovina. 

Ipak, taj Zakon o postupku oduzimanja imovinske koristi 
ostvarene kaznenim djelom i prekršajem, pozitivan je 
pomak. Sutra ili uskoro - nakon uspostave pravne države - to 
će biti dobar temelj za stvaranje Druge Hrvatske. 

Upitat ćemo hrvatske zlotvore; Sanadera, Jakovčića, 
Vidoševića, i ostale, ono što danas ne smijemo: „Odakle ti?“ 

3. ) Varšavska! Jasno je da iskazani bunt u hrvatskoj 
metropoli nije primarno usmjeren na gradnju rampe u 
Varšavskoj ulici. Dugotrajni prosvjed usmjeren je na Markov 
trg, na oholu, bogatu vrhušku, na ratne profitere - tajkune i 
na pretvorbene zločince. Nema sumnje da bi se tajkun Tomo 
Horvatinčić našao u čudu da mora odgovoriti na pitanje, 

odakle mu teški milijuni? Isto pitanje trebalo bi postaviti i 
ministrici Matulović - Dropulić. 

A što je s bogatim, prebogatim, Milanom Bandićem? 

U pravnoj državi, spomenute osobe odavno bi bile iza brave, 
a državni budžet povećao bi se njihovim opljačkanim 
milijunima. 

4. ) Četvrti događaj, 813016 potpisa peticije za referendum 
protiv promjena u ZOR-u, također je izjava puka protiv svoje 
vlasti. Zakon o radu bio je u drugom planu, najveći dio 
potpisnika (i sebe ubrajam) nezadovoljan je Jadrankom 
Kosor i njezinom nedodirljivom svitom. Međutim dopisi i 
potpisi građana - kemijskom olovkom, bahato političko 
društvo ne zabrinjava. Oni znaju da se liste potpisuju tiho, 
pognute glave, da potpisi ne obvezuju, da njihova stoka 
sitnog zuba još nije zrela za odlučnije poteze. Zato je odmah 
po objavi sindikata da je peticija uspjela, slijedila Jačina 
prijetnja da će, po njenom proračunu, referendum stajati 
170.000.000 kuna. Jasno, to treba oduzeti od radničkih 
plaća, mirovina... 

I od svoga poraza Sanaderova učenica zna napraviti posao. 
Realna cijena referenduma ne može biti veća od 
sedamdesetak milijuna. 100.000.000 ide - ZNA SE - kamo! 

5. ) I na kraju, bunt protiv prebogate elite koja cijedi zadnju 
lipu poljoprivrednicima dogodio se traktorima - a ne 
kemijskom olovkom. Traktori su moćne mašine, mogu 
pregaziti... Traktorski „jezik" mnogo je razumljiviji, konkretniji. 
Jaca nije prijetila, vrlo brzo se smirila i - dogovorila! 

Posljednja zrnca pijeska padaju na dno pješčanog sata. 
Treba ga preokrenuti da dalje funkcionira. U Hrvatskoj 
također treba mnogo toga preokrenuti - brzo i korjenito. 

A što ćemo sa Crnom Istrom? Je li bolje ili gore? 

Kako će Histria terra nigra proći u akciji koja nam neminovno 
slijedi - „Čiste ruke“ (Mani pulite)? 

MANI PULITE 

Kostur, crni plašt, kosa - simbol smrti. Kraj, ono što nam 
dolazi neminovno! 

Za svakog od nas neminovna je smrt, za državu u kojoj 
vegetiramo neminovno je čišćenje. Političko smeće koje se 
20 godina rotira na funkcijama i guli nam kožu - treba očistiti. 
Mora se dogoditi neka kombinacija Eliota Nessa i Antonija di 
Pietra. 

Tridesetih godina prošlog stoljeća Eliot Ness pokušavao je 
riješiti problem prohibicije u SAD, odnosno uhititi velikog Al 
Caponea. Bio je to vrlo težak posao, jer je američka policija 
između dva svjetska rata bila korumpirana! Racije koje je 
pokušavao provoditi Eliot Ness, redovito su bile 
,,provaljivane“ - potplaćeni policajci dojavljivali su vrijeme 
racija vlasnicima ,,pecara“ whiskya. 

Ness je bio nepotkupljiv i uporan. Izvršio je svoju zadaću. 
Uspjelo mu je to uz pomoć suradnika VVallacea koji je otkrio 
da Capone nije prijavio porez na dohodak u 1926. godini. U 
današnjoj Hrvatskoj na tu se „sitnicu 11 naše institucije ne bi 
osvrtale - ali američki sudovi nikada nisu bili korumpirani. 
Najveći američki gangster umro je u zatvoru. 

Šezdesetak godina kasnije, 1992. godine, pomoćnik 
milanskoga Javnoga tužitelja, Antonio Di Pietro slučajno je 
otkrio da dužnosnik Socijalističke stranke i djelatnik javne 
uprave, Mario Chiesa, državni novac ilegalno prebacuje u 
blagajnu svoje stranke. 

NAPOMENA: U to vrijeme Hrvoje Šarinić prebacio je s tajnih 
računa u Vi Ha ehu 3.041.939,00 DEM u blagajnu svoje 
stranačke zaklade (HDZ), no toga je bilo više, znatno više. 
Di Pietro je natjerao Chiesu da oda nalogodavce što je 
milanskom tužiteljstvu bilo temelj za pokretanje akcije »Mani 
pulite« (čiste ruke). Pod istragom zbog korupcije našli su se 
vodeći ljudi tadašnje vladajuće većine. Za nekoliko tjedana 
polovica članova talijanskog parlamenta našla se pod 
istragom. Otkrilo se da su sve stranke koje su sudjelovale u 
vlasti, ucjenjivačkim metodama izvlačile novac iz javnih 
fondova za svoje potrebe i za potrebe svojih dužnosnika. 
Ustanovilo se da političke stranke izvlače rackett od 

poduzeća kojima njihovi izabrani eksponenti (zastupnici, 
vijećnici) povjeravaju javne radove, nabavke i razne usluge 
(koje ii sličnosti s Hrvatskom!). 

Nakon polustoljetnog monopola na vlast, po kratkom 
postupku raspale su se, ponajprije Kršćanska demokracija 
(DC) i Talijanska socijalistička stranka (PSI). Zbog 
umiješanosti u korupcionaški skandal, tadašnji predsjednik 
talijanske vlade Benitto Craxi bježi u Tunis, gdje se teško 
razbolio i umro. Antonio Di Pietro stekao je golemu 
popularnost, te postao ministar i senator. 

Naš najveći problem je to što nemamo Javnog tužitelja kao 
što ima Italija, nego Državnog odvjetnika (odvjetnici brane, a 
ne tuže!), pa naša Banda lopovska ne brine previše. Ni za 
porez ne brinu. 

Našu političku bagru i satelitske tajkune nema tko upitati: 
„Jesi li platio porez?“ Ali, taj Netko - pojavit će se! 

Pa ipak, u noćima bez sna, kad nam se elita nelagodno vrti 
ispod pokrivača - događaju se vizije; Mani pulite, Antonio di 
Pietro, Eliot Ness... Znaju da će uskoro doći te vizije, zvat će 
se nekako drukčije, možda; Anton Petrić, Elio Nestorović... 
Znaju da je opljačkano prokleto, znaju da nisu platili porez! 
Uzet će im sve, kopat će po kontejnerima kao što kopaju oni 
koje su pokrali! 

Noćna mora! 

Najteže će biti u metropoli. Tamo se nalazi hobotnica, od 
sluzave glave na Markovom trgu do zastrašujućih pipaka; 
državnih institucija, pravosuđa, povezanih poduzeća, 
agencija, rođačkih tvrtki - ukratko umreženog kriminala. 
Mnoge stvari morat će se rješavati radikalno, prelomiti preko 
koljena. Trulo jaje ne može se popraviti - treba ga razbiti. 

A moja Crna Istra, utočište crnog kapitala? Hoće li biti teže ili 
lakše Histriu terru nigru vratiti da bude - magična, čarobna 
zemlja poštenih ljudi? 

Mislim da je ovdje lakši posao! Jest, da su u pitanju teški 
milijuni, pa i milijarde, krediti, izdajnička prodaja obale, šuma 
i plodne zemlje - ali nema toliko imena kao u metropoli i u 

ostatku države. U Istri se vrti dvadesetak imena, relativno je 
to mala, takoreći, ulična banda lopova i probisvjeta. I od tih 
dvadesetak, osim vječnog i neprikosnovenog Nina i još dva, 
tri predvodnika - ostali su pokorni poslušnici, potrčkala. 
Dovoljno je istarskog Vrhovnika i tih nekoliko predvodnika 
istarskog krila Bande lopovske objesiti za pete - ispast će 
mnogo iz džepova. I progovorit će! 

Ivan Jakovčić, u tijeku 20 godina, željeznom je rukom vodio i 
kontrolirao sve što se događalo u Istri. Stvorio je čvrstu 
jezgru poslušnika koji su skakali, i skaču na svaki njegov 
mig. Po uzoru na Tuđmana i kasnije na Sanadera, uspješno 
je eliminirao konkurenciju u vlastitoj stranci. Od 1991. do 
danas, uz Nina ostali su samo Kajin i Soldatić. Najprije je 
eliminirao Ivana Heraka i Elia Martinčića. Neki kažu da je 
Jakovčićev ego trpio zbog Herakovog šarma i popularnosti. 
Kasnije su slijedili; Ružić, Stevo Žufić, Klapčić... Delbianco je 
isključen iz IDS-a 1996. godine, ali uz izvjesne kompromise 
(fakultetska katedra). Neki su se sami povukli. 

Prebogati TDR, usidren u srcu Istre, danas ima druge, još 
unosnije interese. Duhanski div bavi se svojim milijardskim 
poslom - prodajom smrti! No, to je druga priča. 

Jakovčić živi na velikim i malim spinovima - putuje, uživa u 
dobrom vinu i preobilnim, gastromonskim specijalitetima. 
Kad bi od navedenih afera i provedenih projekata uzeli u 
račun samo onih „pet posto 11 koje Tuđman dobrohotno 
spominje da uzimaju njegovi ministri - ispalo bi da Ivan 
Jakovčić - ima i ima!!! A, kao što je spomenuto, današnji 
postotak ili „provizija" (čitaj; mito!) znatno je veći od 5%. 

Kraj vrućeg ljeta 2010. našem županu, čini se, donio je 
izvjesna neugodna uzbuđenja. Afera Hypo se otvara, pa ni 
preobilni obroci s mnoštvom flaša vina nisu mu donijeli 
smirenje. Nervozu je Nino iskazao priglupim performansom 
dijeljenja 100 kratkih hlačica (u svezi 50. porečkog annalea). 
Još je nervozniji i apsurdniji njegov javna objava u svezi 
Hypo Alpe Adria Bank. Nakon uhićenja VVolfganga Kulterera 
zbog pronevjera, prijevara i pranja novca, Jakovčić izjavljuje 
da je on, osobno - čist kao suza. Zaboravio je na najcrnije 

afere u Crnoj Istri; Dragoneru - Barbarigu, Arenaturist, i dr. u 
kojima su do grla upetljani Kulterer, HAAB i on osobno. 

Uh, da mi je samo znati, kako je naš Nino vratio onaj kredit 
od 300.000 eura koji je IDS „dobio" od HAAB za izbore 
2000.? Za ono drugo, treće ili deseto - neću ni pitati. 

Netko će upitati - što je s ostalima sa strane koji su svoje 
pohlepne prste gurnuli u Istru; Hypo, Sanader, Pašalić, 
Mateša, Kovačević, Vukelić, Matulović - Dropulić, Zagorec, 
Vidošević...? Sve je pod kontrolom! Kao što se ništa nije u 
Jugoslaviji događalo bez Titovog znanja, u Hrvatskoj bez 
Tuđmanovog - u Istri se ne događa ništa bez blagoslova 
Ivana Jakovčića. 

Za sve nedoumice - upitat ćemo njega! 

Ostale političke opcije u Crnoj Istri ne mogu se suprotstaviti 
lukavom i s pravom nazvanom, istarskom Vrhovniku. Većina 
stranaka i grupacija objektivno konstatira katarzično stanje 
rasprodane i devastirane Crne Istre. Prosvjedi i ostali 
demokratski modeli protiv zagađenja okoline i trovanja ljudi i 
životinja - nemaju učinka. Ukazivanje na kriminal, korupciju i 
nepotizam, također ne donosi nikakve rezultate. 

Na političkom ozračju Crne Istre izvjestan politički uspjeh 
postiže jedna udruga - Ladonja. Neosporno je da udruga ima 
kvalitetan i mlad kadar. Čini se da Ladonja pokušava 
konstruktivnim prijedlozima kročiti na scenu - ali bez oštrije 
kritike vladajućih! To je vrlo težak i trnovit put, jer bez 
eliminacije korumpiranog IDS-a, bilo kakve pozitivne 
pomake i prijedloge nije moguće provesti. No, za oštro 
suprotstavljanje i trganje lopovske mreže u Istri - Ladonja 
nema moralno pravo. Udruga ne želi podvući crtu ispod 
kriminala i lopovske pretvorbe, te krenuti - pošteno! Teški 
uteg je TDR! Predsjednik udruge, tajkun Plinio Cuccurin, 
jedan je od tvoraca i suvlasnika Tvornice duhana Rovinj. 
Njegovo bogatstvo od 72 milijuna eura (Nacionalova 
godišnja lista) temelji se direktno na lopovskoj pretvorbi i 
indirektno na tisućama smrti hrvatskih građana. Naime, u 
Hrvatskoj godišnje umire preko 11.000 ljudi od posljedica 
duhanskih proizvoda. 

Zlo rađa samo zlo, Istra ne može tražiti budućnost na 
kriminalnim temeljima. 

Pozitivno misliti u moralnoj kaljuži u kojoj vrijede samo 
zakoni manipulacija, pljačke i sile - nema smisla. To je 
zavaravanje samog sebe i svoga okružja. Moguće je da 
zbog svoje sugestivnosti takav model u početku daje neke 
pozitivne rezultate, ali češće su to razočarenja, jer nema 
racionalnog temelja. Bolje je razmišljati realno i objektivno 
raščlaniti dostupne činjenice, jer smo tako bliže istini. 
Zaokupljanje pozitivnim mislima, samopouzdanje i uvjerenje 
bez realnog pokrića, zapravo je opasna opcesija koja ne 
dovodi do uspjeha. Što više, pozitivno razmišljanje, tj. 
ignoriranje negativnih pokazatelja može učiniti velike štete. 
Olako uzimanje kredita s podlogom pozitivnog razmišljanja 
da ćemo to lako vratiti (već ćemo nekako!) dovodi do teških 
problema. 

Neki analitičari smatraju da je trend pozitivnog razmišljanja 
na općem planu, jedna od komponenata današnje svjetske 
krize. Nerealni krediti i sistem „lako ćemo“ učinili su velike 
štete u mnogim zemljama. 

Sugestije našeg političkog miljea da moramo pozitivno 
razmišljati i stegnuti remen, zbog općeg boljitka - 
bezobrazna je poruka da u Hrvatskoj živi mentalno retardiran 
puk. Oni ne stežu svoj remen, ponajmanje prežderani 
ministri. A, ignoriranje negativnih pokazatelja, kriminala i 
zločina od strane tog istog političkog miljea, DORH-a i 
sudova - dovelo nas je na samo dno - u svakom pogledu. 

Silu je moguće ukrotiti samo silom, a ne pozitivnim 
razmišljanjem i pasivnim otporom. Demokratski napori u 
nedemokratskom okružju - ne mogu uspjeti. Mohandas 
Gandhi i mnoštvo njegovih istomišljenika završili su i uvijek 
završavaju na isti način - porazom. Hrvatska i Istra trebaju 
radikalan zaokret. 

Crna Istra danas je zaista crna, ali siguran sam - znam da 
sutra ili uskoro - neće biti crna! 

Namjeravao sam TDR izostaviti iz tekstova ove knjige iz 
razloga što pojedini parametri izlaze iz okvira običnog 
političkog kriminala. Naime, u slučaju TDR, politički kriminal 
samo je dio dalekozežnijih i snažnijih komponenata čistog, 
nepatvorenog kriminala u pravom smislu te riječi. Radi se o 
sprezi ilegalne proizvodnje, krijumčarenja duhana, droga, 
oružja, pljački, ubojstava, tajnih služba... Djelokrug 
poslovanja daleko nadilazi naš poluotok - proteže se na sve 
kontinente. 

Zbog toga, završiti opus o Crnoj Istri nemoguće je bez 
najvećeg spomenika prljave hrvatske pretvorbe i sprege 
snažnog, svjetskog duhanskog lobija s ostalim kriminalnim 
miljeima. Taj spomenik, monumentalna je tvornica smrti, 
TDR u Kanfanaru. 

Priča o TDR-u posebno je poglavlje u pretvorbenoj i ratno 
profiterskoj praksi. Ono što vidimo u prolazu istarskim 
ipsilonom, ili još bolje u posjetu kompleksu TDR-a u okolici 
Kanfanara - prelijep je arhitektonski i estetski doživljaj. 
Arhitekt Branko Kincl postigao je fantastičnu kompoziciju 
volumena. Niz površina fasada različitih veličina, u kretanju 
oko građevine, neprestano su u mijeni. 

Teško je procijeniti koliko je stajala gradnja, jer je pristup 
objektima strogo kontroliran. U svakom slučaju, mnogo, 
preko milijardu eura, možda blizu dvije milijarde. 

Prolazeći kroz tehnološki dio ovog monumentalnog zdanja, 
ne možemo se ne diviti automatiziranim postrojenjima i 
savršenom redu u proizvodnji. 

S druge strane, taj fascinantni, idilični kompleks modernih i 
atraktivnih građevina u srcu Istre, sastoji se samo od 
mračnih komponenata. U nastajanju, odnosno u pretvorbi, 
neosporno kriminalan, utemeljen na krađi resursa hrvatskih 
građana, TDR je kao i svaki proizvođač droga - tvornica 
smrti. Duhan je najsmrtonosnija droga u svijetu. Dok od 
heroina u Hrvatskoj godišnje umire ,,samo“ 150 do 200 
osoba - od posljedica duhanskih proizvoda umire 11.000 do 
13.000 naših građana, godišnje. 

Javna je tajna da je barem 15 posto svjetske proizvodnje 
cigareta ilegalno, a da više od trećine svjetskog izvoza 
nestaje. Proizvođači su vezani s krijumčarima, u tvornicama 
duhana uobičajeno je da jedna smjena radi na crno, da ulazi 
više sirovina nego što legalno izlazi. Tvorničari duhanske 
industrije truju ljude i bogate se na njihovoj nesreći. Dio 
legalne i ilegalne zarade odlazi političkim sponzorima i 
zaštitnicima kako bi goleme profite zadržali u svojim 
džepovima, a ne u bolnicama gdje se liječe oboljeli od 
karcinoma izazvanog duhanom. U mreži su carina, policija... 

Sramotna je činjenica za Hrvatsku da je tvornicu smrti u 
Kanfanaru otvorio tada akualni predsjednik RH, Stipe Mesić. 
Između prelijepe, kanfanarske TDR i Hitlerovih peći za 
spaljivanje logoraša mogu se povući paralele. Zajedničko im 
je - ubijanje ljudi! Crni smrtonosni, duhanski div, našao je 
idealnu lokaciju u Crnoj Istri, stjecištu crnog kapitala. 

Nemoralna lopovska pretvorba i privatizacija hrvatskog 
gospodarstva, započeta je upravo u Tvornici duhana Rovinj. 
Bilo bi preopširno, pa i dosadno za čitatelje detaljno ulaziti u 
sotonske finese pretvorbe i stvaranja današnjeg TDR-a. 
Dovoljno je spomenuti skupine i imena; „Skupina Hennesy“, 
Adris grupa, Franjo Gregurić, Ante Vlahović, Zlatko Mateša i 
dr. Mnogima je poznato da je Gregurić preuzeo vodstvo nad 
tzv. „Krajačićevim klanom", kojeg je vodio jedan od glavnih 
ljudi komunističkih tajnih služba, Ivan Krajačić zvani Stevo. 

Krenulo je s nezakonitim Upisom u sudski registar 22. 10. 
1990. kojega je obavio sudac Privrednog suda u Rijeci, 
Jovanić iako je znao da radi protivno zakonu. Slijedi niz 
nepravilnosti kojom je skupina članova Uprave i Nadzornog 
odbora TDR-a, zadužena za pretvorbu, odradila tu 
nezakonitu pretvorbu i privatizaciju Tvornice duhana Rovinj. 
Glavni autor bio je vrsni pravnik, Plinio Cuccurin. Kod 
pretvorbe utajeno je 52 milijuna temeljnog kapitala u cilju 
smanjivanja ukupne vrijednosti poduzeća, ali i smanjenja 
pojedinačne vrijednosti dionica TDR-a pred samu 

privatizaciju. Time je duhanski lobi na čelu sa Vlahovićem 
(istureni igrač Franje Gregurića) lakše i jeftinije došao do 
većinskog vlasništva ove izuzetno profitabilne duhanske 
industrije u Hrvatskoj. No, to je samo dio kolopleta 
kriminalnih manipulacija. Državna revizija i DORH 
obaviješteni su o svim detaljima ove pljačke, no papagajsko 
ponavljanje o radu (neradu) tih institucija nema smisla. 

Ovim pretvorbeno, privatizacijskim projektom kojeg su 
osmislili pripadnici Gregurićevog klana, a kojeg je provela 
ratna Vlada Republike Hrvatske, golema sredstva prelila su 
se u privatne džepove i time se otvorio široki spektar 
djelovanja. Nastavljena je intenzivnija djelatnost Balkanske 
duhanske mafije pod vodstvom Franje Gregurića, te je u 
Hrvatskoj uspostavljen financijsko poslovni i proizvodni 
monopol. Glavni politički oslonci: Mato Arlović i Slavko Linić. 

Neovisnošću Kosova okrenut je novi list u međunarodnom 
organiziranju krijumčarenja droga, duhanskih proizvoda, 
oružja, ljudi, te međunarodnog terorizma. Započela je 
izgradnja jedinstvene balkanske, kriminalno - obavještajne 
infrastrukture. Jaki albanski klan, nakon dugih pregovora - 
navodno je 2008. godine inicirao uspostavu kontrole nad 
kriminalnim organizacijama u Hrvatskoj, Bosni i Hercegovini, 
na Kosovu, u Crnoj Gori, Makedoniji i Albaniji. Stvoren je 
novi homogeni entitet koji uspostavlja veze s međunarodnim 
organiziranim kriminalom i međunarodnim terorizmom. 

Po nekim informacijama, navodno - strateški su centri: 
Zagreb (odnosno Rovinj), Podgorica i Priština. Mobilizacijski 
centri i logistika nalaze se na području BiH. Koordinacijsko 
središte planira se smjestiti u središtu Crne Istre, uz zaštitu i 
financijsku podlogu Adris grupe. 

Nova organizacija širi poslove. Adris grupa ulazi na iransko 
tržište uz posredovanje albanskog klana. Osigurana je 
kompletna logistika. 

Cilj novog entiteta je miran rad i organizirano poslovanje 
izorirano i zaštićeno od očiju javnosti. Zbog toga je važan 
element zatvaranje svih sudskih procesa, te što čvršća 
medijska kontrola. Vrlo je vjerojatno da ubojstva Pukanića, 

Franjića, pa i Đinđića imaju direktne sveze s istragama, 
sudskim procesima i javnim objavama, posebice u tisku. 
Širenje istraga podgrijavanih medijskom pozornošću - 
nedvojbeno bi doveli do hrvatskog političkog vrha i veza 
Adris grupe s balkanskom, duhanskom mafijom. To je 
trebalo zaustaviti... 

Čini se da jedan dio vlasnika TDR-a ipak razmišlja na drugi 
način. Nakon zgrtanja bogatstva, neki razmišljaju kako se 
izvući iz “prljavog” posla. Zbog toga su forsirana TDR-ova 
ulaganja u turizam, pokušaji ulaganja u prehrambenu 
industriju, te u marine. Poznato je da postoje pregovori 
između British American Tobaca (BAT), jednog od najvećih 
svjetskih duhanskih koncerna, o prodaji TDR-a. Teško je 
pretpostaviti koliko bi takva prodaja odgovarala 
novoorganiziranoj, balkanskoj organizaciji. No, u krim miljeu 
svi su kompromisi mogući, ako su isplativi. 

Predsjedniku Uprave Adris grupe, Anti Vlahoviću, čini se, 
probudila se savjest - ili možda strah! Darovao je Porečkoj i 
Pulskoj biskupiji dvije tisuće svojih osobnih dionica Adris 
grupe. Ne znam koliko je to eura (sigurno nije manje od 
milijuna), ali to mu neće, ni u ovozemaljskom, a niti u 
onostranom životu koristiti. 

To je ukraden novac! 

Ovo je samo mali segment iz kaljuže ortodoksnog kriminala 
ukorijenjenog u središtu Crne Istre. O TDR moglo bi se 
napisati desetak knjiga. 

Dopuna Ustava ove godine o nezastarijevanju pretvorbenog 
kriminala, uz postojeće kadrove - danas se čini jalova. Ali, 
promjene dolaze! Bit će vrlo interesantno - u bliskoj 
budućnosti, u novoj pravnoj Hrvatskoj - poništenje 
kriminalnih, pretvorbenih mučki i konfiskacija prelijepog 
TDR-ovog kompleksa. Prenamjena ove tvornice smrti mogla 
bi biti - ili centralna bolnica ili ujedinjeni Sveučilišni centar. 
Doći će na red i imovina suvlasnika tvornice smrti i istarskog 
legla zla i kriminala. 

DRUGA HRVATSKA 

Jučer sam završio knjigu, snimio je na memory stick i krenuo 
u Rijeku, u tiskaru. Vozio sam starom cestom iz Pule preko 
Barbana i Labina. Zavoji, kamioni, gužva na cesti! Promet je 
znatno intenzivniji nego prije zbog naplate cestarine na 
istarskom ipsilonu. Harač! Još jedan harač! I asocijacija na 
našu premijerku! Jadranka Kosor, sva u bijelom, s brošem u 
obliku leptira. Kad se pojavi na TV, onako nasmijana i 
razigrana, znamo o čemu će govoriti. Uz obveznu 
poštapalicu, „naravno", reći će nam kako puno radi i naravno 
da se oštro bori protiv korupcije. 

Po temi, kako mnogo radi, barem se možemo nasmijati, ali o 
korupciji - eh, to je već uznemirujuća tema. Jaca i korupcija 
vezani su pupčanom vrpcom. Hrvatski Al Capone postavio ju 
je na mjesto premijerke samo zbog obrane svoje vlastite 
korupcije i korupcije njegovih satelita. U javnost je vješto 
gurnuta vijest da su „posvađani", ali ona od 1. srpnja 2009. 
godine, revno izvršava svoju zadaću. Nikome iz njezinog 
korumpiranog okružja nije pala dlaka s glave, a ponajmanje, 
najvećem od najvećih - Ivi Sanaderu. Državi Hrvatskoj nije 
vraćena ni jedna, jedina opljačkana lipa. 

Na početku doline rijeke Raše, na prijelazu željezničke 
pruge, dogodila se prometna nezgoda. Policija je zaustavila 
promet. Vrućina, uključujem klimu. Razmišljam o haračima 
svih vrsta, o Šukerovim zaduživanjima, o Jaci i ostalom 
hrvatskom, političkom šljamu. Opet osjećam nemir, 
podrhtavanje. Svaka nova vijest donosi mi novi stres. Muče 
me sve češći grčevi u želucu, stotine, tisuće trnaca 
razigravaju mi tijelo i pomućuju razmišljanje. Razbio bih 
nešto, slomio, skočio ili još gore..., ali suzdržavam se, 
sjednem, stisnem šake na naslonima. 

Zaista je dosta, moram stati, tiskati knjigu, ostaviti sramotne 
zapise o Crnoj Istri na policama biblioteka. Za povijest! Ali, 
nešto nedostaje, nisam siguran u procjene posljednjih 
događaja. Možda je trebalo jače naglasiti onaj prijedlog o 
narodnim referendumima? A, vraćam se stalno i na onu 
dopunu Ustava, pa i na onaj neobjašnjivi prijedlog Zakona o 
postupku oduzimanja imovinske koristi ostvarene kaznenim 

djelom i prekršajem. Napomenuo sam da je to samoubojstvo 
onih koji te akte donose? Ali, više nisam siguran da je tako. 

Svi hrvatski građani, osim onih mentalno retardiranih, znaju 
da je Jadranka Kosor otela stan braći Drobac, da su 
Sanader, Vidošević, Horvatinčić, Bandić, Jakovčić i dr. 
opljačkali domovinu, da ratni profiteri, Čermak, Zagorec, i dr. 
zločinci zaslužuju metak u čelo. 

Po spomenutim aktima - oni moraju vratiti oteto i opljačkano. 
Svi ovi navedeni i još mnogo njih iz elite, Hrvatskog sabora, 
Vlade RH i lopovskih državnih institucija i poduzeća - morat 
će vraćati nekretnine, jahte i milijune, ali i odsjediti po koju 
godinicu na zasluženom odmoru u Lepoglavi ili u ostalim 
kaznionicama. 

Hoće li? 

Dakle, vrlo intrigantna situacija! Je li lukavi, svim mastima 
premazani, do srži pokvareni politički milje, tek tako „uletio" u 
vlastitu zamku? Tko god sumnja u moždane vijuge jednog 
Šeksa, Kalmete ili Linića - griješi. Njihovi mozgovi rade 
precizno (kao skupi Sanaderovi satovi) i vrlo dobro reagiraju 
u svim situacijama, posebice ako se radi o njihovim osobnim 
interesima. 

Nakon više od jednog sata čekanja da policija izvrši uviđaj 
na cesti, kolona je krenula. Na rubovima okolnih brda pojavili 
su se tamni oblaci. Sve do Opatije vozio sam polako i 
pokušavao uobličiti neku racionalnu konstrukciju, ali 
intrigantno pitanje ostalo je bez odgovora. Jedna solucija, 
možda najbliža realnom odgovoru - nije ohrabrujuća. Možda 
se Banda lopovska ne boji zastarijevanja svojih zločina i 
konfiskacije nezakonito stečene imovine - jer je sigurna da 
će ostati na vlasti? Onih spomenutih, opskurnih 800 i nešto 
više tranzicijskih likova čija se imena na različitim funkcijama 
rotiraju zadnjih dvadeset ili više godina - ostat će i dalje u 
vrhu. HDZ ili SDP - svejedno, to su isti likovi! Temeljna im je 
karakteristika, pohlepa i potpuna bezobzirnost prema svome 
puku. Dopuna Ustava, i skoro donošenje Zakona o postupku 
oduzimanja imovinske koristi ostvarene kaznenim djelom i 


227 




prekršajem, događa se samo zbog pristupa EU i zbog 
„mazanja" očiju javnosti. No, u stvarnosti, promijeniti se neće 
ništa! Mehanizmi obrane umrežene hrvatske hobotnice, 
fenomenalno su učinkoviti. To su; policija, DORH, USKOK, 
sudovi, Porezna uprava, Državni ured za reviziju, ali i ine 
institucije, tisak, objave, državna TV, spinovi, hakeri... 

Fiktivna promjena vlasti bez korjenite promjene u Hrvatskoj, 
najgora je varijanta. Čini se da na tu provjerenu kartu igraju: 
nedjelovanje, neprovođenje Ustava i zakona... 

Pred očima mi se pojavio fenomenalni lik Šime Krasić, 
učiteljice svih današnjih zaštitnika kriminalnog miljea 
Hrvatske. Ta žena skromnog držanja, pognute glave, na čelu 
Državnog ureda za reviziju, devedesetih godina sramotno je 
pokrila pretvorbe i privatizacije. Nikakve reakcije nije bilo ni 
kada su te bilijune muzle i mlađe vlasti od one koja ju je 
postavila 1994. godine. Stoički je promatrala procese 
cvjetanja korupcije u Hrvatskoj, korupcijsku gljivu koja je 
proždrla sve, poput one koja se izdigla iznad Hirošime. I tako 
to traje od 1994. do 2010. godine. Znamo i kako - 
nedjelovanjem! 

Čini se da je Šimina genijalnost nasljedna. Njezin unuk, 
student, pokušao je kupiti Pamučnu industriju za 17 milijuna 
kuna. Ima dečko 17 milijuna, zaradio, pametan na baku. 
Možemo slobodno reći - na pokvarenu, lopovsku baku! Je li 
baka Šima dala unuku naših 17 milijuna kuna (?), kao što je 
djed Franjo poklonio svome unuku Košutiću naših 3 milijuna 
DEM da sebi kupi banku (Kaptol) i t.d... Franju više ne 
možemo pitati, ali Šimi Krasić uskoro ćemo - sasvim sigurno 
- postaviti „izvjesna" pitanja! 

I na kraju šlag na torti. Kaže Šima: „Državni ured za reviziju 
nije dužan zatražiti pokretanje istrage u spornim 
slučajevima." Vjerojatno Šima Krasić nije čula da postoje 
Deset Božjih zapovijedi. Jedna od njih (7.) glasi: „Ne kradi!" 

Šima odgovara i HDZ-u i SDP-u. Uspjelo joj je, kao i njenom 
učeniku, Državnom odvjetniku Mladenu Bajiću, pomiriti svoje 
mogućnosti s onim što vlast, bilo kojeg predznaka, očekuje. 

S Bajićem na čelu DORH-a; Sanader, Jakovčić, Bebić, Seks, 
Vidošević, Rajić, Todorić i dr. mogu mirno spavati. Po 
ustaljenoj praksi - nitko neće provjeravati, a ponajmanje 
konfiscirati njihovu nezakonito stečenu imovinu. 

Razmišljam o svojoj Crnoj Istri. Za sav kriminal i nemoral u 
milijunskim istarskim aferama, te za detalje - poznatih i javno 
obznanjenih malverzacija - znale su kompetentne institucije. 
Neosporno, najodgovorniji su DORH i USKOK na svim 
svojim razinama (državnim, županijskim i općinskim). 

Na portalu našao sam marginalnu vijest koja objašnjava 
djelovanja navedenih institucija. Piše: 

„DORH istražuje Nobilovu pljusku dječaku. “ 

Apsurdno, smiješno, tragično! Koliko mi je poznato, neki 
zagrebački balavac bio je bezobrazan i arogantan, pa mu je 
odvjetnik Nobilo opalio šamar. S pravom ili ne, sasvim 
svejedno, no što tu traži jedan DORH? U kriminalnoj aferi 
Dragonera - Barbariga ili Arenaturist, vrte se pokradene i 
opljačkane crne milijarde, a Aleksandar Puh s općinske 
razine DORH-a - gleda na drugu stranu, ništa ne vidi, ne 
čuje, ne zbori... Rockvvool truje okružje u radijusu od 600 
kilometara, njegova kolegica Ksenija Prebježić izjavila je da 
odvjetništvo "provodi izvide radi ispitivanja osnovanosti 
kaznene prijave". Do konkretnog izjašnjenja, dobar dio 
okolnog stanovništva pomrijet će; što od starosti, što od 
zagađenog okružja. Što je s TDR? 

Ne sumnjam da će Nobilova pljuska biti promptno i stručno 
obrađena - ali velike istarske afere bit će, do daljnjega, 
zaštićene od svake istrage. Sustav obrane umreženog 
hrvatskog kriminala za sada funkcionira - ali neće dugo. Doći 
će novi ljudi. Uz ostalo, upitat će one ,,stare“ iz DORH-a, 
USKOK-a, sudova... - što su radili? Ali, ne samo upitati! 
Nedjelovanje, neprovođenje Ustava i zakona, rak rane su 
države Hrvatske. Zadržavanje prijava i zatvaranje očiju pred 
evidentnim zločinima, godinama, pa i desetljećima - nije 
ništa manji zločin od pretvorbenog kriminala, ratnog 
profiterstva i ratnih zločina! Mladena Bajića i sve one koji su 
nedjelovanjem omogućili mnogim ,,Sanaderima“ da obogalje 

i unište ovu zemlju - treba osuditi! Javnost mora saznati da je 
njihovo pasivno, ali razorno djelovanje (nedjelovanje!) 
gurnulo Hrvatsku na samo dno u svakom pogledu. 

Zaustavio sam se bez razloga na Vratima Jadrana, 
odmorištu iznad zaljeva Preluke. Nisam bio ni žedan ni 
gladan, benzina je bilo dovoljno za povratak. Sjeo sam, 
naručio kavu i nesvjesno izvadio kemijsku olovku. Nešto 
nedostaje, možda prijedlozi rješenja na kraju knjige? 
Zamolio sam konobaricu da mi donese komad papira. 

Vrtim olovku u ruci. Imaju li smisla savjeti ili bilo kakvi 
prijedlozi ugušenom građanskom sloju, razjedinjenim 
braniteljima, neodlučnim studentima - zamrlom hrvatskom 
puku? Ne znam! 

S terase Vrata Jadrana pruža se pogled na Opatiju, Lovran, 
Kvarner i otoke, Cres i Krk. S desne strane, 1396 metara 
visoka Učka, zaklanja pogled na moju Crnu Istru, ali ne 
smeta - i ovo što vidim pred sobom lijepo je! Zašto to 
političko smeće koje nas davi dvadeset godina ne voli ovu 
lijepu zemlju? Ne voli je! Prodaje je iako nema pravo na to! 
Prošlo je pola sata, kava nedirnuta, stisnute šake. Nebo se 
zatvorilo, vrh Učke pokrili su tamni, sivo plavi oblaci. 

Imam prijatelja koji proučava mafiju. Iz njegove solidne 
literature o mafiji, posudio sam jednu knjigu. Saznao sam da 
je mafija „patent 11 koji datira iz 13. stoljeća u jeku borba 
Sicilijanaca za oslobođenje od francuske vlasti (Morte Ai 
Francesi Italia Avanti). Kasnije se mafija razvila u zločinačku 
organizaciju koja je prešla granice Sicilije i Italije. Neosporno 
je da mafija ima negativni predznak; kriminal, ubojstva i dr., 
no jedan detalj mi je ostao urezan u pamćenje. Tijekom 
stoljeća sicilijanska mafija uvijek je izražavala, na svoj način, 
izvjesno domoljublje i otpor prema kolonizatorima. Ime 
revolucionara Giusepea Mazzinia veže se s mafijom. Dakle, 
sicilijanska mafija je uvijek voljela svoju zemlju. 

Hrvatska mafija ne voli svoju zemlju! Prodaje je gdje god 
stigne za Judine škude! Izdajničke! U prodaji svoje 

djevičanske obale i plodnih polja, istarski izdajnici na prvom 
su mjestu. 

Konačno odlučujem da ipak treba dati recept, pokušati 
otvoriti oči barem jednom čitatelju, ili desetorici, stotini... 
Možda sutra ili kasnije, moj narod uzme pravdu u svoje 
ruke? U tiskari ću dodati ovaj tekst na kraju knjige. 

Blagodeti civilizacije, tipkovnica, ekran i Word, imaju i svoju 
slabu stranu. Osim ispunjavanja obrazaca nikakav tekst 
dugo nisam pisao na papiru. Prvih nekoliko riječi ispisao sam 
lijevom rukom, a zatim prebacio olovku u desnu. Ljevak sam, 
pišem s obje ruke, ali desnom je praktičnije, ne pokriva se 
tekst. 

Izlaz iz moralne krize u Hrvatskoj moguć je. Naglašavam, 
moralne! lako se rezultati reflektiraju na ekonomskom planu - 
kriza je poglavito moralne prirode. 

Predložena rješenja u ovoj knjizi teško su provediva zbog 
pasivnosti hrvatske javnosti - ali su moguća. Nezadovoljstvo 
raste, stvorit će se kritična masa. Narodni referendum o 
vlasti, kao i referendum o brisanju lopovskih, državnih 
dugova - nisu „nemoguća misija". Velika je vjerojatnost da će 
se oba referenduma dogoditi onim časom kad politička 
bagra bankrotira. 

Raščlanjujući posljednjih dvadesetak godina hrvatske 
stvarnosti, od pada Berlinskog zida do današnjih dana, 
moguće je pratiti put prema krizi koja nas je pogodila. Po 
nekim stručnjacima to je treća svjetska kriza u povijesti i 
ujedna najjača. 

2005. godine grupa mladih sociologa iz Mađarske 
predvidjela je točne parametre krize i njene temeljne uzroke 
u Europi. Uzroci su - iznenadit ćete se - korupcija i masovna 
krađa! Dakle, ta famozna kriza moralna je kategorija čiji je 
krajnji rezultat negativni ekonomski trend. 

Mala Grčka, vanjski i unutarnji dug, 500, 600, ?, milijarda 
eura! Nema goriva, vlada oduzima kamione kojima vojska 
obavlja opskrbu benzinom. Protesti, štrajkovi, uskoro neće 
biti ničega... Neće biti dovoljno ono spomenuto utjerivanje 
poreza. Slijedi ulica, nasilje, „Molotovljevi kokteli", eksplozija 

nemira... To nije nastalo samo negativnom trgovačkom 
bilansom nego masovnom krađom i korupcijom na najvišoj 
razini. Zatim, korumpirana Italija! Zbog ogromnog duga od 
tisuću i 800 milijarda eura, Berlsuconijeva je Vlada "krater" u 
proračunu odlučila napuniti prodajom oko devet tisuća 
zgrada, palača, plaža, otoka, planina i povijesnih tvrđava. To 
će morati učiniti i Španjolska, Portugal, Grčka i t.d. 

Ex - komunistički blok, posebna je priča. Spomenuta grupa 
iz Mađarske objašnjava zašto je Mađarska upala u totalni 
bankrot. Do 2008. godine zadužila se preko 170 milijuna 
dolara uz unutarnji još toliki dug. Identično kao i u ostalom 
dijelu bloka, bivši komunistički kadrovi promijenili su zastave 
i počeli neviđeni drp u povijesti čovječanstva. Pušteni s lanca 
Partije, koja je neosporno imala i neke komponente 
elementarne pravde, bivši sekretari i komesari - izgubili su 
sve kriterije. Prvi potez bio je ukidanje pravosuđa. 

Hrvatska je među prvima krenula u bogaćenje nekadašnje 
komunističke vrhuške. Vrhovnik Franjo Tuđman zacrtao je, i 
osobnim primjerom potvrdio, pogubni plan o 200 bogatih 
obitelji koje bi vodile državu. U provođenju plana najvažniji 
segment - kontrola, odnosno pravosuđe (tužiteljstvo i sudovi) 
- ustoličeno je po shemi nedodirljivih i prostog puka. U 
praktičnom smislu to je bilo ukidanje pravosuđa i uvođenje 
jednostranih kaznenih sankcija za neposlušni puk. 

Kompletan tekst ove knjige dokazuje spomenuto. DORH 
brani državnu političku elitu, a sudovi sude nepodobnima (i 
samo nepodobnima!). 

Prasak rušenja Berlinskog zida uzdrmao je pravni poredak i 
na međunarodnom planu. Snažni istočni vjetar poremetio je 
ustaljene civilizacijske norme, građene stoljećima u 
razvijenim zemljama. U pregovorima između Helmuta Kohla 
i Mihaila Gorbačeva umiješala se i treća sila, KGB! 
Školovani kadrovi specijalnih služba pronašli su učinkovit 
model brzog bogaćenja - ukidanje pravosuđa! Bez 
pravosuđa, uz korupciju, bilo je lako postati multimilijarder. U 
Rusiji se, u svega 15 godina „rodilo 11 18 multimilionera koji 
imaju više od 10 milijarda dolara. Primjera radi, Japan, 

industrijska velesila, nema ni jednog bogataša s više od 10 
milijarda, usprkos starih i poznatih obitelji: Honda, Hitachi, 
Sony... 

Europski sud pravde (European Court of Human Rights, 
Strasbourg) osnovan po ideji Roberta Schumana, Charlesa 
de Gaullea i Konrada Adanauera, nekad je imao 10 do 15 
nacija. Zaista su se branila ljudska prava. No, danas je to 
nešto drugo, tu su 47 nacija. Ljudska prava u drugom su 
planu, brane se interesi i prekršaji vlastitih vlada. Svoje 
predstavnike u Strasbourgu birali su diktatori; Putin, 
Lušenko, Tuđman - najgore od najgorih. Tužbe Europskom 
sudu pravde završavaju u sekcijama odgovarajućih zemalja, 
tj. hrvatske, ruske, moldavske, ... Ako su optužbe teške 
završavaju kao i kod nas u DORH-u - u košu! Republika 
Hrvatska po pravnoj je zaštiti na samom dnu, na kraju 
ljestvice, daleko iza Albanije, Srbije, Bugarske, Rumunije... 
Samo je par zemalja Centralne Afrike iza nas. 

U travnju 2009. godine, predsjednik Europskog suda pravde, 
J.P. Costa boravio je u Hrvatskoj. Izjavio je da njegov sud 
odbacuje preko 95% tužbi (po nekim informacijama, 98%), 
uglavnom zbog toga što nisu iskorištena sva domaća pravna 
sredstva. To nije točno, jer je golema većina tih tužba bila na 
svim instancama, pa i na Ustavnom sudu RH. Nakon 
odbijenice Europskog suda, ne postoji pravo žalbe, te se 
dossier uništava u roku 12 mjeseci. 

U presudama iz Strasbourga, tekstovi su tipski, potpuno isti, 
kao i spomenuto „obrazloženje." Presude se temelje na 
presudama koje dolaze iz matičnih zemalja. U istočnim 
europskim zemljama i u Hrvatskoj, suci su zapravo politički 
komesari, a Europski sud pravde samo potvrđuje njihove 
presude. 

Nakon Europskog suda pravde, tužitelj je zauvijek otpisan i 
pokraden bez mogućnosti žalbe. Jedina razlika u presudama 
je: datum, broj tužbe i ime podnositelja, eventualno i sastav 
vijeća triju sudaca koji su donijeli odluku. Za Hrvatsku 
najstandarniji je sastav u kojem sudjeluju; E. Steiner, 

predsjednica vijeća Nina Vajić i K. Hajiyev (iz Azerbejđana, s 
Kavkaza, iz kraja Josifa Visarionovića Staljina). 

Ovakav Europski sud pravde u potpunosti odgovara 
hrvatskim pravnim standardima. 

Mnoštvo građana uzaludno je vodilo dugotrajne sporove; 
tužbe o oduzetoj imovini koju su njihovi preci stvarali 
generacijama. Oduzete su tisuće i tisuće m2 plodnih polja, 
oranica, vinograda, šuma, kuće, stanovi, tvornice... Banda 
lopovska, uz presude hrvatskih korumpiranih sudova, 
pljačkom je osigurala lagodan život generacijama svojih 
potomaka. 

Za ex-komunističke i neke druge korumpirane zemlje Europe 
ne postoji nikakva pravna zaštita. Zadnja instanca, Europski 
sud pravde u Strasbourgu, još je jedna perfidna prijevara. 
Nekada pošten korektiv europskog sudstva, KGB i ostale 
tajne službe komunističkog bloka, pretvorile su - u karikaturu 
pravde! Svojim apsurdnim presudama taj sud pokušava se 
nametnuti kao jedini meritum. Nedavna presuda eklatantan 
je primjer beskrupuloznosti i uzimanja pseudopravde u svoje 
ruke: Švicarski sustav, najstarija je i najčistija demokracija 
na svijetu (preko 700 godina). Sve važne odluke ne donosi 
ni parlament, ni vlada, nego čitav narod. Švicarci su na 
referendumu odlučili da se zabrani daljna gradnja minareta u 
njihovoj zemlji. Europski sud „pravde 11 traži poništenje ove 
odluke referenduma jednog cijelog naroda i najstarije 
svjetske demokracije. 

Za početak izlaza iz hrvatske moralne kaljuže i ujedno za 
izlazak iz takozvane, svjetske krize, predlažem četiri točke: 

1. ) Spomenuti referendum o izjašnjavanju naroda o svojoj 
vlasti. Prije toga obvezan je novi, pošteni registar hrvatskih 
građana. Tisuće izmišljenih imena i davno preminulih 
građana treba eliminirati iz lažnih spiskova koji su služili za 
izborne prijevare. 

2. ) Spomenuti referendum o otpisivanju svih državnih 
dugova koje je kriminalna, hrvatska politička bagra stvorila u 
dva desetljeća pljačke svoje domovine Hrvatske. 

3. ) Uvođenje jednostavnog sistema oduzimanja nezakonito 
stečene imovine po uzoru na razvijene demokratske zemlje. 
To su upiti: „Odakle?" i „Je li plaćen porez na to?“ Ukoliko 
nema dokaza o zakonitom stjecanju imovine, slijedi ovrha. 

4. ) Utemeljenje novog hrvatskog pravosuđa. Tužitelji (a ne, 
Državni odvjetnici!) i predsjednici sudova moraju se 
angažirati iz razvijenih demokratskih zemalja. 

Uz ovu, četvrtu točku bilo bi dobro inzistirati na stvaranju 
novog Vrhovnog suda pravde na međunarodnom nivou. 
Utjecaj na to moguć je iz Hrvatske, a i iz inozemstva, 
posebice od strane hrvatske dijaspore. 

Švicarskoj kao zemlji s najstarijom demokracijom, treba 
predložiti napuštanje Europskog suda pravde. Cilj je što prije 
utemeljiti Vrhovni sud (Suprem Court, Federal Court) sa 
sjedištem u Bernu, ali samo s pravosudnim kadrom iz 
razvijene Europe. Razlog tomu je što su suci i vlast u 
zemljama bivšeg Istočnog bloka i Balkana daleko od 
poimanja civilizacijskih norma i elementarne pravde. 
Nacionalni sudovi zemalja koje ne žele potonuti pod 
korupcijom, moraju se obvezati poštovati odluke ovog 
Vrhovnog suda. Hrvatski građani moraju inzistirati na 
uključenju u ovakvu, buduću instituciju pravde. 

Ovi vizionarski, ali provedivi prijedlozi, jedini su mirni put u 
hrvatsku budućnost. Ukoliko se zaista provedu; smjena 
lopova s vlasti, brisanje njihovih dugova i uspostava pravde 
u Hrvatskoj - bit će to zdrav temelj za stvaranje pravne i 
poštene, Druge Hrvatske. 

Velike kapi kiše smočile su papir predamnom. Povukao sam 
se dublje u zaklon velikog reklamnog suncobrana. More se 
stopilo s mutnim obrisima Istre i otoka. A onda su iznenada 
munje proparale tamno nebo. Oštri šiljci vatrenih strijela 
uranjali su u more. Zatvorio sam oči i vratio se u jedno 
predvečerje, kasne jeseni 1993. godine. Vraćali smo se iz 
Zadra u postrojbu, na položaj kod Masleničkog pontonskog 
mosta. I tada su nebo parali crveni tragovi. Jedan, dva, 

nekoliko... Tukli su nas s dva položaja, tako da su se neki 
užareni tragovi ukrštali. Sjećam se da me je uvijek, iznova, 
očaravala ta prekrasna slika tamnog neba i crvenih tragova 
granata. Stvarao se čarobni krajolik gorućeg neba i krvavih 
križeva, nešto iskonsko, slično nestvarnim arhetipskim 
prizorima. No, te 1993. godine, pred nama bila je stvarnost, 
opasna, okrutna, stvarnost smrti i pustoši. 

Ali, prije dva desetljeća bilo je lakše. Neprijatelj nam je slao 
zrna, granate, bombe - brzu smrt! Branili smo se, vraćali 
naša zrna, granate, bombe - i otjerali agresora. Danas je 
mnogo gore, neprijatelji Hrvatske perfidniji su, podliji, 
nehumaniji. Ugušili su građane, slomili branitelje, otupili 
mlade, zatrli Deset Božjih zapovijedi... Bogati su i moćni, 
oteli su i pokrali sve što su mogli. Ostavili su hrvatskom 
čovjeku samo polagano umiranje u hladnim sobama, u 
dugovima, u siromaštvu... 

Moramo se probuditi, uzeti pravdu u svoje ruke. Pred nama 
je teška borba, najteža - od stoljeća VII. Za Drugu Hrvatsku! 

Anno domini, MMX 


KRAJ 

